
Okjøndt  den  Skole,  til  hvilken  de  efter- 
følgende Skildringer  ere  henlagte,  ikke  er 
nævnt  ved  Navn,  vil  det  ikke  være  vanskeligt 
at  udfinde,  paa  hvilken  der  er  tænkt;  Skoler 
med  Opdragelsesanstalt  ere  ikke  saa  talrige  i 
Danmark,  at  Valget  kan  være  tvivlsomt.  Og 
det  vil  være  en  let  Sag  af  mange  spredte  Hen- 
tydninger ogsaa  at  udregne  omtrent  den  Tids- 
periode, i  hvilken  Handlingen  er  tænkt  at  fore- 
gaae.  Det  turde  derfor  ikke  være  overflødigt 
at  bemærke,  at  ihvorvel  personlige  Erindringer 
ere  benyttede  og  virkelige  Oplevelser  paa 
mange  Steder  lagte  til  Grund,  er  her  dog 
hverken  skildret  bestemte  Personer  eller  fortalt 
Noget  netop  saaledes,  som  det  foregik.  Baade 
Personer  og  Hændelser  ere  frit  behandlede, 
omformede  og  kombinerede  paa  forskjellig 
Maade.  Kun  i  sin  Helhed,  ikke  i  sine  Enkelt- 
heder har  FremstiUingen  stræbt  at  give  et 
sandt  Billede  af  Skoleliv  og  Skoledrenge,  saa- 
ledes som  de  tegne  sig  i  Forfatterens  Erindring. 

Indtrædelse. 


s, 


'ommerferien  varede  dengang  hele  Au- 
gust Maaned.  Den  sidste  Dag  før  det  næste 
Skoieaars  Begyndelse  var  der  Prøve  af  de  nye 
Elever,  og  det  Aar  var  der  mange  af  dem, 
ikke  blot  ganske  smaa  tiaars  Drenge ,  der 
skulde  begynde  helt  nedefra,  men  ogsaa  ældre, 
næsten  halvvoxne  Fyre,  der  skulde  see  at  be- 
staae  til  højere  Klasser.  Fra  Hovedstaden  og 
fra  Landet,  fra  Herregaarde  og  Præstegaarde, 
fra  rige  og  fattige  Hjem  samledes  de ,  en 
underlig  broget  og  forvildet  Flok,  halvt  for- 
skræmmede  og  halvt  raske  paa  det.  Alle  vare 
pyntede  i  Anledning  af  den  vigtige  Dag,  men 
Dragterne  vare  ligesaa  forskjellige  som  Ansig- 
terne; de  blegnæbbede  kjøbenhavnske  Drenge 
vare   mere    eller    mindre    paa   Moden    og    følte 

sig,  medens  de  rødmussede  Præste-  og  For- 
pagter-Sønner mødte  i  hjemmelavet,  tildels  vel 
i  bjemmesyet  Tøj,  der  gjorde  dem  plumpe  og 
bondske.  Fædre  og  Mødre,  Onkler  og  For- 
myndere fulgte  dem  til  Dørtærskelen  af  den 
lærde  Bane;  Huslærere  og  Gouvernanter  over- 
værede Prøverne  med  en  nervøs  Spænding, 
som  om  de  selv  vare  til  Examen,  og  det  vare 
de  -jo  da  ogsaa  paa  en  vis  Maade.  En  enkelt 
lille  Fyr,  med  hørgult  Haar  og  en  kruset  Strim- 
mel om  Halsen,  var  kommen  rejsende  ganske 
alene  og  havde  paa  egen  Haand  meldt  sig  til 
Rektor;  han  selv  fandt  dette  ganske  naturligt 
og  selvfølgeligt,  han  havde  allerede  i  flere 
Aar  været  vant  til  at  skjøtte  sig  selv,  men 
Lærerne  fik  allerede  derved  en  vis  Interesse 
for  ham,  og  Forældrene,  især  Mødrene,  vare 
rørte  over  ham,  klappede  ham  paa  Hovedet  og 
formanede  deres  Sønner  til  at  være  flinke  imod 
ham.  Det  havde  ikke  altid  den  forønskede 
Virkning;  en  stor,  tyk  Dreng,  der  havde  et 
særdeles  talrigt  Familiefølge,  benyttede  Lejlig- 
heden ved  det  næste  Fag  af  Prøven  til  at 
knibe  den  Anbefalede   bagfra  i  Laaret  med  de 

Ord:      >Du  er  nok  vigtig,    fordi  Du  er  for  Dig 
selv,  hvad?« 

Den  foreløbige  Examen ,  som  ikke  gik 
meget  i  Dybden,  var  hurtig  endt,  og  »de 
Nye«  fik  at  vide,  i  hvilken  Klasse  de  havde  at 
møde  næste  Dag.  De,  som  skulde  boe  nede  i 
Byen,  søgte  hen  til  deres  nye  Hjem  og  gjorde 
her  Bekjendtskab  med  deres  fremtidige  Hus- 
fæller og  Kammerater.  Resten  flakkede  vild- 
farende om  paa  de  lange  Gange  og  i  de  tomme 
Værelser  af  den  store  Bygning,  i  hvilken  de 
fra  nu  af  skulde  leve  og  færdes,  ængstelige  for 
hinanden,  men  endnu  ængsteligere  for  »de 
Gamle«,  som  nu  snart  kunde  ventes.  I  Skum- 
ringen begyndte  ogsaa  Vognene  at  komme, 
man  hørte'  dem  rumle  igjennem  den  hvælvede 
Port  for  Enden  af  Alleen,  og  snart  efter  svin- 
gede de  op  for  Trappen  Det  var  Vogne  af 
alle  Slags,  nogle  tæt  fyldte  af  snakkende  og 
leende  Drenge,  andre  med  en  eller  et  Par 
tause  og  tvære  Passagerer.  Der  var  ikke  udelt 
Henrykkelse  over  Feriens  Ende  og  Skoleaarets 
Begyndelse,  men  de  Fleste  tog  det  dog  med 
Ro  som  noget  Uundgaaeligt.  Enhver  hjalp 
sig  selv  med  Kufferter  og  Rejsetøj,    kun    nogle 

af  de  Største  fandt  det  hensigtsmæssigt  strax 
at  hævde  deres  Myndighed  og  lade  sig  be- 
tjene : 

—  »Sej  der,  to  af  Jer  Nye,  kom  og  bær 
mig  denne  Kuffert  op  paa  Nummer  Firel« 

Hele  Klyngen  styrtede  tjenstvillig  til,  der 
blev  formelig  Kamp  om  at  have  den  Ære  at 
betjene  en  af  de  Store  og  saaledes  maaskee 
strax  vinde  en  mægtig  Beskytter. 

—  »Ikke  saa  ivrig,  Orden  i  Geledderne!  Er 
der  nogen  af  Jer,  som  hører  til  mit  Kammer? 
—  Ikke,  ja  saa  kan  Du  tage  fat.  Du  der  med 
din  Fa '^ers  Frakke  fra  iforfjor  og  Du  med 
Pandekage- Fjæset  1 « 

Aftensmaaltidet  blev  ikke  nydt  i  Fælles- 
skab", der  stod  paa  Bordene  store  Fade  med 
Smørrebrød,  Terriner  med  Mælk  og  et  Batteri 
af  Ølflasker,  men  Enhver  kom  og  gik,  som  han 
havde  Lyst  til,  og  Mange  forsmaaede  denne 
første  Aften  Skolekosten.  Paa  Kamrene  var 
der  en  Pluddren  og  Snakken,  en  Udpakken  af 
Kufferter,  en  Forevisning  af  medbragte  Herlig- 
heder, baade  tilladte  og  forbudte,  en  livlig  Ud- 
vexling  af  Beretninger  om  Feriens  Glæder  og 
af    bittre    Beklagelser    over,    at    man    nu    igjen 

skulde  i  »Trædemøllen«,  paany  i  »det  gamle 
Slaveri«.  Udtrykket  i  de  unge  Ansigter  tydede 
dog  ikke  paa  nogen  dyb  Nedstemthed,  det  var 
nok  saa  frejdigt  og  fornøjet;  hvert  Øjeblik 
gjaldede  en  lystig  Latter  ned  ad  den  lange 
Gang,  og  naar  der  fra  et  af  Kamrene  lød  en 
Strofe  af  en  yndet  Vise,  halvt  glemt  i  Ferien 
hjemme,  blev  den  tagen  op  og  fortsat  helt 
ned  gjennem  Rækken.  Lærere  var  der  ingen 
af.  det  var  jo  endnu  ikke  rigtig  holdt  op  at 
være  Ferie,  og  Spasen  var  saaledes  fri. 

Længe  før  den  bestemte  Sengetid  begyndte 
de  trætte  Drenge,  gamle  og  nye,  at  tye  til 
Sovesalene.  Der  stod  i  lange  Rækker,  kun 
adskilte  ved  smalle  Gange,  de  lave,  perlemalede 
Senge,  over  tredive  paa  hver  Sovesal,  alle 
nummererede  og  med  deres  lille  Tabouret  ved 
Siden.  Langs  Væggene  vare  Vaskebordene 
med  deres  Tinfade  anbragte  og  imellem  dem 
høje  Vandtønder  med  Hane.  De  Erfarne  vare 
i  et  Nu  af  Klæderne  og  i  Seng,  de  havde 
knap  Hovedet  paa  Puden,  førend  de  sov. 
Ængsteligere  vare  de  Nye,  de  fandt  det  saa 
underligt    at    skulle    klæde    sig    af  imellem   de 

mange  fremmede  Drenge  og  midt  i  en  saa 
stor  Sal;  de  foldede  deres  Klæder  omhyggelig 
sammen  og  stablede  dem  op  paa  Tabouretten, 
gled  saa  forsigtig  ned  imellem  Lagenerne  og 
laae  med  store  Øine.  mens  alt  det  Mærkelige, 
de  idag  havde  oplevet  og  fremdeles  skulde  op- 
leve, løb  dem  rundt  i  Hovedet  og  holdt  dem 
vaagne. 

Klokken  var  henad  lO ,  næsten  fra  alle 
Senge  lød  den  sunde  Søvns  taktfaste  Aande- 
dræt,  da  Døren  til  den  ene  af  Sovesalene  blev 
smækket  op  med  Larm,  og  to  næsten  voxne 
Drenge,  begge  af  øverste  Klasse,  kom  stor 
mende  ind,  endnu  med  Rejsetøjet  paa.  vHa. 
Elendige !«  —  raabte  den  ene  —  ^Er  det  saa- 
ledes,  I  modtage  Eders  Herskere  efter  en  hel 
Maaneds  Fraværelse?  Op  med  Jer,  I  Skab- 
halse, og  tolk  Jeres  Følelser  ved  en  passende 
Hyldingh  Hovedpuderne  blev  revne  fra  de 
nærmeste  Senge  og  med  Kraft  slyngede  imod 
fjerne  Maal.  Men  der  behøvedes  ikke  saa- 
danne  Kastevaaben  for  at  vække  de  Slumrende, 
som  snart  alle  sad  overende,  nogle  grinende 
og  andre  i  gnaven  Søvndrukkenhed. 

»Aftenens  første  Pligt  er  Hærskuet  over 
Rekruterne.  Alle  nye  Elever  op  af  Sengen, 
rask,  en — to — tre !  Herhen,  stil  Jer  i  Række 
efter  Størrelsen  .  .  .  godt!  Hvor  mange  have 
vi?  Hele  elleve,  du  store  Chineser,  og  sikke 
yndige  Børn.  Nu  sige  I  højt  og  tydelig,  hvad  I 
hedde,  og  hvad  Eders  Fader  er.  Giv  Agt, 
Nr.    I,  begynd!« 

Listen  blev  gaaet  igjennem ,  ikke  uden 
diverse  Vittigheder  og  nærgaaende  Bemærk- 
ninger; et  Par  Stykker  fik  allerede  ved  denne 
Lejlighed  det  Øgenavn,  som  fulgte  dem  Skolen 
igjennem  og  blev  hængende  ved  dem  imellem 
Kammeraterne  for  hele  Livet. 

—  >See  saa,  nu  kan  I  stikke  i  Seng  igjen, 
men  først  marschere  I  her  op  ad  Gangen  og 
rundt  om  Kakkelovnen,  saa  skilles  I  ad.  Du 
der,  Nr.  7,  som  træder  i  din  Natskjorte,  Du 
kan  skrive  til  din  Moder,  at  hun  hellere 
skulde  have  syet  rigtigt  Slæb  paa  den.  Og 
saa  i  Seng  med  Jer,  men  Gud  naade  den 
af  Jer,  der  vover  at  snorke,  der  skal  ikke 
bHve  et  helt  Ben  tilbage  i  hans  syndige 
Krop!^ 

Det  var  lige  blevet  stille,  saa  lød  atter 
den  samme  lystige  Stemme:  »Det  er  sandt,  I 
Nye!  Imorgen  tidlig  efter  Mælkemad  møde  I 
hver  hos  sin  Kammerdux  og  lære  Eders 
Pligter.  Sov  nu,  men  ingen  Snorken,  eller  jeg 
skal  .   .  .!« 


Indvielse. 


De  første  Dage  af  Skoleaaret  ere  magelige 
nok.  Der  er  ingen  Lektielæsning,  kun  For- 
beredelser til  Arbejdet,  Anskaffelse  af  nye 
Bøger,  i  hvilke  man  med  sirlig  Andagt  skriver 
sit  Navn,  Forsyning  med  Stile-  og  Notebøger, 
med  Blyanter  og  Penne.  Ivlan  er  saa  umaade- 
lig  ordenlig  lige  i  Begyndelsen.  Og  alt  det 
Nye  i  Omgivelserne  er  saa  interessant  og  im- 
ponerende, baade  Lærerne  og  Klasseværelserne, 
baade  de  store  Fællesmaaltider  og  Legepladsen, 
Haven,  Søen,  Skoven.  Lidt  efter  lidt  bliver 
man  fortrolig  med  Forholdene,  bekjendt  med 
Kammeraterne,  og  det  nye  Hjem  optager  En 
saa  ganske,  at  der  ikke  bliver  Tid  til  at  tænke 
paa  og  længes  efter  det  gamle. 

Paa  hvert  Kammer  boede  fire  eller  fem 
Elever  af  forskjellig  Alder,    som    her  skulde  til- 


I  o  INDVIELSE. 

bringe  Læsetiderne  og  havde  hver  sit  Skab  til 
Bøger,  daglige  Klæder  og  Smaating.  Nøglen 
til  dette  Skab  og  til  Servanteskuffen  havde 
man  i  et  sort  Raand  om  Halsen  og  var  ganske 
stolt  af  saaledes  at  have  sine  egne  lukkede  Giem- 
mer.  Kammerduxen,  som  altid  hørte  til  øverste 
eller  næstøverste  Klasse,  var  uindskrænket  Souve- 
ræn  med  en  af  Rektor  og  Lærere  anerkjendt  Myn- 
dighed og  med  et  vist  Ansvar.  Den  Yngste, 
Kammerfuxen,  havde  sine  bestemte  Pligter:  at 
rydde  op  paa  Kammeret,  at  sørge  for  at  have 
den  fælles  Flaske  fyldt  med  rent  og  frisk  Vand 
før  hver  Læsetid,  flittig  pudse  de  to  fælles 
Tællelys  i  Læsetiden,  men  saa  desuden  i  det 
Hele  at  besørge,  hvad  der  paalagdes  ham  af 
en  af  >vde  Stores  navnlig  at  gaae  i  Byen  og 
udføre  Smaatjenester.  Det  var  noget  omstridt, 
hvem  der  skulde  regnes  for  at  høre  til  »de 
Stores .  Øverste  i  sjette)  og  næstøverste  Klasse  for- 
mastede Ingen  sig  til  at  nægte  Privilegiet,  men 
der  var  Tvivl  om  den  derefter  følgende  fjerde 
Klasses  Ret,  og  paa  samme  Maade  var  det  et 
svævende  Spørgsmaal,  om  Hoveriet  strakte 
sig  udover  nederste  og  næstnederste  Klasse, 
om    ogsaa    tredie    var    pligtig.       Paa    det    om- 

tvistede  Territorium  blev  Afgjørelsen  i  hvert 
enkelt  konkret  Tilfælde  truffen  efter  individu- 
elle Forhold;  en  stærk  Dreng  i  fjerde  Klasse 
tiltog  sig  uden  Modsigelse  de  Stores  Privilegium, 
og  en  lille  Knægt  i  tredie  vovede  ikke  at  sige 
Nej,  naar  han  blev  kommanderet  i   Byen. 

Der  var  en  vis  Ængstelse  imellem  de  Nye 
med  Hensyn  til  den  Daab,  som  de  hørte,  at 
der  forestod  dem.  Nogle  af  de  yngre  Kamme- 
rater, der  ifjor  og  iforfjor  havde  gjennemgaaet 
Ceremonien,  lo  haanlig  ad  de  Frygtsomme,  det 
Hele  havde  Ingenting  at  betyde;  Andre  fandt 
en  vis  Fornøjelse  i  at  udmale  den  med  grelle 
Farver.  Hjertebanken  var  der  hos  alle  dem, 
der  den  første  Lørdag  Aften  blev  tilsagte  til 
møde  paa  Badebroen.  Det  var  dog  ikke  saa 
slemt.  »De  Døbendes«  maatte  klæde  sig  helt 
af  til  Bæltestedet;  saa  tog  en  af  de  Store  Fyren 
ved  det  ene  eller  begge  Ben  og  dyppede  ham 
godt  ned  i  V^andet;  hvis  han  skreg  eller  gjorde 
Modstand,  dukkedes  han  et  Par  Gange  ned.  og 
sprællede  han,  kunde  det  vel  hænde,  at  Taget 
glippede,  og  at  hele  Personen  faldt  i  Vandet, 
men  det  var  ikke  dybt,  og  der  var  gode  Svøm- 
mere,   som    nok    kunde   have   bjerget,    hvis  En 

eller  Anden  havde  været  for  fortumlet  til  at 
hjælpe  sig  selv.  De  Døbte  fra  forrige  Aar 
vare  fra  Land  selvtilfredse  Vidner  til  Akten. 
Naar  en  Nydøbt,  halvt  rystende  og  halvt  stolt 
ved  at  have  overstaaet  Prøven,  kom  iland,  be- 
troede de  ham,  at  dette  var  endnu  ikke  Noget, 
men  Sneedaaben,  der  forestod  til  Vinter,  var 
rædsom.  Den  var  dog,  da  den  kom,  heller 
ikke  saa  slem  at  gaae  paa.  Synderen  blev 
begravet  i  en  Bunke  Snee,  og  naar  han  paa  et 
givet  Signal  arbejdede  sig  frem  af  Dyngen, 
blev  han  bombarderet  med  Sneeboldte.  Sandt 
nok,  der  kunde  kom.me  en  Haandfuld  Vaadt  ned 
indenfor  Kraven,  eller  en  i  Vand  dyppet  Snee- 
boldt  kunde  gjøre  nederdrægtig  ondt,  men  det 
døde  der  Ingen  af 

Den  efter  Daaben  følgende  Søndag  var 
det  straalende  Septembervejr.  Strax  efter  den 
tidlige  Middag  spredtes  Alle  i  Skovene,  hvis 
mørke  Grønne  lige  begyndte  at  antage  Efter- 
aarets  brune  Skjær.  Nødderne  vare  endnu 
langtfra  modne,  men  dog  spiselige,  og  efter 
det  meget  praktiske  Raisonnement,  at  det  var 
bedre  selv  at  spise  dem  grønne  end  at  lade 
dem    sidde    og   blive    brune    for   Andre,    gjorde 

Enhver  sit  Bedste  for  at  fylde  sine  Lommer. 
Der  gik  en  Bragen  og  Susen  gjennem  Skoven 
af  Hasselgrenene,  som  blev  trukne  ned  for  at 
undersøges  og  ofte  knækkede  under  de  ivrige 
Hænder.  Hen  paa  Eftermiddagen  samledes  en 
hel  Flok  ved  et  Skovløberhus,  som  laae  i 
Skovbrynet  tæt  ved  Landevejen.  Man  be- 
gyndte at  kjende  hinanden  og  slutte  Venskaber, 
at  danne  Kliker.  En  af  tredie  Klasse,  der 
allerede  havde  et  Par  Aars  Erfaring,  havde 
samlet  omkring  sig  en  lille  Kreds,  mest  af  Re- 
kruter. 

—  »Jeg  synes,  vi  skulde  spise  Kartofler  med 
Løgsaus.  Herinde  hos  Per  Ibs  kan  vi  faae 
nok  til  Otte  eller  Ti  for  to  Mark.  Hvem  har 
Penge?  Jeg  har  sgu  brugt  hver  eneste  Skilling, 
jeg  havde  med  hjemmefra,  og  mine  Ugepenge 
ere  ogsaa  gaaede.  Men  I  Nye  er  vist  bedre 
beslaaede.c 

Det  viste  sig,  at  de  to  Mark  lod  sig  bringe 
tilveje  ved  Sammenskud  af  forskjellig  Størrelse, 
og  den  Erfarne  paatog  sig  at  arrangere  Festen. 
Kartofler  med  Løgsaus  befandtes  at  være  en 
Herreret,    der   blev  nydt  med  stor  Appetit,    og 

der  var  noget  Rask  i  saaledes  at  spise  paa 
offenlige  Steder. 

—  »Seer  I,  Per  Ibs  er  et  udmærket  Sted  for 
Kartofler;  men  her  er  ogsaa  brillant  Tykmælk, 
et  meget  ordenligt  Fad  til  To  med  Brød  og 
Sukker  for  sex  Skilling.  Næste  Sommer  skal 
jeg  engang,  naar  jeg  er  ved  Muffen,  traktere 
Jer  med  Tykmælk.  Lad  os  nu  styre  hjem  og 
see,  om  der  er  noget  Ordenligt  paa  Aftens- 
maden.« 

Det  var  en  saa  fornøjelig  Søndag,  at  man 
med  Længsel  imødesaae  den  næste.  Imens 
forandrede  Vejret  sig  imidlertid,  det  var  blevet 
koldt  med  Biæst  og  Byger.  Da  man  samledes 
til  Middagsbordet,  gik  et  Par  af  de  Store  om- 
kring tii  en  halv  Snes  Smaa  med  den  Besked: 
»Du  skal  ud  og  plukke  Rønnebær.  Du  møder 
Kl.   2  ved  den  lille  Trappe!« 

De  Fleste  modtog  Ordren  uden  nogen 
Indsigelse,  i  Grunden  uden  at  forstaae  den. 
En  vovede  en  Bemærkning  om,  at  han  havde 
ikke  Tid,  der  var  Noget,  han  skulde  have 
skrevet,  men  fik  den  Besked,  ledsaget  af  et 
ganske  venskabeligt  lille  Knubs,  at  saadant 
noget   Sludder    var   det   bedst   ikke   at    komme 

med.     Dette   syntes   at  neHslaae    den   Tendens, 
som  maatte  findes  hos  Nogle  til  en  Opposition. 
De  Tilsagte,  paa  een  nær,  mødte  til  rette  Tid, 
og    efter    givet   Vink   vare   de   i    deres  sletteste 
Klæder.     Forsynede  med  Sække  gik  de  under 
Opsigt  et  langt  Stykke,  indtil  de  naaede  Lande- 
vejen,   hvor   de   højstammede,    skjævt   kappede 
Rønnebærtræer   svajede  med  deres  røde  Duske 
i  Vindstødene.    Det  var  drøjt  at  komme  op  ad 
de    vaade    og    glatte    Stammer,    To    eller    Tre 
maatte    hjælpes    ad,    men    saa    var    det   en   let 
Sag   at  plukke  Klaserne  og  samle  dem  i  Sæk- 
kene.    Et  Par  Timer  gik  dog  hen  dermed,  det 
var    koldt,    saa   Drengene    rystede    i    de   tynde 
Sommerklæder,    og    det    var   kun   de  to  Slave- 
fogder,   som   fik   sig   en  Hjertestyrkning   inde  i 
Kroen.      Desto   varmere   blev    det   at  slæbe  de 
tunge  Sække    hjem  og  saa  helt  op  paa  Loftet, 
hvor  Rønnebærrene    spredtes    for    at   tørres   til 
Brug    for    Kramsfugle-Doner   i    den    kommende 
Vinter.      Snavsede,    vaade    og    trætte    kom   de 
hjem    lidt    før   Skumringen,    allevegne    var    der 
koldt    og    uhyggeligt,    ikke    et  eneste  Sted  var 
der,    hvor    de   kunde  hvile  sig  ud  i  Ro.       »Paa 
denne  Tid    drikke  de  Thee  hjemme;    der  er  et 

stort  Fad  med  ganske  tyndt  Franskbrød  og 
saa  Moders  lækkre  smaa  Kringler  med  den 
dejlige  Smag  af  Citronskal.  Hvem  der  nu  sad 
hjemme  I« 

Udeblivelsen  af  den  ene  Dreng  var  ikke 
bleven  videre  omtalt,  men  derfor  ikke  bleven 
ubemærket.  Efter  Aftensmaden  blev  den  Skyl- 
dige attrapperet  og  ført  afsides;  der  hørtes  lidt 
højrøstet  Tale,  saa  et  Par  stærke  Klask,  og 
derpaa  blev  Synderen  med  tykke  Øjne  og 
glødende  Kinder  befordret  lidt  hurtigere  end 
med  sin  naturlige  Gang  hen  til  en  Gruppe  af 
Jevnaldrende,  der  spændt  havde  fulgt  Begiven- 
hedernes Udvikling.  Det  første  Forsøg  paa 
Oprør  var  mødt  med  en  exemplarisk  Afstraf- 
felse, og  Lektionen  gjorde  sin  Virkning. 

—  »Hvorfor  blev  Du  ogsaa  borte,  Stjern- 
krone?  Det  kan  ikke  nytte  noget  at  sætte  sig 
op  imod  de  Store,  det  er  meget  bedre  at 
lystre,  c- 

—  A  er  fejge,  at  I  vil  lade  Jer  tyrannisere 
saadan.  Fa'er  sagde  selv  til  mig,  da  jeg 
skulde  hertil,  at  jeg  ikke  skulde  lade  mig 
kujonere,  men  staae  paa  min  Ret,  og  jeg  vilde 
ogsaa  slaaet  igjen,  men  de  holdt  mine  Hænder 

Uh,  hvor  jeg  hader  de  Skurke,  og  hvor  her  er 
utaaleHgt  at  være  Naar  jeg  kommer  i  fjerde 
Klasse,  skal  jeg  ordenlig  tyrannisere  de  Smaa.* 
/Ja,  det  er  der  Noget  til  endnu.  ^Men  for- 
resten vil  jeg  næste  Gang  hellere  tage  et  Par 
paa  Snuden,  naar  de  ikke  er  værre,  end  være 
med  til  igjen  at  pille  Rønnebær  .  .  .  Første 
Mand  til  femte  Klasses  Dør! c 


Skoledrenge. 


Bal. 


Det  var  Vinter  med  Snee  og  Slud,  da  det 
første  af  de  to  aarlige  Baller  blev  givet.  For 
den  lille  By  og  for  Omegnen  var  dette  en  Be- 
givenhed, hvorom  der  taltes  længe  forinden 
og  længe  bagefter,  og  af  Eleverne  blev  det 
imødeseet  med  store  Forventninger,  af  nogle  for 
Dandsens  Skyld,  af  andre  for  de  forskjellige 
Nydelser,  der  kunde  falde  af,  af  dem  alle,  fordi 
baade  Dagen  og  Dagen  efter  vare  frie.  Hvem 
der  havde  Familie  i  Nærheden,  kunde  ogsaa 
regne  paa  ved  den  Leilighed  at  see  Forældre 
og  Søstre,  og  efter  gammel  Skik  kunde  hver 
Elev  indbyde  en  dandsende  Dame,  saa  at  ved 
Kammeraters  Hjælp  selv  en  større  Flok  af 
Søstre  og  Kusiner  og  deres  Veninder  kunde 
komme  med. 

Man  begyndte  tidlig  dengang,  og  man 
holdt  længe  ud.  Allerede  fra  Klokken  Fem 
var  der  travlt  paa  Sovesalene  og  paa  Kamrene, 
der  blev  vasket  og  børstet  og  spejlet  og  fri- 
seret og  parfumeret  over  en  lav  Sko.  For  de 
Smaa  var  den  reglementerede  blaae  Dragt  med 
de  blanke  Knapper  en  herlig  Gaia,  men  de 
Store  undlod  ikke  at  udstøde  bittre  Beklagel- 
ser over  den  kjedelige  Skoledrenge -Uniform, 
som  ikke  gav  deres  Forfængelighed  frit  Spille- 
rum, og  som  idelig  blev  for  kort  paa  Arme  og 
Ben.  En  Time  efter  vare  Lysekronerne  og 
Armstagerne  tændte  i  Vestibulen  og  den  store 
»Lovsangssal«,  hvor  Gjæsterne  skulde  samles, 
og  som  saae  ganske  anderledes  straalende  ud 
end  til  Hverdagsbrug,  skjønt  Møbleringen  var 
mere  end  tarvelig  og  egenlig  kun  bestod  i  de 
sædvanlige  Tabouretter  langs  Væggene,  højst 
med  en  Sofa  eller  to  for  Honoratiores.  De 
smaa  Drenge  vare  først  paa  Pletten,  vand- 
kjæmmede,  med  tynde  Skoe  og  hvide  Strømper, 
med  struttende  hvide  Handsker,  halvt  tryk- 
kede og  halvt  opsatte  paa  Spilopper;  de  større 
kom  først  senere,  overlegne  i  Holdning,  men  i 
Grunden   forlegne,    og   klumpede  sig  sammen  i 

2* 

Hjørnerne  af  Salen  eller  studerede  med  paa- 
tagen  Grundighed  Ballisten,  der  var  slaaet  op 
paa  Væggen  Rektor  med  Frue  og  et  Par 
Lærere  stod  alt  parate  til  at  modtage  Gjæsterne, 
og  de  lod  ikke  længe  vente  paa  sig.  Vognene 
kjørte  op  for  Trappen,  og  formummede  Skik- 
kelser i  Kaaber  og  Shawler  ilede  gjennem  den 
lange  Gang  til  et  af  Klasseværelserne,  der  var 
indrettet  til  et  tarveligt  Dametoilette,  for  kort 
efter  at  vende  tilbage  som  yndige  Feer  i  Skyer 
af  Flor  og  Tyl  med  Blomsterkrandse  og  Bando- 
leerskoe,  hvis  Baand  gratiøst  slyngede  sig  om  Fod 
og  Ankel,  rødmussede  og  friske  efter  Kjøretouren 
i  den  kolde  Aften,  straalende  af  Balfeber  Herre- 
gaardene  og  Præstegaardene,  der  leverede  Hoved- 
kontingentet af  de  unge  Damer,  vare  præcise, 
medens  Byens  Folk  vare  langsommere  til  at  ind- 
finde sig,  thi  der  kunde  kun  opdrives  tre  lukkede 
Vogne  ialt,  og  disse  maatte  kjøre  mange  Gange 
frem  og  tilbage,  inden  Alle  vare  befordrede. 

I  den  store  Sal  var  nu  den  ene  Væg  besat 
af  en  dobbelt  og  tredobbelt  Række  af  ældre 
og  yngre  Damer.  Ligeoverfor  stod  Herrerne  i 
Klynger,  de  kastede  prøvende  og  iagttagende 
Blikke  over  til  Fjenden,    hviskede  af  og  til  lidt 

sammen  paa  en  aandsfraværende  Maade  og 
rettede  paa  Kraven  eller  purrede  op  i  Haaret. 
Der  blev  budt  Thee  om  med  store  Bakker  af 
Julekage,  men  næsten  den  eneste  Lyd,  man 
hørte,  var  ogsaa  Theskeernes  Klappren  imod 
Kopperne.  Ingen  syntes  at  ville  vove  at  en- 
gagere nogen  Dame,  og  dog  kunde  det  kun 
vare  et  Øjeblik,  førend  Ballet  skulde  begynde, 
man  hørte  allerede  fra  Spisesalen  ved  Siden  af, 
hvorledes  Klarinetten  gav  sit  snøvlende  A,  og 
hvorledes  Violinerne  blev  stemte.  Et  Par  Stu- 
denter brød  omsider  Isen  og  fulgtes  ad  hen- 
over Gulvet  til  en  Klynge  Damer,  som  de 
havde  udseet  sig.  Det  hævede  Fortryllelsen 
og  gav  flere  Andre  ]\Iod,  der  kom  lidt  Liv  og 
Bevægelse  i  de  døde  Grupper  Skolens  Gymna- 
stik- og  Dandselærer,  der  havde  staaet  med  en 
Mine  som  en  General  før  Slaget,  men  var  for 
erfaren  til  at  gribe  ind  før  Tiden,  animerede 
nu  de  Tøvende,  og  da  i  det  Samme  Fløjdørene 
gik  op,  og  Tonerne  af  en  Marsch  lød  inde  fra 
Balsalen,  kom  der  Fart  i  Tingene.  De  fleste 
Drenge  valgte  Damer,  som  vare  større  end 
de  selv.  En  lille  Rest  af  Damer  blev  dog  til- 
bage uden  Kavaleer,    de    søgte  at  see  ud,    som 

brød  de  sig  ikke  derom,  men  det  lykkedes  dem 
ikke  ganske  at  skjule  deres  Forlegenhed.  Der 
maatte  anvendes  lidt  Pres  for  at  faae  dem  for- 
sørgede, og  nogle  halvvoxne  Drenge,  der  egen- 
lig hellere  end  gjerne  vilde  været  med,  tog 
Flugten,  men  tilsidst  vare  alle  de  Unge  an- 
bragte, og  den  ældre  Del  af  Selskabet  fulgte 
efter  for  at  see  til.  Marschen  gik  over  i  en 
sagte  Vals    og   Dandsen  begyndte. 

I  Vestibulen  var  en  Flok  mindre  Drenge 
bleven  tilbage.  De  tog  nu  deres  Regres  i 
Theen  og  Julekagen,  og  af  og  til  hentede  en 
dristig  Haand  i  Sukkerskaalen  et  Bytte,  hvoraf 
kim  en  lille  Del  gik  i  Koppen,  medens  Resten 
forsvandt  i  Lommen.  Spillebordene  i  et  til- 
stødende Klasseværelse  havde  lokket  de  ældre 
Herrer  til  sig,  og  de  havde  saa  temmelig  Val- 
pladsen for  sig  selv. 

—  »Vil  du  dandse?« 

—  »Jeg  veed  ikke,  om  jeg  gider;  vil  Du?« 

—  »Nej,  jeg  troerikke-,  jeg  bryder  mig  ikke 
om  de  Tøse.  Det  er  meget  morsommere  at 
være  fri.  Først  skulle  vi  brænde  Sukker.  See, 
hold  Stykket  saadan  op  ved  Voxlyset.  til  det 
smelter,    og    lad    det    saa    dryppe    ned   paa   et 

Stykke   Papir.      Det    smager    brillant    .   .   .   Au 
for  Satan,  hvor  jeg  brændte  migl^   — 

Længe  kunde  denne  Idræt  dog  ikke  syssel- 
sætte dem.  Der  kunde  leges  Tagfat  paa  Tæp- 
pet i  den  lange  Gang,  men  det  var  ikke 
videre  morsomt,  og  Festdragten  generede.  Mere 
Sjou  var  det  at  pynte  Statuerne  af  Platon  og 
Aristoteles,  der  stod  i  Vestibulen,  med  Hatte, 
der  sad  paa  Snur,  og  lade  dem  galant  bære 
Damernes  efterladte  Overstykker  paa  deres 
hvide  Arme,  men  ogsaa  det  blev  man  kjed  af. 
En  Adspredelse  var  det,  da  første  Dands  var 
tilende,  og  da  man  forberedte  sig  til  Frangaisen 
ved  at  engagere  og  træffe  Aftale  om  zns-a-vis, 
medens  Gulvet  i  Balsalen  blev  stænket  med 
Vand  og  en  ganske  svag  Anelse  af  Lavendel- 
essens. Men  det  var  snart  forbi,  og  Stuerne 
blev  atter  tomme.  Nogle  enkelte  Smaafyre 
sneg  sig  bag  om  Kadrillerne  og  stillede  sig 
ved  Orkestret,  hvor  de  nøje  iagttog  de  forskjellige 
Instrumenter  og  især  fandt  sig  tiltrukne  af  et 
Klaphorn.  Resten  af  de  ikke  dandsende  Smaa 
drev  omkrmg  eller  hoppede  op  i  Vindues- 
karmene   og    sad    der   dinglende    med    Benene. 

Endnu  var  der  langt  frem  til  Aftensmaden,  og 
dette  begyndte  at  blive  kjedeligt. 

>Vi  plejer  ellers  gjerne  at  komme  til  at 
spille  Lotteri  .  .  .  Aa,  Hr.  Hansen,  vil  De  ikke 
spille  Lotteri  med  osr  Vi  kan  godt  være  inde 
i  anden  Klasse,  der  er  tændt,  og  jeg  skal  hente 
Posen  med  Sedlerne  og  Brikkerne  inde  paa 
Deres  Værelse,   hvis  De   vil  give  mig  Nøglen.« 

Det  slog  an,  hele  Sværmen  foer  afsted, 
selv  de,  hos  hvem  Dandselysten  havde  begyndt 
at  røre  sig,  og  snart  var  Lotteriet  i  fuld  Gang 
med  en  Mark  som  Gevinst  for  den  første  Kvine. 
Den  Heldigste  var  Lindbom,  en  Hlle  Knægt 
med  krøllet  Haar  og  spillende  brune  Øjne,  der 
utaalmodig  saae  op  til  L'draaberen  og  fandt 
Tid  til  at  passe  saavel  sine  egne  som  sine 
Naboers  Sedler;  to  Gange  vandt  han,  og  den 
tredie  var  han  lige  ved  ]\Iaalet.  Han  blev  be- 
handlet med  særlig  Venskabelighed,  da  Spillet 
afbrødes  ved  det  velkomne  Budskab  om,  at  nu 
skulde  der  spises. 

En  munter  Summen  vidnede  om,  at  der 
nu  var  Liv  i  Tingene.  Damerne  blussede  og 
trak  Vejret  dybt,  medens  Mødrene  omhyggelig 
hængte    Shawler   og   Mantiller   om   de  blottede 

Skuldre.  Herrerne  havde  travlt  med  deres 
Lommetørklæder  og  udvexlede  deres  Erfaringer 
om,  hvem  der  dandsede  godt,  og  hvem  der  var 
»en  hel  Ko  at  slæbe  paa^.  Fra  Gangene  blev 
der  baaret  ind  lange  Borde  med  bugnende 
Fade  af  skaaret  Smørrebrød  i  højst  appetitlige 
Tegninger  og  Figurer  af  Paalæg,  høje  Stabler 
af  Tallerkener,  Rødvinsflasker  og  Karafler  med 
Punsch.  I  Midten  af  hver  Sal,  flankeret  af 
Smørrebrødenes  Hovedstyrke,  stod  et  Bord 
med  en  Mangfoldighed  af  Kager.  Alle  disse 
Herligheder  vare  ikke  ganske  ukjendte  for 
Ungdommen:  hele  Dagen  igjennem  var  der 
blevet  bagt  og  braset  og  smurt  Smørrebrød 
nede  hos  Økonomen  i  Kjælderetagen,  og  fra 
Gaarden  havde  man  kunnet  see,  hvorledes  det  Hele 
gik  for  sig.  I  de  Værelser,  hvor  Gjæsterne 
vare  samlede,  sad  de  langs  Væggene,  og  de 
større  Elever  bød  galant  rundt  til  dem,  benyt- 
tende Leiligheden  tii  at  begunstige  deres  Hjer- 
tes Udvalgte  og  indynde  sig  hos  Mødre  og 
Tanter.  Hvor  de  mindre  Elever  havde  det 
mere  for  sig  selv,  gik  det  efter  Kommando. 
Man  stod  i  Geledder  med  sin  forventningsfulde 
Tallerken  i  Haanden,  idet  man  rekognoscerede 

Valpladsen  og  forud  gjorde  sig  fortrolig  med 
de  lækkreste  Fade:  Laxen,  de  runde  Stykker 
med  Æg  og  Anchiovis,  Sildesalaten  og  den 
grønne  Ost.  Paa  et  Signal  af  Læreren  styr- 
tede Alle  løs  paa  een  Gang,  og  det  var  ikke 
Meget,  som  blev  tilbage  efter  det  første  Ind- 
hug. Drikkevarerne  brod  man  sig  ikke  stort 
om,  det  var  Tradition,  at  Punschen  ikke  duede, 
og  at  Rødvinen  »smagte  som  Blæk«.  Da 
Smørrebrødet  var  færdigt,  indtraadte  en  ny 
Pause,  førend  det  gik  løs  paa  Kagerne,  og 
dette  Øjeblik,  som  var  Aftenens  Glandspunkt, 
blev  imødeseet  med  ikke  ringe  Spænding.  Ind- 
hugget var  derfor  ogsaa  vældigt,  da  endelig 
Signalet  kom.  Krandsekagerne  og  Makronerne 
vare  mest  søgte,  ikke  just  fordi  de  smagte 
bedst,  men  fordi  de  bedre  end  de  bløde  Kager 
egnede  sig  til  at  gaae  i  Lommen,  thi  det  var 
den  store  Opgave,  naar  man  havde  faaet  sin 
Tallerken  fyldt,  at  praktisere  saa  meget  som 
muligt  fra  den  ned  i  Trøje-  eller  Buxelommen 
til  senere  Nydelse.  Forsigtig  maatte  man  være, 
thi  Læreren  holdt  skarpt  Udkig  til  alle  Sider,  men 
han  var  ene  imod  Mange,  og  de  unge  Røvere 
vidste  at  passe  deres  Snit     Ingen  var  saa  fræk 

til  at  fylde  sin  Tallerken  og  saa  behændig  til 
at  lade  de  bedste  Stykker  forsvinde  som  i\ttrup, 
en  Dreng  med  stridt  Haar,  tykke  Kinder  og 
smaa  polidske  Øjne.  Heldet  gjorde  ham  dri- 
stig, og  just  som  han  stak  en  hel  Ring  af 
Krandsekage  ind  paa  Brystet,  mødte  han  i  et 
hurtigt  Glimt  Lærerens  Øje.  Der  blev  imidler- 
tid ikke  sagt  Noget,  og  Synderen  haabede 
allerede,  at  Rovet  ikke  var  opdaget.  Men  da 
alle  Fade  vare  tomme,  og  da  man  i  de  andre 
Stuer  skrabede  med  Stolene,  lød  det : 

»Aa,  Attrup,   kom  lidt  herhen!' 

Læreren  tog  en  Tallerken,  holdt  den  hen 
ved  hans  Lommer  og  hentede  op  af  dem  en 
hel  Ladning. 

—  »Nu  er  Du  saa  god  at  byde  dem  rundt 
strax,  og  hvis  jeg  fanger  Dig  engang  til  i  at 
plyndre,  din  Slubbert,  kan  Du  være  vis  paa 
en  ordenlig  Lussing.^ 

Borddansen  var  la  Tempéfe,  der  begynder 
som  en  mild  Luftning,  voxer  op  til  Blæst  og 
ender  med  en  Storm,  i  hvilken  alle  Par  fare 
afsted,  hoppe  og  svinge  rundt.  Der  var  Liv 
og  Munterhed  over  det  Hele,  og  det  kunde 
umulig   skyldes    de    nydte  Bacchi  Gaver.      Ad- 

skillige  af  de  Smaa,  der  hidtil  havde  holdt  sig 
tilbage,  blev  revne  med  af  Stemningen  og  vo- 
vede sig  ud  paa  Gulvet  i  en  af  Inklinations- 
tourene,  men  altid  med  en  stor  Dame.  Siden 
fulgte  Cotillon.  En  Elev  i  ældste  Klasse  førte 
op,  han  havde  selv  ingen  Dame  for  helt  at 
kunne  hellige  sig  til  sit  vigtige  Kald,  og  med 
utrættelig  Iver  ordnede  han  den  lange  Række 
af  Toure,  som  Traditionen  havde  bevaret  fra 
henfarne  Tider,  og  som  af  og  til  berigedes 
med  nye  Ideer  fra  Hovedstaden.  Det  var 
snart  fem  Par  ud  og  snart  kun  tre  Par,  snart 
2>Herren  en  Herre  og  Damen  en  Dame«,  snart 
»Damerne  hver  to  Herrer  og  Herrerne  hver 
to  Damer-^^  l  der  blev  dannet  Pyramider  og 
gjort  Kjæde,  der  var  Ringene  og  Buketten  og 
Kurven,  som  fordeltes  imellem  tre  knælende 
Aspiranter,  der  var  Touren  med  at  vælge 
imellem  en  Reseda  og  en  Rose,  mellem  en 
Rundtenom  og  en  latinsk  Grammatik,  den  med 
at  kaste  Lommetørklædet  og  den  med  en 
Knude  i  det  ene  Hjørne,  tilsidst  Ballets  be- 
tydningsfuldeste Øjeblik:  Inklinationen  med 
Buketter  og  Sløjfer.  For  de  Nye  var  alt  dette 
meget    morsomt    at   see  paa,    og    Smaaklynger 

af  dem  sad  oppe  i  Vinduesfordybningerne  eller 
ved  Musik-Estraden.  Men  saadan  en  rigtig 
Cofillon  af  den  gamle  Skole  varede  sine  halv- 
anden eller  to  Timer,  og  de  hvirvlende  Par, 
Musikens  gjentagne,  monotone  Rhytmer  virkede 
efterhaanden  søvndyssende.  En  og  Anden  be- 
gyndte at  nikke  med  Hovedet,  men  foer  op, 
naar  en  mere  aarvaagen  Nabo  kildrede  ham 
under  Næsen. 

—  *Jeg  synes,  vi  skulde  gaae  i  Seng,  jeg 
er  saa  knusende  søvnig.« 

—  »Er  Du  gal?  Nu  om  lidt,  naar  Cotillo?i  tn 
er  færdig,  faae  vi  Bouillon  og  Kirsebærsuppe. 
Du  skal  drikke  Bouillon  først,  efter  Kirsebær- 
suppen smager  den  saa  ækelt.  <r 

Medens  man  var  beskjæftiget  med  denne 
Nydelse,  kom  Attrup  til.  Det  flaue  Udtryk 
fra  før,  da  han  maatte  byde  sine  Kager  rundt 
til  de  grinende  Kammerater,  var  forsvundet, 
hans  Ansigt  straalede  af  Tilfredshed  over  en 
vel  udført  Bedrift.  »Vent,  til  jeg  har  faaet  en 
Kop  til,  saa  skal  jeg  vise  Jer  Noget.«  Oppe 
paa  Kammeret  aabnede  han  sit  Skab  og  viste 
dem  en  Stilebog  fuld  af  Kager,  adskillig  flere, 
end  han  havde  maattet  udlevere. 

—  »Hvor  har  Du  dem  fra,  dit  Jern?« 

—  »|o,  jeg  saae,  at  Fru  Lind,  hende  den 
høje  magre,  hængte  et  sort  Pose  fra  sig  i  Vin- 
duet, da  de  gik  ind  til  Tempeten.  Den  snub- 
bede jeg  og  fandt  disse  Kager  i  den.  Saa 
tog  jeg  dem  ud  og  fyldte  den  i  Stedet  med 
Smørrebrød  af  et  Fad,  som  var  blevet  glemt  i 
et  andet  Vindue.  Det  bliver  vældig  grinagtigt, 
naar  hun  nu  imorgen  skal  vise  de  søde  Børn, 
hvad  Moer  har  bragt  hjem  til  dem  fra  Ballet, 
og  saa  Kagerne  er  forvandlede  til  Kalvesteg 
med  Asie.« 

Endnu  var  der  to  Timer,  til  Ballet  skulde 
sluttes,  og  det  var  haardt  at  stride  imod  saa 
længe.  Søvndrukne  og  udmattede  sad  de  ikke- 
dandsende  Drenge  omkring  i  Krogene,  de  hørte 
det  knap,  naar  en  forbigaaende  Lærer  kaldte 
paa  dem  og  sagde,  at  de  nu  hellere  skulde 
gaae  i  Seng.  Det  kunde  dog  ikke  falde  Nogen 
ind.  Klokken  Fire  skulde  der  jo  være  Kaffe. 
Endelig  kom  den  overgivne  ^>Kehraus«  som 
Slutning  af  det  Hele.  Fra  Dandsesalen  foer 
den  lange  Række  fejende  ind  i  de  øvrige  Væ.- 
relser,  bugtede  sig  som  en  Slange  tversover 
dem,    passerede  Vestibulen  og  Spilleværelserne, 

hvor  nu  kun  et  enkelt  Bord  var  besat,  snoede 
sig  ud  paa  den  lange  Gang  og  foer  derpaa 
under  Latter  og  smaa  Hvin  tilbage  til  Dandse- 
salen,  hvor  Musiken  i  raskeste  Tempo  kilede 
løs  paa  »Forgangen  Nat  vor  sultne  Kat«.  Dette 
skulde  være  det  Allersidste,  men  netop  der- 
for vilde  det  ingen  Ende  tage;  et  Par  Gange 
løftede  den  Adjunkt,  som  ved  Rektors  Bort- 
gang havde  taget  Kommandoen,  Hænderne  for 
at  klappe  af,  men  man  bad  ham  om  et  lille 
Øjeblik  endnu,  man  holdt  paa  hans  Hænder, 
og  medens  han  leende  faldt  til  Føje,  sprang 
de  ivrigste  Dandsere  omkring  blandt  de  næsten 
forrevne  Damer  med  forstyrret  Frisure  og  bøl- 
gende Barm  og  foer  afsted  med  dem  under 
Løsenet  »Kun  en  eneste  Gang  rundt  endnu«. 
Saa  kom  endelig  Fanfaren,  der  vækkede  de 
Sovende,  og  Ballet  var  tilende.  Kaffen  var 
yderst  velsmagende,  og  efterat  have  tømt  et 
Par  Kopper,  maaskee  med  endnu  et  sidste 
Greb  i  Sukkerskaalen,  kunde  Enhver  med  god 
Samvittighed  gaae  til  Hvile  —  der  var  ikke 
Mere  at  pine  ud  af  det. 

Paa  Sovesalene  var  der,  skjøndt  Alle  vare 
dødstrætte  og  hæse,   livlig  Snakken. 

—  »Du  dandsede  jo  tre  Dandse  med  den 
Blege  fra  Rostrup«. 

—  ^Ja,  jeg  vil  bedes  derud  i  Paaskeferien.« 

—  »Saae  I  Gouvernanten  fra  Valbylille,  hvor 
hun  gjorde  Øjne  til  Adjunkt  Winding?  Hun 
blev  gal  i  Hovedet,  da  jeg  fortalte  hende,  at 
vi  kalde  ham  for  Tællelyset.  ^ 

—  »Jeg  fik  tre  Sløjfer,  hvor  mange  fik  Du?« 

—  »Kun  een,  men  den  var  af  jette  Westrup, 
det  er  en  Satans  rask  Tøs.<' 

—  »Hold  nu  ]Mund,  og  skrup  i  Seng  med 
Jer.  Gudskeelov,  imorgen  kan  man  da  sove  til 
Klokken  Ni,  uden  at  Tællelyset  brøler  sit  'Alle 
Mand  op"  og  banker  En  i  Hovedet  med  Pibe- 
spidsen, det  Dyr.« 


Røvere. 


Da  Foraaret  bragte  mildere  Vejr  og  læn- 
gere Dage,  var  der  megen  Tale  om,  at  man 
nu  snart  skulde  lege  Røvere.  Om  Aftenen  efter 
Læsetiden  og  det  hurtig  tilendebragte  Maaltid 
blev  der  forhandlet  livlip;  derom  i  større  oe 
mindre  Grupper,  men  man  kunde  ikke  rigtig 
komme  til  Enighed,  da  et  Par  af  de  Større,  som 
værdigedes  at  være  med,  vare  af  ulige  Menin- 
ger, og  ingen  af  dem  havde  saa  megen  An- 
seelse, at  hans  Ord  var  Lov.  Imidlertid  for- 
beredte man  sig  paa  Begivenheden,  som  jo 
uundgaaelig  maatte  komme.  Hos  Bogbinderen 
blev  der  bestilt  store  Skjolde  af  Pap,  smykkede 
med  Kors,  Stjerner,  Ørne,  Falke  eller  andre 
heraldiske  Mærker ,  saaledes  som  de  kjendtes 
fra  Ingemanns  Romaner,  og  i  Stand  til  at  af- 
bøde et  ordenligt  Slag;    denne  Pragt  blev  dog 

Skoledrenge.  2 

fordunklet  af  Nogle,  som  havde  henvendt  sig 
til  Blikkenslageren  og  hos  ham  faaet  blaat  an- 
løbne Skjolde,  som  et  Talent  blandt  Kamme- 
raterne prydede  med  indridsede  Hestehoveder. 
Drost  Peder  Hessel  og  Carl  af  Rise,  Claus  Skirmen 
og  Rane  Kammersvend  svævede  for  Tanken. 
Forsvarhge  Hesselkjæppe  blev  skaarne  i  Skoven, 
lagte  til  Tørring  nede  ved  Bagerovnen  for  at 
faae  Foraarssaften  ud  af  dem  og  forsynede 
med  Pareerplade  eller  Vidiefletning  til  Beskyt- 
telse for  Haanden.  En  krigersk  Aand  hvilede 
over  Skolens  tre  nederste  Klasser,  Fostbroder- 
lag stiftedes,  hvad  enten  det  nu  blev  i  den 
ene  eller  den  anden  af  de  stridende  Hære, 
Generals-  og  Officeers-Emnerne  begyndte  at 
voxe  frem  af  Mængden. 

Endelig  blev  det  afgjort,  at  Slaget  skulde 
staae  næste  Søndag.  Om  Valpladsen  var  der 
megen  Strid ,  men  omsider  bestemte  man  sig 
for  Grøftebjerg  Skov,  der  ved  sit  bakkede 
Terræn  og  sine  Moser  frembød  gunstige  Betin- 
gelsen for  et  interessant  Felttog,  og  som  des- 
uden havde  den  store  Fordel  at  være  mindre 
bekjendt  end  de  nærmere  Skove.  Røvernes 
Antal  blev  ansat  til  Tolv,  medens  Resten,    der 

vilde  blive  to  eller  tre  Gange  saa  stor,  skulde 
være  Soldater.  Den  efter  megen  Tvivl  udsete 
Røverhøvding  skulde  have  Lov  at  vælge  fire 
Mand  forlods  og  saa  en  for  hver  tre,  som 
Soldaternes  Anfører  udtog  til  sin  Flok,  men  af 
een  Klasse  ad  Gangen,  Valget  var  i  høj 
Grad  spændende,  thi  naturligvis  vilde  Alle  helst 
være  Røvere;  de  fleste  Aftaler  sprængtes,  kun 
den  rent  personlige  Fortjeneste  kom  i  Betragt- 
ning. Røverne  skulde  have  en  Times  For- 
spring, men  vare  forpligtede  til  at  vælge  deres 
Hule  i  den  nordvestlige  Del  af  Skoven,  og 
Sejr  eller  Nederlag  skulde  afhænge  af,  om  i'.et 
lykkedes  dem  ved  List  eller  Kamp  derfra  at 
at  naae  Skovfogdens  Hus  ved  Landevejen, 
eller  om  de  forinden  dette  Sted  gjordes  til 
Fange. 

I  Lgens  Løb  var  der  ikke  nogen  saa  lang 
samlet  Fritid,  at  man  kunde  naae  ud  til  Sko- 
ven og  tilbage;  først  Lørdag  Aften  lykkedes 
det  nogle  af  de  Ivrigste  fra  begge  Sider  at 
komme  derud  og  gjøre  sig  hdt  nærmere  be- 
kjendte  med  Terrænforholdene.  Førerne  for 
begge  Sider  vare  yderst  hemmelighedsfulde, 
de  talte  kun    med  deres  Adjudanter  og  højeste 

Officerer;  de  Menige  fik  Intet  at  vide,  de  kunde 
jo  sladdre  af  Skole  eller  endog  skjændig  for- 
raade  Krigsplanen  til  Fjenden.  Som  Kjende- 
mærke  skulde  Soldaterne  bære  et  hvidt  Lomme- 
tørklæde bundet  om  den  venstre  Arm. 

Røverne  skyndte  sig  afsted  lige  efter  ]\Iid- 
dagsbordet  De  fleste  af  dem  havde  bundet 
farvede  Tørklæder  om  Livet  og  bestræbte  sig 
for  at  see  saa  vilde  ud  som  muligt;  for  at 
blive  i  Karakteren  gik  de  ikke  i  samlet  Trop, 
men  sneg  sig  enkeltvis  bag  om  Byen  og  uden- 
for de  befærdede  Veje  til  det  aftalte  Møde- 
sted, Skovfogedhuset.  Soldaterne  derimod 
marscherede,  da  Timen  var  omme,  i  Række 
og  Geled  gjennem  Byen,  følende  sig  som  Orde- 
nens Vogtere  og  alle  Ildgjerningsmænds  Ud- 
ryddere. 

Gjennem  Skoven  strakte  sig  et  Mosedrag, 
som  afskar  netop  det  nordvestlige  Hjørne, 
hvor  Røverne  skulde  være;  tversover  den  gik 
paa  en  smal  Dæmning  en  Vej  i  lige  Linie,  og 
ikke  langt  fra  denne  var  Mosen  paa  et  Stykke 
bevoxet  med  Ellekrat.  som  stod  halvt  i  Vand, 
medens  der  paa  begge  Yderkanter  var  fast 
Bund,    men  ingen  Vej,    langs   med  de  Gjærder, 

som  mod  Xord  og  Syd  begrændsede  Skoven. 
Soldaterne  rykkede  frem  i  sluttet  Trop  ind- 
til tæt  ved  Dæmningen,  og  først  her  samlede 
Generalen  sit  Krigsraad  for  at  forelægge  det 
sin  Plan  og  indhente  dets  Raad,  som  forresten 
mest  passende  kunde  bestaae  i  en  ubetinget 
Godkjendelse  af,  hvad  han  i  sin  Visdom  havde 
besluttet.  Planen  gik  ud  paa,  at  der  skulde 
sendes  to  Afdelinger,  hver  paa  otte  Mand 
under  en  Lieutenant,  langs  det  nordre  og 
søndre  Gjærde  udenom  Mosen;  hver  for  sig 
vilde  de  vel  være  svagere  end  Røverne,  men 
da  de  havde  omtrent  lige  lang  \'ej  at  mar- 
schere,  skulde  de  forene  sig  ved  at  falde  Ro- 
verne i  Flanken  fra  begge  Sider,  jage  dem 
ned  fra  den  Banke,  hvor  de  upaatvivlelig 
havde  slaaet  deres  Lejr,  og  drive  dem  frem  ad 
Dæmningen,  som  de,  efterat  have  seet  Fjender 
paa  begge  Sider,  vilde  ansee  for  en  sikker  Vej 
til  Fristedet,  men  hvor  saa  Hærens  Hoved- 
styrke, 1 6  til  20  Mand,  skulde  ligge  i  Baghold 
og  standse  dem,  medens  de  to  mindre  De- 
tachementer samlede  skulde  forfølge  dem  paa 
Dæmningen  og  afskjære  dem  Tilbagetoget. 
Kun   en  enkelt  Røst    hævede    sig    imod   denne 

snilde  Plan;  en  tilsidesat  Rival  vilde  rykke 
frem  til  midt  paa  selve  Dæmningen  og  derfra 
udsende  Spejdere,  ingen  ordenlig  Krig  kunde 
føres  uden  Spioner,  og  naar  man  holdt  sig 
sammen,  kunde  man  med  hele  Styrken  falde 
over  Fjenden,  hvilken  Vej  han  saa  tog;  men 
han  blev  haanlig  overstemt.  Hæren  delte  sig 
altsaa^  de  to  Flankekorpser  fik  nøjagtige  og 
strenge  Ordrer  om  at  snige  sig  forsigtig  frem, 
helst  paa  Indianervis ,  krybende  paa  Maven 
gjennem  Græs  og  Buske,  og  om  nøje  at  passe 
paa  forenet  Samvirken,  medens  Plovedhæren, 
efterat  have  udsat  Forposter,  foreløbig  gjorde 
Hvil  inde  paa  en  aaben  Plet  udenfor  Syns- 
vidde for  siden  at  lægge  sig  i  Baghold. 

Røvernes  Opgave  var  mere  passiv,  de 
vare  efter  Sagens  Natur  indskrænkede  til  det 
rent  Defensive.  De  udstillede  Vagtposter  under 
Træerne  og  i  Krattet  om  deres  Bakke  og  ud- 
sendte Spejdere  til  begge  Sider  for  at  give 
Signal,  saasnart  Fjenden  maatte  vise  sig,  men 
hvilken  TilbagetogsHnie  de  saa  skulde  vælge, 
maatte  beroe  paa  Fjendens  Operationer.  Kun 
Aarvaagenhed  og  Snedighed !  Robin  Hoods 
Kjækhed  og  Dick  Turpins    Snildhed !    I  værste 

Fald  skulde  Banden  spredes  og  hver  Enkelt 
efter  sit  bedste  Skjøn  bruge  Magt  eller  List 
for  at  frelse  sig  selv  hen  til  Fristedet.  Høv- 
dingen indskjærpede,  at  hvad  det  kom  an  paa, 
var  ikke  Kamp  imod  Overmagten ,  men  at 
slippe  igjennem;  skulde  det  imidlertid  være 
nødvendigt  at  gribe  til  Vaaben,  saa  gjaldt  det 
at  kæmpe  for  Livet  for  at  undgaae  Galgen. 

Ventetiden  blev  begge  Parter  noget  lang 
under  den  omgaaende  Bevægelse.  Soldaternes 
General  fandt  det  passende  tilligemed  Adjudanten 
at  inspicere  Stillingen.  Endnu  hørtes  der  Intet 
fra  hinsides  Mosen,  Alt  hvilede  i  stille  Fred, 
de  endnu  nøgne  Træer  tillod  at  see  et  Stykke 
ind  i  Skoven  hinsides ,  men  Intet  viste  sig. 
Feltherrens  Blik  formørkedes  imidlertid ,  da 
det  faldt  paa  Ellekrattet  Her  var  aabenbart 
et  svagt  Sted  i  Stillingen,  en  Overgang,  som 
Røverne  kunde  benytte  ved  at  springe  fra 
Stub  til  Stub,  hvor  Tuerne  ikke  vare  faste 
nok.  Det  laae  en  4  eller  500  Alen  længere 
tilhøjre,  saa  at  Bagholdet  ved  Dæmningen 
ikke  vilde  kunne  naae  derhen  i  rette  Tid,  hvis 
Fjenden  skulde  have  været  dristig  nok  til  at 
vælge     denne     Udvej.       Den     blotte     Mulighed 

maatte  forebygges.  Et  Detachement  af  Hoved- 
styrken maatte  besætte  EUekrattets  nærmeste 
Del,  og  det  maatte  ikke  være  for  lille,  da  det 
kunde  komme  til  at  operere  alene;  lO  Mand, 
helst  12,  maatte  sendes  derhen.  Vel  blev  det 
egenlige  Baghold  herved  stærkt  svækket,  men 
det  vilde  finde  Støtte  hos  de  to  omgaaende 
AfdeHnger,  naar  de  havde  forenet  sig  og  paa 
Dæmningen  forfulgte  den  flygtende  Fjende. 
Saaledes  skete  det  da. 

Hvor  forsigtig  de  to  Afdelinger  end  havde 
bevæget  sig  fremad,  vare  de  dog  blevne  sete 
af  Røvernes  Spejdere,  som  forpustede  kom  og 
meldte,  at  store  Troppemasser  rykkede  frem 
fra  begge  Sider.  Der  kunde  ikke  være  Tale 
om  at  møde  nogen  af  Delingerne  enkeltvis, 
der  var  kun  det  ene  Haab,  at  Dæmningen, 
som  laa  ganske  fri  foran  dem,  var  ubesat  og 
kunde  frembyde  en  Udvej  til  Frelse.  Ordre 
blev  hurtig  givet  til  at  snige  sig  nedenunder 
Bakkekammen  og  saa  i  fuldt  Løb  passere  den 
et  Par  hundrede  Alen  lange  Dæmning.  I 
Skyndingen  blev  glemt  en  Spejder,  som  var' 
sendt  op  i  et  Træ.  Da  de  vare  midt  paa 
Dæmningen ,    hørte    de    Soldaternes    Raab    fra 

Bakken,  som  de  nys  havde  forladt,  og  foer  af- 
sted med  forøget  Fart,  da  der  pludselig  be- 
gyndte at  vise  sig  hvide  Lommetørklæder  og- 
saa  foran  dem.  Men  nu  var  der  intet  Valg, 
det  gjaldt  Sejr  eller  Døden,  og  den  lille  Bande 
styrtede  sig  uforfærdet  imod  Fjenden.  Til 
deres  Forbauselse  var  han  dem  underlegen  i 
Styrke,  de  kastede  sig  i  sluttet  Falanx  imod 
ham,  og  nu  opstod  der  et  Øjebliks  forfærdelige 
Kamp,  hvor  Hesselkjæppene  hvinede  igjennem 
Luften,  bragede  imod  Skjoldene  og  sprang  i 
Stumper  over  Hoveder  og  Skuldre,  et  vildt 
Haandgemæng,  hvori  det  næsten  var  umuligt 
at  skjelne  Ven  fra  Fjende.  Allerede  vare  For- 
følgerne bagved  dem  naaede  ud  paa  Dæmnin- 
gen —  kun  nogle  faa  Øjeblikke,  og  Hæren  vilde 
være  overvældende  stærk.  Med  en  Kraft- 
anstrengelse brød  Røverne  igjennem  og  spredte 
sig  strax  til  alle  Sider,  inden  de  af  Kampen 
fortumlede  Soldater  kunde  samle  sig.  De 
friske  Kræfter,  som  kom  til,  satte  paa  Maa  og 
Faa  efter  de  Flygtende,  men  fra  nu  af  var  det 
en  spredt  Forfølgelse,  hvor  hver  Enkelt  gik 
paa  egen  Haand.  To  eller  tre  Røvere  fange- 
des efter  fornyede  Træfninger  og  førtes   afsted 

under  Bedækning.  Resten  naaede  til  Friste- 
det, forrevne  og  forpustede.  Detachementet 
fra  Egekrattet  var  sidst  til  at  møde,  flaue  og 
tilsølede,  nogle  af  dem  pjaskvaade  til  midt  paa 
Livet.  Da  der  tilsidst  blev  holdt  Mandtal  for 
at  see,  om  alle  Røvere  nu  vare  komne,  var 
der  en  Dreng  imellem  Soldaterne,  som  tog  sit 
Lommetørklæde  af  Armen  og  ganske  rolig  gik 
hen  og  lagde  sin  Haand  paa  Husets  Væg 
med  de  sakramentale  Ord:  »Helle  mig!«  Det 
var  Røver-Spejderen,  som  var  bleven  glemt  i 
Træet.  Da  han  saae,  hvorledes  det  Hele  gik, 
var  han  sprunget  ned  og  havde  ubemærket 
sluttet  sig  til  Halen  af  Soldatertroppen,  men 
først  bundet  sit  Lommetørklæde  om  Armen, 
og  saaledes  var  han  bleven  tagen  for  Soldat 
og  ladet  uforstyrret,  indtil  han  nu  slog  sig  fri. 
Der  blev  stor  Strid,  om  dette  var  tilladeligt, 
men  Resultatet  blev,  at  medens  Sligt  vilde 
være  uhæderlig  Svig  for  en  Soldat  var  det 
en  meget  passende  Krigslist  for  en  Røver. 

Hjemtouren  skete  i  Fællesskab  og  i  den 
bedste  Harmoni.  Der  var  endel  blaae  Striber 
baade  paa  synlige  og  usynlige  Steder,  hist  og  her 
en  blodig  Næse  eller  et  blaanende  Øje,  adskillige 

Trøjer  og  Buxer  vare  flængede,  Papskjoldene 
vare  forrevne  og  Blikskjoldene  fulde  af  Buler, 
men  Stemningen  var  alligevel  udmærket,  og 
Alle  fandt  Dagen  vel  anvendt.  Aftensmaden 
var  neppe  forbi,  førend  saagodtsom  alle  Del- 
tagerne søgte  til  Sovesalene. 


Mytteri. 


Foraarsluften  voldte  Uro  i  Gemytterne. 
Alt  som  Livet  begyndte  at  pulsere  kraftig  i 
Mark  og  Skov,  bragte  Knopperne  til  at  svulme, 
Insektverdenen  til  at  vaagne  og  Fuglene  til  at 
bygge  Rede,  gav  det  sig  ogsaa  til  at  gjære  i 
de  unge  Sind.  Der  kom  noget  Febrilsk  over 
det  Hele,  en  vis  Pirrelighed,  der  ligesom  laae 
paa  Lur  efter  Noget  at  føre  Krig  om.  For- 
aaret  har  den  Virkning  langt  ud  over  Skolen 
og  Ungdomsalderen.  Muligt  er  det  ogsaa,  at 
den  krigerske  Aand,  som  var  vakt  ved  Røver- 
fejden, selv  et  L'dslag  af  Foraarsrørelserne,  bi- 
drog til  at  ophidse  Stemningen.  Vinteren  var 
gaaet  saa  rolig  hen  under  jevnt  Arbejde  og 
uden  noget  Sammenstød  imellem  Lærere  og 
Disciple ,  men  nu  begyndte  der  at  vise  sig 
truende  Skyer. 

Skolens  Traditioner  vare  i  det  Hele  noget 
middelalderlige    og    udøvede    stor    Magt;    lige- 

som  Forholdet  imellem  Store  og  Smaa 
var  fastsat  ved  bestemte  Normer  og  havde 
Karakteren  af  en  Vasalstat  eller  endog  til 
en  vis  Grad  af  et  Livegenskab,  saaledes  var 
der  en  fra  de  forudgangne  Slægter  nedarvet 
Tradition  om  Lærernes  -Vlagt  og  dens  Grænd- 
ser,  og  Hgeoverfor  dette  Spørgsmaal  udgjorde 
samtlige  Elever  —  dette  var  en  Titel,  et  Hæ- 
dersnavn ,  paa  hvilket  man  med  Eftertryk 
gjorde  Krav,  man  var  »Elev-,  ikke  »Discipel«, 
og  at  blive  omtalt  som  ^ Dreng«,  selv  om  det 
var  i  det  mildere  Flertal,  holdtes  for  en  For- 
nærmelse, hvorimod  man  til  Nød  fandt  sig  at  kaldes 
»Elementer«  —  fra  den  ældste  til  den  yngste,  en 
solidarisk  Enhed,  sammenknyttet  ved  Kamme- 
ratskabets hellige  Frimureri.  Et  Overgreb,  en 
Uretfærdighed  imod  En  var  en  Krænkelse  af 
Alle,  der  berettigede  til  Repressalier.  Og  naar 
det  kom  til  Krig,  saa  var  det  ubetinget  Pligt 
for  Alle  at  holde  sammen ,  Enhver  havde 
uvægerlig  at  lystre,  hvad  der  saa  blev  befalet 
ham,  og  ingen  Straf  vilde  være  for  haard, 
ingen  Foragt  for  dyb  ligeoverfor  den,  som 
under  saadanne  Omstændigheder  svigtede  eller 
sladdrede.     Ingen  Trusler,  ingen  Pinsler  maatte 

kunne  formaae  en  Dreng  til  at  forraade  nogen 
Kammerat,  til   >at  bekjende«,  som  det  hed. 

En  Lærer,  forøvrigt  baade  dygtig  og  af- 
holdt, en  begavet  og  sympathetisk  Personlig- 
hed, læste  Latin  med  nederste  Klasse.  Der 
var  nogle  vidtløftige  Ramser  i  Badens  latinske 
Grammatik,  som  Klassen  trods  gjentagne  Re- 
petitioner ikke  havde  kunnet  eller  villet  tilegne 
sig  med  den  tilbørlige  Sikkerhed,  og  nogle  ind- 
viklede Tider  af  Konjugationerne ,  som  slog 
klik.  Halvt  som  Straf  og  halvt  i  Haab  om 
heldig  Virkning  bestilte  han  da  Klassen  til  at 
møde  Lørdag  Eftermiddag  Kl.  5,  altsaa  efter 
Skoletiden  og  paa  en  Aften,  som  ellers  var 
helt  fri  Der  var  jo  kun  Tale  om  en  ganske 
enkelt  Gang,  og  det  angik  kun  den  nederste  Klasse, 
altsaa  Heloter,  Individer  uden  Rettigheder  og 
kun  med  Pligter,  men  for  Principets  Skyld 
mente  man  ikke  at  kunne  lukke  Øjet  for  et 
saadant  Indgreb  i  hele  Folkets  Rettigheder.  De 
smaa  Drenge  turde  ikke  trodse  imod  Befalingen, 
de  indfandt  sig  lidt  trevent,  men  med  spændt 
Forventning  om,  hvad  der  vilde  skee.  Klas- 
sens Vinduer  vendte  ud  til  en  Legeplads  og 
Keglebanen,  og  her  var  næsten  hele  den  øvrige  Be- 

sætning  forsamlet.  En  Del  af  dem  spillede 
»Batik«  eller,  som  det  sædvanlig  kaldtes,  >Batøk«, 
et  i  Foraarstiden,  naar  Jorden  var  blød  og 
fugtig,  meget  yndet  Spil;  man  driver  en  til- 
spidset kort  og  tyk  Stok  eller  Knippel  ned  i 
Jorden,  saa  langt  man  kan,  ved  en  svingende 
Armbevægelse,  og  de  Næste  følge  efter,  idet 
de  med  deres  »Batøk«  søge  at  slaae  den  for- 
rige omkuld.  Det  er  et  morsomt  Spil,  der 
giver  gode  Armkræfter,  men  det  kan  være 
farligt,  thi  undertiden  springer  en  Stok  ved  et 
heldig  rettet  Slag  højt  til  Siden  og  kan  da 
slaae  en  ordenlig  Bule.  Ellers  gik  Spillet 
gjerne  i  Taushed,  kun  med  et  dumpt  ^^Ji-hib!« 
ved  hvert  Slag,  men  denne  Aften  var  der  høj- 
røstet Snakken.  Den  altfor  nidkjære  Lærer 
kaldtes  sædvanlig  for  »Strop«  ;  der  laae  ingen 
fornærmelig  Hentydning  deri.  Oprindelsen  der- 
til kjendtes  ikke  engang  mere,  men  det  var  nu 
engang  en  given  Sag,  at  hver  Lærer  skulde 
have  sit  Øgenavn,  og  de  kjendte  dem  selv 
ligesaa  godt  som  Drengene.  For  hver  Batøk, 
der  dreves  i  Jorden,  lød  det:  »Væk,  Strop  1« 
eller:  »Vil  Du  see.  Du  kan  humme  Dig,  Strop  1« 
--    Paa   Keglebanen    var    det    Skik,    at    Kegle- 

rejseren  raabte  Hurra  for  alle  Honnør -Slag 
som  »Otte  om  Kongene,  »Otte  om  Forhjørnet« 
eller  »Alle  ni«,  men  den  Aften  var  der  givet 
ham  Ordre  til  at  raabe  Hurra  for  hvert  Slag, 
om  det  saa  kun  blev  »to  Skjæve<:,  og  alle 
Drengene  stemte  i  med  deres  skingrende  Dis- 
kanter. Naar  de  oppe  i  Klassen  hakkede  sig 
frem  i  Anfistes,  vates,  adolescens  eller  bumrede 
i  amati,  —  fæ,  —  fa  fuissemus,  futssef'S, 
fuissenf,  lød  det  fra  Pladsen:  ;vDer  fik  Du 
den,  Strop  1«  eller:  »Tre  Lange,  Hurræh!«  Der 
var  ikke  megen  Andagt  ved  den  Læsning. 
vStrop  var  bleg,  men  holdt  udi  han  ønskede 
vist,  at  han  ikke  havde  indladt  sig  paa  denne 
Aftentime,  men  nu  kunde  han  jo  ikke  give 
efter  uden  Ydmygelse.  Raabene  dernedefra 
blev  ved,  og  da  de  stadig  ikke  hjalp,  var  der 
et  Par  af  de  Store,  som  gik  op  og  bombar- 
derede Klassens  Dør  med  Brænde,  idet  de  dog 
klogelig  flygtede  strax  efter  endt  Bedrift.  Efter- 
haanden  voxede  deres  Dristighed ,  men  just 
som  de  engang  igjen  nærmede  sig  Døren  med 
et  Stykke  Brænde  i  hver  Haand,  blev  de  uhel- 
digvis overraskede  af  en  anden  Lærer,  almin- 
delig kaldet  »Onkel«,  som  havde  mærket  Uraad 

Og  var  kommen  listende  om  Hjørnet  af  Gangen. 
Han  nøjedes  ikke  med  at  attrapere  dem,  men 
gav  hver  af  dem  et  Par  ordenlige  Nakkedrag. 
Umiddelbart  efter  lod  de  sex  Klokkeslag  fra 
Uhret  i  Gangen,  og  Straffetimen  var  tilende. 

Men  nu  var  der  skeet  noget  Nyt,  en  ny 
Retskrænkelse:  to  Elever  af  sjette  Klasse  havde 
faaet  paa  Øret.  Det  var  uhørt  i  Roms  bedre 
Dage!  Strop  var  glemt,  hans  Brøde  sank  ned 
til  en  Ubetydelighed,  Alt  vendte  sig  nu  alene 
imod  Onkel.  Ved  Aftensbordet,  hvor  han 
havde  Inspektion,  var  der  en  skjæbnesvanger 
Taushed,  som  varslede  om  en  Storm.  Paa 
Sovesalene  blev  der  til  denne  ligefrem  uhygge- 
lige Taushed  føjet  en  Krigserklæring,  idet  der. 
lige  idet  Onkel  lukkede  Døren  efter  sig,  lød  et 
enstemmigt  vildt  Hyl,  strax  afløst  af  den  samme 
Gravens  Stilhed. 

Oprørsaanden  næredes  mægtig  ved  den 
Omstændighed,  at  den  næste  Dag  var  Søndag, 
altsaa  med  en  Overflødighed  af  Fritid.  Halv- 
delen af  Eleverne  skulde  været  i  Kirke  under 
Onkels  Ledelse;  ikke  en  eneste  mødte,  de 
Kirkepligtige  vare  spredte  til  alle  Sider  og 
kom     ikke    hjem    for    ^Middag.       Rektor,     som 

Skoledrenge.  4 

naturligvis  strax  havde  faaet  Melding  om  Situa- 
tionen, blev  underrettet  onn  dette  nye  Mytteri 
og  følte  Nødvendigheden  af  en  hurtig  og  ener- 
gisk Indskriden.  Denne  blev  ham  endnu  mere 
indlysende,  da  der  efter  ^Middagsbordet  fandtes 
opslaaet  paa  Døren  til  vedkommende  Lærers 
Værelse  en  stor  Plakat  med  Ordene:  »Syn  for 
Onkel!«  Hvad  Etymologien  var  til  denne  tradi- 
tionelle Vending,  har  aldrig  kunnet  opklares, 
men  det  vidstes,  at  den  indeholdt  en  yderste 
Haan,  en  Erklæring  i  Rigens  Akt,  en  Formu- 
lar, efter  hvilken  Alt  vilde  være  tilladt  imod 
den  Banlyste.  ^len  Vanskeligheden  for  Rektor 
var,  hvor  han  skulde  gribe  ind,  paa  hvem  han 
kunde  lægge  den  straffende  Haand.  Selvfølge- 
lig maatte  der  skee  Noget  ved  dem,  der  mod- 
villig vare  udeblevne  fra  Kirke,  men  det  kunde 
ikke  blive  nogen  saa  haard  Straf,  som  den  bag 
ved  Udeblivelsen  liggende  oprørske  Aand  egen- 
lig krævede,  og  desuden :  en  Straf,  som  i  lige 
Maal  rammer  Halvdelen  af  en  Skoles  Elever, 
er  ikke  nogen  Straf  mere.  Demonstrationerne 
fra  om  Lørdagen  vare  ogsaa  for  almindelige,  til. 
at  nogen  Enkelt  kunde  udpeges  som  særlig  an- 
svarlig      Der   blev   da    ikke  Andet  tilbage  end 

at  slaae  ned  paa  de  To,  som  vare  grebne  med 
Brændestykker  i  Haanden,  og  paa  dem  at  sta- 
tuere et  advarende  Exempel.  Da  Eleverne 
vendte  hjem  fra  deres  Udflugter,  lød  det  fra 
den  Ene  til  den  Anden:  ;^Har  Du  hørt  det: 
Lund  og  Falkenskjold  er  satte  i  Kachotten,  og 
vi  skal  Alle  i  Forhør  ^< 

At  man  ikke  kunde  lade  de  to  Kamme- 
rater i  Stikken,  var  indlysende  for  Alle.  Men 
Meningerne  vare  delte  om,  hvad  der  skulde 
gjøres  for  dem.  Efter  mange  Overlægninger, 
holdte  i  en  Fart  og  under  en  stadig  Skræk  for 
Overrumpling,  blev  det  vedtaget  som  det  under 
de  foreliggende  Omstændigheder  mest  Passende, 
at  begge  Arrestanterne  skulde  sættes  i  Frihed, 
og  at  man  skulde  hjælpe  dem  til  »at  løbe  bort ■-<. 
Hvad  dette  egenlig  skulde  nytte  til,  indlod 
Ingen  sig  paa  nærmere  at  undersøge.  Den 
allerværste  Straf,  som  kunde  tænkes  at  blive 
anvendt  imod  dem,  urimelig  streng  efter  An- 
ledningen, men  som  sagt  den  allerværste,  vilde 
være  den  at  blive  viiste  ud  af  Skolen,  og  det 
var  derfor  en  aabenbar  Urimxelighed  at  lade 
dem  selv  rende  bort  fra  den,  tilmed  da,  hvis 
Flugten    mislykkedes,     det    Sidste    vilde    blive 

værre  end  det  Første.  Men  som  sagt,  til  saa 
smaaligt  og  filisteragtigt  et  Raisonnement  ned- 
lod Ingen  sig.  At  løbe  bort  fra  Skolen  stod 
for  de  unge  Brushoveder  som  en  i  sig  selv 
ridderlig  Bedrift,  og  at  hjælpe  dem  dertil  var 
en  fortjenstlig  Gjerning,  en  kammeratlig  PHgt. 
Der  blev  altsaa  samlet  ind  til  Flugten.  Vaj- 
det  skeet  om  Lørdagen,  Udbetalingsdagen,  vilde 
Udbyttet  være  blevet  større,  men  Søndagen 
havde  nu  allerede  gjort  et  dybt  Skaar  i  de 
knappe  Ugepenge.  Alt,  hvad  der  kunde  skra- 
bes sammen,  udgjorde  2  Rdl.  i  Mk.  14  Sk., 
02:  selv  dette  Resultat  naaedes  kun  derved,  at 
en  højsindet  Sjæl  offrede  en  Reservekapital  af 
to  Markstykker,  som  bar  den  til  Lejligheden 
meget  passende  Indskrift:  »Frivilligt  Offer  paa 
Fædrelandets  Alter«.  Endvidere  blev  der  gjort 
en  IndsamUng  af  uldne  Halstørklæder,  Handsker, 
stærkt  Hyssing  og  andre  til  en  Flugt  forment- 
lig passende  Ting  foruden  af  Cigarer  og  Piber, 
hvoraf  der  indkom  ret  rigelig.  At  sætte  sig  i 
Forbindejse  med  Arrestanterne  var  ikke  saa 
særdeles  vanskeligt;  de  sad  under  Anholdelse 
paa  Sygestuen,  hvis  Vinduer  vare  lavt  nede 
ved  Jorden  og  tilmed  paa  den  ene  Side  vendte 

ud  til  den  øde  Kirkegaard.  De  havde  i  Løbet 
af  Mandagen  været  i  Forhør,  men  der  var  ikke 
kommet  Noget  ud  deraf,  de  havde  ikke  villet 
sige  Noget,  og  Rektor  havde  været  rasende. 
De  vare  mere  end  villige  til  at  flygte.  Mandag 
Aften  blev  derfor  de  indsamlede  Ting  bragte 
tid  til  et  hult  Træ  lige  bag  ved  Haven,  Absa- 
lons Elm,  som  det  sædvanlig  kaldtes,  og  om 
Natten,  naar  Alt  var  stille,  skulde  de  over 
Kirkegaarden,  hvis  store  Port  altid  stod  aaben, 
snige  sig  ud  til  Landevejen  og  gaae  lige  Vl 
Kjøbenhavn. 

Kun  de  Store  vare  indviede  i  Planens 
Enkeltheder,  kun  de  vidste  Tid  og  Maade. 
Men  Tirsdag  Morgen  gik  det  som  en  Løbeild 
igjennem  Skolen:  ^Lund  og  Falkenskjold  ere 
løbne  bort  i  Nat!« 

Skjøndt  der  blev  sendt  Stafetter  til  de 
nærmeste  Jurisdiktioner  om  at  anholcje  Flygt- 
ningene og  føre  dem  tilbage,  har  der  neppe 
været  noget  synderlig  varmt  Ønske  om  at  faae 
fat  i  dem,  og  det  skete  da  heller  nkke.  De 
naaede  virkelig  efter  mange  Besværligheder  og 
Savn  Kjøbenhavn.  Den  Ene  var  den  for- 
kjælede  Søn  af  en  ret  formuende  Enke,  og  han 

benyttede  Lejligheden  til  at  slippe  bort  fra  de 
forhadte  Studeringer  for  at  blive  Officeer.  Den 
Anden  havde  en  streng  Fader,  som  selv  strax 
bragte  ham  tilbage,  men  da  Rektor,  som  i 
Grunden  helst  vilde  være  fri  for  Fyren,  er- 
klærede, at  Straffen  for  Flugten  og  alt  d£t 
Andet  nu  ikke  kunde  blive  ringere  end  Udviis- 
ning  af  Skolen,  foretrak  Faderen  at  rejse  igjen 
med  Sønnen  og  give  ham  en  ordenHg  Tugtelse 
hjemme.  Begge  INIalefikanterne  vare  saaledes 
borte  og  ude  af  Spillet  Der  blev  for  et  Syns 
Skyld  holdt  Forhør,  men  der  kom  ikke  Noget 
frem,  som  kunde  udpege  Anstiftere  eller  Ledere 
af  Optøjerne,  Alle  havde  været  lige  gode,  og 
strenge  Straffe  kunde  saaledes  ikke  bringes  i 
Anvendelse.  Et  Par  Stykker  af  de  ældre  Klas- 
ser, som  kavde  gjort  sig  særlig  bemærkede, 
mistede  deres  Legater,  Andre  blev  satte  nederst 
i  Klassen  for  en  Maaned,  et  Par  -Stykker,  som 
i  Forvejen  vare  paa  det  sorte  Bræt,  fik  Stue- 
arrest eller  rettere  Husarrrest  for  en  Vge. 
De  udeblevne  Kirkegjængere  maatte  møde  den 
følgende  Søndag ,  paa  hvilken  altsaa  hele 
Skolen    tilsagdes    til    Kirke,     og     denne    Gang 

fandt  man  det  ikke  raadeligt  at  udeblive.  En 
alvorlig  Straffetale  af  Rektor  paa  Ugens  sidste 
Dag  og  en  almindelig  Amnesti  afsluttede  Epi- 
soden. Den  fik  ikke  videre  Følger,  og  efter 
denne  elektriske  Udladning  faldt  Skolen  fore- 
løbig atter  til  Ro. 


Den  første  Examen  og  Sommerferie. 


Der  blev  arbejdet  godt  og  støt  i  Sommer- 
maanederne.  Allerede  Klokken  Fem  om  Mor- 
genen blev  der  ringet  op  paa  Sovesalene,  og 
den  lyse,  friske  Morgenstund  gjorde  Alle  gan- 
ske anderledes  aarvaagne  end  i  Vinterens  Mørke 
og  Kulde.  Før  og  efter  det  lette  Maaltid  af 
en  Skaal  varm  Mælk  og  et  tyndt  Stykke 
Smørrebrød  blev  der  Tid  til  netop  et  lille  Løb 
ned  i  Haven,  hvor  Duggen  funklede,  eller  til 
Bredden  af  den  i  Morgensolen  glittrende  Sø. 
Saa  fulgte  to  Timers  Læsetid,  i  hvilken  Alt 
ligesom  nemmedes  lettere  og  ordnede  sig  kla- 
rere end  Aftenen  forud.  Inden  Skolen  be- 
gyndte, gaves  igjen  en  lille  Ration  af  Smørre- 
brød, ikke  nok  til  at  mætte,  just  nok  til  at 
skærpe  den  ungdommelige  Appetit.  De  fire 
Skoletimer  afbrødes  af  et  Frokostkvarter,    hel- 

liget  til  Nydelsen  af  det  reglementerede  tørre 
Hvedebrød  og  saa  meget  fra  Brødkonens  Kurv, 
som  hver  Enkelts  Finantser  i  Øjeblikket  tillod, 
og  det  var  aldrig  meget,  i  Ugens  sidste  Dage 
slet  intet,  medmindre  man  vilde  vove  sig  ind 
paa  Kreditens  farlige  Skraaplan  og  havde  viist 
sig  værdig  til  ^Æblemo'rs«  Tillid.  Fritimen 
fra  12  til  I  var,  naar  den  ikke  uheldigvis  op- 
toges af  Gymnastik  eller  Sang,  helliget  til 
Spadseretoure  længere  ud  i  Skoven,  men  vidt 
kunde  der  ikke  strejfes  omkring,  inden  Middags- 
klokken kaldte  Alle  tilbage.  Hver  Dag  havde, 
vSommer  som  Vinter,  sin  faste  Spiseseddel,  kun 
med  ganske  faa  Variationer,  og  uvilkaarlig  an- 
tog Dagene  en  vis  Farve  eller  Kolorit  efter 
det  Traktement,  den  vidstes  at  ville  bringe; 
Mandag  og  Onsdag  vare  blaae.  Tirsdag  og 
Torsdag  graae,  om  Fredagens  Karakter  med 
dens  Grød  og  Fisk  vare  Meningerne  delte, 
Lørdagen  var  broget,  fordi  den  frembød  den 
største  Variation.  Enkelte  Retter  vare  i  afgjort 
Vanry.  Om  Bankekjødet  blev  det  fortalt  Re- 
kruterne,  at  de  gamle  Kjællinger  fra  Fattig- 
huset, som  Lørdag  Morgen  kom  nede  i  Kjok- 
kenet   for   at   faae  Levninger,    maatte   til  Gjen- 

gjæld  sidde  og  tygge  det  sejge  Kjød,  indtil 
det  blev  mørt;  man  troede  just  ikke  derpaa, 
men  Bankekjødet  vakte  dog  altid  Modbydelig- 
hed, alene  ved  Tanken.  Desto  mere  skjønnede 
man  paa  Oxestegen  om  Mandagen  og  Kalve- 
eller Lammestegen  om  Onsdagen,  for  ikke  at 
tale  om  de  med  et  rødt  Kors  mærkede  Dage, 
hvor  der  gaves  Gaase-  eller  Andesteg,  Fem  om 
en  Gaas  og  To  om  en  And.  Af  Intet  blev 
der  spist  saaledes  som  af  Kraasesuppe.  den  ene 
Tallerken  forsvandt  efter  den  anden,  og  med 
Brødstumper  markerede  man  Tallet  til  sin  egen 
Efterretning  og  til  Opmuntring  for  Naboer. 

En  halv  Time  var  rigelig  tilstrækkelig  til 
Middagen,  saa  at  en  anden  halv  Time  blev  til- 
overs til  en  rask  lille  Leg,  førend  Læsetiden 
fra  2  til  3  begyndte,  umiddelbart  fulgt  af 
Skolens  to  Eftermiddagstimer,  de  drøjeste  paa 
de  varme  Sommerdage,  naar  Solen  stod  langt 
ind  i  Klasserne,  og  Fuglene  kvidrede  udenfor. 
Skoletidens  Ophør  bragte  Dagens  mest  popu- 
lære Maaltid;  det  bestod  kun  af  en  tyk  Rug- 
brøds-Rundtenom, skaaren  midt  over  og  lagt 
sammen  uden  noget  Paalæg,  men  denne  >> Fem- 
mad«  smagte  kongelig,  og  var  Appetiten  altfor 

stærk  til  at  nøjes  med  den  ene  Rundtenom, 
kunde  man  nok,  naar  man  stod  sig  godt  med 
med  de  underjordiske  Magter  nede  i  Kjøkkenet, 
faae  en  til.  Var  man  fræk,  kunde  man  faae 
flere;  en  vældig  Æder  for  Herren,  som  hed 
Thøger  Reinhardt  Møller,  sendte  en  af  de 
Smaa  ned  for  at  bede  om  en  extra  Femmad 
til  Thøger,  en  til  Reinhardt  og  en  til  Møller, 
og  han  fortærede  alle  fire.  En  Fritime  var  nu 
atter  disponibel  til  Lege  eller  Vandringer,  og 
derpaa  fulgte  Aftenens  to  Læsetimer,  bestemte 
for  Lektierne  og  Stilene  til  næste  Dag.  Aftens- 
maden Klokken  Otte  med  dens  Paalæg  af  Kjød 
og  Ost  skulde  synes  at  være  mere  fristende 
end  det  bare  Smørrebrød,  men  man  brød  sig 
i  Reglen  ikke  om  den,  det  var  Tradition,  at 
det  meste  levnedes.  Indtil  Sengetid  var  der 
atter  halvanden  Times  Frihed,  og  i  de  lyse 
Sommeraftener  fandt  den  herhg  Anvendelse 
enten  til  lystige  Lege  paa  Plainen  eller  til 
sværmeriske  Toure  i  den  store  Have  langs  med 
den  maleriske  Sø  og  over  »Flommen <:,  som 
den  store  Mose  kaldtes,  med  dens  hvide  Aften- 
taager.  Hvor  sov  man  ikke  herlig  efter  en 
saadan  Dagl 

Nutildags  høres  der  saa  Meget  om  Over- 
læsselsen  i  Skolerne,  om  det  forcerede  Arbejde, 
der  sløver  Aanderne,  gjør  Hjernen  skjør  og 
Legemet  blodfattigt.  Klagerne  ere  visselig  ikke 
ubeføjede,  men  de  hænge  sammen  med  noget 
Andet  end  selve  den  Kvantum  af  Tid,  der  an- 
vendes til  Skolen  og  til  Forberedelsen.  Sex 
Timers  Skole  og  fem  Timers  Læsetid,  altsaa 
elleve  Timers  aandeligt  Arbejde  hver  Dag, 
medførte  ingen  Overanstrengelse.  De  afbrødes 
af  Fritimer  som  næsten  altid  tilbragtes  under 
aaben  Himmel  med  Lege  eller  V^andringer,  og 
Kræfterne  holdtes  oppe  ved  sund  og  nærende, 
men  tarvelig  Kost.  Vigtigst  af  Alt  var  selve 
Livets  Regelmæssighed ,  der  lod  den  ene  Dag 
følge  uforandret  paa  den  anden  uden  nogen  af 
de  Adspredelser,  som  med  Rette  føre  dette 
Navn,  fordi  de  sprede  Sindet  og  Tankerne, 
hidse  Fantasien  og  slappe  Nerverne.  Skolens 
Elever  vare  gjennemgaaende  en  frisk  og  kjerne- 
sund  Slægt,  Drenge  tilbunds,  med  Drenges 
Fejl  og  Drenges  stundom  ustyrlige  Lyster,  men 
uden  Blaserthed,  uden  Gammelklogskab.  En' 
vis,  maaske  noget  for  fornem  Ærekjærhed  hørte 
med  til  Traditionen,    og  mellem  Drengene  selv 

herskede  en  Disciplin,  der  forhindrede  Udskej- 
elser, som  ofte  undgaae  selv  den  aarvaagneste 
Lærers  Øje. 

Forberedelsestiden,  som  med  Nødvendig- 
hed var  ansat  ens  for  Alle,  maatte  efter  Sagens 
Natur  være  for  rundelig  for  Nogle,  ikke  helt 
tilstrækkelig  for  Andre,  alt  efter  de  forskjellige 
Anlæg  og  Begavelser.  Men  praktisk  voldte 
dette  ikke  store  Ulemper.  De  Flinke  kunde, 
naar  de  vare  færdige  med  deres  Arbejde,  faae 
Tilladelse  til  Morskabslæsning,  og  de  skylde 
disse  tvungne  Læsetimer  et  aandeligt  L'dbytte, 
som  maaskee  ellers  aldrig  var  blevet  deres  Eje. 
De  Tungnemme  maatte  hjælpes  frem  men 
hvem  der  endda  ikke  kunde  følge  med,  godt- 
gjorde derved,  at  den  lærde  Skole  og  Stu- 
deringerne laae  ham  for  højt.  En  Kammer- 
dux,  der  følte  sit  x^nsvar  og  sin  Pligt,  vilde 
ikke  forsømme  at  passe  paa  sine  L'ndergivne 
og  holde  dem  til  at  gjøre  deres  Skyldighed, 
naar  de  døsede  Tiden  hen,  eller  naar  Hovedet 
sank  træt  ned  over  Bogen;  m.en  der  kunde  jo 
ogsaa  være  dem,  som  tillod  forstyrrende  Snak- 
ken eller  selv  gav  et  slet  Exempel,  og  i  saa 
Fald    sakkede    gjerne    hele    Kammeret    bagud. 

For  de  Allermindste  og  for  enkelte  Efternølere 
var  der  en  fælles  Læsesal  under  en  Lærers 
Tilsyn,  og  da  det  her  var  tilladt  »at  læse  højt  <, 
lød  der  i  dette  Værelse  en  Summen  og  ]Mum- 
len  som  i  en  orientalsk  Skole.  Der  er  Drenge, 
som  kunne  drive  det  til  en  fuldstændig  Aands- 
fraværelse  under  deres  Lektielæsen,  de  gjen- 
tage  mekanisk  det  Samme  og  det  Samme  i  en 
Uendelighed,  men  uden  at  deres  Tanke  gjor 
den  mindste  Anstrengelse  for  at  tilegne  sig, 
hvad  de  læse.  En  godmodig  og  skikkelig,  men 
ringe  begavet  Dreng  sad  en  Aften  paa  Læse- 
salen og  blev  ved  at  gjentage  for  sig  selv,  idet 
han  rokkede  frem  og  tilbage  med  et  Ryk  ved 
hver  Linie  og  et  stigende  Tonefald  ved  Slut- 
ningsstrofen,  et  Vers  af  Oehlenschlågers  be- 
kjendte  Digt  i  vLangelandssejsen« :  »Saa  huldt 
til  den  hellige  Bøgeskov  det  vinkte  mig«  : 

Den  arme  Stakkel!    Den  arme  Mand! 

De  arme  Mænd, 

Som  uden  salige  Glæder  kan 

Gaae  Livet  hen; 

Som  ej  begribe,  hvad  Gud  har  gjort, 

Som  ene  veed, 

At  Munden  er  den  nærmeste  Port 

Til  Salighed. 

Da  dette  havde  varet  en  halv  Times  Tid 
eller  mere,  gik  Læreren,  der  havde  iagttaget 
ham.  hen  og  greb  ham  pludselig  i  Skulderen 
med  Ordene:  ;>Naa,  Kelstrup,  hvad  er  det  saa, 
Du  har  læst?«  —  Med  aaben  Mund  og  stive 
Øjne  stirrede  Drengen  op  paa  ham^  han  havde 
ikke  den  fjerneste  Anelse  derom.  Men  Reglen 
var  dog,  at  der  blev  læst  ordenlig  og  med 
Forstand,  og  Korn  for  Korn  samledes  Kund- 
skabsforraadet  til  respektable  Dynger. 

Allerede  efter  Pintse  begyndte  »Repeti- 
tionen«, og  alt  som  Examenstiden  nærmede 
sig,  voxede  Sneeboldten;  der  repeteredes  oppe 
og  nede,  tidlig  og  silde,  de  Ivrigste  stod  en 
Time  tidligere  op  eller  fik  Lov  til  at  sidde 
længere  oppe  for  i  større  Ro  at  faae  en 
Kongerække  rigtig  fast  i  Hovedet  eller  blive 
Herrer  over  en  knuddret  Paragraf  i  Gramma- 
tiken.  Artium  kom  forud  for  den  almindelige 
Skole-Examen,  og  det  var  en  vigtig  Begiven- 
hed for  alle  Klasser,  lige  til  den  alleryngste; 
det  var  saa  interessant,  at  de,  med  hvem  man 
endnu  trods  al  Aldersforskjel  var  Kammerat, 
nu  vare  ifærd  med  at  undergaae  den  mystiske 
Forvandling  til  Studentens  højere  Væsen,  denne 

Metamorfose,  der  var  det  fælles  store  Maal, 
og  hver  Dag,  baade  under  Skriftligt  og  Mund- 
ligt, blev  Karaktererne  hørte  med  den  største 
Interesse,  hver  Enkelts  Chancer  drøftede  paa 
det  Grundigste.  Men  da  Artium  var  over- 
staaet;  kom  Skolens  egen  Examen  til  fuld 
Ære  og  Værdighed,  nu  gjaldt  det  Ens  eget 
Vee  og  Vel. 

For  de  Smaa  i  nederste  Klasse,  som  for 
første  Gang  skulde  gjennemgaae  Ildprøven, 
stod  Examen  som  noget  rædselsfuldt  Ophøjet, 
et  helligt,  men  forfærdeligt  Mysterium.  De 
gjorde  i  Forvejen  hinanden  saa  ængsteHge  som 
vel  muligt  og  nærede  dog  en  kildrende  Læng- 
sel efter  det  Frygtehge.  Da  den  endelig  kom, 
viste  den  sig  i  det  Hele  at  være  en  fornøjelig 
Ting,  fuld  af  Spænding  og  Tillokkelse.  Vel 
gjør  Dygtighed  ikke  altid  Udslaget,  selv  for 
smaa  Examinander^  et  Element  af  Held  eller 
Uheld  spiller  ofte  ind,  og  selv  i  en  saa  tidlig 
Alder  viser  sig  den  Forskjel  imellem  »Examens- 
Mennesker«  og  deres  Modsætning,  der  senere 
hen  i  Livet  kan  faae  saa  meget  at  betyde. 
Der  var  et  Par  morsomme  Uheld  i  Klassen. 
En  Discipel,    der   havde   lært    alle   sine  Konge- 

rækker  til  Punkt  og  Prikke,  gik  istaa,  da  han 
blev  spurgt  om  et  Par  Regenter  fra  hver  af 
dem ,  der  havde  levet  samtidig ;  han  kunde 
netop  kun  Ramsen  paa  langs  og  var  hjælpe- 
løs, naar  han  skulde  gaae  paatvers.  En  i\nden, 
som  havde  anvendt  stor  Flid  paa  at  lære  Over- 
sættelsen af  den  latinske  Læsebog  udenad,  lod 
sig  narre  af,  at  to  Kapitler  begyndte  med  de 
samme  Ord,  og  afleverede  med  frejdig  Færdig- 
hed den  forkerte  Oversættelse,  til  stor  Forbau- 
selse  for  Lærer  og  Censorer,  indtil  Fejltagelsen 
klarede  sig  til  stor  I\Ioro  for  Alle  undtagen 
Synderen.  ]\Ien  i  det  Hele  gik  det  godt,  og 
kun  en  ganske  Enkelt  sank  ned  paa  Bunden 
uden  Haab  om  at  komme  op  i  næste  Klasse. 
De  Sangvinske  søgte  en  lille  Trøst  deri,  at  de 
foreløbig  kom  til  at  sidde  øverst  i  deres  gamle 
Klasse,  indtil  de  fik  nye  Medbejlere  at  kæmpe 
med. 

Den  almindelige  Glæde  over  den  endte 
Examen  bragte  ialfald  til  at  glemme  de  Faa,  hvis 
Uheld  eller  Dovenskab  havde  ført  til  sørgelige 
Resultater,  og  ogsaa  disse  havde  jo  deres  Del  i 
Jubelen  over  den  forestaaende  Ferie,  selv  om 
den    for    dem   vilde   begynde  med  nogle  Skyer 

Skoledrenge.  - 

i  Horisonten.  Der  var  Jubel  og  fornøjede 
Rejseforberedelser,  endnu  førend  det  Hele  var 
rigtig  overstaaet.  De,  som  skulde  over  Van- 
det for  at  naae  deres  Hjem,  hastede  med  at 
løse  deres  Pas  paa  Politikammeret,  thi  uden  et 
saadant  kunde  man  dengang  ikke  passere  noget 
af  Færgestederne.  Det  var  ligefrem  en  For- 
nøjelse at  aflevere  sine  to  Mark  og  faae  det 
store  Dokument,  i  hvilket  Byfogden  under  sit 
Segl  forkyndte,  at  »Eleve«  saa  eller  saa,  »Øjne 
—  blaaei  Haar  —  lyst  ^  Væxt  og  Bygning  — 
middel-,  særlige  Kjendetegn  —  ingen«  agtede 
sig  herfra  til  Fyen  eller  Lolland  og  igjen  til- 
bage, samt  anmodede  Alle  og  Enhver  om  at 
lade  bemeldte  Eleve  saa  eller  saa  uhindret 
passere  —  »her  paa  Stedet  er  ingen  smitsom 
Sygdom. « 

Translokationen  var  en  glædefuld  Højtide- 
Hghed.  Længe  i  Forvejen  var  Kantaten,  der 
var  lang  og  med  indviklet  Musik,  bleven  ind- 
studeret af  de  forskjellige  Stemmer  og  i  For- 
ening, og  der  var  holdt  Generalprøve,  hvori 
ogsaa  de  enkelte  Instrumenter,  som  støttede 
Klaveret  i  Akkompagnementet,  havde  deltaget. 
Foruden  Ungdommens  glade  Skare  og  Lærerne, 


DEX  FØRSTE  EXAMEX  OG  SOMMERFERIE.     67 

der  lod  til  at  være  ligesaa  oprømte  som  Dren- 
gene ved  Tanken  om  Ferien,  havde  Byens 
Embedsmænd  og  Honoratiores  indfundet  sig. 
Efter  Kantatens  første  Afdeling  holdt  en  af 
Professorerne  en  Tale  •,  den  var  af  almen-pæda- 
gogisk  Indhold  og  vistnok  meget  fortræffelig, 
det  sagde  ialfald  de,  som  bagefter  studerede 
den  paa  Tryk,  men  da  den  blev  læst  op  fra 
Papiret,  og  det  med  et  alt  Andet  end  tydeligt 
Foredrag,  var  der  ingen  af  Drengene,  som 
hørte  efter.  De  sad  og  hviskede  bag  Node- 
bøgerne eller  puffede  opmuntrende  til  hinanden, 
naar  de  troede  sig  ubemærkede,  og  fik  saaledes 
end  ikke  Anledning  til  at  erfare,  hvor  uendelig 
langt  Foredraget  laae  over  deres  Horisont. 
Et  Befrielsens  Suk  gik  over  Forsamlingen,  da 
Professoren  var  færdig  og  samlede  sine  Blade 
sammen.  Afsnittet  »efter  Talen«  blev  sunget 
med  Liv,  og  saa  fulgte  Hovedakten:  Oplæs- 
ningen af  de  opnaaede  Hovedkarakterer  og 
Opflytningen  i  nye  Klasser.  Resultaterne 
kjendtes  naturligvis  i  Forvejen,  men  hvad  der 
hidtil  kun  havde  været  en  underhaands  Med- 
delelse, fik  nu  sin  officielle  Stadfæstelse.  Ende- 
lig   var    den   lange  Liste   færdig,    og    af   fulde 

5* 

Hjerter  istemtes  den  latinske  Feriesang,  som 
sagdes  i  længst  forsvundne  Dage  at  være  ind- 
ført fra  England  og  nu  alt  i  mange  Aar  havde 
været  sunget  af  glade  Drengestemmer: 

Ajyprojnnquaf,  ecce  felix, 
Hora  gaudioruni ! 

Selv  de  Mindste  kunde  følge  med  i  den 
latinske,  rigtignok  alt  Andet  end  klassiske 
Text,  den  var  forud  bleven  tydet  for  dem,  og 
det  var  med  fuld  Forstaaelse.  at  de  sang: 

Heiis,  auriga!  ler  cahalJos! 
Eja,  nunc  eamns! 
Jam  domus  imtriæ 
Limen  amahile 
Suavifer  en  repetamns! 

Og  efter  hvert  Vers  fulgte  saa  det  jub- 
lende Omkvæd: 

Bomtim,  domum,  dulce  domum! 
Dulce,  duJce,  didce  domum 
Besonemns! 

Som  en  mylrende  Bisværm  spredte  Skaren 
sig.     Vognene   holdt   allerede   for   Døren,    Her- 


DEN    FØESTE    EXAMEN    OG    SOMMEEFERIE.  69 

skabsekvipager,  Præstegaardskjøretøjer  og  stive 
Bøndervogne  imellem  hinanden.  Rejsegodset  blev 
anbragt  i  en  Fart  under  Meddelelser  til  Kudsken  : 
i> Hurra,  Jens,  jeg  er  kommen  op  i  fjerdel« 
eller:  ^)Er  der  nogen  Jordbær  tilbage,  Ole?« 
—  Endnu  kun  et  hurtig  besørget  Maaltid,  hvor 
man  imod  al  Sædvane  undlod  at  yde  Kyllinge- 
stegen og  Rødgrøden  Retfærdighed,  og  man 
stormede  paa  Vognene,  som  foer  afsted  hver 
med  sit  skingrende  Hurra.  Den  store  hvid- 
graae Bygning  laae  som  uddød,  Sommerferien 
var  begyndt. 


Marked. 


To  Gange  om  Aaret,  Foraar  og  Efteraar, 
var  der  Krammarked  i  Byen.  Det  var  Be- 
givenheder, som  altid  imødesaaes  med  levende 
Interesse,  af  de  Smaa  for  de  mange  Nydelsers 
Sky-Id,  hvortil  der  aabnede  sig  Udsigt,  af  de 
Store,  som  overlegent  saae  ned  paa  det  simple 
Gjøgl,  fordi  de  gav  Anledning  til  en  Fri-Efter- 
middag, og  dernæst  fordi  der  tilstodes  »Mar- 
kedspenge^ ,  der  altid  kom  yderst  belejlig  som 
et  Supplement  til  de  knappe  Ugepenge  og  til 
Dækning  af  en  pinlig  Underballance.  Allerede 
Forberedelserne  havde  deres  Tillokkelser.  Tor- 
vet og  et  langt  Stykke  af  den  ellers  saa  stille 
Hovedgade  afdeltes  i  Lodder,  hvor  der  aflæs- 
sedes Stænger  og  Sejldugsruller  og  store  Ki- 
ster, som  rummede  det  Utrolige  af  alskens 
HerUgheder;    der    blev    hamret    og    banket  og 

rejst  Telte,  men  om  Aftenen  saae  det  alligevel 
ud,  som  om  det  aldrig  skulde  blive  færdigt. 
De  i  Byen  boende  Disciple  kunde  dog  om 
Morgenen  melde,  at  Alt  var  i  Orden,  og  naar 
man  ved  Skoletidens  Ophør  Klokken  Tolv 
kom  derned,  var  det  Hele  i  fuld  Gang. 

Hovedtillokkelsen  var  en  Konditorbutik, 
som  altid  havde  sin  bestemte  Plads  oppe  i  et 
Hjørne  paa  Torvet.  Byen  selv  havde  ikke 
nogen  Konditor,  denne  saa  farlige  Fristelse  for 
Drenge  fandtes  ikke,  men  desto  mere  skjønne- 
des  der  paa  ham,  der  ved  disse  extra  Lejlig- 
heder kom  som  Gjæst.  Hans  Udstilling  var 
meget  tillokkende,  og  fra  tidUgere  Erfaring 
eller  fra  ældre  Kammeraters  Meddelelser  vidste 
man,  hvad  der  var  at  foretrække.  Megen  Ry 
gik  der  af  visse  røde  Snapse,  men  med  dem 
maatte  man  være  varsom,  passe  paa,  at  der 
ikke  var  nogen  Lærer  i  Nærheden,  og  staae 
godt  for,  medens  Glasset  i  en  Fart  tømtes. 
Paa  Markedet  var  der  mange  Telte,  baade  fra 
Christiansfeldt  og  fra  Kjøbenhavn,  med  Hon- 
ningkager, store  røde  Hjerter  og  hvidglacerede 
Peberkager,  men  det  var  ikke  standsmæssigt 
at  søge  til  dem,    de   kunde   være  gode  nok  for 

Bønderne  og  Drenge  af  lavere  Rang,  men 
passede  ikke  for  den  lærde  Skole.  Meget  po- 
pulær var  Italieneren«;  Borello  hed  han,  boede 
i  Roeskilde  og  drog  Landet  rundt  til  alle 
Markeder,  en  rødmusset  og  førladen  Mand 
med  spillende  Øjne  og  det  morsomste  Tunge- 
maal,  man  kunde  tænke  sig,  sammensat  af 
Brokker  fra  alle  Landes  Dialekter.  Hans  store 
Disk  var  fyldt  med  Knive,  Saxe,  Briller  al 
Slags  Isenkram  og  Legetøj,  og  naar  han  en 
enkelt  Gang  ingen  Kunder  havde  at  snakke 
sine  Varer  paa,  gik  han  op  og  ned  bag  sit 
Bord  og  spillede  de  lystigste  Melodier  paa  en 
Harmonika.  Skomagere  Skræddere,  Hatte- 
magere og  Bundtmagere  vexlede  med  Guld- 
smede, Blikkenslagere,  Pottemagere  og  Reb- 
slagere. Teltene  med  Tørklæder,  Baand,  Kjole- 
tøjer og  simple  ]\Ianufacturvarer  tilhørte  næsten 
altid  Jøder,  og  det  var  en  stor  Moro  at  høre 
dem  friste  Bønderpigerne  til  Indkjøb  eller  våse 
de  unge  Karle ,  hvorledes  deres  Barberknive 
kunde  overskære  et  Haar,  som  de  nemlig  meget 
snedig  havde  viklet  om  en  Lillefinger  før  Prø- 
ven og  saaledes  kunde  gjore  kort  ved  et  lille 
Ryk.     Beværtningerne,    baade    i  Telt  og  under 

fri  Himmel,  strakte  sig  helt  ud  af  Byen  indtil 
Pladsen,  hvor  Heste  og  Kreaturer  solgtes. 
Lirekasser  med  maleriske  Fremstillinger  af  Epi- 
soderne i  den  sørgelige  Vise,  som  blev  sungen 
med  stedse  hæsere  og  hæsere  Stemme,  sørgede 
ligesom  Panoramaerne  og  Lykkehjulene  for  den 
mere  æsthetiske  Del  af  Festen.  Og  mellem 
alt  dette  bølgede  der  hen  ad  Eftermiddagen 
en  tæt  Trængsel  af  svedende  og  pustende 
Bønderfolk,  sædvanlig  ganske  tause,  kun  med 
nogle  korte  Hilsener  og  stereotype  Spørgs- 
maal,  indhyllede  i  en  tæt  Dunst  af  kistegjemte 
Klæder  og  simpel  Tobak. 

Det  kunde  hænde,  at  Markedet  beæredes 
med  en  Karoussel  eller  maaske  endog  med  et 
Kuriositets-Kabinet,  som  dog  sjelden  gjorde 
gode  Affærer.  Et  Voxkabinet  med  en  Frem- 
stilling af  Nadveren  »efter  det  berømte  Maleri 
af  Leonhardi  di  Vinzi--^  gjorde  et  Aar  stor  Fu- 
rore, skjøndt  Figurernes  Mekanisme  var  mangel- 
fuld, saa  at  navnlig  Judas,  der  skulde  »rejse  sig  og 
sla'e  med  Pengepungen  i  Bordet«,  flere  Gange 
maatte  mindes  om  sin  Skyldighed.  En  Tasken- 
spiller, som  ikke  havde  behøvet  saa  ofte  at 
forsikkre  om,    at    det  Hele  gik  til   uden  Trold- 

dom  og  Magi,  hørte  til  de  jevnlige  Gjæster. 
Sjeldnere  kom  en  ynkelig  Beridertrup  med  en 
melet  Bajads,  som  blæste  sig  aandeløs  i  en 
skingrende  Trompet  for  at  faae  nogle  af  de 
Tilskuere,  der  i  halve  Timer  stod  og  stirrede 
paa  Teltet,  til  at  overskride  Rubicon. 

Naar  Markedspengene  vare  spiste  op  eller 
slupne  op,  var  det  morsomt  at  driv^e  om 
imellem  disse  Klynger,  følge  Kjøbslaaningen 
om  Smaat  og  Stort,  høre  Passiaren  i  de  for- 
skjellige  Grupper.  En  ganske  særHg  Adspre- 
delse var  det  at  sye  Bønderpiger  sammen, 
men  det  var  en  Idræt,  som  paa  een  Gang  kræ- 
vede Forsigtighed  og  Dristighed ,  naar  den 
ikke  skulde  medføre  Ubehageligheder,  og  frem- 
for Alt  udfordredes  god  Samvirken  imellem 
de  i\gerende.  Den  bedste  Tid  til  Udførelsen 
var  henad  Skumringen.  Bønderpigerne  gik 
dengang  altid  paa  Marked  i  lange  Rækker, 
holdende  hinanden  i  Haanden.  Naar  en  saa- 
dan  Række  stod  stillet  op  foran  en  eller  anden 
Butik,  som  kunde  ventes  at  ville  tildrage  sig 
deres  Opmærksomhed  i  længere  Tid,  gjaldt 
det  om   at  placere  sig  bagved  og  efterhaanden 

Stikke  en  Stoppenaal  med  en  lang  Ende  Sejl- 
garn igjennem  det  tykke  Lag  Skjørter  paa 
dem  allesammen.  Det  kunde  skee  i  en  Smule 
Trængsel,  uden  at  de  mærkede  det,  thi  Laget 
var  usigelig  tæt  og  krævede  en  solid  Naal, 
ført  af  en  kraftig  Haand.  Naar  Naalen  havde 
passeret  det  sidste  Skjørt,  blev  begge  Enderne 
af  Sejlgarnet  bundne  sammen,  og  nu  kom  det 
kritiske  Øjeblik.  Man  søgte  da  ved  et  eller 
andet  Raab,  saasom  om  løbske  Heste,  at  til- 
vejebringe en  pludselig  Forstyrrelse  og  faae 
Flokken  til  at  fare  fra  hinanden ,  hvad  der 
saa  atter  førte  til  Skrig  og  Hvinen,  naar  de 
ikke  kunde  slippe  løs.  I  og  for  sig  var  denne 
Spas  jo  temmelig  uskadelig,  men  blev  man  op- 
daget af  Pigernes  landlige  Riddere,  kunde  Sagen 
blive  farlig  nok  for  »de  storsnudede  latinske 
Drenge.« 

Glandsen  var  kortvarig.  Andendags-Marke- 
det, som  maatte  fortsættes  til  Klokken  Et,  var 
kun  en  sørgelig  Ruin.  De  Faa,  der  havde 
havt  Selvbeherskelse  nok  til  at  beholde  noget 
tilbage  af  deres  Markedspenge ,  kunde  gjøre 
gode   Forretninger.     Konditoren    solgte    ud    til 

halv  Pris  eller  endnu  lavere,  naar  man  vilde 
nedværdige  sig  til  at  prutte.  Kagerne  vare  en 
Dag  ældre,  det  er  sandt,  o^  bar  Spor  af  en 
udstaaet  Kampagne,  men  det  tage  Drenge  ikke 
saa  nøje,  de  see  mere  paa  Kvantiteten. 


Lækkermunde. 


Mad  spiller  en  stor  Rolle  for  Drenge,  for 
dem  er  Munden  virkelig  »den  nærmeste  Vej 
til  Salighed«,  om  end  ikke  den  eneste.  Den 
ensformige  og  tarvelige  Kost  gav  denne  med- 
fødte Lækkersultenhed  ringe  Tilfredsstillelse, 
men  desto  mangfoldigere  vare  de  Paafund, 
som  gik  ud  paa  at  gjøre  Maden  mere  velsma- 
gende eller  kildre  den  længselsfulde  Gane  m.ed 
en  extra  Lækkerbidsken.  Det  var  ikke  aldeles 
forbudt  at  have  i  sit  Skab  et  Stykke  Ost  eller 
Pølse  til  Forherligelse  af  det  bare  Smørrebrød, 
og  umiddelbart  efter  Ferierne  var  der  Velstand 
paa  saadant  Paalæg,  indtil  Osten  blev  saa  tør, 
at  den  ikke  længere  lod  sig  skjære,  eller  lug- 
tede saa  stærkt,  at  den  blev  kondemneret  af 
Kammerduxen.  Til  at  kjøbe  Viktualier  havde 
man  ikke  Raad  uden  ved  ganske  særlige  Lejlig- 

heder.  Derimod  var  der  en  Nydelse,  som  man 
saa  nogenlunde  hele  Vinteren  igjennem  kunde 
tillade  sig,  nemlig  stegte  Kartofler.  Hver  Elev 
havde,  eller  kunde  ialfald  paa  Forlangende 
faae,  sit  lille  Stykke  Have,  og  medens  ideelt 
anlagte  Sjæle  brugte  deres  til  Blomster  med 
kunstig  slyngede  Gange  mellem  diminutive 
Cirkler  og  Ovaler,  indfattede  i  Hække  af  La- 
vendler eller  Iris ,  lagde  de  mere  praktiske 
Kammerater  sig  efter  Kartoffelavlen,  som  uden 
synderligt  Arbejde  gav  rigt  Udbytte.  Var 
egen  Høst  udtømt,  kunde  man  nok  til  Dati- 
dens Priser  overkomme  at  kjøbe  en  Skjæppe, 
og  den  kunde  række  langt.  Stegningen  fore- 
gik i  Asken  under  de  store  Baal  af  Brænde  nede 
paa  Komfurerne  i  Kjøkkenet  eller  til  Nød  i  Aske- 
skuffen af  Kakkelovnen  paa  selve  Kammeret; 
man  kunde  ogsaa  faae  dem  møre  ved  at  vikle 
dem  i  Papir  og  stikke  dem  ned  i  Kakkelovns- 
røret gjennem  Spjeldet,  altsaa  egenlig  en  Røg- 
ningsproces,  men  den  var  noget  usikker,  og 
man  svinede  sig  altid  slemt  til  i  Røret.  Den, 
der  ikke  har  smagt  en  middelstor  Kartoffel,  helst 
»af  de  langen,  bagt  langsomt  i  Asken,  saa  at 
Skallen  er   bleven  let  sprød,    medens  Indholdet 

ligger  som  et  fint  Mel,  han  veed  ikke,  hvad 
Kartofler  er.  En  saadan  Kartoffel  maset  ud 
paa  et  Stykke  Rugbrøds-Smørrebrød  er  en  Ret 
for  Guder,  Tænderne  kunne  løbe  i  Vand  blot 
ved  at  tænke  derpaa  efter  mange,  mange 
Aars  Forløb. 

Af  og  til  kunde  Middagsmaaltidet  afgive 
lidt  Bidrag  til  det  private  Fadebur.  Paa  de 
Dage,  hvor  der  gaves  Gaase-  eller  Andesteg, 
kunde  det  nok,  hvis  man  sad  tilstrækkelig 
langt  fra  Læreren,  lykkes  at  praktisere  en 
Vinge  eller  et  Kileben  ned  paa  et  Papir  i 
Skjødet  og  derfra  videre  i  Lommen.  Ved  det 
aarlige  Pølsegilde,  hvor  der  spistes  i  i\lenvis, 
lod  det  sig  ogsaa  nok  gjøre  at  borteskamotere 
et  Kvarter  eller  to  til  næste  Dag.  Engang 
var  der  en  særdeles  bjergsom  Elev,  som 
erobrede  flere  Alen  paa  een  Gang;  medens 
man  samlede  sig  til  Bordet,  sneg  han  sig  ind 
i  Spisesalen,  hvor  Fadene  allerede  dampede 
paa  Bordet,  greb  som  et  Lyn  en  sort  Pølse  i 
den  ene  og  en  hvid  Pølse  i  den  anden  Haand 
og  foer  med  dem  op  ad  Trappen  til  sit  Kam- 
mer*, Fangsten  var  rigelig  den  Irettesættelse 
værd,    som    han    fik  for  at  komme  for  sent  til- 

bords.  ]\Ien  da  han  Aaret  efter  vilde  prøve 
paa  den  samme  Historie,  var  han  saa  uheldig 
at  løbe  med  en  Pølse  i  hver  Haand  lige  i 
Armene  paa  en  Lærer,  som  kom  ned  ad  Trap- 
pen; han  maatte  da  slukøret  bringe  sit  Bytte 
tilbage  til  Fadet  og  blev  saa  sendt  op  uden 
at  faae  den  ham  med  Rette  tilkommende  Part 
af  Pølserne. 

Frugten  fra  den  store  Have,  navnlig  Æbler 
og  Pærer,  blev  i  Efteraarsmaanederne  given 
som  Dessert  ved  Middagsmaaltidet,  men  det 
Par  Stykker,  som  kunde  tilfalde  hver,  kunde 
just  naae  at  vække  Lyst  til  mere.  Man  hjalp 
sig  ved  at  plyndre  Træerne  paa  egen  Haand, 
naar  man  kunde  see  sit  Snit.  Det  kaldtes  ikke 
at  stjæle,  ikke  engang  at  plyndre,  det  eneste 
admitterede  Udtr^^k  var  »at  hole«.  Samvittig- 
hedsskrupler hos  Rekruterne  blev  enten  bragte 
til  Taushed  ved  Haan  eller  beroligede  ved  den 
Forklaring,  at  al  Frugten  jo  dog  var  bestemt 
til  Eleverne,  at  man  ved  at  tage  den  selv  for- 
hindrede Gartneren  fra  at  tilegne  sig  for 
stor  en  Part  deraf,  og  at  man  altsaa  kun 
»holede«  fra  hinanden,  hvilket  var  ærlig  Krig 
og   lige  Leg,    eftersom    vi   alle   vare   lige   gode 

til  at  tage,  hvad  vi  kunde  faae.  Gartneren  og 
hans  Medhjælpere  havde  en  drøj  Tid  med  at 
passe  paa  Røverne ,  især  i  Tusmørket ,  thi 
Frugttræerne  stod  meget  spredte  i  den  store 
Have  —  man  kjendte  nøjagtig  ethvert  af  dem 
og  vidste,  hvad  Æblerne  eller  Pærerne  duede 
til  —  og  de  kunde  ikke  holde  Vagt  overalt.  Af 
og  til  blev  en  Synder  nappet;  han  slap  med  en 
Trusel,  hvis  det  var  første  Gang,  men  førtes  i 
Gjentagelsestilfælde  for  Rektor,  som  holdt  en 
alvorlig  Straffetale,  medens  hans  smaa  Øjne 
funklede  af  undertrykt  Lune. 

En  meget  yndet  Nydelse  var  Æggesnapse, 
men  det  var  en  kostbar  Fornøjelse,  der  slugte 
mindst  Halvdelen  af  den  Mark,  hvortil  i  gun- 
stigste Tilfælde  Ugepengene  beløb  sig.  To 
Æg  var  mindst  tre  Skilling,  man  maatte  have 
for  to  Skilling  hvidt  Sukker,  og  skulde  det 
Hele  være  fuldstændigt,  krævedes  der  endnu 
for  to  Skilling  Rom.  I  særdeles  heldige  Til- 
fælde kunde  den  første  Udgiftspost  spares, 
nemlig  naar  en  forsigtig  Afsøgning  af  Økono- 
mens Lade  havde  ledet  til  Opdagelsen  af  en 
Hønserede  med  endnu  friske  Æg,  og  naar 
man   saa   havde  kunnet  modstaae  Fristelsen  til 

at  Stege  dem  i  Asken  strax.  Til  Gjengjæld 
kunde  en  vel  behandlet  Æggesnaps  udfylde 
en  hel  lang  Søndag-Eftermiddag.  Det  tog  et 
Par  Timer,  inden  man  ved  uafladelig  Pidsken 
med  Skeen  havde  faaet  det  Par  Blommer  til 
at  fylde  det  halve  Glas  og  forvandlet  de  gule 
Æg  til  en  tæt,  hvid  Dejg.  To  eller  tre  gode 
Kammerater  kunde  sidde  saa  hyggeHg  sammen 
ved  dette  Arbejde  i  en  eller  anden  gjemt 
Krog,  hvor  ingen  af  de  Store  kunde  faae  fat 
paa  dem  og  sende  dem  i  Byen.  Der  smagtes 
ganske  lidt  paa  Enden  af  Skeen  en  Gang 
imellem,  naar  man  hvilede  de  trætte  Arme, 
men  hvilket  saligt  Øjeblik,  naar  endeHg  Rom- 
men var  hældt  i,  og  det  Hele  maatte  nydes 
lidt  rask  for  ikke  igjen  at  falde  sammen!  — 
Altfor  nøjeregnende  havde  man  ikke  Raad  til 
at  være.  Engang  var  Fællesindkjøbet  af  Rom 
skeet  i  en  Medicinflaske,  som  antoges  at  være 
ren,  men  som  siden  våste  sig  at  have  indeholdt 
en  Rest  af  Terpentin,  der  afsatte  sig  i  store 
Fnug;  det  var  en  vanskelig  Kasus,  men  Ingen 
tænkte  paa  derfor  at  opgive  Rommen,  den 
blev  blot  hældt  om  et  Par  Gange,  saa  at  det 
Værste  holdtes    tilbage  som  Bundfald,    og   der- 

paa  benyttet.  Tilsætningen  egner  sig  dog  ikke 
til  at  finde  almindelig  Anvendelse  •,  en  saadan 
Terpentin-Æggesnaps  smager  man  flere  Dage 
efter,  ja  den  efterlader  Erindringer  for  en 
Række  af  Aar. 

Til  Æggesnapse  bruges  kun  Blommen-, 
Hviden  heldes  fra.  Dette  økonomiske  Tab 
maatte  vække  Eftertanke.  Efter  en  Ferie  med- 
bragte en  Elev,  der  var  særlig  hengiven  til 
denne  Søndagsbeskjæftigelse,  en  Anvisning  til 
at  benytte  de  hidtil  bortødslede  Hvider:  naar 
man  med  en  Kniv  eller  tynd  Spaan  pidskede 
dem  til  stivt  Skum  og  blandede  dette  med 
stødt  hvidt  Sukker,  kunde  man  ved  at  lægge 
det  i  Klatter  paa  et  Papir  bage  paa  Kakkel- 
ovnen de  dejligste  :>>]\Iarins«  eller  ^Meringues«, 
som  det  nok  egenlig  skulde  hedde.  Det  viste 
sig  probat,  og  i  de  nærmeste  Uger  efter  vare 
alle  Kakkelovne  fulde  af  Papirer  med  Klatter 
af  pidsket  Æggehvide;  naar  selve  Kagerne  vare 
spiste,  kunde  der  endda  gjøres  en  lille  Efterslæt 
i  Papirerne,  som  lod  sig  suge.  Et  opfindsomt 
Hoved  fandt  paa  at  blande  reven  Chokolade  i 
Æggehvideskummet,  og  see,  man  fik  Chokolade- 
Meringues,    der   næsten   overgik   dem   ved  Bal- 

6* 

lerne.  Skolen  blev  greben  af  en  Kagebagnings- 
Mani,  man  forsøgte  sig  i  mere  kunstige  Sam- 
mensætninger, men  de  lykkedes  ikke  ret  i  Bag- 
ningen, og  da  engang  en  Kakkelovn  blev  fyret 
næsten  rødglødende,  brændte  det  Hele  op  under 
en  saa  forfærdelig  Stank,  at  den  hidkaldte  en 
af  Lærerne,  og  der  blev  nedlagt  Forbud  imod 
Kukkenbageriet. 

Engang  ved  Vintertid  hændte  det,  at  nogle 
af  de  Smaa  ude  i  Skoven  traf  paa  en  af  de 
Stores  Donegange,  førend  den  var  røgtet  af 
sin  rette  Ejermand,  og  fandt  et  Par  Kramsfugle, 
en  Skovskade  og  en  Solsort,  hængende  i  de 
nærmeste  Doner.  Naturligvis  blev  de  erklærede 
for  god  Prise.  Men  Vanskeligheden  var  nu  at 
faae  dem  stegte.  Aabent  kunde  man  ikke  gaae 
tilværks,  saa  vilde  jo  Sagen  røbes,  og  det 
kunde  have  mindre  behagelige  Følger;  Alt 
maatte  skee  i  dybeste  Hemmelighed,  og  For- 
beredelserne vare  mange.  I  tre  Dage  blev 
Smørret  skrabet  af  Femmaden,  som  nødes  tør ; 
det  afgav  Beholdningen  af  Smør  til  Stegningen. 
For  en  biUig  Penge  kjøbtes  en  Lerpande  med' 
tre  Ben,  indvendig  glasseret.    Da  Lørdag  Efter- 


LÆKKERMUNDE.  85 

middag  kom,  lukkede  man  sig  inde  i  et  af  Klasse- 
værelserne, hvor  Ilden  i  Kakkelovnen  fyredes 
op.  Her  blev  Vildtet  plukket,  hvilket  var  et 
meget  besværligt  Arbejde  og  derfor  ikke  blev 
drevet  til  nogen  pertentlig  Yderlighed,  og 
skaaret  op  med  en  Pennekniv,  efterat  det  længe 
var  debatteret,  om  ikke  Kramsfugle  ligesom 
Snepper  burde  steges  hele.  Det  var  mærkeligt, 
hvor  bitte  smaa  Fuglene  blev  efter  denne  Be- 
handling. Nu  kom  det  højtidelige  ØjebHk, 
hvor  Lerpanden  med  Fuglene  og  det  i  Ordets 
bogstavelige  Forstand  sammenskrabede  Smør 
skulde  over  Ilden.  Det  kneb  at  faae  den  ind 
igjennem  Kakkelovnsdøren  og  rigtig  placeret, 
endnu  mere  kneb  det  med  at  vende  Stegen  og 
allermest  med  at  faae  den  glohede  Pande  ud  igjen 
uden  at  brænde  sig  altfor  meget,  da  Fuglene  havde 
holdt  op  at  sprutte  og  blev  ganske  mørke. 
ÆrHg  talt,  Kramsfuglene  smagte  ikke  godt',  de 
vare  forbrændte  og  lugtede  af  Røg,  hvad  der 
da  heller  ikke  var  saa  underligt.  Men  spiste 
blev  de  lige  til  den  allersidste  Trevl,  som 
kunde  slides  fra  Benene,  og  tilsidst  knasedes 
disse  med. 

Lidt  nemmere  gik  det  med  Udbyttet  af 
Fisketoure.  Søen  og  de  fra  den  gravede  Kanaler 
vare  fulde  af  Fisk,  og  det  var  ikke  vanskeligt 
i  et  Par  Timers  Tid  at  fange  en  Snes  Aborrer 
og  store  Skaller.  Naar  man  havde  sine  Ting 
i  Orden,  kunde  man  nok  faae  en  Lærers  An- 
visning til,  at  de  skulde  koges  nede  i  Kjøk- 
kenet,  hvor  forresten  den  Slags  Extraydelser 
ikke  vare  vel  sete,  og  et  stort  Fad  varm  Fisk 
til  Aften  var  rigtignok  noget  Andet  end  den 
sædvanUge  tørre  Kost  af  Smørrebrød.  Ligesaa 
nemt  gik  det,  naar  man  havde  været  heldig 
med  at  krebse.  Til  denne  Idræt  maatte  man 
have  bare  Ben  og  bare  Arme;  man  vadede  ud 
langs  Kysten,  og  inde  under  større  Stene  eller  i 
hule  Træstykker  kunde  man  da  finde  Krebsene, 
som  det  gjaldt  om  at  gribe  i  en  Fart  uden  at 
bryde  sig  altfor  meget  om,  at  de  kunde  knibe 
Fingrene  tilblods  med  deres  takkede  Saxe. 

I  Haven  var  der  bygget  et  lille  Hus  til 
Kaniner,  der  gik  i  Arv  ved  Gave  eller  Kjøb, 
og  hvis  Besiddelse  gav  en  vis  Anseelse.  Det 
var  besværligt  og  dyrt  at  holde  dem,  om  Som- 
meren maatte  der  slaaes  Grønt  til  de  graadige 
Dyr    flere     Gange     om    Dagen,     om    Vinteren 

maatte  der  kjøbes  Kartofler  og  Korn,  i  Ferierne 
maatte  der  betales  for  Tilsynet  med  dem.  De 
holdtes  ikke  til  Nytte,  kun  til  Fornøjelse,  men 
naar  de  blev  for  talrige,  derved  at  Hannerne 
forhindredes  fra  at  dræbe  deres  Afkom,  frembød 
sig  naturlig  den  Tanke,  at  her  var  Noget,  som 
kunde  spises  og  maatte  smage  ligesaa  godt 
som  Haresteg.  Om  at  stege  Kaniner  i  én 
Lerpande  i  en  Kakkelovn  kunde  der  dog  ikke 
godt  være  Tale,  heller  ikke  kunde  man  hen- 
vende sig  til  Kjøkkenet.  Her  maatte  der  extra 
Foranstaltninger  til.  Naar  Dyrene  vare  slag- 
tede, hvilket  skete  ved  at  slaae  dem  med  en 
tyk  Stok  over  Baghovedet,  medens  de  holdtes 
hængende  ved  Ørene,  blev  de  hemmelig  bragte 
ud  til  en  eller  anden  Ledevogter,  som  var  villig 
til  at  hjælpe  unge  Mennesker  ud  af  en  For- 
legenhed, og  her  blev  saa  holdt  stort  Gilde 
paa  stegte  Kaniner,  Udgifterne  ved  Tilbered- 
ningen at   fordele  paa  de  indbudte   Gjæster. 

Et  Forsøg  paa  at  indføre  stegte  Rotter 
blandt  de  extra  Nydelser  slog  ikke  an.  Et 
Par  Brødre  fra  en  Herregaard  medbragte  efter 
en  Ferie  et  Par  fede  Rotter  fra  Kornladen, 
som    de    havde    faaet    deres    Husjomfru    til    at 

stege,  egenlig  for  at  drive  Spas  med  Avls- 
forvalteren,  hvem  de  serveredes  ituskaarne 
som  Kyllinger.  Nogle  Faa  havde  Mod  til  at 
smage,  men  end  ikke  disse  Faa  havde  alle 
Villieskraft  nok  til  at  beholde,  hvad  de  havde 
spist. 


Næveret. 


Den  Stærkeres  Ret  har  mindre  at  sige 
mellem  Drenge,  end  man  skulde  troe.  Mange 
andre  Hensyn  gjøre  sig  gjældende:  Dygtighed, 
Begavelse,  Villiestyrke,  Flothed,  Frækhed,  baade 
onde  og  gode  Sider  af  Karakteren,  men  dog 
ialfald  aandelige  Magter.  Hvem  der  skal  have 
Indflydelse  i  Klassen  eller  være  den  Styrende 
i  sin  lille  Klike,  afgjøres  ikke  efter  den  fysiske 
Styrke,  men  efter  det  Maal  af  Herskertalent, 
som  er  nedlagt  i  hver  Enkelt.  Ofte  er  det 
netop  den  Svageste,  der  regerer,  han  tæmmer 
de  Gjenstridige  og  vikler  Kæmperne  om  sin 
lille  Finger.  I  sidste  Instans,  naar  det  aande- 
lige Moment  ikke  er  stærkt  nok  til  at  gjøre 
Udslaget,  eller  naar  det  gjælder  om  at  bryde 
igjennem  et  Misbrug  af  Overlegenheden  og 
hævne    en    Fornærmelse ,     maa     der    imidlertid 

appelleres  til  den  fysiske  Magt,  og  Næveretten 
bliver  altid  ultuna  ratio  puerorum,  som  Krigen 
er  Kongernes. 

Det  hørte  med  til  Indvielses-Ceremonierne, 
at  hver  Dreng  skulde  have  sin  Holmgang.  Var 
der  ikke  Noget  at  strides  om,  saa  blev  der 
søgt  en  Anledning,  og  kunde  den  slet  ikke 
findes,  saa  nøjedes  man  med  at  dekretere'  »Du 
og  Jansen  skulle  slaaes  i  Eftermiddag  Klokken 
Fem  i  den  nederste  GangU  Det  var  slet  ikke 
nogen  fornøjelig  Ordre;  Lidenskaben,  som  skulde 
opflamme,  Tørsten  efter  Hævn,  som  skulde 
gjøre  følesløs,  manglede  jo,  og  under  saadanne 
Omstændigheder  var  det  naturligt ,  at  man 
tænkte  mere  paa  de  Hug,  man  vilde  faae,  end 
paa  dem,  man  skulde  uddele.  Slagsmaalet  blev 
da  ogsaa  derefter,  der  var  ingen  Energi  eller 
Appel  i  det  Hele.  De  Agerende  søgte  blot 
at  blive  færdige  snarest  muligt,  og  Tilskuerne 
maatte  i  Et  væk  anspore  dem  til  at  tage 
stærkere  fat  og  slaae  ordenlig  til.  Kun  naar 
der  tilfældigvis  faldt  et  vel  rettet  Slag,  som 
gjorde  den  Anden  arrig,  kunde  der  komme  Liv 
i  Tingene. 

Ganske  anderledes  gik  det  til,  naar  Ba- 
taillen  fandt  Sted  efter  egenlig  Udfordring  og 
til  Afgjørelse  af  gammel  Trætte  eller  nye  For- 
nærmelser. I  mange  Tilfælde  af  Uenighed 
nøjedes  man  med  at  erklære:  »Jeg  vil  bare 
sige  Dig,  at  fra  nu  af  er  vi  Uvenner!«  Det 
var  en  højtidelig  Formular,  som  ikke  udtaltes 
letsindig  hen  i  Vejret,  thi  den  medførte,  at  de 
To,  ofte  indtil  dette  Øjeblik  uadskillelige  Ven- 
ner, fra  nu  af  ikke  talte  sammen,  ikke  saae  til 
hinanden,  vare  Luft  for  hinanden.  Det  kunde 
vare  kort  eller  længe :  ofte  indtraadte  For- 
soningen et  Par  Dage  efter,  og  der  var  dem, 
som  skiftevis  vare  Venner  og  Uvenner  hele 
Aaret  rundt,  men  Uvenskabet  kunde  ogsaa 
fortsættes  i  lange  Tider,  stundom  hele  Skole- 
livet igjennem.  Fremfor  dette  Muleri,  som 
under  det  ideHge  Samliv  kunde  blive  ligefrem 
utaaleligt,  foretrak  Mange  at  afgjøre  deres  Tvist 
paa  een  Gang  ved  ærlig  Strid.  Lige  strax 
efter  Slaget  var  man  ganske  vist  ikke  videre 
velviUig  stemt  imod  hinanden,  men  naar  man 
havde  vexlet  ærlige  Hug,  var  dog  gjerne  Naget 
og  Harmxen  svundne  bort  med  det  Samme,  og 
der   kunde   sluttes  Fred.      Slagsmaalene    vare   i 

Grunden  ganske  uvidenskabelige.  Selvforsvarets 
ædle  Kunst  blev  ikke  dyrket  systematisk,  Ingen 
forstod  den  egenlige  Boxning,  og  der  var  ingen 
vedtagne  Kampregler:  det  var  ren  og  skjær 
Natur,  den  eneste  Opgave  var  den  at  værge 
sit  Ansigt  saa  godt  som  muligt  og  af  bedste 
Evne  tildænge  sin  Modstander  i  Øjne  og  Næse. 
I  enkelte  Tilfælde  kunde  dog  en  saadan  Træf- 
ning blive  meget  alvorlig.  Tolstrup  i  fjerde 
Klasse  og  Ludvig  Holst  i  tredie,  almindelig 
kaldet  »Stjerten«,  to  legemlig  stærkt  udviklede 
Drenge  paa  imellem  fjorten  og  femten,  havde 
engang  været  Venner,  men  der  var  kommet 
Blod  imellem  dem.  »Stjerten'<  var  en  af  de 
kejtede,  indesluttede  Drenge,  som  indbyde  til 
Drilleri,  fordi  de  slet  ikke  kunne  eller  ville  for- 
staae  Spøg,  og  Ingen  drillede  ham  tiere  eller 
havde  bedre  Greb  paa  at  finde  hans  ømmeste 
Sider  end  Tolstrup.  Han  kunde  aldrig  være  i  Fred, 
hans  Klæder,  hans  Bøger,  hans  Haar,  hans 
Manerer  gav  Anledning  til  Spot,  og  > Stjerten« 
blev  forfulgt  uden  Barmhjertighed  som  en  Ugle 
af  en  Flok  Spurve.  Tilsidst  var  han  bragt  i 
en  saadan  Tilstand  af  Irritation,  at  naar  man 
blot  saae  vist  paa  ham  eller  holdt  Pegefingeren 

ud  imod  ham,  kunde  han  komme  i  Raseri;  det 
var  saa  nemt  og  saa  taknemhgt  at  drille  ham, 
og  bestandig  var  Tolstrup  i  Spidsen.  Til  alt 
Uheld  kom  nogle  Slægtninge  af  ham  i  Besøg 
til  Byen,  en  noget  forvoxen  Tante  og  hendes 
aparte  Mand;  at  det  var  brave  og  fortræffelige 
Mennesker,  at  det  var  dem,  som  hjalp  hans 
ubemidlede  Forældre  til  at  holde  ham  i  Skolen, 
vidste  Drengene  ikke  og  vilde  de  ikke  have 
brudt  sig  om,  hvis  de  vidste  det,  de  havde 
kun  Øje  for  det  Komiske  i  deres  ydre  Frem- 
træden. Det  var  evige  Løjer  at  drille  Holst 
med  denne  Familie,  og  det  kulminerede  en  Dag, 
da  Tolstrup  raabte:  -Nu  skal  I  see  Stjertens 
Onkel  og  Tante!«  og  gav  sig  til  at  gaae  efter 
dem.  Ganske  ligbleg  styrtede  Holst  sig  over 
ham,  og  der  vilde  paa  Stedet  have  udviklet 
sig  den  blodigste  Bataille,  hvis  ikke  i  det  Samme 
Læreren  havde  sendt  Alle  ind  i  deres  Klasse  og 
derved  forhindret  videre  Haandgribeligheder. 
De  To  skjævede  i  et  Par  Dage  til  hinanden, 
men  Familien  blev  ikke  oftere  berørt,  man 
følte,  at  det  var  farlig  Grund.  Saa  hændte 
det  en  Aften,  at  Begge  sad  nede  hos  den 
Lærer,    der   kaldtes   »Onkeh,    ogr   sammen  med 

et  Dusin  Kammerater  spiste  Nødder-,  dette 
Traktement  blev  givet  af  og  til,  en  stor  Skaal 
Nødder  blev  sat  frem  paa  Bordet,  og  Enhver 
maatte  spise  saa  mange  han  kunde,  kun  at  der 
ikke  maatte  bruges  Nøddeknækker,  men  alene 
Kniv.  Tolstrup  var  af  dem,  der  spiste  Kjerne 
for  Kjerne,  medens  »Stjerten«  samlede  sine  til 
Bunke  og  snart  havde  en  hel  Hob  foran  sig. 
Da  han  et  Øjeblik  vendte  Hovedet  til  Siden, 
gjorde  hans  Fjende,  der  nu  troede  at  kunne 
aabne  en  ny  Krigsskueplads,  et  dristigt  Greb 
ind  i  Bunken  og  fik  Byttet  proppet  i  Munden, 
førend  den  Plyndrede  kunde  forhindre  det. 
Denne  Draabe  bragte  Bægeret  til  at  flyde  over, 
og  endnu  samme  Aften  fulgte  der  en  formel 
Udfordring.  For  at  der  kunde  være  Ro  og 
rundelig  Tid  til  Affæren,  blev  den  udsat  til 
næste  Lørdag  Eftermiddag.  De  to  Klasser 
talte  ikke  i  disse  Dage  om  Andet,  men  der 
passedes  nøje  paa.  at  ingen  af  Lærerne  fik 
mindste  Nys  om,  hvad  der  forestod.  Bataillen 
fandt  Sted  paa  et  Hjørne  af  Kirkegaarden, 
hvor  man  var  sikker  imod  Forstyrrelse,  og  åen. 
var  ikke  noget  Legeværk.  Modstanderne  vare 
omtrent  lige  stærke;   den   ældre  havde  sværere 

Lemmer  og  større  Vægt  i  sine  Slag,  men  den 
Yngre  var  smidigere  i  sine  Bevægelser,  og  han 
opveiede  ialfald,  hvad  der  manglede  ham  i 
raa  Kraft,  ved  en  tindrende  Lidenskab.  Med 
sammenbidte  Tænder  og  gnistrende  Øjne  be- 
gyndte han  Træfningen  og  rettede  strax  sine 
Slag  imod  sin  IModstanders  Øjne;  han  fik  selv 
haarde  Nævestyvere,  men  mange  forstod  han 
ogsaa  at  undgaae,  og  efter  hvert  saaledes  mis- 
lykket Udfald  var  hans  Næve  som  et  Lyn  i 
den  Andens  Ansigt.  Efter  en  Omgang  paa 
nogle  Minuter,  der  syntes  en  hel  Evighed,  vare 
de  Kæmpende  trætte,  og  Tilskuerne,  der  stod 
i  en  tæt  Ring,  aandeløse  af  Spænding,  vilde 
have  dem  til  at  holde  op,  men  »Stjerten« 
hvæsede  stønnende,  at  han  ikke  vilde  give 
sig,  og  efter  en  kort  Hvile  foer  de  løs  paa 
hinanden  igjen.  Som  rasende  sprang  han  ind 
paa  sin  Fjende,  drev  ham  først  et  Slag  i  Øjet 
og  rendte  saa  sit  Hoved  imod  hans  Bryst,  rev 
ham  derved  omkuld  og  styrtede  sig  over  sit 
Offer.  Han  kunde  have  myrdet  ham,  skam- 
bidt ham  for  Livet,  han  var  som  et  vildt  Dyr. 
De  Omkringstaaende  maatte  kaste  sig  over 
ham  og  rive  ham  løs,  medens  han  sparkede  til 

alle  Sider  og  brølede  af  Harme  og  Raseri, 
indtil  han  sank  sammen  næsten  i  Besvimelse. 
De  saae  Begge  forfærdelig  ud,  hverken  koldt 
Vand  eller  store  Nøgler  eller  raat  Kjød  kunde 
forhindre,  at  deres  Øjne  lukkede  sig  i  blaae  og 
sorte  Svulster,  og  at  Ansigterne  svulmede  op 
indtil  Uformelighed.  Naturligvis  kunde  det  nu 
ikke  skjules,  at  der  havde  været  et  Slagsmaal, 
men  Rektor  maa  formodenlig  have  fundet,  at 
det  var  klogest  at  lade,  som  om  han  ikke 
vidste  Noget,  thi  der  blev  ikke  gjort  Videre 
ved  Sagen.  Venskabet  mellem  de  To  blev 
ikke  gjenoprettet,  »Stjerten«  blev  snarere  en- 
sommere og  mere  indesluttet  end  før,  men  at 
drille  ham  vovede  Ingen  mere  \  han  havde  viist, 
hvad  der  kunde  blive  af,  naar  han  først  kom 
i  Raseri,  og  man  \^ar  bange  for  ham. 

Næsten  en  Parodi  paa  denne  Kamp  var 
en  Række  af  Slagsmaal,  som  fandt  Sted  nogen 
nogen  Tid  efter.  I  fjerde  Klasse  var  der  imel- 
lem de  Nederste  en  stor  stærk  Prygl,  en  ond- 
skabsfuld Knægt  med  det  tætte  sorte  Haar 
voxet  helt  ned  i  Panden  og  af  den  Grund 
kaldet  »sorte  Svende.  Han  fandt  en  særlig 
Fornøjelse    i    at    drille    og    mishandle    alle    de 

Yngre,  ikke  blot  ved  med  tvivlsom  Ret  at  jage 
dem  i  allehaande  Ærinder,  men  ogsaa  ved  at 
slaae  dem,  knibe  dem,  stille  dem  i  Strømpe- 
fødder op  paa  en  varm  Kakkelovn,  skjære  dem 
Kors  i  Panden  eller  paa  Næsen  og  anden  saa- 
dan  Morskab.  Han  var  hadet  af  Alle  som  en 
nederdrægtig  Tyran,  men  han  var  for  stærk  at 
binde  an  med  for  de  Enkelte,  og  hans  Klasse- 
kammerater og  de  Ældre,  der  burde  have  skredet 
ind  imod  ham,  lod  ham  have  frit  Spil.  Saa 
traf  det  sig  engang,  at  en  halv  Snes  yngre 
Disciple  tilfældig  mødte  ham  alene  paa  en  af 
Gangene,  og  uden  nogen  Aftale,  ligesom  ved 
Inspiration,  styrtede  de  sig  alle  som  een  IMand 
over  ham,  rev  ham  overende  og  dængede  ham, 
trods  hans  Modstand,  saa  grundig  til,  at  han 
længe  bar  Mærker  deraf.  Fjerde  Klasse  deli- 
bererede om,  hvad  der  skulde  gjores  for  at  gjen- 
oprette  den  krænkede  Disciplin,  og  kom  til  det 
Resultat,  at  »sorte  Svend«  skulde  udfordre  alle 
dem,  der  havde  banket  ham,  og  saaledes  be- 
tale dem  En  for  En.  Det  var  ulige  Parti  for 
de  Mindre,  men  der  var  jo  ikke  Noget  at  gjøre 
derved.  Afbankningen  foregik  paa  et  af  Kam- 
rene.   Fjerde  Klasse  sad  som  Areopagus,  medens 

) sorte  Svend«  expederede  sine  pygmæiske  Over- 
vindere, af  hvilke  kun  ganske  faa  forsøgte  at 
gjøre  Modstand  eller  at  slaae  igjen;  det  var 
billigere  at  tage  sit  blaae  Øje  eller  sin  Næse- 
styver og  saa  være  færdig.  Exekutionen  varede 
neppe  et  Kvarter.  Fjerde  Klasses  krænkede 
Værdighed  ansaaes  dermed  for  retableret,  men 
Historien  havde  dog  den  Virkning  at  lægge 
Baand  paa  nogle  større  Elevers  Tilbøjelighed 
til  at  tyrannisere  de  Smaa. 

RidderUgere  vare  de  Dueller,  som  halvt 
for  Spøg  og  halvt  for  Alvor  udfægtedes  imel- 
lem de  Større  paa  Gymnastiksalen  og  under 
Lærerens  Øje.  Kom  der  Noget  imellem  et 
Par  Elever  i  sjette  Klasse,  kunde  det  nok 
hænde,  at  Tvisten  gav  Anledning  til  en  Ud- 
fordring paa  den  blanke  Klinge  i  den  næste 
Hugge-Time.  Hoved  og  Krop  havde  man  jo 
her  dækket  af  Staaltraads- Hjelmen  og  den 
tykke  Plastron,  men  for  ikke  at  tale  om,  at  et 
ordenligt  Prim-Hug  »lige  oven  i  Krukken«  nok 
kunde  mærkes  igjennem  Læder  og  Krølhaar, 
saa  var  der  det  fatale  Sted  fra  Albuen  op  til  Skul- 
deren paa  højre  Arm.  Der  skulde  passes  godt 
paa     hvis   ikke  ^^odstanderens  Klinge    efter   en 

Feinte  i  Kvart  skulde  i  en  høj  Terts  svippe 
over  Paraden  og  give  En  en  alvorlig  Flænge 
oppe  ved  Skulderen ;  Skjorteærmet  kunde  hænge 
i  Laser  og  Armen  være  fuld  af  blaae  Striber 
med  Blodet  piblende  imellem  dem,  og  det  værkede 
helt  igjennem  Rygraden  at  holde  Armen  med 
den  tunge  Huggert,  men  man  gav  sig  ikke. 
Og  Gymnastiklæreren  kunde  ganske  godt  lide 
disse  Kampe,  de  gav  ham  Anledning  til  at 
fortælle  forskjellige  højst  mærkelige  Træfninger 
og  Feinter,  illustrerede  ved  dramatisk  Hand- 
ling, fra  de  kjøbenhavnske  Fægtesale.  Hug- 
ning  var  derfor  ogsaa  i  det  Hele  langt  mere 
yndet  end  Floret-Fægtningen,  skjøndt  denne  er 
saa  meget  finere  og  gratiøsere. 


En  Juleferie  i  Kjebenhavn. 


Vinteren  blev  streng  dette  Aar  og  kom 
tidlig.  Allerede  først  i  December  faldt  der 
Masser  af  Snee,  og  snart  efter  fulgte  en  stærk 
Frost,  som  tillagde  Sunde  og  Belter.  Istrans- 
porten begyndte,  og  allevegnefra  hørte  man 
om  dens  store  Besværligheder.  For  de  Elever, 
hvis  Forældre  boede  hinsides  Vandene,  kunde 
der  ikke  godt  være  Tale  om  at  komme  hjem 
til  Julen,  og  for  Mange  stillede  det  sig  derfor 
som  en  truende  Mulighed  at  skulle  tilbringe 
den  Ferie,  som  de  nu  vare  tilbøjeHge  til  at 
ansee  for  Aarets  allerbedste,  paa  Opdragelses- 
anstalten. Det  var  lyse  Udsigter  1  Dog,  saa 
galt  gik  det  ikke.  Adskillige,  som  havde 
Slægtninge  i  Kjøbenhavn,  fik  Tilladelse  hjemme- 
fra til  at  besøge  dem,  og  de  Enkelte,  som  ikke 
selv  havde  noget  Tilhold,  fik  Indbydelser  til  at 

ledsage  Kammerater,  som  boede  i  den  nær- 
mere Omegn.  Lærerne  vare  ligesaa  interesserede 
som  Drengene  i,  at  der  ikke  blev  Nogen  til- 
bage, med  hvem  der  skulde  føres  Opsigt. 

Befordringsmidlerne  vare  dengang  i  deres 
Barndom.  Fæstebønderne  paa  Godset  havde  fra 
gammel  Tid  Ret  til  at  kjøre  Eleverne,  uanseet  de 
strenge  Vognmandsprivilegier,  og  den  billigste, 
om  end  ikke  just  bekvem,meste  Maade  at  komme 
til  Kjøbenhavn  paa  var  at  leje  en  Bondevogn, 
som  saa  med  det  samme  Par  Heste  kjørte  den 
halve  Snes  Mil  til  Hovedstaden  for  Dagen  efter 
at  vende  tom  hjem  og  atter  ved  Feriens  Udløb 
kom  ind  til  Byen  for  at  hente  sine  Passagerer. 
Der  kunde  sidde  Fire  paa  de  to  Agestole,  i  hvilke 
der  var  bredt  Hynder ,  stoppede  med  Uld ; 
Kudsken,  som  gjerne  var  Gaardmanden  selv, 
tog  tiltakke  med  en  Fodersæk  til  Sæde ;  bagi 
stabledes  de  fire  Kufferter.  Det  var  et  drøjt 
Læs  for  de  smaa  Kralliker,  især  ved  Vintertid, 
men  Touren  var  ikke  mindre  streng  for  de 
Reisende,  thi  det  luntede  kun  langsomt  frem, 
en  hel  Dag  gik  med,  og  hverken  Fadding 
eller  Agestole  kjendte  til  den  Luxus,  som  hed- 
der Fjedre.     Men  enhver  Vej  er  kort,  naar  det 

gjælder  en  Juleferie,  og  om  man  end  knagfros, 
naar  den  bidende  Vind  spottede  Halm  og  Dæk- 
kener, saa  hjalp  paa  den  anden  Side  Vognens 
Skrumplen  paa  den  knuddrede  Vej  til  at  hclde 
Blodet  i  Omløb. 

Der  var  syv  eller  otte  Vogne,  som  skulde 
til  Kjøbenhavn,  men  man  vidste  af  Erfaring, 
at  Følgeskabet  sjelden  varede  mere  end  den 
forste  Mils  Vej,  saa  tog  de  rappeste  Gangere 
og  den  villigste  Kudsk  Teten,  medens  Resten 
kom  efter,  som  de  bedst  kunde.  Allerede  Klok- 
ken Sex  om  Morgenen  holdt  hele  Vognparken 
parat  nede  ved  den  brede  Trappe,  og  skjondt 
det  baade  var  koldt  og  mørkt,  var  der  Ingen, 
som  den  Morgen  var  tung  at  vække,  eller  som 
i  en  Fart  smuttede  ned  igjen  under  det  lune 
Tæppe,  naar  Læreren  forsvandt  i  Døren  for  at 
vandre  over  til  den  anden  Sovesal.  Toilettet 
var  hurtig  besørget,  og  det  gjorde  Ingenting, 
at  der  var  Is  i  Vandtønden.  Kufferterne,  der 
stod  færdige  fra  Aftenen  i  Forvejen,  blev  slæbte 
ned  i  en  Fart  og  kylede  paa  Vognene,  som 
havde  hver  sit  Nummer.  Istedetfor  den  sæd-' 
vanlige  kogte  Mælk  blev  der  den  Morgen  ser- 
veret   Kaffe,    øst    op    færdig    lavet   af   en    stor 

Terrin  i  Tinskaalene,  og  af  Smørrebrød  var 
der  saa  meget,  som  man  kunde  proppe  i  sig. 
Det  skete  med  en  god  Villie,  thi  Opgaven  var 
at  lægge  en  solid  Bund,  som  kunde  holde  ud, 
saa  at  man  ikke  for  tidlig  skulde  være  nødt  til  at 
angribe  den  Rigsdaler,  som  hver  fik  i  Rejsepenge. 
Fire  Jevnaldrende  fra  anden  og  tredie 
Klasse  havde  slaaet  sig  sammen  om  en  Vogn; 
den  styrende  Lærer  havde  villet  sætte  en  af 
de  Store  til  at  passe  paa  dem,  men  af  Skræk 
for  at  blive  »tyranniserede«  af  en  saadan  Over- 
mand, havde  de  bedt  saa  længe  for  sig  og 
givet  saa  gode  Løfter  om  at  føre  sig  godt  op, 
at  de  havde  faaet  Lov  til  at  slippe.  Rosen- 
falk var  Kjøbenhavner,  Søn  af  en  høj  Embeds- 
mand, og  hans  Kjendskab  til  alle  Hovedstadens 
Herligheder  gjorde  ham  ved  denne  Lejlighed 
ubestridt  til  Høvding;  de  to  Brødre  Kaas,  som 
skulde  besøge  en  gammel  Bedstemoder,  vare 
fra  Jylland  og  havde  aldrig  før  været  i  Kjøben- 
havn ;  Jensen  var  fra  Svendborg  og  talte  endnu 
brav  fyensk,  han  sagde  Guj  istedetfor  Gud, 
kaldtes  derfor  »D«  eller  >,De-Mand<',  hvilket 
var  blevet  til  »Demantc^  og  atter  til  »Diamant<^. 
Bonden,    som    kjørte    for    dem,    gik    sædvanUg 

under  Navnet  »Tørve-Jens«,  men  eftersom  det 
hidrørte  fra  en  noget  mislig  Omgang  med  en 
Naboes  Tørv,  holdt  han  ikke  af  at  høre  det, 
medmindre  der  fulgte  en  Snaps  med,  ellers 
vilde  han  hedde  Jens  Olsen.  Han  var  en  sveden 
Rad,  men  let  nok  at  narre  i  Ting  som  laae 
over  hans  Horisont.  Der  gik  et  Sagn  om,  at 
han  engang  havde  bragt  sin  halvvoxne  Søn  til 
det  fjerne  Thingsted,  fordi  han  havde  slaaet 
Moderen,  og  forlangt  ham  arresteret,  hvilket 
ogsaa  skete-,  men  da  saa  Birkedommeren  med 
mørke  Miner  havde  forklaret  ham,  at  han  nok 
skulde  faae  Hævn,  og  at  Sønnen  for  den  Gjer- 
ning  maatte  bøde  med  sin  Hals,  »saa  staaer 
det  her  i  Loven«,  saa  var  Tørve-Jens  bleven 
bange  og  havde  for  at  faae  Synderen  fri 
igjen  maattet  rykke  ud  med  halvtredsindstyve 
Rigsdaler,  thi,  sagde  Birkedommeren  med  Vær- 
dighed: .Du  maa  vel  huske  paa,  at  det  er  ikke 
mig,  der  skal  smøres,  men  det  er  dem  derinde.« 
Paa  Bedestedet  efter  de  første  to  Mil  be- 
gyndte allerede  Naturen  at  gjøre  sit  Krav 
gjældende,  og  efter  den  kolde  Kjøretour,  som 
snart  skulde  fortsættes,  følte  man  Trang  til  at 
faae   noget  Varmt   i  Livet.      Men   det   vilde  jo 

gjøre  et  føleligt  Skaar  i  Daleren,  og  Rosen- 
falk formanede  ivrig  til  at  modstaae  alle  Fri- 
stelser og  vente  til  Roeskilde;  der  kunde  de 
drikke  Chokolade  paa  Gjæstgivergaarden  og 
spise  Kager  hos  Konditoren,  »aldeles  brillante 
Kager,  siger  jeg  Jer.^<  Det  var  haarde  V\\- 
kaar.  —  »Nej  gu,  om  jeg  vil  vente  fem  Timer 
til,«  sagde  Jensen;  >I  kan  for  mig  gjøre  hva' 
I  vil,  men  jeg  vil  ha'e  Kaffe  og  Wienerbrø'.« 
De  Andre  stod  imod  det  bedste  de  kunde, 
men  da  de  saae  Kaffen  og  hørte  Jensen  sætte 
Tænderne  i  det  lækkre  Flækkebrød  med  en 
en  hel  Skorpe  af  brændt  Sukker,  blev  de  over- 
mandede og  fulgte  efter  En  for  En,  tilsidst 
bukkede  selv  Rosenfalk  under  for  Fristelsen. 

Med  fornyede  Kræfter  kjørte  man  videre, 
Bæsterne  havde  faaet  et  godt  Foer,  og  Tørve- 
jens selv  havde  heller  ikke  nægtet  sig  Noget. 
Solen  skinnede  paa  Sneebunkerne  langs  Vejen, 
og  de  beklagede ,  at  Vognen  ikke  var  paa 
Kjelker  istedetfor  paa  Hjul,  saa  vilde  det  Hele 
være  endnu  mere  fornøjeligt.  »Ja,  I  snakker, 
som  I  har  Forstand  til,«  mente  Jens;  »hvis- 
sommenste  at  Sneen  hun  nu  tøede  helt  væk, 
til  jeg  skulde  hjem,  hvor  skulde  jeg  saa  komme 

afsted  med  de  arme  Bæster.  Nej,  Hjulet  hun 
l-øber  nu  altid  rundt,  det  er  vist,  at  hun  gjør.« 
Samtalen  gik  livlig,  Rosenfalk  maatte  holde  for 
og  fortælle  om  Østergade,  om  Hesten  paa 
Kongens  Nytorv,  om  Vagtparaden,  og  han 
gjorde  det  gjerne,  skjønt  med  en  vis  med- 
lidende Overlegenhed.  Jens  fulgte  nøje  med 
<^g  g^^^  jevnlig  sit  Besyv  med  i  Laget,  han 
kjendte  godt  nok  Kjøbenhavn,  hvor  han  havde 
ligget  inde  til  Tjenesten  i  tre  Aar.  Hans  bedste 
Erindring  var  en  Kammerraads  Frue,  hvor  han 
havde  børstet  Støvler  og  skaaret  Brænde,  og 
saa  Flyttedagene,  hvor  en  Soldat  magelig  kunde 
tjene  sine  syv  eller  otte  Mark  ved  at  befordre 
Flyttegods  paa  Bærebøre.  Tæt  ved  Vester- 
gade, som  for  ham  var  Byens  egenlige  Hjerte, 
var  der  et  Hjørne,  sagde  han,  hvor  han  mangen 
en  Fridag  havde  staaet  med  en  Kammerat  for 
at  faae  tilfældigt  Sjou,  og  lige  tæt  ved  var  der 
et  Sted,  hvor  man  for  tre  Skilling  fik  den 
galanteste  Kop  Kaffe,  som  nogen  Præstemadame 
vilde  ønske  sig.  Ja  det  var  lige  godt  ikke  saa 
vovt  at  være  Soldat,  men  naar  man  skal  paa 
Sessionen,  vil  man  jo  helst  slippe.  Og  saa 
sang  Jens   en   lang  Vise    om,    hvordan   Bønder- 

karlene  hittede    paa  alleslags  Svageligheder  for 
at  blive  kasserede: 

Da  er  de  halte,   da  er  de  kromme, 
Da  har  de  Brok,   kanskee  i  en  Lomme, 
Og  Nogle  døve,  brystsvage  somme, 
Ja  Nogle  rent  fra  Forstanden  er. 

—  »Men  see  nu  er  det,  om  vi  skal  bede  i  Over- 
drevskroen  eller  vente  til  Ousted.  Det  fortner 
jo  altid  paa  det,  hvis  vi  kunde  tage  det  Hge  i 
eet  Stød  til  Ousted,  og  hvis  at  Studenterne  vilde 
gie  Noget,  lod  det  sig  kanskee  gjøre.«  Hvad 
det  skulde  være?  —  Ja  det  skulde  natyrlig  være 
en  Snaps  eller  heller  to  og  en  Flaske  01;  en 
IMarks  Penge  kunde  gjøre  det  Hele.  Det  be- 
sluttedes at  sammenskyde  dette  Beløb  for  at 
naae  lige  til  Ousted  med  det  samme,  uden  at 
man  opholdt  sig  videre  ved,  om  derved  ogsaa 
var  vundet  Noget.  Bonden  smed  Tømmerne  til 
Staldkarlen  og  hastede  til  Kroen,  men  de  unge 
Fyre  vilde  ikke  gaae  ind.  Drojt  var  det  rigtignok 
at  see  igjennem  Vinduet  ind  i  Kjelderstuen,  hvor 
Jens  sad  og  tog  til  sig  af  den  vel  forsynede  Mad- 
pose med  01  og  Brændevin  foran  sig;  men  nu 
maatte  man  holde  ud.  der  var  jo  kun  halvanden 
I\Iil  til  Roskilde. 

Først  efter  To  svingede  man  ind  igjennem 
Porten  til  »Prindsen«  i  Roskilde;  der  holdt  alle- 
rede flere  Vogne  i  Gaarden,  men  ikke  een  Kam- 
merat var  at  see.  >  Skynd  Jer  saa,  ellers  er  der 
sgu  ikke  en  Kage  tilbage.  Kom,  Dikkemant!«  — 
»Nej  Tak,  jeg  er  saa  rædsomt  sulten,  jeg  vil 
først  have  noget  ordenlig  Ma".  Jomfru,  maa 
jeg  be'  om  en  Karbonaje  med  mange  Kartof- 
ler og  en  halv  Flaske  01.  Seer  I,  Karbonaje 
er  ottetyve  og  01  er  fire,  det  er  kun  to  Mark, 
saa  har  jeg  endda  næsten  tre  Mark  til  Kager.«  De 
Andre  vilde  ikke  høre  paa  denne  forføreriske 
Tale;  saa  hurtig  deres  stivfrosne  Ben  vilde 
bære  dem,  foer  de  ned  ad  Gaden  hen  til  en 
Butik,  hvis  Dør  var  flankeret  af  Skilte  med 
meget  falmede  Billeder  af  kunstige  Kager  og 
Navnet  »A.  Pozzi,  Konditor^<.  Her  fandt  de 
de  forud  ankomne  Kammerater,  og  sandt  var 
det,  at  de  kom  paa  høje  Tid;  de  lækkreste 
Fade  vare  næsten  tomme,  kun  et  Par  Stykker 
var  der  tilbage  af  de  uforligneHge  »Stænder- 
kager«, hvis  Flødeskum  og  Creme  drev  ned 
over  Fingrene,  naar  man  bed  i  dem.  Der 
blev  spist  i  en  Fart,  Jomfruen  kunde  slet  ikke 
følge  med,  hvad  hver  Enkelt  havde  faaet,  men 

man  holdt  selv  nøjagtigt  Regnskab  og  stod 
ærlig  ved  hver  Mundfuld,  Selv  med  den 
bedste  Villie  var  det  dog  ikke  muligt  at  naae 
videre  end  til  to  eller  tre  Mark,  Maven  blev 
mæt  før  Øjnene.  Jensen  kom,  da  de  Andre 
vare  omtrent  færdige,  men  til  Trods  for  Kar- 
bonaden kunde  han  sætte  ligesaa  meget  tillivs 
som  nogen  af  dem. 

Der  blev  et  langt  Ophold  i  Roeskilde,  og 
Jens  var  grumme  rød  i  Kammen,  da  han  ende- 
lig efter  gjentagne  Opfordringer  forlod  Kjælder- 
stuen  og  spændte  for.  Heller  ikke  var  det  frit 
for,  at  han  af  og  til  nikkede  under  den  videre 
Kjørsel,  men  det  gjorde  Drengene  med,  skjøndt 
det  nu  igjen  var  knugende  koldt,  og  i  det 
Hele  var  Stemningen  trykket.  »Uh,  jeg  har 
helt  Kvalme«,  sagde  en  af  dem,  »skal  vi  ikke 
see  at  faae  en  varm  Kop  Thee  i  Roeskilde 
Kro?«  —  »Jeg  kunde  da  sige  noget  Bedre, 
hvis  at  Studenterne  er  nødUdendes.  Bare  en 
Fjerdingvej  længere  fremme  har  vi  Røde  V^ejr- 
møUe  Kro,  og  der  faaer  man  for  ti  Skilling 
en  stor  Spølkum  Æggesobe,  som  er  noget  af 
det  DejHgste,  et  IMenneske  kan  drikke  paa  denne 
Jord.    De  kunde  jo  saa  gie  mig  en  med.«    3^Ian 

havde  jo  endnu  Penge  paa  Lommen,  og  varm 
Æggesøbe  maatte  kunne  hjælpe  baade  paa  Kul- 
den og  Kvalmen.  God  var  den,  det  er  sikkert. 
For  at  undgaae  Frederik.sberg  Bakke,  alle 
Vejfarendes  Rædsel  i  de  Tider,  bøjede  man 
ad  Fasanvejen  om  til  Gamle  Kongevej  og 
kom  saa  forbi  Trommesalen  ud  ved  Friheds- 
støtten. Det  var  det  første  mægtige  Indtryk 
af  Kjøbenhavn.  »Har  vi  Noget  at  sise,  for 
saa  maae  vi  et  Hlle  Stykke  hen  og  løse  Seddel. '< 
Nej ,  Ingen  havde  konsumtionspligtige  Varer, 
og  hvad  Tørve-Jens  selv  havde  af  den  Slags 
midt  inde  i  sin  Fodersæk,  fandt  han  det  ikke 
hensigtsmæssigt  at  tale  om.  Portbetjentene 
frøs  og  gad  ikke  see  videre  efter,  de  gjorde  et 
Sving  med  deres  lange  Jernsøgere  som  Tegn 
paa,  at  man  kunde  passere.  Det  gik  smaat, 
thi  Vejbanen  var  smal,  den  bugtede  sig  ud  og 
ind.  Broen  over  Stadsgraven  med  de  svære 
røde  Træbomme  paa  Siden  var  ganske  snever^ 
men  tilsidst  naaede  man  den  lille  Runding  foran 
Vesterport  og  efterat  have  ventet,  til  Banen 
var  fri,  rumlede  man  igjennem  den  lange- 
Hvælving.  Tørve-Jens  slog  Smæld,  som  var 
han    en    Herskabskusk,     og    uvilkaarlig    raabte 

Drengene  højt  for  at  give  deres  Bidrag  til  iLar- 
men,  ikke  just  Hurra,  men  et  Slags  Glædes- 
hyl.  Ved  Vagten  indenfor  Volden  kom  Sergean- 
ten  ud  og  forhørte  om  de  Rejsende,  hvorefter  han 
noterede  ned :  »Eleverne  Rosenfalk,  Kaas  og  Jen- 
sen« ;  Kjøbenhavneren  betroede  dem,  at  saadan 
gik  det  ved  alle  Stadens  fire  Porte,  og  at  Listen 
over  de  ankomne  Rejsende  hver  Morgen  blev 
præsenteret  Kongen.  *Guj  vee',  om  vi  skulde 
blive  tilsagte  til  Taffel?«  bemærkede  Jensen  tviv- 
lende. Ved  Filosofgangen,  i  Bredgade  og  i 
Aabenraa  maatte  Jens  afsætte  sine  Passagerer, 
førend  han  selv  og  Bæsterne  henad  Ni  naaede 
Garvergaarden  paa  Vestergade. 

Julens  Familiefester  skilte  Kammeraterne 
ad,  men  det  var  aftalt,  at  de  skulde  møde  en 
Eftermiddag  hos  Ludvig  Rosenfalk  og  saa  til- 
bringe Resten  af  Dagen  sammen.  Der  havde 
været  mange  Overvejelser  og  Planer  om,  hvad 
de  saa  skulde  tage  sig  for,  men  tilsidst  var 
man  bleven  enig  om  et  Program  i  fire  Punk- 
ter: at  kjøre  i  Droschke,  at  spise  Is  hos  en 
rigtig  Konditor,  at  ryge  Cigar  og  at  see  Pri- 
ces Pantomimer  paa  Vesterbroes  Morskabs- 
theater.     Det  var  aftalt,    at   af  de  Penge,    som 

naturligvis  ikke  kunde  udeblive  en  Jul,  skulde 
hver  have  sparet  og  medbringe  idetmindste 
fire  Mark.  Begge  Kaaserne  og  Diamanten  ind- 
fandt sig  paa  Slaget  Fire,  just  som  Familien 
var  færdig  med  sin  Middag,  og  de  blev  bedte 
ind  i  Dagligstuen  for  at  drikke  Kaffe.  Baade 
Etatsraaden  og  Fruen  vare  særdeles  venlige 
imod  dem,  men  de  vare  yderst  geneerte,  og 
det  var  neppe  muligt  at  faae  et  Ord  ud  af 
dem.  Desto  livligere  blev  Samtalen,  da  de 
slap  ind  paa  Ludvigs  Værelse  og  her  kunde 
meddele  hinanden,  hvad  Julen  havde  bragt  dem 
af  Gaver.  Der  var  den  sædvanlige  Tribut  af 
Tegnebøger,  Skrivemapper,  Lommeknive  osv.  for- 
uden Silkepunge  med  større  eller  mindre  Indhold 
af  Kontanter.  En  af  Kaas'erne  havde  faaet  et 
Stykke,  som  vakte  megen  Misundelse,  nemlig 
en  Blændlygte^  man  havde  ikke  videre  Brug 
for  et  saadant  Instrument,  men  det  blev  anseet 
for  flot  at  eje  det,  og  det  var  højst  interessant 
at  snige  sig  omkring  i  mørke  Vinteraftener  med 
sin  Lygte  og  blænde  sig  selv  og  Andre.  Jensen 
stak  dog  dem  alle  ved  at  producere  en  Lomme- 
pistol,  som  kunde  afskyde  rigtige  Knaldperler; 
Interessen    for    dette  Vaaben    var   saa  stor,    at 

han  omstændelig  maatte  fortælle  Gavens  Hi- 
storie. Han  havde  selv  den  allerførste  Dag 
seet  den  ligge  i  Egholms  Vindue  og  var  bleven 
optændt  af  Begjærlighed  efter  den,  men  den 
kostede  ni  Mark,  og  han  ejede  kun  tre;  Tan- 
ten, hos  hvem  han  tilbragte  Ferien,  havde  ikke 
villet  forstaae  hans  Hentydninger,  men  saa 
havde  han  sendt  sin  Gudfar,  en  gammel  Peber- 
svend paa  Frederiksberg,  følgende  Brev: 

»Kjære  Gudfader!  Tredie  Juleaften  skal  her 
jo  være  Juletræ,  og  Du  kan  vist  ikke  finde 
paa,  hvad  Du  vil  forære  mig.  Jeg  vil  derfor 
sige  Dig,  at  der  i  Vinduet  hos  Egholm  ligger 
en  yndig  lille  Pistol.  Den  koster  ni  Mark, 
men  da  Du  ikke  plejer  at  give  mig  til  Jul  for 
mere  end  en  Rigsdaler,  har  jeg  idag  deponeret 
hos  Egholm  de  andre  tre  ]\Iark.  Saa  er  Du 
nok  saa  god  at  overraske  mig  med  den. 
Din  hengivne  Gudsøn  « 

Da  baade  Pistolen  og  den  snilde  Plan 
vare  tilstrækkelig  beundrede,  skulde  man  paa 
Farten.  »Nu  tage  vi  en  Droschke  henne  paa 
Torvet  for  at  kjøre  hen  til  Pedrin  og  spise  Is', 

Skoledreage .  ^ 

saa  ryge  vi  Cigar,  og  Klokken  Sex  kan  vi  saa 
være  ude  paa  Vesterbro.«  —  Men  imod  denne 
Rækkefølge  af  Nydelserne  protesterede  Jensen 
paa  det  Bestemteste.  »Det  er  ræjsomt  dumt 
at  spise  Is  først  og  saa  ryge  Cigar;  vi  faaer 
jo  dog  ondt  alle  Fire,  og  hvad  Nytte  har  vi 
saa  af  de  Penge,  vi  har  givet  ud  til  Isen? 
Nej,  lad  os  ryge  først,  saa  kjøre  i  Droschke  og 
saa  spise  Is.«  Og  saaledes  blev  det  da  ogsaa. 
Cigarerne  blev  kjøbte  i  Pilestræde  hos 
Radekop,  hvor  man  fik  dem  smurt  over  med 
Vanillevand,  førend  de  tændtes,  og  med  dem  i 
Munden  drev  man  saa  om  ad  Smaagaderne, 
saa  langt  ud  i  Byen  som  muligt  for  siden  at  faae 
Droschketuren  rigtig  lang.  De  første  Par 
Drag  vare  herlige,  men  Nydelsen  blev  snart 
til  Lidelse,  og  da  Jensen  viselig  havde  gjort  Be- 
gyndelsen ved  itide  at  forære  sin  Stump  til  en  Ny- 
bodersdreng,  skilte  de  Andre  sig  ogsaa  ved 
deres,  inden  Kvalmen  rigtig  kom  til  Udbrud. 
Saa  kjørte  de  for  en  Rigsort  i  Droschke  til 
Pedrin.  bestilte  med  Flothed  »fire  Vanille-Is<, 
som  de  fortærede  i  den  paa  denne  Tid  af 
Dagen  ganske  tomme  Bagstue,  ubehagelig  over- 
grinte af  et  Par  halvvoxne  italienske  Opvartere, 

Og  vandrede  derpaa  til  Morskabstheatret,  en 
uanselig  Træbygning  med  en  tarvelig  lille  Ko- 
lonnade, der  laae  paa  V^esterbro  ligeoverfor 
Skydebanen. 

Plakaten  var  lovende:  »Kæmpehanen 
eller  Harlekins  Fødsel«,  Engelsk  Solo  af 
Mad.  Rosa  Price,  Pas  de  deux  af  Hr.  Luin 
og  Mad.  Flora  Price  sam.t  »Harlekin  Skelet 
eller  Pjerrots  Forskrækkelser.  ■-<  Da  de  med 
deres  Billetter  i  Haanden  passerede  Indgangen, 
stødte  Rosenfalk  til  de  Andre  og  hviskede  med 
Haanden  for  Munden:  »See  ham,  der  tager 
imod.  Det  er  Cassander!«  —  Løvepladserne 
paa  ^Morskabstheatret  vare  i  Hjørnet  oppe  til 
Venstre  ved  Prosceniet;  man  kunde  læne  sig 
helt  ud  over  dette  og  saaledes  nyde  Alting  fra 
første  Haand,  stundom  endog  faae  et  Indblik 
i  Maskineriets  Hemmeligheder.  Naar  Pjerrot 
havde  ladt  Cassander  og  Columbine  spadsere  i 
Skoven  og  sat  sig  ned  med  Madkurven,  tog 
han  altid  Plads  lige  ved  Løvebænken,  og  her- 
fra især  tog  det  sig  glimrende  ud,  naar  han 
slugte  det  ene  haardkogte  Æg  efter  det  andet 
og  proppede  det  sidste  ned  med  Fingeren, 
medens  han  vendte  det  Hvide  ud  af  Øjnene  o<g 

var  halvt  kvalt  i  men  det  Allermorsomste  var, 
naar  Harlekin  havde  tømt  det  Glas,  Pjerrot 
havde  stillet  ved  Siden  af  sig,  og  naar  denne 
saa  mistænkte  Drengene  og  flyttede  sig  og 
sin  Madkurv  langt  væk  fra  dem,  haanHg  løf- 
tende paa  Hatten,  naar  han  var  i  sikker  Af- 
stand. De  fire  Latinere  følte  sig  i  Begyndelsen 
noget  forlegne,  de  havde  en  Fornemmelse  af, 
at  Løjerne  vare  noget  for  barnagtige  og  Sel- 
skabet i  Grunden  for  simpelt  for  dem;  men 
Lystigheden  rev  dem  med,  de  klukkede  ad  den 
mageløse  Pjerrot  og  kaldte  ham  frem  trods 
Nogen.  De  vare  enige  om,  at  det  var  en 
yderst  vel  anvendt  Dag. 

Kun  altfor  snart  var  Ferien  tilende.  Tørve- 
jens var  mødt  bestemt  med  sine  to  Krikker  og 
hentede  tidlig  paa  Morgenen  sine  Passagerer 
omkring  i  deres  Hjem.  Xær  var  det  gaaet 
galt  hos  Etatsraadens,  hvor  Fruen,  der  ikke  var 
inde  i  Forholdene,  kaldte  ham  ^i'rare  Hlle  Torve- 
Jens«,  men  da  dette  var  ledsaget  af  en  vældig 
Kop  Kaffe  og  en  blank  Mark,  fandt  Jens  Olsen 
det  hensigtsmæssigt  at  lade  som  Ingenting. 
Nu  var  det  faldet  ind  med  Regn  og  Slud, 
Vejen  laae    som    en    mørk    Stribe    imellem    de 


EN    JULEFEEIE    I    KJØBENHAYX.  I  I  / 

graahvide  Marker,  og  Drengene  krøb  sammen 
under  Dækkener,  som  de  havde  trukket  helt 
over  Hovedet.  »Hvis  at  Studenterne  vil  hae 
ordenlig  Mad  i  Roeskilde  og  inte  rende  til 
Konditoren,  saa  taer  vi  ind  i  Gamle  Postgaard. 
Det  er  et  galant  Sted,  og  der  staaer  Frokost 
paa  Bordet  hele  Dagen  til  to  Mark  for  Perso- 
nen.« Dette  Forslag  blev  billiget,  det  gjaldt 
jo  ogsaa  nu  om  ikke  at  tære  for  stærkt  paa  Rejse- 
pengene, men  redde  det  størst  mulige  Beløb 
af  dem.  Frokosten  var  udmærket,  der  var  paa 
Bordet  alt  det,  et  Menneskehjerte  kunde  be- 
gjære,  og  den  gamle  Vært  med  den  korte 
sorte  Paryk  og  de  krumme  Ben  stavrede  om- 
kring under  idelige:  >Spis  dog,  kjære  unge 
Mennesker;  Spis  bare,  det  koster  akkurat  lige 
meget.  ^<  Han  havde  ikke  behøvet  at  opfordre 
dem,  de  gik  til  Gjerningen  med  god  Villie,  og 
de  havde  Tiden  for  sig.  Kom  der  mange  saa- 
danne  Gjæster  til  Frokostbordet  paa  Gamle 
Postgaard,  skulde  der  ikke  blive  stor  Fortje- 
neste paa  de  to  Mark.  Kusken,  som  længtes 
efter  at  komme  hjem ,  manede  til  Opbrud. 
»Aa  skidt,  lad  Tørve-Jens  vente.  Til  Skolen 
kommer    vi    altid    tidsnok   tilbage.«   —    »Hvem 

der  bare  kunde    hugge    den    Ende    Spegepølse 
til  sin  Femma'  imorgenc . 

Halv\^aade,  forfrosne  og  forkomne  naaede 
de  Skolen  efter  Sengetid.  Alverden  var  glad 
ved  strax  at  søge  Køjen,  og  en  tvær,  deprime- 
ret Stemning  rugede  over  Sovesalene. 


Paa  Skejter. 


Fra  Frosten  begyndte,  imødesaae  Alle 
med  spændt  Forventning  det  første  Skøjteføre. 
Sneen  kunde  jo  være  morsom  nok,  give  An- 
ledning til  store  Batailler  med  Sneeboldte  eller 
til  Bygningen  af  store  Sneemænd  og  Huler, 
hvis  Vægge  kunde  blive  helt  gjennemsigtige 
og  taale  en  formelig  Illumination.  Men  det 
var  en  Fornøjelse,  man  temmelig  hurtig  blev 
kjed  af,  og  at  kjøre  i  Kane  —  Slæder  laae 
under  Ens  Værdighed  —  var  altfor  kostbart, 
det  var  højt,  naar  hver  Vinter  kunde  præstere 
een  Kanetour.  Kun  de.  der  havde  deres  Hjem 
i  Nærheden,  kunde  vente  at  blive  hentede  i 
en  fin  Kane  med  Bjørneskindstæppe  eller  en 
Vognfading  paa  Meder  og  at  fare  afsted 
imellem  de  hvide  Marker  under  Klokkeklang 
og    Pidskesmeld.     Isen    var    ganske    anderledes 

populær,  den  aabnede  lige  Adgang  for  Alle 
og  lod  den  individuelle  Dygtighed  komme  til 
sin  Ret. 

Før  Jul  lagde  Søen  kun  sjelden  til;  hændte 
det  en  enkelt  Gang.  saa  blev  Isen  strax  blød 
igjen,  eller  Ferien  kom  imellem  og  forstyrrede 
Nydelsen.  Men  naar  det  hen  i  Januar  blev  en 
klar  og  stille  Frostdag,  saa  stirrede  alle  Øjne 
forventningsfuldt  ud  over  den  blanke  Flade. 
Fra  adskillige  Klasseværelser  var  der  fri  Ud- 
sigt til  Søen,  og  Opmærksomheden  aflededes 
stærkt  derved  i  Timerne.  Passede  man  godt 
paa,  saa  kunde  man,  især  naar  det  faldt  ved 
Eftermiddagstid  og  Solens  Nedgang,  see  lige- 
som Pile  fare  lynsnart  hen  over  det  mørke 
Spejl,  det  var  de  første  Is-Krystaller,  der  dan- 
nede sig,  og  naar  det  først  var  begyndt,  gik 
det  i  en  Fart,  det  tynde  Isdække  bredte  sig 
snart  over  det  Hele.  Men  der  var  endnu  langt 
frem  til  Skøjteføre  Det  kunde  falde  i  Tø 
igjen,  eller  der  kunde  komme  Snee,  som  rime- 
ligvis bebudede  mildere  Vejr,  og  som  ialfald 
vilde  gjøre  Banen  ubrugelig.  Men  blev  Frosten 
ved,  indtil  Isen  var  stærk  nok  til  at  kunne 
taale  Blæst  uden   at  bryde  op,   og   faldt   det   i 

med  klart  Vintervejr,  saa  var  Alt  godt.  Mange 
Gange  om  Dagen  prøvede  man  ved  Kanten, 
om  Isen  nu  ogsaa  var  stærk  nok,  men  først 
naar  Fiskeren  og  hans  Folk  havde  været  ude 
at  prøve  Styrken  og  hugget  Huller  til  de  Ris- 
kviste, som  markerede  det  sikkre  Terræn,  blev 
Banen  erklæret  for  aabnet. 

Hver  Dag  imellem  12  og  i  var  der  da 
Liv  og  Lystighed  dernede.  Man  havde  Skøj- 
terne med  ned  i  Klassen  for  strax  ved  Klokke- 
slaget at  kunne  fare  afsted  til  Isen,  og  kun 
nødig  adlød  man  Middagsklokkens  Kalden. 
De  Ældre  vare  næsten  alle  gode  Løbere,  og 
flere  af  Lærerne  vare  Mestere  i  Kunsten;  de 
Uerfarne  gjorde  deres  Bedste  for  at  komme 
med  og  slog  ufortrødent  Stjerner  i  Isen  baade 
med  Pande  og  Nakke  under  deres  usikkre 
Forsøg.  En  Time  om  Dagen  var  altfor  kort 
en  Tid  til  en  saa  herlig  Idræt,  hvor  man  flyver 
let  som  en  Fugl  og  drømmer  at  have  faaet 
Syvmilestøvler.  Men  om  Søndagen,  eller  naar 
man  kunde  faae  Rektor  til  at  bevilge  en  »Maa- 
nedslov's  tog  man  sin  Regres.  Saa  var  man 
paa  Isen,  saa  længe  den  korte  Dag  varede,  og 
man    gav   ikke  op,    om    saa    Skøjternes    Snore 

snærede  helt  ind  i  de  ømme  og  opsvulmede 
Fødder,  saa  at  man  knap  kunde  støtte  paa 
dem,  naar  Skøjterne  kom  af.  Byens  Folk  kom 
da  gjerne  ned  paa  Isen  for  at  være  Vidner  til 
det  muntre  og  livlige  Skuespil,  og  de  unge 
Damer,  for  hvem  det  dengang  blev  anseet  for 
upassende  selv  at  løbe,  fandt  nogen  Erstatning 
ved  at  lade  sig  kjøre  paa  høje  Slæder,  som 
skjødes  frem  af  Skøjteløberne.  Her  var  der 
rig  Lejlighed  til  at  gjøre  sig  behagelig  for  sine 
Bal-InkHnationer;  man  bortførte  jo  formelig  sit 
Hjertes  Dame,  foer  afsted  med  hende  langt 
fra  Fader  og  Moder  og  kunde  have  hvisket 
hende  de  ømmeste  Ting  i  Øret,  hvis  man  bare 
havde  turdet  eller  kunnet  faae  Stemmen  frem 
over  den  underlige  Klump,  som  sad  i  Halsen. 
Selv  om  man  ikke  var  saa  heldig  at  faae  en 
Slæde  til  sin  Raadighed,  kunde  man  brillere 
ved  sin  Elegance  og  Smidighed,  løbe  baglænds 
og  i  Kredse,  skrive  Ottetal  eller  udføre  de 
mærkelige  Spiralsving,  i  hvilke  Skøjteløberen 
synes  at  trodse  selve  Tyngdens  Love  og  duver 
som  et  Skib,  hvis  Sejl  fyldes  af  Vinden.  Men 
til  den  sidste  Kunst  maa  man  være  meget  sik- 
ker,   det  er  yderst  flaut,    naar   man   vil   glimre, 

saa  at  komme  ud  af  Ballancen  og  slaae  ufrivil- 
lige Kulbøtter. 

Skøjteløbningen  var  ikkun  tilladt  paa  det 
indhegnede  Stykke  og  under  Gymnastiklære- 
rens Opsigt.  Det  var  strengt  forbudt  at  gaae 
ud  paa  egen  Haand,  og  dette  var  nødvendigt, 
da  der  fandtes  farlige  Steder,  hvor  Isen  næsten 
altid  var  svag  Men  ingen  Fare  og  intet  For- 
bud kan  staae  sin  Prøve  imod  Drenges  Lyst 
til  at  more  sig.  Naar  Frosten  havde  varet 
længere  Tid.,  og  der  kom  Maaneskin,  sneg 
Mange  sig  med  deres  Skøjter  under  Trøjen 
ned  til  Isen  og  tog  sig  et  godt  langt  Løb 
uden  at  bryde  sig  om  Riskvistene  En  saadan 
Maaneskinsnat  blæste  det  skarpt  fra  Vest,  r^t 
en  bidende  Vind,  der  foer  hen  over  Isen  og 
fejede  smaa  Sneepartikler  i  Skyer  foran  sig. 
Fem  eller  sex  Elever  i  Følge  arbejdede  sig 
paa  Skøjter  op  imod  Blæsten,  kun  langsomt 
gik  det  fremad,  og  .skjon  it  Sveden  sprak  ud 
af  Panden  ved  Anstrengelsen,  klapprede  Tæn- 
derne i  Munden,  og  Hænderne  vare  snart  stive 
af  Kulde.  Over  en  halv  Time  tog  det  at  naae 
op  under  Skoven  paa  den  modsatte  Bred,  og 
her  blev    der    pustet   ud    et   Øjeblik.     Men    saa 

gjorde  Flokken  omkring,  og  holdende  hinanden 
i  Hænderne  strøg  de  nu  afsted  med  Vinden. 
Det  gik  med  eventyrlig  Fart,  de  behøvede 
knap  at  røre  Benene,  Blæsten  tog  i  Frakker 
og  Trøjer  og  jog  dem  afsted  som  for  fulde 
Sejl.  Den  blanke  og  mørke  Sø  spejlede  Skov- 
krandsen  omkring  Bredderne  og  den  blaae 
Vinterhimmel  med  den  fulde  ]\Iaane;  foran 
dem  gHmtede  den  store  hvide  Bygning  med 
de  mange  Lys.  Hjemtouren  varede  neppe  ti 
]\Iinuter,  Ingen  af  dem  talte,  de  vare  grebne  af 
Scenens  Skjønhed,  i  en  stille  Extase  over 
denne  lette  Gliden  afsted  i  den  tause  Nat. 

At  deres  Overtrædelse  af  Forbudet  ikke 
havde  været  uden  Fare,  fik  de  allerede  Dagen 
efter  et  sørgeHgt  Bevis  for.  Iblandt  Tilskuerne 
fra  Byen  var  der  en  Haandværker  med  et  Par 
un^e  Pi^er;  de  løb  legende  og  leende  henad 
Isen  og  vare  komne  et  godt  Stykke  udenfor 
den  indhegnede  Plads,  da  der  pludselig  lød  et 
skjærende  Skrig:  den  ene  af  de  unge  Piger 
var  traadt  igjennem  den  tynde  Is  over  en  ikke 
afmærket  Vaage  og  i  Farten  gleden  ind  under 
Kanten.  Der  ilede  strax  Hjælp  til,  der  blev 
bragt  Stænger,    Reb  og  Baadshager,    men   det 

varede  længe,  inden  det  lykkedes  at  faae  den 
Druknede  halvt  frem.  Hun  blev  baaret  hen 
lil  den  nærliggende  Badebro,  og  Oplivelses- 
forsøg  anstilledes  strax,  men  de  vare  forgjæ- 
ves,  og  da  Lægen  omsider  kom  til,  kunde  han 
kun  konstatere  Døden.  Skøjteløbningen  var 
tilende  med  det  Samme  for  den  Dag,  og  det 
var,  som  om  Glandsen  var  gaaet  af  det  Hele 
ved  denne  Ulykke.  Man  fandt  det  ligesom  i 
sin  Orden,  da  Sneen  kort  efter  lagde  sig  som 
et  tæt  Dække  over  Is  og  Vaager,  og  da 
det  indtrædende  Tøvejr  for  dette  Aar  gjorde 
Ende  paa  al  Skøjteløbning. 


Kolonisation. 


Paa  den  anden  Side  af  Søen  laae  der, 
knap  en  Snes  Alen  fra  Land,  en  lille  0,  mest 
bestaaende  af  løse  Sten  med  et  enkelt  større 
Bøgetræ  og  forresten  et  tæt  Buskads;  den 
holdt  neppe  tredive  Skridt  i  Længden  og  det 
Halve  i  Breden.  I  nogen  Afstand  fortonede 
den  sig  sammen  med  Skoven,  man  maatte 
være  tæt  ved  for  at  opdage  den.  Paa  Van- 
dringer omkring  Søen,  der  hørte  til  de  længere 
Toure  og  krævede  henved  et  Par  Timer,  havde 
denne  0  stukket  nogle  af  Eleverne  i  Øjnene,  den 
var  bleven  Gjenstand  for  en  bestandig  stær- 
kere Attraa,  og  Samtalerne  i  en  lille  Kreds  af 
Tre,  som  mere  og  mere  havde  sluttet  sig  sam- 
men, maaskee  mest  fordi  de  vare  saa  forskjel- 
lige  indbyrdes,  vendte  idelig  tilbage  til  denne 
Gjenstand. 

—  »Nu  skal  jeg  sicre  Jer,  hvad  jeg  har 
fundet  paa.  Næste  Søndag  sørge  vi  for  at 
faae  Svømmebaaden  hele  Eftermiddagen  fra 
To  til  Otte,  og  saa  tage  vi  over  til  Øen  og 
kolonisere  den.^ 

—  »Hvordan  skal  detgaaetil'  Du  veed  jo, 
at  vi  aldrig  faae  Baaden  mere  end  to  Timer 
ad  Gangen.« 

—  vDit  Fæ,  det  har  jeg  naturhgvis  tænkt 
paa.  Stjernkrone  beder  om  Baaden  fra  To 
til  Fire,  Du,  Lindbom,  faaer  den  fra  Fire  til 
Sex  og  jeg  fra  Sex  til  Otte.  Hver  af  os  op- 
giver saa  til  Tællelyset  nogle  af  første  og 
anden  Klasse,  som  skulle  være  med  ham,  men 
siger  til  demi.  at  de  har  at  holde  sig  borte 
hele  Eftermiddagen,  saa  man  ikke  seer  dem.^< 

Ideen  var  sindrig,  og  den  lykkedes  uden 
Vanskelighed.  Allerede  Søndag  Formiddag 
blev  et  Par  Spader,  en  Øxe,  nogle  Brædder, 
og  andet  Tilbehør  samt  et  dansk  Flag  bragte 
ned  til  Badebroen,  og  lige  fra  Middagsbordet 
styrtede  Nybyggerne  ned  til  deres  Baad. 

—  ^>Attrup  tager  den  forreste,  og  Lind- 
bom den  agterste  Aare.  Jeg  skal  nok  styre. 
Stuv  Agerdyrkningsredskaberne  nederst  i  Lasten, 

men  pas  paa,  at  der  ikke  kommer  Søvand  til 
dem*,  Værktøjet  kan  ligge  i  Forstavnen.  Vent 
lidt,  jeg  skal  have  kappet  en  Gren  til  Flag- 
stang. See  saa,  sæt  af!  Ro  væk,  Manne! 
x^aretag  .  .  .  En,  To!  En,  To!  Ret  saa!  .  .  . 
Jeg  troer  nok,  Vinden  staaer  til  i  Aften,  Næst- 
kommanderende; men  der  ligger  nogle  mørke 
Banker  derude  i  Sydvest  til  Vest,  som  jeg 
ikke  synes  om.  Naa,  Skuden  er  stærk,  og 
vi  maae  gjøre  vor  Pligt  .  .  .  Det  gaaer  vist 
neppe  an  at  lægge  til  her  lige  i  Brændingen 
imod  det  aabne  Hav.  Vi  maae  hellere  løbe 
Norden  om  hende,  jeg  har  observeret  et  Ko- 
ralrev paa  den  anden  Side,  og  der  maa  være 
smult  Vande  .  .  .  Vel  roet,  Manne!  Pligt 
hugger,  tag  af  Stød,  for  Satan  og  alle  hans 
Erkeengle  .   .   .  lad  falde  Anker!« 

Landgangen  blev  heldig  iværksat,  Baaden 
blev  gjort  fast  og  Ladningen  bragt  iland. 
Med  vajende  Dannebrog  gik  Erobrerne  rundt 
om  hele  Øen  og  plantede  derpaa  Flaget,  idet 
de  tog  Landet  i  Besiddelse  >å  Hans  Majestæt 
Kongen  af  Danmarks  og  de  tre  Fostbroder- 
Vikingers  Navn«  samt  affyrede  tre  Skud  af  en 
Tin-Kanon. 

—  »V^i  maae  give  det  nye  Land  en  For- 
fatning og  indsætte  en  Øvrighed.  Jeg  vil  være 
Guvernør,  saa  kan  Lindbom  anføre  Hæren  og 
Attrup  forestaae  Administrationen.« 

—  »Jeg  veed  ikke,  hvorfor  du  altid  skal 
være  Guvernør.  Det  bliver  tilsidst  noget  kjede- 
ligt,  og  hvor  skal  jeg  faae  Hær  frar<^ 

—  »Jo,  lad  Stjernkrone  kun  blive  Guver- 
nør, det  er  bare  en  Hæderspost,  medens  Mini- 
steren egenlig  regerer,  og  den,  som  komman- 
derer Hæren,  er  Rigets  virkelige  Herre.  Men 
først  maae  vi  kalde  Øen  for  Noget.  Hvad  skal 
den  hedder« 

Mange  Forslag  bleve  gjorte:  Skovland, 
Strandholm,  Fernando  Po,  Tristan  d'Acunha, 
Ny  Fundland,   Sprogø. 

—  »Kan  I  huske  den  Ramse,  som  . Onkel« 
dikterede  til  Geografien,  og  som  han  er  saa 
glad  for  at  høre :  'Galam,  Bambuk,  Pondu, 
Sale,  Gurri,  Anny,  WuUy,  Bissagos-Øerne ,  en 
Gruppe  af  syv  Øer  i  Rio  Grande  Flodens 
Munding'.  Skal  vi  ikke  kalde  vores  0  efter 
en  af  demr« 

—  »Nej,  saa  skulde  den  hedde  hele  Ram- 
sen, og  det  er  altfor  langt.      Navnet  skal  være 

Skoledrenge.  9 

kort  og  rask.  Skal  vi  ikke  lave  et  af  det 
første  Bogstav  i  vore  tre  Navne?  Jeg  fore- 
slaaer  Sal.« 

—  »Hvorfor  skal  Du  altid  være  først?« 

—  »Det  er  da  rimeligt.  'Als'  kan  vi  ikke 
bruge,  saa  opstaaer  der  let  Forvexling.  'Sla' 
passer  ikke,  og  Las'  vil  I  da  vel  ikke  kalde 
den  \,  'Asl  og  'Lsa'  give  ingen  Mening.  Saa  er 
der  kun  'Sal'  tilbage.  Det  er  der  ikke  nogen 
anden  0  paa  Jorden,  der  hedder  .  .  .  Hvad 
grubler  Du  paa  Attrup?« 

—  »Jeg  sidder  og  regner  ud.  at  tre  Bog- 
staver kunne  ordnes  paa  sex  Maader,  men  fire 
Bogstaver  maae  kunne  omsættes  paa  mindst 
tyve  Maader.  Jeg  gad  vidst,  om  der  er  nogen 
Formel  for  det.« 

—  »Det  er  sgu  ogsaa  Noget  at  tænke  paa 
en  Søndag  Eftermiddag!  Tag  nu  fat  og  lad 
os  rydde  Urskoven  for  at  kunne  dyrke  vor 
Mais.     Bare  vi  turde  brænde  den  af!« 

Inderst  i  Krattet  blev  der  fældet  nogle 
Bu.ske,  og  af  Sten  og  Græstørv  lavedes  der 
inde  i  Aabningen  en  ganske  antagelig  Græs. 
bænk,  foran  hvilken  et  Par  tykke  Grene  ram- 
medes ned  i  Jorden,    og   et  Stykke  Bræt  afgav 

her  et  Bord.  Men  det  var  strengt  Arbejde 
paa  den  varme  Sommer-Eftermiddag,  og  skjønt 
der  blev  sørget  for  Mandskabets  Sundhed  ved 
at  lade  det  gaae  i  Vandet  paa  den  østre  Kyst, 
beg^mdte  Helbredstilstanden  at  blive  foruro- 
ligende. 

—  »Det  er  galt,  at  vi  slet  ikke  have  tænkt 
paa  Proviant.  Vi  kan  umulig  holde  det  ud 
her  til  Otte  uden  at  faae  Noget  at  leve  af. 
Hvem  har  Penge?  Saa  kunde  vi  roe  over  til 
Parnas  og  faae  Tykmælk  .  .  .  lait  fem  Skil- 
ling, det  kan  ikke  slaae  til.  Saa  er  det  bedre, 
at  Attrup  roer  over  med  Baaden  og  henter 
vor  Femmad  hjemme;  naar  Du  skynder  dig, 
kan  Du  komme  saa  tidlig,  at  Du  kan  hole 
nogle  af  de  Andres,  de  er  dog  ude  i  Skoven,  c 

—  ^Du  er  god!  Troer  Du,  jeg  gider  roe 
den  svære  Baad  alene  frem  og  tilbage.  Nej, 
lad  os  saa  hellere  tage  hjem  allesammen.« 

—  »Tak  og  saa  forlade  Øen  og  opgive 
Baaden  før  Otte.  Nej,  det  skal  jeg  ikke  være 
med  til.  Men  Lindbom  kan  roe  med.  Saa 
bliver  jeg  alene  tilbage  til  Øens  Forsvar,  men 
dét  er  det  Samme,  jeg  skal  finde  mig  deri, 
naar  I  bare  vil  skynde  Jer.     Og  pas  godt  paa, 

9* 

at  ingen   af  de  Store    fanger  Jer  og  sender  Jer 
i  Byen.<^ 

Det  blev  da  Enden  paa  det,  at  de  To 
roede  den  lange  Vej  hjem  og  sneg  sig  forsigtig 
op  til  Kamrene,  hvor  Alt  var  stille  og  tomt, 
saa  at  det  ikke  var  vanskeligt  •  at  tilegne  sig 
mere  end  dobbelt  Ration  af  Femmad,  og  med 
denne  Proviant  skyndte  de  sig  atter  ned  til 
Baaden.  Ved  Badebroen  gik  der  en  enlig  Fyr 
og  drev  om,  kjed  af  sig  selv  og  den  lange 
Eftermiddag. 

—  »Du,  Lindbom!  Skal  vi  tage  Kolstrup 
med,  saa  kan  han  roe  den  ene  Aare,  og  vi 
skiftes  til  den  anden.« 

—  »Ja,  det  kan  vi  gjerne.  Skjøndt  Guver- 
nøren bliver  formodenlig  gal  i  Hovedet.  Kol- 
strup, dit  Øg,  vil  Du  med  over  til  en  0,  vi 
har  lavet?  Men  du  skal  roe  den  forreste  Aare 
baade  frem  og  tilbage,  og  Du  faaer  ikke  noget 
af  Maden.« 

Det  var  et  altfor  godt  Tilbud  til  at  blive 
vraget,  og  de  Tre  roede  tilbage.  Guvernøren 
laae  paa  Ryggen  under  Træet  i  Skjorteærmer 
og  forsikkrede  bagefter,  at  Hungeren  stirrede 
ham  lige  i  Ansigtet,  da  den  hollandske  Flaade 

under  Admiral  Opdam  endelig  slog  sig  gjennem 
Sundet  og  bragte  Undsætning  og  Proviant. 

—  j>Men  hvad  skal  den  Bavian  med  for? 
Hvem  har  havt  Bud  efter  Dig,  Kolstrup?« 

—  >Jo,  vi  har  sagt,  at  han  gjerne  maatte 
komme  med,  naar  han  vilde  roe.  Han  skal 
være  vor  Negerslave,  det  passer  han  netop  til.« 

—  »Sikke  noget  Vrøvl.  Hvad  skal  vi 
bruge  Slaver  til?« 

—  »Naturligvis  til  at  dyrke  Jorden,  hvil- 
ket Arbejde  i  de  tropiske  Egne  overstiger 
Europæernes  Kræfter.  Desuden  maae  vi  have 
Slaver  for  bagefter  at  kunne  give  dem  fri. 
Danmark  var  en  af  de  Stater,  som  under  Kron- 
prinds  Frederiks  milde  Scepter  forst  forbød  den 
skjændige  3klenneskehandel.« 

Inden  man  forlod  Øen,  blev  da  Kolstrup 
højtidehg  frigiven,  men  først  fra  ]\Iandag  Mor- 
gen at  regne;  hans  Hænder  blev  snærede 
sammen  med  et  Reb,  som  saa  skares  over,  og 
det  danske  Flag  svingedes  over  hans  Hoved, 
hvorpaa  han  fik  tre  Spark  og  erklæredes  for 
fri  Mand.  Paa  Hjemtouren  havde  man  saa- 
ledes  Raad  til  at  have  en  Mand  paa  Udkig  i 
store  Mers   til  at  varskoe  om  mødende  Sejlere. 

Guvernøren  over  Sal,  hans  General  og  første 
Minister  gjorde  en  Afstikker  gjennem  Kjøkken- 
haven  forbi  visse  Bede  med  Grønærter  og 
Gulerødder.  Det  overlodes  til  den  emanciperede 
Slave  at  bringe  Agerdyrkningsredskaberne  og 
Skovhuggerøxen  hjem  fra  Baaden. 


Sendage. 


I  den  barske  Aarstid  kunde  Søndagen 
være  seig  nok.  Læsetiden  var  tilende  allerede 
Klokken  Ni,  og  saa  havde  man  hele  Dagen 
for  sig.  To  Gange  om  Maaneden  skulde  man 
i  Kirke,  og  det  var  ikke  nogen  Fornøjelse. 
Præsten  var  en  gammel  Mand  af  den  rationa- 
listiske Skole,  som  blomstrede  i  Aarhundredets 
Begyndelse,  og  hans  Prædikener  vare,  for- 
saavidt  man  kunde  høre  og  forstaae  dem,  ube- 
skrivelig tørre  og  aandløse;  hans  Forberedelse 
til  Konfirmationen  var  det  ikke  mindre,  men 
oplivedes  ved  visse  staaende  Formularer,  som 
det  ene  Sæt  Konfirmander  forud  fortalte  det 
efterfølgende,  saasom  at  »de  Dyr,  der  leve  paa 
Bjergene«,  forklaredes  som  »Antilopen,  Sten- 
gjeden  og  Murmeldyret« ,  og  en  Historie  om 
to  norske  Bønder,    der  kom  i  Strid  ude  i  Fjel- 

dene,  hvis  Slutning  var:  »saa  blotted  han  sit 
laadne  Bryst  og  sagde:  Skyd  Du  kuns.«  Alle 
disse  Kuriosa  kunde  Drengene  udenad,  og  de 
omgav  Præsten  med  et  komisk  Skjær,  der  ikke 
fremmede  Opbyggelsen.  Psalmesangen  var 
tynd  og  slæbende.  Og  det  var  gjerne  bitterlig 
koldt.  Tiden  gik  saa  som  saa  med  at  stirre 
rundt  i  den  smukke  og  ærværdige  gamle  Kirke, 
til  hvilken  der  knyttede  sig  saa  mange  histori- 
ske Minder,  betragte  det  kraftig  udskaarne 
Krucifix,  Koret  med  dets  Kannikestole,  den 
store  Altertavle,  Kongegravene  hinsides  Alteret, 
Munkegangen,  hvoraf  et  Hjørne  kunde  sees, 
endelig  de  adelige  Skjolde  og  Slægtnavne,  der 
i  lange  Rækker  vare  malede  i  Frisen  under 
Hvælvingerne.  Stolestaderne  vare  fulde  af  ind- 
skaarne  Navne  paa  fordums  Elever,  indtil  flere 
Aarhundreder  gamle,  kunstfærdig  udførte  i  Slyng- 
ninger og  Rammer,  ofte  med  et  tilføjet  Sym- 
bolum;  de  kunne  heller  ikke  have  været  synder- 
lig andægtige  Kirkegjængere,  siden  de  have 
havt  Tid  til  saa  omhyggelig  udførte  Inskrip- 
tioner. Den  yngre  Slægt  forsømte  ikke  at 
forevige  sig  paa  samme  Maade,  men  havde 
sjelden    Forgængernes    Udholdenhed    eller    Sir- 

lighed  i  Udførelsen.  Havde  En  eller  Anden 
forsynet  sig  med  lidt  Slikkeri,  blev  der  tigget 
eller  truet,  indtil  Naboerne  fik  deres  Part.  Det 
kunde  vel  endog  hænde,  at  man  benyttede  det 
høje  Sidestykke  af  Stolestadet  som  en  Skjærm 
til  at  læse  i  en  ikke  absolut  gudelig  Bog  eller 
til  med  sit  Blyant  at  fuldende  Kladden  til  Man- 
dagens latinske  Stil.  Det  var  ikke  den  mest 
passende  Beskjæftigelse  paa  dette  Sted,  men  i 
Grunden  dog  mindre  at  laste  end  at  tage  sig 
en  Lur,  som  Mange  gjorde.  Forresten  kunde 
man  nok  holde  sig  vaagen  ved  Hjælp  af  en 
kraftig  Pris,  og  der  var  Perioder,  hvor  forme- 
Hge  Snus-Epidemiier  rasede  imellem  de  Unge. 
Den  inspektionshavende  Lærer  sad  forrest  af 
hele  Klyngen,  saa  at  han  kunde  Intet  see,  og 
bagved  var  Kirken  næsten  altid  tom. 

NaarRegn  eller  Slud  holdt  fangen  inden  Døre 
om  Søndagen,  var  det  ikke  nemt  at  faae  Tiden 
til  at  gaae.  Det  skulde  jo  være  en  Fest-  og  Hvile- 
Dag,  men  den  kunde  blive  den  kjedeligste  og 
tungeste  af  hele  Ugen.  De  Store  kunde  endda 
bevæge  sig  frit,  de  kunde  slaae  en  Passiar  af 
paa  Kamrene  eller  drive  anden  Moro,  men  for 
de  Smaa  gjaldt  det  om  at  hytte  sig,  at  gjemme 

sig  for  ikke  at  blive  sendte  i  Byen  eller  til- 
sagte til  andet  Hoveri.  Enkeltvis  eller  i  smaa 
Klynger  forputtede  de  sig  i  de  tomme  Klasse- 
værelser eller  paa  de  ubegribeligste  Steder  i 
den  vidtløftige  Bygning,  nogle  med  en  Morskabs- 
bog, men  andre  ofte  blot  krybende  sammen  i 
Kulden  og  Uhygget.  De  gjorde  da  hinanden 
bange  ved  at  fortælle  om  »Lindormen«,  som 
huserede  oppe  paa  Loftet  inde  under  de  tykke 
Bjælker,  hvor  man  ikke  kunde  komme  ind,  og 
som  hver  Aften  lidt  før  Ti  udstødte  sit  pibende 
og  rallende  Skrig.  Man  troede  just  ikke  paa 
den,  men  det  var  dog  et  ^Moment  mere  til  at 
kue  Modet  og  gjøre  forknyt.  Paa  en  saadan 
Dag  kommer  Hjemveen  stærkt  frem,  selv  hos 
de  haardeste  Naturer;  Alt  bliver  saa  graat,  saa 
trøstesløst,  man  føler  sig  saa  forfærdelig  ene 
og  kan  faae  Taarer  i  Øjnene  af  Medlidenhed 
med  sig  selv.  Heldigvis  er  Barnesindet  saa  let, 
at  denne  Stemning  hurtig  fortager  sig  for 
gladere  og  friskere  Indtryk,  men  faaer  den 
Magt  med  en  Dreng,  saa  strækker  den  sin 
Virkning  langt  ud  over  Søndagen ,  svækker 
baade  hans  Villie  og  Evne,  gjør  ham  til  et  for- 
trykt og  ulykkeligt  Væsen. 


SØ>-DAGK.  139 

Om  en  Lærer  er  skikket  til  at  virke  paa 
en  Opdragelsesanstalt,  vil  navnlig  vise  sig  ved, 
om  han  forstaaer  umærkelig  at  hjælpe  Drengene 
udover  saadanne  Kriser,  at  drage  dem  til  sig, 
at  udfylde  deres  ledige  Timer,  give  dem  nye 
Interesser.  Der  var  Lærere,  som  forstod  denne 
vanskelige  Kunst;  de  saae  gjerne  Eleverne, 
især  de  mindre,  hos  sig  paa  deres  Værelser, 
gav  sig  lidt  af  med  dem  og  fandt  paa  Syssel- 
sættelser, som  kunde  more  dem.  En  Tid  var 
Bogbinderiet  i  stærkt  Flor,  en  Lærer  havde 
anskaffet  Rammer  til  Indheftning,  Knive,  Pres- 
ser og  andet  Tilbehør,  der  blev  hver  Aften  og 
navnlig  hver  Søndag  falset  og  syet  og  klistret 
og  beskaaret  efter  en  stor  Maalestok,  baade 
Klæder  og  Fingre  stank  af  Klisterbøtten.  De 
mærkeligste  Bind  blev  sat  om  forrevne  Skole- 
bøger, og  man  svælgede  i  blaae,  gule  og 
marmorerede  Hefter  til  Stile,  Noter  og  Dag- 
bøger. Vindt  og  skjævt  var  det  meste  af  det, 
men  Tiden  gik  saare  fornøjelig.  En  anden 
Gang  var  Portrættegneriet  højeste  Mode;  Skygge- 
billedet af  Profilet  blev  afridset  paa  et  Ark 
Papir,  derefter  reduceret  med  ^* Storkesnabelen«, 
eller  »Pantografen«,    som    allerede  i  og    for  sig 

var   et   højst   interessant   Redskab,    og   saa   be- 
handlet videre  med  Blyanten. 

I  den  gode  Aarstid  holdt  Ingen  sig  hjemme, 
den  store  Bygning  stod  da  fra  Middagstid  til 
Aften  ganske  øde  og  tom.  Den  smukke  og 
afvexlende  Natur  med  Søen  og  Skovene,  de 
gyngende  iMoser,  de  nøgne  Bakkedrag  med 
Udsigterne  til  frugtbare  Marker,  venlige  Lands- 
byer og  hvide  Kirker  udøvede  sin  uimodstaae- 
lige  Tillokkelse  og  virkede  betagende  paa  de 
unge  Sind.  Fra  de  første  Foraarsvarsler  fulg- 
tes Vaarens  Frembrud  og  Løvets  Pippen  gjen- 
nem  de  brune  Knopper  med  en  ubevidst  Fr}'d. 
Sommeren  blev  nydt  i  fulde  Drag  :^ henunder 
Lovet'<,  som  et  yndet  Mundheld  lød,  og  endnu 
langt  hen  paa  Efteraaret  benyttedes  enhver 
solklar  Dag  i  det  Frie.  Inde  i  Skovens  Tyk- 
ning, gjemte  fra  de  alfare  Veje,  eller  ved  Brin- 
ken af  en  af  de  fjernere  Søer,  hvor  aldrig 
Nogen  kom  uden  Ræven  og  Skytten,  var  det 
Skik  at  lave  sig  Græsbænke,  og  enhver  saadan 
havde  sit  eget  lille  Kammeratskab  af  Fire  eller 
Fem-,  at  >^have  Græsbænk  sammen«  var  Ud- 
trykket for  et  inderhgere  Venskabsforhold  end  det 
sædvanlige,    at   optages   i    et    saadant  Samfund 

var  en  Ære  og  en  Begunstigelse,  hvormed  der 
ikke  ødsledes.  Under  det  beskedne  Navn  for- 
stodes et  ikke  ringe  Anlæg ;  selve  Bænken  var 
det  Mindste,  skjøndt  den  maatte  være  solid  og 
rummelig  og  vel  holdt  med  Bord  foran;  der 
blev  ryddet  op  omkring  den,  saa  at  det  Hele 
kunde  tage  sig  godt  ud,  der  anlagdes  Stier 
ind  til  den,  naturligvis  saa  skjulte  og  hemme- 
lighedsfulde som  muligt,  og  saa  var  der  to 
saare  vigtige  Ting:  Gjemmestedet  og  Ildstedet. 
Græsbænkene  vare  nemlig  ingenlunde  bestemte 
til  idyllisk  Naturnydelse,  Hovedtingen  ved  dem 
var  at  drikke  Thee.  som  man  ikke  fik  til  dag- 
lig og  derfor  betragtede  som  en  særlig  Nydelse. 
I  en  Banke  eller  en  Grøftevold  var  der  ud- 
hulet en  Fordybning,  foret  med  Grene  og  Mos, 
lukket  med  et  Stykke  Bræt  og  omhyggeUg 
skjult  med  Græstørv  og  Løv;  her  opbevaredes 
Blikkjedlen,  den  sorte  Theepotte,  saa  mange 
Par  Kopper,  som  Firmaet  havde  kunnet  op- 
drive og  bevare  imod  Undergang,  samt  endelig 
»Sølvtøjet«,  der  sjeldent  bestod  af  mere  end 
een  Tinskee.  Thee  og  Sukker  var  det  ikke 
raadeHgt  at  gjemme  der,  dem  kunde  Mus  og 
IMyrer   fortære,   men    forresten  strakte  Evnerne 

heller  ikke  til  at  indkjøbe  større  Partier,  end 
der  medgik  hver  Gang.  Ildstedet  var  bygget 
op  af  løse  Stene,  og  den  første  Gjerning  var  altid 
at  samlede  tørre  Grene  til  Brændsel.  Det  var 
et  frydefuldt  Syn,  naar  Ilden  knittrede,  og 
Dampen  i  korte  Stød  futtede  ud  ad  Tuden,  og 
hvor  den  Thee  smagte!  Der  laves  ikke  saa- 
dan  Thee  mere  i  Verden. 

En  anden  Idræt  knyttede  sig  til  Græs- 
bænkene, det  var  Tobaksrygning.  NaturUgvis 
var  den  forbudt,  men  netop  derfor  egnede 
disse  skjulte  Fristeder  sig  fortrinlig  til  Dyrkel- 
sen af  den  vanskelige  Kunst.  Og  vanskelig 
var  den  i  Sandhed.  For  en  meget  billig  Penge 
kunde  man  faae  en  saakaldt  Ypsilanti-Pibe,  et 
tyndt  Trærør  med  en  lille  bøjet  Hornspids  og 
et  Hoved  af  brændt  Ler;  hele  Herligheden 
kostede  ti  eller  tolv  Skilling.  Et  Fjerdings- 
pund  Tobak  af  Varina  Melange  havde  man 
for  samme  Sum,  og  det  var  en  Selskabskapital, 
som  kunde  vare  længe.  Piber  og  Tobak  maatte 
gjemmes  i  Skjulestedet ,  men  vare  jo  ogsaa 
sikkre  imod  Mus  og  Utøj.  Det  var  herligt  at 
stoppe  sin  Pibe  efter  den  første  Kop  Thee, 
noget    vanskeligt    at     faae    Ild     i    den    fugtige 

Tobak  og  ikke  nogen  ublandet  Nydelse  at 
ryge  den.  For  at  sige  den  fulde  Sandhed :  det 
var  en  Lidelse.  Men  man  maatte  igjennem 
den  for  at  lære  Kunsten.  Stemningen  blev 
gjerne  trykket,  naar  Piben  var  halvt  røget  ud, 
og  man  havde  den  største  Lyst  til  nu  at  holde 
op,  men  det  holdtes  for  en  Skam  at  efterlade 
»en  Polak«,  som  det  hed,  og  saa  blev  man 
ved,  skjøndt  det  kvalmede  En  forfærdelig,  og 
skjøndt  den  kolde  Sved  sprak  ud  paa  Panden. 
Stundom  kunde  en  ny  Kop  varm  Thee  hjælpe, 
men  det  hændte  ogsaa,  at  begge  Kopperne  og 
mere  til  maatte  offres  for  Tobakken.  Det  for- 
hindrede dog  ikke,  at  man  for  hinanden  cite- 
terede  Laus  Tabaci  af  Poul  Møller: 

Felix  fer,  qiii  pusio 
VirkU  juventa 
Artium  primaria 
Hansit  elementa. 

Især  Linierne: 

Pefum  nulU  eractant 
Nisi  sinf  in  fantes 
Bacunt  cenuni  fistulas 
Firmo  pede  stantes. 


1^4  SØN  DA  Gi: . 

Og  i  Kraft  af  den  gamle  Sætning:  Om7iia 
conando  docilis  sollerha  vincit  lykkedes  det  jo 
ogsaa  tilsidst  for  de  Fleste  at  lære  Kunsten, 
saa  at  de  kunde  sætte  en  hel  Pibe  eller  maa- 
skee  to  tillivs  uden  at  blegne.  Men  saa  kom 
gjerne  anden  Afdeling  af  Studiet,  der  var 
næsten  endnu  vanskeligere,  nemlig  at  ryge 
uden  at  spytte;  det  krævede  en  Mængde  Thee 
og  var  endda  gyselig  kvalmende. 

Heldig  stillede  med  deres  Søndage  vare 
de  Elever,  som  havde  deres  Forældre  eller 
Slægtninge  boende  i  Nærheden.  Man  kunde 
nok  faae  Tilladelse  til  at  anvende  sin  Helligdag 
til  Besøg  i  Omegnen,  og  hvis  der  ikke  sendtes 
Vogn  efter  En,  var  det  billigt  at  slaae  sig 
sammen  om  en  Bondevogn  for  hele  Dagen.  De 
mange  større  Gaarde  i  et  Par  Mils  Omkreds 
og  Præstefamilierne  viste  sig  meget  gjæstfrie, 
og  her  var  der  jo  altid  nok  at  more  sig  med, 
især  rigeHg  Adgang  til  de  Kjødets  Nydelser, 
som  Drenge  nu  engang  sætte  saa  højt.  At 
»blive  tagen  hjem  med«  var  derfor  en  Begun- 
stigelse, som  der  sattes  megen  Pris  paa,  og 
den  maatte  undertiden  kjøbes  med  Valuta,  ikke 
just  i  Penge,  men  med  forskjellig  Riddertjeneste, 

saasom  at  skrive  den  Paagjældendes  latinske 
Stil  for  ham  eller  i  fjorten  Dage  »stoppe«  hans 
Seng. 

En  af  de  Herremænd  i  Omegnen,  som 
mest  omtaltes,  var  Hofjægermester  Stjernkrone 
paa  Store  Ebberup,  Fader  til  to  af  Skolens 
Elever.  Han  var  en  hidsig  Mand,  adelstolt 
indtil  Latterlighed,  men  i  endnu  højere  Grad 
excentrisk,  altid  springende  fra  den  ene  Yder- 
lighed til  den  anden.  Gaarden  var  et  ærværdigt 
gammelt  Herresæde  med  fortrinlige  Jorde,  men 
det  hed  sig,  at  Ejeren  sad  daarlig  i  det,  havde 
gjort  urimelig  Gjæld  og  næppe  kunde  hænge 
ved  Ejendommen.  Alligevel  gik  det  til  i  stor 
Stil  paa  Store  Ebberup,  og  Sønnerne  undlod 
ikke  at  broute  af  deres  flotte  Hjem.  Den 
yngre  af  dem  havde  længe  talt  om  at  »tage 
En  hjem  med«  og  paa  den  Konto  opnaaet  ad- 
skillige Villigheder ,  men  endelig  havde  han 
sluttet  Akkord  med  Attrup,  at  denne  skulde 
blive  den  Lykkelige,  paa  det  Vilkaar,  at  han 
saa  tog  Stjernkrone  med  til  sin  Onkels  Præste- 
gaard  en  følgende  Søndag.  Som  trofast  Ven 
havde  Attrup  søgt  at  faae  ogsaa  Lindbom  med 
som  den  tredie  Fostbroder-Viking,  men  var  bleven 

Skoledrenge.  I O 

afviist,  for  det  Første  fordi  Lindboms  Forældre 
boede  ovre  i  Jylland,  saa  at  han  altsaa  ikke 
kunde  gjøre  Gjengjæld,  og  dernæst  fordi  den 
ældre  Stjernkrone  ogsaa  skulde  have  en  Ven  med 
hjem,  og  WienervQgnen  rummede  ikke  mere 
end  Fire.  Lindbom  fandt  begge  Grunde  meget 
rimelige,  men  betingede  sig  blot,  at  de  skulde 
tage  Noget  med  hjem  til  ham.  noget  Spiseligt, 
hvad  det  nu  kunde  blive.  Søndag  Morgen 
kom  Vognen  med  Fire  for,  Kudsk  og  Tjener 
paa  Bukken,  Alting  kongeUgt,  og  de  kjørte 
bort  under  et  Hyl  af  Haan,  bag  hvilken  der 
skjulte  sig  dyb  Misundelse.  Hvert  for  sig 
morede  Parrene  sig  ganske  fortræffelig,  kjørte 
med  Ponyen,  spiste  Sandkage  med  Anchiovis 
til  ude  i  Spisekammeret,  drak  Fløde  hos  Mejer- 
sken og  Solbærrom  hos  Forvalteren,  hvis  Bøsse 
de  fik  Lov  at  prøve  i  Baghaven.  Til  Mid- 
dagen, som  de  forud  havde  forhørt  sig  om  i 
Kjøkkenet,  indfandt  de  sig  pyntede  og  friserede, 
og  Maaltidet  gik  ogsaa  meget  glandsfuldt,  ind- 
til en  af  Tjenerne,  formodenlig  uvant  med  de 
hvide  Bomuldshandsker,  tabte  en  hel  Sauce- 
skaal  ned  ad  Fruens  Kjole.  Hofjægermesteren 
blev  rasende,    han    foer  op  af  Stolen,    sparkede 

Synderen  ud  ad  Døren,  bandede  paa,  at  Alle 
lagde  an  paa  at  ærgre  ham  og  ruinere  ham, 
og  erklærede  Middagen  for  forbi  med  det 
Samme.  Drengene  tog  sig  det  ikke  videre 
nær,  eftersom  de  fik  deres  Dessert  ude  hos  Hus- 
holdersken, men  da  de  skulde  hjem  om  Aftenen, 
var  det  ikke  Firspandet,  som  mødte,  de  maatte 
tage  til  Takke  med  en  ordinær  Arbejdsvogn, 
trukken  af  et  Par  Plougheste.  Heldigvis  var 
der  ikke  mange  af  Kammeraterne  tilstede  ved 
Hjemkomsten,  saa  at  de  undgik  Forhaanelser  i 
Øjeblikket,  men  de  udeblev  ikke  bagefter,  navn- 
lig ikke  fra  Lindbom,  til  hvem  de  naturhgvis 
ikke  bragte  Noget. 

Attrups  Søndag  faldt  ikke  længe  efter,  og 
da  Præstegaardsvognen  havde  Plads  til  Tre  for- 
uden Kudsken,  var  Trekløveret  denne  Gang  fuld- 
stændigt. Særløse  laae  en  Times  Kjørsel  borte, 
og  Præstens  to  Smaapiger  stod  forventnings- 
fulde paa  Havegjerdet,  da  de  kom.  Der  blev 
dog  ikke  taget  videre  Notice  af  dem,  kun 
Attrup  nikkede  nedladende  til  Kusinerne.  Præ- 
sten var  i  Kirke,  men  Præstekonen  havde  lidt 
P>okost  til  dem,  og  lige  efter  den  styrtede 
alle  Tre  ud  i  Jordbærbedene.    Her  tilbragte  de 

med  faa  Afbrydelser  Tiden  indtil  Middagen, 
en  rigtig  Sommer-Præstegaards-Middag:  Sago- 
suppe, Kyllingesteg  og  Jordbær  med  Fløde. 
Præsten  tilbød  dem  at  kjøre  med  til  Annex- 
kirken,  hvor  der  skulde  være  sidst  Tjeneste, 
men  de  foretrak  at  blive  hjemme,  og  hvordan 
det  nu  end  gik  til,  saa  kom  de  igjen  ud  i  Jord- 
bærrene. Forholdet  til  Pigebørnene  var  blevet 
mere  fortroligt,  men  overlegent  var  det  endnu. 
A^eed  Du  hvad,  Marie«  —  sagde  Attrup  — 
>.Du  og  Jutta  kunde  egenlig  pille  os  en  Kurv 
fuld  af  Jordbær  og  stikke  den  op  til  os  i  Vog- 
nen, naar  vi  i  aften  er  ude  af  Gaarden ;  saa  har  vi 
dem  til  imorgen.«  Ved  Aftensbordet  var  der 
igjen  Jordbær,  >^for  Drengenes  Skyld«,  som 
Præstekonen  sagde.  Kommissionen  var  rigtig 
besørget  af  Pigebørnene,  der  lønnedes  med  et 
naadigt  Nik,  da  de  bag  Kirkegaardsmuren  rakte 
den  tilbundne  Kurv  op  i  Vognen.  Efter  et 
Kvarters  Forløb  sagde  Attrup :  >-'Jeg  gad  dog 
see,  om  de  har  plukket  af  den  rigtige  Slags.« 
Han  prøvede  ogsaa,  om  Smagen  var  den 
rette.  De  Andre  fulgte  Exemplet.  »Uh,  jeg 
er  ganske  sur  i  Tænderne,«  sagde  tilsidst 
Stjernkrone.  —   >Det   har   jeg    været  lige  siden 

Middag,  men  lad  os  lige  godt  spise,  hvad  der 
er,  det  er  dog  ikke  Noget  at  gjemme,  og  saa 
faaer  Ingen  ondt  i  Øjnene.  Desuden  kan 
Hans  saa  tage  Kurven  lige  med  tilbage,  det 
er  nemmere!« 


Finantsoperationer. 


Penge  kneb  det  altid  med.  Den  lille  Ka- 
pital, som  man  kunde  bringe  med  sig  efter  en 
Ferie,  slog  aldrig  længe  til;  der  var  saa  mange 
uimodstaaelige  Fristelser:  Frugt  og  Hvedebrød 
hos  Sælgekonen,  en  ny  Slags  Chokolade  hos 
en  af  Kjøbmændene,  for  ikke  at  tale  om  rent 
forbudne  Sager  som  Cigarer  og  Tobak.  I  de 
første  Uger  var  det  et  Slaraffenliv,  man  hjalp 
hinanden  efter  bedste  Evne  med  at  slaae 
Pengene  ihjel,  men  saa  kom  de  magre  Køer, 
og  Smalhans  blev  Kjøgemester.  De  reglemen- 
terede Lommepenge  vare  knapt  tilmaalte,  otte 
Skilling  om  Ugen  for  de  Smaa  og  som  Maxi- 
mum,  selv  for  de  Ældre,  en  Mark.  Det  skulde 
ikke  række  langt.  Havde  Søndagen  ikke  slugt 
det  Hele,  var  der  ialfald  sjelden  Noget  tilbage 
om  Tirsdagen.     Lidt  kunde  man  jo  nok  hjælpe 

sig  ved  Kredit,  »Æblemo'er«  var  ikke  aldeles 
uvillig  til  at  give  paa  Borg,  men  blev  Gjælden 
staaende  ud  over  Ugen,  var  denne  Udvej  luk- 
ket med  det  Samme.  De  extra  Beløb,  som 
tilstodes  ved  enkelte  Lejligheder  saasom  ved 
Fastelavn,  Markeder  og  første  Kaneføre,  kunde 
ikke  dække  Underballancen  og  havde  jo  desuden 
et  tilsvarende  Udgifts-Budget.  Hvad  der  van- 
kede hjemmefra ,  hvis  der  overhovedet  kom 
Noget,  forsvandt  altid  som  Dug  for  Solen. 
Der  er  Drenge,  hvem  den  økonomiske  Sands 
er  saa  at  sige  medfødt,  og  som  kunne  spare 
sammen  af  Ingenting,  men  de  fleste  bruge 
strax  op,  hvad  de  have,  Pengene  brænde  dem 
paa  Lommen,  og  de  finde  ikke  Ro,  førend  de 
ere  givne  ud.  Enkelte  have  en  uimodstaaelig 
Trang  til  Ødselhed,  de  maae  have  Slikkerier, 
de  maae  være  med  til  Alting,  og  de  gjøre 
Gjæld  til  Højre  og  Venstre  uden  at  plage 
deres  Samvittighed  med,  hvorledes  de  skulle 
komme  ud  af  den  igjen;  til  Gjengjæld  ere  de 
næsten  altid  flotte  til  at  traktere ,  de  dele 
gjerne  deres  Nydelser  med  Andre.  Det  er  en 
farlig  Tilbøjelighed,  den  er  altid  depraverende 
og  leder  ofte  til  mislige  Ting. 


152  FINANTSOPERATIONEE. 

Laanesystemet  florerede  i  stor  Udstræk- 
ning, og  der  var  altid  vidtløftige  Mellemreg- 
ninger med  Afbetalinger  å  Konto  og  nye 
Gjældsposter.  Det  var  en  Æressag  at  afgjøre 
sin  Skyld,  men  undertiden  var  den  løbet  saa- 
ledes  op,  at  den  ulykkelige  Debitor  segnede 
under  Vægten.  Attrup  var  en  stor  Synder  i 
denne  Retning;  aldrig  havde  han  Noget,  be- 
standig skulde  han  laane;  det  var  kun  i 
Skillingevis,  men  det  løb  stadig  højere  op. 
Hans  Kredit  stod  paa  yderlig  svage  Fødder, 
de  to  Venner  vare  de  Eneste,  som  havde  villet 
indlade  sig  paa  yderligere  Laan,  men  nu 
skyldte  han  Stjernkrone  en  Rigsdaler,  som  han 
havde  borget  lige  efter  en  Ferie,  og  til  Lind- 
bom havde  han  ved  en  Række  af  Smaalaan 
faaet  en  Gjæld  paa  i  Rdl.  3  Mk.  8  Sk.  Det 
er  sandt,  at  han  ikke  havde  været  ene  om  at 
sætte  disse  Penge  til,  han  havde  delt  baade 
med  Laangiverne  og  Andre,  men  at  han 
skyldte  Pengene,  var  en  uomtvistelig  Sag,  og 
han  anerkjendte  dette  desto  villigere,  jo  mindre 
han  saae  sig  istand  til  at  betale.  Utallige 
Gange  blev  han  manet  og  gav  de  bedste  Løf- 
ter,   men    holdt    dem    aldrig    eller    kunde   ikke 

holde  dem,  og  Venskabet  truede  alvorlig  med 
at  strande  paa  dette  Skjær,  thi  ogsaa  imellem 
Drenge  hører  Gemytligheden  op  i  Pengesager. 
Haardt  presset  af  begge  sine  Kreditorer, 
sagde  han  endelig  en  Dag:  »Hør  nul  Paa 
Onsdag  er  her  Hestemarked,  saa  kommer  min 
Onkel,  Forpagteren  fra  xAUersløv,  hertil  for  at 
kjøbe  Heste  og  Køer,  og  han  plejer  altid  at 
give  mig  Noget.  Jeg  skal  bede  ham  denne 
Gang  om  en  Femdalerseddel  for  at  faae  mine 
Pengesager  helt  arrangerede,  og  saa  skal  jeg 
min  Salighed  betale  Jer  hver  SkilUhg!'^  Det 
blev  befundet  rimeligt,  der  var  endogsaa  noget 
Tiltalende  i  dette  Udtryk  om  helt  at  arrangere 
sine  Pengesager,  og  for  at  fejre  den  forestaaende 
Likvidation  foretog  Vennerne  Søndag  Efter- 
middag en  lille  Udflugt  til  Christian  Ledevog- 
ter, hvor  man  for  gode  Ord  og  BetaHng  kunde 
i  en  Bagstue  faae  Kaffe  med  Hvedebrod  og 
andre  Delikatesser.  xA.ttrup  var  blank  som 
sædvanlig,  men  Lindbom  havde  en  lille  Re- 
servebeholdning, og  i  Betragtning  af,  at  Af- 
betalingen nu  var  saa  nær,  rykkede  han  ud 
med  et  nyt  Laan;  selv  var  han  meget  frugal, 
men   Attrup    var    i    saa    godt    Humør,    at    han 

nødvendig  maatte  traktere,  og  inden  de  kom 
hjem,  var  Gjælden  voxet  med  hele  2  Mk. ;  nu 
var  den  i  Rdl.  5  Mk.  8  Sk.,  en  hel  Kapital, 
men  der  var  jo  nu  kun  faa  Dage  til  Onsdag. 
Paa  Markedsdagen  gik  den  Skyldbetyngede 
ned  paa  Gjæstgivergaarden  for  at  træffe  For- 
pagter-Onkelen, medens  de  to  Andre  holdt 
Vagt  udenfor;  han  fandt  ham  ogsaa  ganske 
rigtig,  og  de  fulgtes  ad  ud  paa  Marken,  hvor 
Kreaturerne  vare  udstillede  til  Salg,  medens  de 
to  Kreditorer  holdt  sig  i  en  vis  Afstand  bag- 
ved, men  uden  at  tabe  dem  af  Sigte.  Attrup 
var  ubeskrivelig  elskværdig  imod  Onkelen  og 
signaliserede  imens  bagud  med  Hænderne,  idet 
han  stadig  endte  med  udtryksfuldt  at  udspile 
alle  fem  Fingre.  »Troer  Du,  at  han  har  faaet 
Seddelen?«  —  »Nej,  saa  kom  han  nok  med 
det  Samme.  Han  mener  bare,  at  det  er  Fem, 
han  vil  bede  om.«  —  Forpagteren  forsvandt 
inde  imellem  Køerne,  som  han  befølte  og  kig- 
gede i  Spejlet,  og  hver  Gang  de  dukkede  frem 
igjen,  rystede  Attrup  paa  Hovedet  som  Svar 
paa  de  spørgende  Blikke ,  men  signaliserede 
igjen  trøstende  »Fem«.  Det  er  en  sen  Bestil- 
ling at  kjøbe  Køer,  og  Fritimen  løb  ud.     Meget 

slukøret  kom  Attrup  tilbage,  det  havde  ikke 
været  muligt  at  faae  talt  rigtig  med  Onkelen, 
han  var  saa  optagen  af  at  kjøbslaae;  men 
imellem  5  og  6  vilde  han  igjen  opsøge  ham, 
saa  var  han  færdig,  og  hvis  han  havde  gjort 
god  Handel,  vilde  han  nok  vise  sig  flot  og 
punge  ud.  Det  var  jo  ikke  meget  lovende, 
men  der  var  ikke  Noget  at  gjøre  derved. 
Alle  Tre  mødte  igjen  Klokken  Fem,  og  just 
som  de  kom  til  Gjæstgivergaarden,  kjørte  For- 
pagteren ud  af  Porten  med  tre  nykjøbte  Heste 
bundne  i  Rad  bag  til  Vognen,  nikkende  nok 
saa  gemytlig  til  Drengene.  En  frygtelig  Taushed. 
»Du  er  en  rigtig  Skurk,  Attrup!«  lød  det 
endelig.  —  »Ja,  en  Snyderi«  —  »Hvor  kan 
jeg  nu  gjøre  for  det?  Hvis  Onkel  bare  havde 
ventet  fem  Minuter  længere,  saa  havde  han 
magelig  givet  mig  Pengene.«  —  Striden  blev 
bitter,  men  den  førte  dog  ikke  til  nogen  Kon- 
flikt. Den  endte  med,  at  Attrup  laante  endnu 
8  Sk.,  saa  at  det  »lige  blev  2  Rdl«,  og  at 
disse  Midler  strax  anvendtes  til  Tamarinther 
inde  paa  Apotheket. 

Betales    skulde    jo   imidlertid    Gjælden,    og 
det    lykkedes    ogsaa    ved    en    genial    Finans- 


I  56  FINANT<OPERATI0NER. 

Operation.  Attrup  havde  to  af  Ingemanns  Ro- 
maner i  pænt  Bind,  en  Gave  af  en  elsket  Mo- 
der; dem  satte  han  paa  Lotteri,  halvfemsinds- 
tyve Nummere,  ligesom  i  Tallotteriet,  til  4  Sk. 
Nummeret,  Trækningen  at  foretage  under  Kon- 
trol af  en  fra  hver  af  de  nederste  Klasser,  til 
hvilke  Salget  af  Lodder  antoges  at  ville  ind- 
skrænke sig.  Det  vilde  være  en  Totalsum  af 
3  Rdl.  4  Mk.  8  Sk.,  hvis  alle  Nummere  blev 
tagne,  altsaa  et  rent  Overskud  af  ']2  Sk.  over 
Gjælden;  men  det  gik  ikke  saa  nemt,  det  trak 
hen  i  flere  Uger,  førend  Lodderne  blev  afsatte 
og  helt  betalte,  hvilket  ikke  skete  til  den 
uvederhæftige  Entreprenør  selv,  men  til  Lind- 
bom som  Hovedkreditor,  og  endda  maatte 
baade  han  og  Stjernkrone  gaae  ind  paa  selv 
at  tage  en  halv  Snes  Nummere  for  at  faae 
Listen  fuld.  Trækningen  skete  med  stor  Høj- 
tidelighed en  Lørdag  Eftermiddag  i  et  af 
Klasseværelserne;  Nummerne  blev  skrevne  paa 
Smaasedler,.  rullede  sammen  og  kastede  i  en 
Kaskjet,  hvoraf  en  af  de  mindste  Elever  med 
bar  Arm,  ligesom  Vajsenhusdrengen  ved  Tal- 
lotteriets Trækning ,  udtog  det  vindende 
Nummer. 

Experimentet  var  lykkedes  for  godt  til 
ikke  at  skulle  gjentages.  Attrup  besad  frem- 
deles en  Botaniseerkasse,  som  han  satte  paa 
Lotteri,  halvfemsindstyve  Nummere  til  2  Sk. 
Saa  fulgte  en  Børste,  Kam  og  Spejl  i  eet 
Stykke  —  Spejlet  let  beskadiget  —  til  Lodder 
a  I  Sk.  og  en  Seglsamling,  alfabetisk  ordnet, 
opklæbet  i  to  brugte  latinske  Stilebøger,  med 
en  Tillægsgevinst  af  tre  mærkelige  Konkylier, 
til  samme  Pris.  Skolen  blev  greben  af  en  Lotteri- 
Passion,  hver  Uge  var  der  Trækninger,  man 
ruinerede  sig  i  Nummere;  de  samme  Gjen- 
stande  blev  satte  op  igjen  og  igjen  af  de  Vindende. 
Tilsidst  blev  Kredsen  af  Løsøre,  som  egnede 
sig  til  Gevinster,  udtømt,  man  blev  kjed  af  at 
høre  bestandig  om  de  samme  Bøger  og  Segl- 
samlinger og  unyttige  Nipsting,  og  Interessen 
slappedes.  Selv  en  Drage  med  700  Alen  Sejl- 
garn trak  ikke  mere,  efterat  den  tre  Gange 
havde  skiftet  Hænder.  Der  m.aatte  noget  Nyt 
til.  I  en  hemmelig  Raadslagning  udviklede 
Attrup  Planen  til  et  indbringende  Foretagende. 
Istedetfor  Gevinster,  som  Ingen  brød  sig  om, 
og  som  derfor  ikke  kunde  vække  Spillelysten, 
skulde    der   udsættes   Penge:     »kontante  Penge, 

hvad  siger  Du  til  det,  Guvernør?«  —  En  Ge- 
vinst af  3  Mk.  og  halvfemsindstyve  Nummere 
til  I  Sk.  vilde  give  et  rent  Overskud  af  2  Mk. 
10  Sk.  Eller  man  kunde  udsætte  en  Rigs- 
daler og  gjøre  Lodderne  til  2  Sk.,  saa  vilde 
Overskudet  blive  5  Mk.  4  Sk.  Og  hvorfor 
egenlig  nøjes  med  90  Nummere?  Der  kunde  jo 
jo  godt  være  200,  og  de  Store  vilde  nok 
komme  med,  naar  der  kunde  vindes  rede  Penge. 
Det  smagte  i  Førstningen  ikke  rigtig  de  to  Andre, 
men  efter  endel  Indvendinger  gik  de  dog  med 
i  Kompagniskabet,  imod  at  Lindbom  skulde 
føre  Regnskabet  og  forvare  Kassen;  man  blev 
dog  staaende  ved  de  90  til  2  Sk.  og  Gevinsten 
I  Rdl.  Imod  Forventning  gik  Afsætningen 
trevent,  der  blev  i  den  første  Uge  kun  solgt 
en  fyrretyve  Nummere.  Den  beregnede  Fortjeneste 
oversteg  jo  imidlertid  den  herfor  indkomne  Sum, 
og  det  lykkedes  Attrup  at  faae  Kammeraterne 
til  strax  at  diskontere  Udbyttet  og  i  Fælles- 
skab bruge  et  Par  Mark  af  det  Indkomne. 
Uheldigvis  kom  dette  ud  i  Publikum,  og  Tilliden 
til  Foretagendets  Solvens  blev  derved  saa  rok; 
ket,  at  Ingen  vilde  tage  nye  Nummere,  medens 
de,  der  havde  taget,    insisterede   paa,    at  Træk- 

ningen  skulde  skee  strax,  og  at  det  Hele 
skulde  gaae  ærlig  til.  Dette  satte  Kompagni- 
skabet i  en  vanskelig  Stilling;  vel  havde  det 
en  Chance  for  selv  at  vinde  Daleren  paa  et  af 
de  ikke  tagne  halvtredsindstyve  Xummerei 
men  det  kunde  ogsaa  risikere,  at  Lykken  gik 
det  imod,  og  at  det  m.aatte  rykke  ud  med  en 
Rigsdaler  for  en  Indtægt  af  5  Mk.,  hvoraf 
endda  en  Part  var  forbrugt.  En  Akkord  blev 
da  sluttet,  hvorefter  de  tagne  Lodder  betaltes 
tilbage,  og  Udlæget  maatte  gjøres  af  Stjern- 
krone  og  Lindbom;  Attrup  blev  debiteret  for 
sin  Part  deraf  og  lagde  derved  Grunden  til  en 
ny  Konto  for  Mellemværende.  Men  Lotteri- 
Lidenskaben  var  udslukt  med  det  Samme, 
ialfald  for  denne  Generations  Vedkommende. 


Fugleskydning  og  Exkursion. 


Hvert  Foraar  blev  der  holdt  Fugleskyd- 
ning. Paa  en  aaben  Plads  i  Skoven  var  der 
rejst  to  høje  Stænger,  hver  med  sin  Fugl,  og 
Skydningen  skete  med  stærke  Flitsbuer,  hvis 
Pile  vare  udfyldte  med  Bly  og  kunde  være  et 
temmelig  farligt  Projektil,  dersom  de  ved  Ufor- 
sigtighed eller  Uheld  kom  til  at  ramme,  hvor 
de  ikke  skulde.  I  et  Telt  vare  Gevinsterne,  et 
dobbelt  Sæt,  udstillede,  fra  Guldkjæden  for 
Kongeskuddet  ned  til  Kniven  eller  Skrivemap- 
pen for  Halen;  det  var  i  Reglen  ikke  de  værdi- 
fuldeste Sager,  som  vare  mest  eftertragtede. 
Strax  efter  Middagsbordet  drog  man  i  Proces- 
sion til  Skydepladsen.  De  Store  affekterede 
en  vis  Kulde  ligeoverfor  denne  barnlige  For- 
lystelse med  Flitsbuer,  men  naar  Skydningen 
ret  var  kommen  i  Gang,  voxede  deres  Iver,  og 

da  de  i  Reglen  maatte  skyde  for  de  Smaa, 
som  knap  kunde  magte  de  svære  Buer,  holdtes 
de  godt  i  /\ande.  Det  gik  meget  akkurat  til: 
»Nr.  23  Raaschou  skyder,  Nr.  24  A.  C.  Peter- 
sen holder  sig  færdiges  og  der  taaltes  ingen 
Standsninger.  De  Smaa ,  som  ikke  kunde 
skyde  selv,  havde  travlt  med  at  samle  Pilene 
op,  naar  de,  ofte  fjernt  fra  Maalet,  faldt  ned 
og  gjemte  sig  i  Løvet.  Det  varede  altid 
længe,  førend  den  første  Gevinst  faldt,  men 
naar  man  saa  var  bleven  lidt  bekjendt  med 
Buernes  Rækkeevne,  og  naar  Fuglen  var  bleven 
rystet  løs  ved  mange  Træffere,  gik  det  ganske 
rask,  selvfølgeHg  hver  Gang  med  rungende 
Hurraer.  Ud  paa  Eftermiddagen  kom  Til- 
skuerne, Herrer  og  Damer,  og  det  Hele  frem- 
bød da  et  meget  livligt  Billede  under  Spæn- 
dingen om  de  to  Hovedgevinster.  Varede  det 
altfor  længe,  inden  Pladen  kom  ned,  tyede 
man  til  Skiverne,  og  efter  et  Par  Omgange 
blev  den,  for  hvem  der  faldt  det  bedste  Skud, 
erklæret  for  Fuglekonge  samt  prydet  med  det 
traditionelle  grønne  Silkebaand.  I  en  Fart  blev 
saa  Skiverne  ved  Hjælp  af  afhugne  Grene  for- 
vandlede til  Triumfbaarer,  overhvælvede  af  lyse- 

Skoledrenge.  I  i 

grønt  Løv,  og  under  Sang  og  IJurraraab  blev 
de  to  Monarker,  ikke  uden  adskillige  vippende 
Stød,  førte  hjem,  hvor  saa  et  rundeligt  Aftens- 
maaltid  og  en  lille  Dands  sluttede  Festen. 

Det  hændte  engang,  at  Skydningen  hos 
det  ene  Parti  trak  usædvanlig  længe  ud,  saa 
at  selv  den  lange  Junidag  næsten  gik  over  til 
Skumring,  førend  det  endelig  blev  forkyndt, 
at  Gradmann,  en  Elev  i  nederste  Klasse,  var 
ved  en  Andens  Skud  bleven  Fuglekonge.  Der 
kaldtes  paa  ham,  men  han  var  intetsteds  at 
finde,  og  efter  lang  Søgen  var  man  lige  ifærd 
med  at  bryde  op  med  en  tom  Triumfbaare, 
da  et  Par  Drenge  kom  styrtende  med  forvil- 
dede Miner  og  berettede,  at  de  havde  fundet 
Gradmann,  at  han  stod  bunden  til  et  Træ 
langt  inde  i  Skoven,  at  han  havde  et  Lomme- 
tørklæde stoppet  i  Munden  og  saae  ud,  som 
om  han  skulde  kvæles,  men  at  de  ikke  havde 
turdet  løse  ham,  førend  der  kom  Flere  til. 
Deres  Mangel  paa  Aandsnærværelse  indbragte 
dem  et  Par  kraftige  Ørefigen,  og  et  Par  Lærere 
skyndte  sig  hen,  hvor  de  anviste  Vejen.  Den 
arme  Dreng  blev  gjort  fri  fra  sine  Baand  og 
fra  Knebelen,    og    da    han    havde    faaet  grædt 

ud,  fortalte  han,  hvorledes  det  var  gaaet  ham. 
Han  havde  spadseret  sammen  med  en  noget 
ældre  Elev  ved  Navn  Wormer,  og  denne 
havde  »for  Løjers  Skyld«,  og  uden  at  der 
blev  gjort  nogen  Modstand,  bundet  ham  til  et 
Træ;  men  da  det  først  var  skeet,  havde  han 
begyndt  at  banke  ham  med  en  Hasselkjæp,  og 
Offerets  Skrig  havde  ligesom  gjort  ham  ra- 
sende, saa  at  han  havde  slaaet  endnu  stærkere 
til,  proppet  sit  Lommetørklæde  ind  i  Munden 
paa  ham  og  tilsidst,  da  han  var  bleven  træt 
af  at  slaae,  var  løben  bort  længere  ind  i  Sko- 
ven. Den  stakkels  lille  Fyr,  hvis  Krop  var 
fuld  af  blaae  og  ophovnede  Striber,  blev  rent 
fortumlet  ved  lige  fra  denne  Mishandling  at 
see  sig  omgiven  af  kongehg  Værdighed,  og 
det  var  en  noget  forknyt  Fuglekonge,  som  den 
Aften  bares  hjem.  Nogen  alvorligere  Skade 
havde  han  ikke  lidt,  men  Munterheden  vilde 
dog  den  Aften  ikke  ret  komme  igang.  Wor- 
mer havde  ikke  siden  viist  sig,  han  kom  først 
tilbage  fra  Skoven,  hvor  han  i  fortvivlet  Anger 
over  sin  Gjerning  havde  flakket  omkring,  efter 
Sengetid  og  ventede  at  kunne  snige  sig  ube- 
mærket ind  paa  Sovesalen,    men  der  blev  pas- 

set  paa  ham,  og  han  toges  i  Forvaring  indtil 
næste  Morgen.  Nogen  rigtig  Forklaring  af  sin 
Adfærd  kunde  han  ikke  give;  Gradmann  havde 
aldrig  gjort  ham  Noget,  han  kunde  endog 
ganske  godt  lide  ham,  og  det  var  virkelig  kun 
for  Spøg,  at  han  havde  bundet  ham,  skjøndt 
han  ikke  kunde  sige,  hvorledes  det  gik  til,  at 
han  havde  ha\i:  Hyssing  i  Lommen  dertil; 
men  da  saa  den  Lille  var  bunden,  »kom  det 
pludselig  over  ham<^,  at  det  vilde  være  mor- 
somt at  smøre  ham,  og  efterat  han  først  var 
begyndt,  blev  han  selv  hidsig  og  slog  haar- 
dere;  Knebelen  havde  han  anbragt  for  at  for- 
hindre Offeret  fra  ved  sine  Skrig  at  kalde 
Hjælp  til,  og  saa  var  han  selv  bleven  bange 
og  var  løben  bort  uden  at  tænke  paa,  hvor- 
ledes det  skulde  gaae  den  Bundne.  Han  for- 
sikkrede,  at  han  strax  efter  havde  været  yderst 
angerfuld  og  ulykkeHg,  men  da  han  kom  til- 
bage for  at  løse  Gradmann,  saae  han  allerede 
et  Par  andre  Elever  og  flygtede  da  paany. 
Wormer  var  ellers  ikke  nogen  ond  Dreng, 
men  efter  denne  Paroxysme  af  Lyst  til  at  ty-. 
rannisere  mente  Lærerraadet  ikke  at  kunne  be- 
holde ham    i  Skolen,    og   Faderen    fik   et   Vink 

om  at  tage  ham  ud,  inden  han  blev  formelig 
relegeret.  Begivenheden  vakte  Opsigt  udenfor 
Skolens  snevre  Kreds  og  kom  endogsaa  i  Bla- 
dene, hvad  der  dengang  vilde  sige  adskilligt 
Mere  end  nu. 

Længere  hen  paa  Sommeren,  imellem 
Pintse  og  Examen,  foretoges  den  aarlige  Ud- 
flugt eller,  som  den  traditionelt  kaldtes,  :>Exkur- 
sionen«.  Det  var  en  stor  Affære,  som  optog 
hele  Dagen  lige  fra  den  tidlige  Morgenstund 
af,  og  Maalet  var  sædvanlig  en  større  Herre- 
gaard  eller  en  særlig  naturskjøn  Egn,  ofte  tre 
eller  fire  Mile  borte.  Befordringen  afgaves 
udelukkende  af  Bøndervogne,  hvoraf  der  efter 
Tilsigelse  mødte  fra  Godset  et  halvt  hundrede 
Stykker  eller  mere,  og  Bønderne  kom  altid 
gjerne,  ikke  blot  for  Betalingens  og  den  gode 
Mads  Skyld,  men  ogsaa  for  Fornøjeligheden 
ved  den  hele  Tour  ,  og  de  kappedes  med 
hinanden  om  at  møde  med  de  fedeste  Heste, 
de  fineste  Vogne  og  de  blødeste  Hynder. 

Et  meget  vigtigt  Punkt  var  det,  hvem  der 
skulde  kjøre  sammen.  Den  forreste  Snes 
Vogne  var  forbeholdt  Lærerne  og  deres  Da- 
mer, men  Resten  optoges  af  Eleverne,  og  naar 

Fire  eller  højst  Fem  meldte  sig  som  et  Vogn- 
lag, blev  denne  Aftale  respekteret.  Det  var 
nu  ikke  blot  Selskabet,  det  herved  kom  an 
paa,  skjøndt  det  jo  altid  spillede  en  stor  Rolle, 
om  man  under  den  lange  og  trættende  Kjøre- 
tour  skulde  være  sammen  med  gode  Venner 
eller  med  Kammerater,  til  hvem  man  stod  i 
mindre  sympathetisk  Forhold.  Man  skulde  tillige 
i  Fællesskab  udruste  sig  saavel  m.ed  Proviant 
og  Drikkevarer  for  selve  Hen-  og  Tilbagetouren 
som  med  andre  Nødvendigheder,  og  hertil  kræ- 
vedes enigt  Sammenhold.  De  Store  lod  sig 
ikke  nøje  med  Mindre  end  Vin  eller  Punsch; 
for  de  Smaa  var  det  allerede  en  Svir  at  have 
en  Flaske  Himbærsaft  eller  noget  Citronlimo- 
nade, maaske  med  Tillæg  af  lidt  SHkkeri.  Et 
Flag  maatte  man  jo  have  til  Vognen,  men  her- 
til fordredes  ikke  absolut  et  Dannebrog,  et 
broget  Silketørklæde  paa  et  langt  Bambusrør 
kunde  godt  gjøre  det.  Men  fire  Paraplyer 
maatte  man  have,  ikke  just  til  Beskyttelse 
imod  Solens  Straaler  eller  mulige  Byger,  men 
som  nødvendigt  Skjul  for  Tobaksrygningen-, 
med  to  opslaaede  Paraplyer  forud  og  to  bagud 
var  man  sikker  imod  al  Observation  fra  Lærer- 

vogne  og    kunde   med  Tryghed    hengive  sig  til 
sin  Hovedpassion. 

Det  var  en  hvUg  Scene,  naar  de  lange  Vogn- 
rækker holdt  færdige,  og  naar  de  mange  glade 
Mennesker,  Gamle  og  Unge,  under  Snakken 
og  Latter  søgte  deres  Plads.  Rektor  ventede 
utaalmodig  under  alle  disse  Forberedelser  for 
at  give  Afgangssignalet,  og  endelig  rullede  saa 
det  lange  Vogntog  afsted,  svingende  rundt  om 
den  store  Plaine.  I  den  friske  og  lysende 
Sommermorgen  gik  det  saa  afsted  igjennem  de 
dejlige  og  frugtbare  sjællandske  Egne,  gjennem 
duftende  Skove  og  smilende  Landsbyer,  hvor 
Alverden  hge  fra  Præsten  med  hans  Madame 
og  rødmussede  Pigebørn  til  Kjællingerne  i  Fat- 
tighuset stod  og  stirrede  paa  Toget  og  hilsede 
til  Tak  for  Hurraerne,  henover  de  frugtbare 
Sletter  og  over  vindomsuste  Bakker.  Hvor 
Cigaren  eller  Piben  smagte  bag  Paraplyen,  og 
hvor  Limonaden  kom  tilpas,  naar  det  ligesom 
svimlede  lidt!  Blev  Tobakken  En  altfor  stærk, 
havde  man  altid  den  Udvej  at  spille  den  Høj- 
modige og  byde  Resten  til  Kudsken,  han  sagde 
aldrig  Nej. 

Naar  Maalet  var  naaet,  stod  gjerne  de 
lange  Frokostborde  allerede  dækkede  i  det 
Frie,  enten  paa  en  Lysning  i  Skoven  eller 
under  Skyggen  af  de  hundredaarige  Linde  i 
en  ærværdig  Herregaards- Allee.  Appetiten 
var  altid  glimrende,  og  der  blev  ydet  de 
lækkre  Sager,  som  »Madaalen«  —  det  var 
alle  Økonomers  fælles  Øgenavn  og  støttede 
sig  til  Sagnet  om,  at  han  eller  hun,  ligesom 
Medisterpølsen  i  Eventyret,  slyngede  sig  igjen- 
nem  Maden  for  at  gjøre  den  fed  —  ved  slige 
Lejligheder  opvartede  med,  fuld  Retfærdighed. 
Saa  spredte  man  sig  i  Skoven,  drog  i  Klynger 
til  Egnens  mærkelige  Steder  og  berømte  Ud- 
sigter. Sædvanlig  gjorde  Jorddrotten  sig  en 
Fornøjelse  af  at  udfolde  rundhaandet  Gjæst- 
frihed,  hans  Forvaltere  og  Skovridere  førte 
omkring  til  alt  det  Smukke,  og  oppe  paa 
Gaarden  var  den  lange  Suite  af  kostbart  ud- 
styrede Stadsværelser  aabnet  som  til  en  Fest, 
Have  og  Drivhus  maatte  afgive  deres  Bedste 
af  Frugt  og  Delikatesser,  og  Vinen  perlede  i 
de  blanke  Glas.  Siden  kom  Herremanden, 
med  Familie  og  hans  Funktionærer  som  Gjæ- 
ster  til  Skolens  Middag  eller  Aften,  som  skulde 

afslutte  Festen.  Saa  blev  der  drukket  Skaaler 
med  ganske  korte  Taler,  og  Sangerne,  som 
vare  ypperlig  indøvede,  lod  sig  høre  i  firstem- 
mige Kor,  der  klang  fortryllende  i  den  stille 
Sommeraften.  Det  kneb  altid  med  at  bryde 
op,  man  endte  kun  nødig  en  slig  Fest,  og 
der  maatte  skarp  Kommando  til  for  at  faae 
Alle  paa  Vognene,  men  saa  gik  Toget  hjemad 
under  Svingen  af  Fanerne  og  Hurraer,  som 
gjaldede  igjen  under  Borgporten.  Det  var 
gjerne  Midnat,  forend  man  naaede  hjem,  og 
hvem  der  ikke  ligefrem  sov,  var  idetmindste 
søvndrukken. 

Men  det  kunde  jo  ogsaa  gaae  uheldig 
med  Vejret,  og  saa  var  Touren  ikke  saa  lyste- 
lig. Et  Par  Byger  brød  man  sig  ikke  om, 
men  det  var  noget  trist,  naar  henad  Middags- 
tid, lige  ved  Ankomsten  til  Maalet,  den  truende 
Himmel  gjorde  Alvor  af  det,  og  naar  det  faldt 
i  med  en  umiskjendelig  Dagregn,  Græsset 
vaadt.  Træerne  drivende  og  dryppende,  i\Iaden 
helt  opblødt  og  Humøret  forknyt.  En  af  Ex- 
kursionerne  blev  særlig  mindeværdig.  Himlen 
var  om  Morgenen  dækket  af  lave  Skyer,  Baro- 
metret   stod    lavt,     og     der    var    faldet    nogen 

Regn;  man  var  i  Tvivl  om,  hvad  man  skulde 
beslutte,  og  ventede  derfor  nogle  Timer,  men 
da  der  henad  Kl  lo  viste  sig  et  lille  Stykke 
blaa  Himmel,  »akkurat  nok  til  et  Par  Soldater- 
buxer«,  fik  man  Mod  og  gav  Ordre  til  Opbrud. 
De  gunstige  Varsler  holdt  imidlertid  ikke  Stik, 
efter  en  halv  Times  Tid  begyndte  det  at  regne, 
og  det  blev  tættere  og  tættere ,  man  vilde 
snart  være  gjennemblødt.  Rektor  sammen- 
kaldte da  i  Hast  et  Krigsraad  om  sin  Vogn, 
og  efter  nogen  Diliberation  blev  det  anseet 
for  klogest  at  vende  om.  Hele  Selskabet  kom 
tilbage,  vaade  som  druknede  Mus.  Dog,  dette 
var  endda  ikke  det  Værste.  Bagagevognene 
med  hele  Dagens  Bespisning  vare  afsendte 
Aftenen  forud,  og  skjøndt  der  strax  var  blevet 
skikket  Stafet  for  at  kalde  dem  skyndsomst 
tilbage,  kunde  de  neppe  ventes  før  Fem  eller 
Sex.  Indtil  da  var  der  Intet  for  de  hundrede 
hungrige  Maver.  Med  noget  Besvær  lykkedes 
det  imidlertid  at  opdrive  Mælk  og  Hvedebrød, 
og  hermed  maatte  der  foreløbig  tages  tiltakke. 
Da  saa  Provianten  kom,  fik  man  rigelig  Er- 
statning, Frokost,  ^liddag  og  Aften  blev  slaaet 
sammen  til  Eet,    og  der  udførtes  Underværker. 

Man  kom  i  Humør,  der  blev  improviseret  en 
lille  Dands,  skjøndt  Damerne  vare  faa  i  Tallet 
og  ikke  alle  unge  af  Alder,  saa  at  Dagen  dog 
endte  i  al  Fornøjelighed. 

Det  var  i  dens  melankolske  Del,  da  Klæ- 
derne vare  vaade  og  ^Maverne  tomme,  at  det 
brød  ud  imellem  Attrup  og  Lindbom.  De 
havde  naturligvis  været  paa  Vogn  sammen,  og 
af  deres  private  Proviant  havde  de  en  Rest 
tilbage,  da  de  naaede  hjem,  men  da  Lindbom 
noget  efter  vilde  søge  Trøst  i  den,  viste  det 
sig,  at  hans  forslugne  Kammerat  havde  spist 
Alting  op  alene.  Det  var  for  meget,  og  det 
førte  til  et  bittert  Optrin,  som  endte  med,  at 
Lindbom  udtalte  de  afgjørende  Ord:  »Jeg  vil 
sige  Dig,  at  fra  nu  af  er  vi  Uvenner  U  — 
»Nej  Tak  skal  Du  ha'e,  det  bliver  der  ikke 
Noget  af.  Du  var  i  forrige  Uge  til  Chokolade- 
gilde hos  mig,  og  nu  har  Du  bedt  mig  til 
Chokolade  paa  din  Geburtsdag  næste  Onsdag. 
Det  lader  jeg  ikke  saadan  gaae  fra  mig.  Fra 
Onsdag  kan  vi  gjerne  være  Uvenner,  det  bry- 
der jeg  mig  skidt  om,  men  jeg  lader  mig  ikke 
snyde.«  —  Det  blev  da  saaledes,  at  Uvenska- 
bet  først    skulde    træde   formelt  i  Kraft    næste 

Onsdag  Kl.  12^2*  naar  Chokoladen  kunde  an- 
tages at  være  fortæret.  Men  hvad  enten  nu 
denne  Opsættelse  betog  Formularen  sin  rette 
Kraft,  eller  de  To  dog  vare  uundværlige  for 
hinanden,  saa  varede  hele  Uvenskabet  kun  et 
Par  Dage. 


Avisen. 


Fjerde  Klasse  havde  længet  været  beskjæf- 
tiget  med  Tanken  om  en  Avis.  Klassen  holdt 
i  Forening  »Fædrelandet«  og  »Korsaren«  og 
var  i  det  Hele  stærkt  optagen  af  Tidens  store 
Spørgsmaal,  Nationalitetskampen  i  Slesvig  og 
Frihedsrørelserne ;  den  var  gjennemgaaende 
nationalliberal,  hvilket  dengang  var  det  Oppo- 
sitionelle, og  de  Enkelte,  som  holdt  til  med 
det  Bestaaende,  vovede  ikke  at  give  deres 
Sympathier  tilkjende  af  Frygt  for  at  blive 
haanede  som  Aristokrater,  Slesvigholstenere  og 
Reaktionære.  Avislæsningen  udøvede  en  stor 
Tillokkelse,  og  det  blev  efterhaanden  klart  for 
Alle,  at  Klassen  nødvendig  maatte  have  sit 
eget  Organ.  Der  var  saa  Meget  i  hele  Skolen, 
som  trængte  til  Behandling  af  frisindede  og 
uforfærdede  Penne,    og  Klassen  havde  desuden 

sine  særlige  Anliggender,  der  nok  kunde  for- 
tjene en  offenlig  Drøftelse;  for  ikke  at  nævne 
Andet,  saa  var  der  det  vigtige  Privilegium  paa 
at  sende  i  Byen,  der  paa  een  Gang  truedes  fra 
oven  og  fra  neden,  af  de  to  øverste  Klasser, 
som  ikke  vilde  anerkjende  det,  og  af  de  Smaa, 
der  ikke  vilde  underkaste  sig  det.  Man  følte 
ogsaa  Trang  til  at  sige  sin  Mening  om  de 
politiske  Spørgsmaal,  og  den  literære  Kritik 
fandt  man  ikke  altid  besørget  paa  tilfredsstil- 
lende Maade  i  det  kjøbenhavnske  Blad.  Man 
følte,  følte  ganske  tydelig,  at  man  sad  inde 
med  betydelige  aandelige  Kræfter,  som.  kun 
ventede  paa  Lejligheden  til  at  udfolde  sig. 

Ofte  var  Sagen  bleven  debatteret  i  de 
sidste  fem  Minuter  af  Frikvarteret,  efterat  Fro- 
kosten var  fortæret,  men  altid  var  man,  førend 
nogen  Beslutning  kunde  fattes,  bleven  forstyrret 
ved  Lærerens  Komme.  Nu  maatte  der  gjøres 
Alvor  af  det,  og  et  almindeligt  Klassemøde 
bestemtes  til  Lørdag  Eftermiddag  Klokken 
Fem.  Deltagerne  indfandt  sig  punktlig,  endnu 
gnavende  paa  deres  forsvarlige  Femmad,  men 
det  viste  sig  uventet  vanskeligt  at  faae  en 
ordenlig    Forhandling    igang;     der    var    Ingen, 

som  kunde  tage  Ledelsen  i  sin  Haand,  og  der 
viste  sig  en  vis  Tilbøjelighed  til  at  snakke  om 
alle  mulige  andre  Ting  end  Avisen.  Isen  blev 
endelig  brudt  ved,  at  En  udbrød:  »Hvad  skal 
den  hedder« 

—  ^Vi  maae  have  et  Navn,  som  udtryk- 
ker noget  Højt;  jeg  foreslaaer  'Dania'.« 

—  »Nej,  lad  os  være  frie  for  det  Affek- 
terede; 'den  Frisindede'  er  meget  bedre.« 

—  »Et  nordisk  Navn  skal  det  være.  Helst 
'Hejmdal'  eller  'Mimer'  eller  'Ygdrasil'.« 

—  »Ja  vist,  eller  'Sæhrimner'  eller  'Gullin- 
børste';  det  er  noget  mythologisk  Vrøvl,  saa 
meget  hellere  'Spionen'  eller  'Hævneren'.« 

—  »Skulde  vi  saa  ikke  hellere  tage  'Pose- 
kigeren'?« 

—  »Hvad  mener  I  om  'Argus'?« 

—  »Jeg  vilde  foretrække  'Kilian'.« 

—  »Aa  Sludder  1  'Fribytteren',  det  vilde 
være  et  flot  Navn.« 

—  »'Sluddrebøtten'«. 

—  »'Bankekjød'«. 

—  »'Sokrates's  Lygte' c. 

—  »'For  to  SkiUing'.« 

Der  kom  ingen  Enighed  om  Navnet,  og 
man  gik  da  over  til  andre  Sider  af  Opgaven. 
Det  var  Alle  enige  om,  at  Klassens  indre  An- 
liggender og  Hævdelsen  af  dens  fra  Fædrene 
nedarvede  Privilegier  skulde  være  Hovedsagen. 
Dernæst  skulde  Skolens  Velfærd  i  det  Hele,  speci- 
elt Forholdet  til  Lærerne,  komme  i  Betragtning. 
Det  vilde  være  en  glimrende  Ting  at  behandle 
alle  Lærerne,  en  for  en,  i  kritisk -biografiske 
Artikler,  endende  med  Rektor.  En  kort  Over- 
sigt over  Dagens  politiske  Begivenheder  burde 
ikke  savnes,  men  kunde  jo  ogsaa  let  laves 
efter  de  store  kjøbenhavnske  Blade;  man  ven- 
tede sig  en  betydelig  Læsekreds  for  dette  Stof 
i  de  tre  laveste  Klasser,  over  hvis  Horisont 
de  store  Aviser  laae.  Æsthetiske  og  viden- 
skabelige Kritiker  maatte  ikke  mangle,  og  det 
vilde  hæve  Bladets  Anseelse,  hvis  det  indeholdt 
Afhandlinger  af  filosofisk  Natur.  Digte  og 
andre  Bidrag  af  æsthetisk  Natur  burde  ikke 
udelukkes.  Jens  Lund,  som  havde  Passion  for 
Genealogi  og  allerede  besad  en  hel  Samling  af 
gniddrede  Notitser  til  Personalhistorien,  tilbød 
at  levere  en  »næsten  fuldstændig^^  Stamtavle  over 
tre    Grene    af  Familien   Marsvin,    men    afvistes 

haanlig  med  den  Besked,  at  det  kunde  han 
selv  være.  Derimod  skulde  der  være  Satire, 
rigtig  megen  Satire,  og  hvis  man  kunde  faae 
tegnet  Billeder  til,  vilde  det  trække  umaadelig; 
uheldigvis  var  der  i  Klassen  intet  Talent  i  denne 
Retning,  men  Lind  i  Femte  tegnede  bril- 
lant, som  Marginerne  i  alle  hans  Bøger  vidnede 
om,  og  han  kunde  maaskee  vindes  for  Fore- 
tagendet. For  at  frembringe  et  livligt  og  af- 
vexlende  Indhold  maatte  der  ikke  spares  paa 
Anekdoter  og  gode  Vittigheder,  »helst  originale«. 
Spørgsmaalet  om  Honorars  Ydelse  blev  fore- 
løbig staaende  tn  stcspenso.  x^vertissementer 
burde  optages,  i  Begyndelsen  til  en  billig  Pris, 
eller  maaskee  helt  gratis  for  iVbonnenterne,  saa 
kunde  man  altid  senere  lægge  paa.  Kom  der 
ingen,  saa  var  det  egenlig  det  Nobleste  ikke 
at  have  den  Slags  ligesom   »Fædrelandet«. 

Udgivelsen  af  det  paatænkte  Blad  frembød 
adskillige  praktiske  Vanskeligheder.  Da  man 
ikke  havde  noget  Trykkeri,  maatte  Exempla- 
rerne  afskrives;  det  kunde  man  jo  ogsaa  nok 
overkomme,  og  det  havde  den  Fordel,  at  man 
kunde  gjøre  Formatet  større  eller  mindre  efter 
Stoffets  Omfang.     Derimod  vilde  det  blive  galt 

med  Tegningerne,  medmindre  man  kunde  over- 
føre dem  fra  Originalen  ved  Hjælp  af  chinesisk 
Silkepapir,  hvad  der  med  den  alt  heri  fra  Tegne- 
timerne erhvervede  Øvelse  maaskee  nok  lod  sig 
gjøre.  Prisen  maatte  ikke  være  for  høj,  to  Skilling 
Nummeret  ansaaes  for  passende.  Det  Værste  var, 
hvem  der  skulde  holde  det.  Klassen  selv  var 
jo  Udgiver,  Redaktør,  Medarbejder  og  Afskriver, 
og  den  kunde  jo  da  ikke  betale  for  sit  eget 
Blad,  den  maatte  have  Friexemplar.  Der  blev 
da  kun  tilbage  de  tre  nederste  Klasser,  og  man 
fandt,  at  de  passende  kunde  tvinges  til  at  holde 
Avisen.  For  at  forebygge  Misbrug  burde  det  ial- 
fald  »erklæres  for  sjofelt^  at  laane  Bladet  af  nogen 
Anden,  man  skulde  selv  være  Abonnent  for  at 
have  Lov  til  at  læse  det;  maaskee  kunde  man 
gaae  ind  paa,  at  Tre  eller  Fem  slog  sig  sammen 
om  et  Abonnement,  men  al  Udlaaning  skulde 
som  sagt  ansees  for  uhæderlig. 

Man  skiltes  ad,  fuld  af  høje  Forsætter  og 
vidtrækkende  Planer.  I  de  følgende  Dage  blev 
der  talt  meget  om,  at  nu  skulde  man  snart  til  at 
begynde,  at  i  næste  Uge  burde  det  første  Num- 
mer udkomme.  Rygtet  om  det  Forestaaende 
var    kommet    ud,     og    Skolen    imødesaae    med 

spændt  Forventning  det  nye  Organ.  Men  det 
trak  ud  og  naaede  stadig  ikke  ud  over  For- 
beredelserne. 

Lindholm  havde  været  en  af  de  Ivrigste 
for  Planen  og  følte  stor  Skuffelse  ved,  at  den 
ikke  blev  til  Noget.  Han  var  sig  bevidst,  at 
der  boede  Noget  i  ham,  som  trængte  til  at 
komme  frem  paa  denne  Maade,  at  her  var  en 
Skueplads,  paa  hviken  han  kunde  glimre.  Men 
hans  Bestræbelser  for  at  faae  Tingen  sat  i 
Gang  som  et  Fællesforetagende  vare  forgjæves, 
der  var  Ingen,  som  rigtig  gad  tage  sig  af  det, 
og  det  var,  som  om  hele  Interessen  var  for- 
duftet, efterat  man  havde  faaet  udtalt  sig  om 
Alt,  hvad  Bladet  skulde  være. 

—  »Veed  Du  hvad?-^  —  sagde  Attrup  en 
Dag  til  ham,  da  han  udtalte  sin  Harme  over 
de  Drog,  som  ikke  vilde  gjøre  x^lvor  af  det 
-  vDet  er  meget  fornuftigere,  at  Du  og  Stjern- 
krone  og  jeg  udgiv^er  Avisen  for  vor  egen  Reg- 
ning. Det  var  noget  Kludder,  at  vi  skulde 
være  saa  Mange  om  det ,  saa  bliver  det  aldrig 
til  Noget.  Og  desuden,  vi  vilde  være  blevne 
altfor  Mange  ogsaa  om  at  dele  Fortjenesten, 
der  blev  jo  Ingenting  til  Hver.« 

12* 

Themaet  blev  flittig  drøftet  imellem  dem, 
og  en  Uges  Tid  efter,  da  Klassen  omtrent 
havde  glemt  hele  Historien,  udkom  det  første 
Nummer  af 

UNKAS, 

Organ  for  fjerde  Klasse. 


Redigeret  af  S.  Lindbom  og  H.   Stjernkrone. 
Udgivet  af  P.   V.   Attrup. 

Bladet  vakte  umaadelig  Sensation.  Alle- 
rede Navnet  var  vel  skikket  til  at  gjøre  Ind- 
tryk, thi  den  i  Klassen  for  Tiden  mest  be- 
undrede Roman  var  Coopers  »Den  sidste  Mohi- 
kaner*, og  i  fortroUge  Samtaler  var  det  et  om- 
tvistet Emne,  om  man  helst  vilde  være  Unkas, 
den  ædle  Indianer,  eller  Kapitain  Heyward, 
hvilket  atter  var  en  Omskrivning  for,  om  man 
foretrak  den  mørke  Cora  eller  den  blide  Alice. 
Det  var  endog  nær  revet  ud  imellem  to  af 
Vennerne,  da  Attrup,  efterat  Stjernkrone  havde 
bestemt  sig  for  Unkas,  faldt  paa  at  omtale 
hans  Fader  som   »den  gamle  Chingachcook«. 

—    »Hvad  mener  Du  med  det,  din  Flab?c 

—  »Naar  Du  vil  være  Unkas,  maa  din 
Fader  jo  være  Chingachcook,  det  er  saa  lige- 
frem.« 

—  >:'Maa  jeg  frabede  mig  dine  daarlige 
Vittigheder.  Naar  Du  taler  om  Far,  siger  Du 
værsgo"  ' Hofjægermesteren' .  -:< 

—  »Du  kan  troe  Nej ,  din  storsnudede 
Gouvernør. « 

Lindbom  maatte  lægge  sig  imellem  og 
minde  dem  om,  at  deres  nye  Foretagende  frem.- 
for  Alt  krævede  Enighed,  ialfald  > Enighed  i 
det  Væsenlige.  <:< 

Navnet  »Unkas«  slog  som  sagt  ned  i 
Sindene,  skjøndt  det  var  vanskeHgt  at  sige, 
hvad  den  heltemodige  Rødhud  havde  at  bestille 
med  et  journalistisk  Organ  for  fjerde  Klasse 
En  misundelig  Spotters  Hentydning  til.  at  en 
af  Lærerne  havde  en  Hund,  der  ogsaa  hed 
Unkas,  og  hans  Forsøg  paa  at  bringe  Organet  i 
Miskredit  ved  at  kalde  det  »Hundebladet«  faldt 
afmægtigt  til  Jorden.  Indholdet  var  yderst  af- 
vexlende.  Det  aabnedes  med  et  Program,  som 
forkyndte,  at  »Unkas«  vilde  underkaste  For- 
holdene saavel  i  hele  Skolen  som  særlig  i  fjerde 
Klasse   en   uforfærdet   Drøftelse,    med    Sandhed 

Og  Retfærdighed  som  sit  IMotto;  det  vilde  blive 
redigeret  i  en  frisindet  Aand  og  i  det  Hele 
staae  paa  Højden  af  sin  Tid  Medarbejdere 
skulde  være  velkomne,  og  man  haabede 
»med  Tiden«  at  kunne  byde  dem  et  passende 
Honorar.  Hertil  knyttedes  saa  praktiske  Op- 
lysninger om  Abonnementsvilkaarene  og  en 
indtrængende  Opfordring  til  Alle,  især  i  de  tre 
laveste  Klasser,  om  i  deres  egen  Interesse  at 
støtte  et  Foretagende,  der  vilde  indvie  en  ny 
Æra  for  Skolen.  Den  ledende  Artikel  havde 
til  Overskrift:  »Slesvigs  Danskhed  og  den 
skandinaviske  Union,  I  ^ ;  den  var  stort  anlagt, 
men  i  den  Snes  Linier,  som  var  Alt,  hvad  der 
havde  kunnet  finde  Plads  i  dette  første  Num- 
mer, kom  Forfatteren  (S.  L.)  ikke  ud  over  Ind- 
ledningen, som  gav  den  interessante  Oplysning, 
at  Tydsk  og  Dansk  kæmpede  om  Herredøm- 
met i  Slesvig,  samt  at  Kalmarunionen  var 
Dronning  Margrethes  Værk  og  sluttedes  1397. 
H.  Stjernkrone  begyndte  en  Række  historiske 
Artikler  om  berømte  Adelsmænd,  der  havde 
gaaet  i  Skolen,  og  da  han  herved  kom  til  at 
berøre  Christian  den  Fjerde,  gav  dette  Anled- 
ning til  en  mere  kortfattet  end  egenlig  ny  eller 


AVIsEN.  183 

interessant  Opregning  af  Hovedbegivenhederne 
under  denne  Konges  Regering.  I  en  Opsats  med 
Titelen:  vFaae  vi  den  Frugt,  vi  skulde  have,  fra 
Skolens  Have?«  rettede  P.  \'.  A.  et  kraftigt 
Angreb  saavel  paa  Gartneren  som  Økonomen, 
idet  han  lod  Rektor  forstaae,  at  visse  Misbrug 
vilde  være  umulige,  dersom  der  fra  ov^en  førtes 
det  rette  Tilsyn.  Denne  djærve  Paatale  gjorde 
megen  Lykke,  og  det  Samme  var  Tilfældet 
med:  »Tællelyset  —  en  Karakteristik  af 
Spartacus  med  Motto:  Kiodo^  ui<j'/oov,  hvilket 
paa  Dansk  betyder  >^en  skammelig  Vinding< 
og  indeholdt  en  for  Skoleverdenen  strax  fatte- 
lig Allusion  til  »Tællelysets«  borgerUge  Navn. 
Et  meget  sentimentalt  Digt,  hvori  Forfatteren, 
»Balder i  ,  mistvivlede  om,  at  hans  Elskede 
nogensinde  vilde  kunne  besvare  hans  Følelser, 
optog  temmelig  megen  Plads,  og  hvad  der  blev 
tilovers,  anvendtes  til  tre  eller  fire  Anekdoter, 
som  vilde  have  været  mere  oplivende  for 
Læserne,  hvis  de  ikke  allesammen  i  Forvejen 
havde  været  vel  kjendte  fra  Grønbergs  »Tydske 
Stiløvelser«.  Men  Alt  i  Alt  var  -Unkas  en 
afgjort  Succes;  det  første  Oplag  var  paa  ni 
Exemplarer,  men  det  var  udsolgt  samme  Lørdag 

Eftermiddag,  som  det  udkom,  og  der  maatte 
Søndag  Formiddag  skrives  sex  til,  hvilket  faldt 
Redaktion  og  Udgiver  meget  besværligt  og 
nær  havde  forstyrret  deres  Samvirken,  da  Attrup 
bandte  paa,  at  mere  end  eet  skrev  han  sin  Salig- 
hed ikke,  saa  at  der  maatte  betales  to  Skilling 
til  en  Afskriver  fra  tredie  Klasse  for  det  andet. 
Nummer  To  skulde  efter  Løftet  være  ud- 
kommet den  følgende  Lørdag,  men  »paa  Grund 
af  et  i  Trykkeriet  indtruffet  L'held«  varede  det 
til  ind  i  den  følgende  Uge,  Uheldet  var  dog  egen- 
lig hændet  et  andet  Sted.  Klassen  var  i  visse 
Fag,  navnlig  i  latinsk  Stil,  delt  i  to  Afdelinger; 
begge  skulde  aflevere  deres  Stile  Mandag  Mor- 
gen, og  A  fik  sine  rettede  endnu  samme  For- 
middag, hvorimod  B's  Tour  først  kom  om  Tirs- 
dagen. Heraf  benyttede  B  sig  da  gjerne  til  at 
trække  det  ud  med  Afleveringen  til  Mandag  Mid- 
<^sg'  og  dette  aabnede  igjen  en  Mulighed  for 
at  benytte  A's  Erfaringer  til  at  faae  rettet  de 
værste  Fejl.  Lindbom,  som  var  Dux  for  Af- 
deling B  og  altsaa  skulde  samle  Stilebøgerne 
og  aflevere  dem,  var  netop  en  Mandag  Middag 
ifærd  med  at  give  sin  Stil  en  paa  Grund  af  Redak- 
tionsarbejdet   dobbelt    nødvendig,    korrigerende 

Overhaling  ved  Hjælp  af  en  laant  rettet  Stil 
fra  A,  da  han  blev  greben  paa  fersk  Gjerning 
af  selve  Læreren  i  Latin,  som  strax  fattede 
Situationen.  »Ih  see,  rare  lille  Lindbom,  hvad 
gjør  Du  der?  Du  snyder  nok,  Du  skriver  nok 
af  1  Det  skulde  Du  hellere  lade  være,  min  lille 
Ven,  for  det  gaaer  ikke,  nej  det  gjør  ikke,  din 
Æsel.  Jeg  skal  lære  Dig,  din  infame  Slubbert, 
dit  Afskum  .  .  ,  Du  .  .  .'■  Denne  Tiltale  var 
i  Begyndelsen  ledsaget  af  Noget,  der  lignede 
Klap,  men  efterhaanden  som  Tonen  slog  om, 
blev  de  til  Klaps,  og  de  endte  med  at  gaae 
over  til  forsvarlige  Ørefigen.  Denne  Episode 
greb  som  sagt  forstyrrende  ind  i  Redaktions- 
arbejdet. 

Istedetfor  Fortsættelsen  af  xA.fhandlingen 
om  Slesvig  og  Skandinavien  bragte  Nr.  2  en 
ledende  Artikel  »Om  Karaktergivningen  for  la- 
tinsk Stil  i  fjerde  Klasse  «  H.  Stjernkrone  var 
i  sine  historiske  Studier  avanceret  frem  til 
Frederik  IV,  hvortil  var  knyttet  nogle  ikke 
ganske  ukjendte  Notitser  om  Tordenskjold. 
»Karakteristikkerne«  blev  ikke  fortsatte  denne 
Gang,  men  der  bebudedes  en  om  »Onkel«.  Det 
sentimentale  Digt   havde   affødt   en  meget  nær- 

gaaende  Parodi;    »Balder«   havde  blandt  Andet 
sunget: 

Kan  Du  elske  dette  matte  Øje. 
Der  kan  blusse  kun  ved  dine  Blik? 
Kan  Du  fatte  dette  Store,  Høje, 
Banen,  som  jeg  tidt  i  Aanden  gik? 

Kan  Du  elske  disse  Træk  saa  blege, 
Der  dog  rødme  højt  ved  dine  Træk? 
Ikkun  da  de  Glædens  Trin  bestege, 
Skjønt  af  Øjet  styrted  Taarens  Bæk. 

Parodien,  der  frækt  var  mærket  »Hødur«, 
havde  Versene: 

Kan   Du  elske  disse  blege  Kinder, 
Denne  Mund,  som  proppet  er  med  Skraa, 
Dette  Øje,  som  bestandig  rinder. 
Disse  Ben,  som  neppe  mer  kan  staae? 

Kan  Du  elske  mig,  som  altid  snøvler, 
Naar  jeg  synge  skal  om  dine  Træk? 
Kan  Du  fatte  mig.  naar  værst  jeg  vrøvler? 
O.  hvis  Du  ej  kan,  saa  er  jeg  væk! 

Skjøndt  »Balder«  strax  indsendte  en  mo- 
tiveret Afsigelse,  vilde  Bladet  maaskee  snarere 
have  vundet  end  tabt  ved  denne  skammelige 
Prisgiven  af  en  Medarbejder,  men  det  var  al-, 
ligevel  umiskjendelig  gaaet  tilbage,  og  da  man 
paa   sidste  Side   fandt   »Stamtavle  for  Familien 

Marsvins  ældste  Linie,  Buskerudsholm,  første  Af- 
snit,« blev  det  enstemmig  erklæret  for  neder- 
drægtig kjedeligt.  I  Tillid  til  den  høstede  Erfaring 
var  Oplaget  strax  —  med  megen  Besvær  og 
nogen  Bekostning  —  gjort  til  femten  Exemplarer, 
men  der  blev  ikke  kjøbt  mere  end  fire;  det  var  jo 
rigtignok  erklæret  for  sjofelt  at  laane  det  ud,  og 
det  gjorde  man  heller  ikke,  men  de  fire  første 
Kjøbere  solgte  det  igjen,  og  saaledes  gik  Bladet 
fra  Haand  til  Haand  i  hver  Klasse,  uden  at 
Udgiverne  fik  mere  end  de  oprindelige  to  Skil- 
ling. Dette  gav  Foretagendet  sit  Dødsstød,  Der 
sad  man  inde  med  et  dødt  Restoplag  paa  ikke 
mindre  end  elleve  Exemplarer!  »Unkas«  ud- 
kom ikke  mere,  og  da  dets  Tilværelse  omsider 
blev  bekjendt  for  Rektor  og  Lærere,  fandt 
disse  det  klogest  at  ignorere  de  Forsyndelser 
imod  Disciplinen,  som  Karakteristiken  og  Ar- 
tiklen om  Skolens  Frugt  havde  indeholdt. 

Helt  vare  de  journalistiske  Tendenser  dog 
ikke  kvalte.  Der  gik  det  Rygte,  at  Bidrag  til 
»Korsaren«  honoreredes  meget  højt,  selv  til 
Anonyme,  og  at  engang  en  Indsender  havde 
faaet  5  Rdl.  for  tre  Linier,  nemlig: 

Aprilsnar 

A.  See,   der  hænger  en  Konstitution. 

B.  Hvor  ? 

A.     Aprilsnar ! 

Saadant  Noget  maatte  man  da  kunne  lave, 
det  kunde  vel  aldrig  være  saa  svært.  Og  hvor 
det  blev  betalt  —  for  ikke  at  tale  om  det  at 
komme  .  virkelig  paa  Tryk.  Trekløveret  pinte 
sig  aarle  og  silde  for  at  hitte  paa  noget  rigtig 
Vittigt.  Fandt  de  engang  imellem  paa  Noget, 
saa  kunde  de  ikke  faae  det  skrevet  ned, 
det  blev  ligesom  borte  imellem  Fingrene  paa 
dem,  naar  de  fik  Pennen  fat;  eller  hvis  de  fik 
det  formet,  saa  blev  det  saa  underlig  fladt  paa 
Papiret,  de  følte  selv,  at  det  ikke  var  morsomt. 
Endelig  hittede  de  paa  Noget.  Der  var  den- 
gang i  »Korsaren«  en  Række  af  Billeder  med 
Overskriften  »Ny  Maade  at  læse  Klassikerne 
paa'^^;.  I  den  danske  Time  havde  de  havt 
Linierne : 

Dog  taalte  han  Slaget 
Rohg,  thi  Slag  af  en  Mø  beskjæmmer  ej  Helten. 

Det  maatte  kunne  gjøre  en  komisk  Virk- 
ning, naar  denne  Text  kom  under  et  Billede, 
hvor  en  arrig  KjæUing  bankede  sin  fulde  Mand. 

Saa  sendte  de  da  denne  Idee  ind  til  »Kor- 
saren ^<.  Tegningen  kunde  de  ikke  præstere, 
men  den  kunde  Bladet  jo  ogsaa  godt  selv  be- 
sørge. Derimod  blev  det  omhyggelig  angivet, 
at  Svaret  til  Forfatteren  skulde  indsendes  i 
Billet  mærket  L.  S.  A.  til  Reitzels  Boglade 
i  Kjøbenhavn,  hvor  den  vilde  bilve  afhentet. 
Det  var  en  spændende  Uge.  At  vente  5  Rdl. 
var  sagtens  for  dristigt,  men  2  Rdl.,  ialfald  i 
Rdl.  maatte  en  saadan  Vittighed  dog  nok  være 
værd.  Den  skulde  ikke  deles,  den  skulde  for- 
tæres i  Forening,  en  lille  Svir  hos  Christian 
Ledevogter  vilde  være  en  passende  Anvendelse; 
siden  kunde  man  jo  altid  skrive  Mere. 

»Korsaren«  kom  næste  Gang  uden  denne  nye 
Maade  at  læse  Klassikerne  paa,  men  der  havde  vel 
ikke  været  Plads  i  det  første  Nummer.  Det  næste 
havde  heller  ikke  Vittigheden,  og  da  det  tredie, 
som  endnu  blev  imødeseet  med  et  svagt  Haab, 
ikke  havde  taget  den,  maatte  man  vedgaae  for 
sig  selv,  at  nu  var  der  ingen  Udsigt  længere. 
For  en  Sikkerheds  Skyld  skrev  Lindbom  til 
en  Fætter  i  Kjøbenhavn  og  bad  ham  høre  sig 
for  hos  Reitael,  der  kunde  jo  dog  maaskee 
ligge    et   Brev,    som    foreslog    den    ærede    Ind- 

sender  en  eller  anden  Ændring,  skjønt  det  ikke 
var  let  at  indsee,  hvad  den  skulde  gaae  ud 
paa,  eller  som  af  Begejstring  over  denne  første 
Prøve  indbød  ham  til  at  blive  stadig  Medarbejder. 
Men  Fætteren  svarede  tilbage  —  efterat  have 
ladet  vente  paa  sig  utilbørlig  længe  —  at  der 
hos  Reitzels  ikke  var  noget  Brev  til  L.  S.  A., 
og  at  de  inde  i  Bogladen  havde  spurgt,  hvad 
det  skulde  være  om,  og  grint  ad  ham.  Der 
var  dog  vist  Noget  i  det,  naar  »Korsaren«  af 
og  til  blev  omtalt  som  et  simpelt  Blad. 


Erotik. 


Indtil  Alderen  af  tretten  eller  fjorten  Aar 
ere  Drenge  tilbøjelige  til  at  behandle  Kvinde- 
kjønnet,  ialfald  den  yngre  Del  deraf,  med  over- 
legen Ringeagt.  De  see  ned  paa  »Tøsene« 
som  Væsener  af  en  lavere  Art.  Denne  Følelse 
undergaaer  en  grundig  Forandring  i  Tidens 
Døb,  men  hvorledes  den  udvikler  sig,  beroer  i 
høj  Grad  paa  Forholdene.  Under  Indflydelse 
af  Familielivet,  hvor  der  er  rig  Dejlighed  til 
Omgang  med  unge  Piger  —  Søstre  og  Kusiner 
samt  deres  Veninder  —  skeer  det  gradvis, 
næsten  umærkelig;  fra  Degekammerat  bliver 
man  efterhaanden  Kavaleer,  og  den  erotiske 
Stemning  voxer  op  saa  at  sige  ubevidst,  fordi 
den  aldrig  savner  en  Gjenstand  —  eller  mange 
Gjenstande.  Paa  en  Opdragelsesanstalt  der- 
imod,   hvor   Drengene    leve    Dag    ud    og   Dag 

ind  uden  kvindelig  Paavirkning,  uden  Familie- 
livets fortrolige  Omgang  imellem  de  to  Kjøn, 
skeer  Overgangen  ofte  med  et  pludseligt  Spring, 
og  Ringeagten  eller  Ligegyldigheden  slaaer  med 
Et  over  i  sin  Modsætning. 

Ferierne  kunde  give  Anledning  til  smaa 
Forelskelser^  efter  flere  Ugers  Samliv  med 
Præstens  Jette  eller  Justitsraadens  Adelaide  var 
Hjertet  sat  i  visse  Svingninger,  der  gjorde 
Hjemvejen  til  Skolen  dobbelt  ubehagelig,  og  i 
den  første  Tid  sendtes  mangen  en  Tanke  til- 
bage til  det  nydelige  Pigebarn  med  de  brune 
Fletninger  eller  de  blonde  Lokker.  ^len  saa 
spæd  en  Flamme  kunde  ikke  bevares  uden 
Næring,  og  det  varede  ikke  længe,  førend 
disse  Stemninger  vare  sv^undne;  man  kunde 
ikke  engang  tale  om  dem  til  sin  bedste  Ven 
blandt  Kammerater,  thi  han  kjendte  hende  jo 
ikke  og  vålde  derfor  ikke  føle  nogen  Interesse 
for  Meddelelserne.  Men  naar  Hjertets  Strenge 
først  engang  vare  satte  i  Bevægelse,  behøve- 
vedes  der  kun  en  svag  Tone  for  atter  at  bringe 
dem  i  Svingning.  Og  den  Gnist,  som  atter  kunde 
tænde  Luen,  fandtes  som  oftest  paa  Ballerne. 
Det  afgjørende  Kriterium  var,    om    en  Dreng  i 

denne  Overgangsalder  fik  Lyst  til  at  dandse. 
Den  hidtil  forsmaaede  Idræt  viste  sig  da  pludselig 
i  et  ganske  nyt  Lys,  omgiven  af  en  hemmelig- 
hedsfuld Tillokkelse ,  hvorom  man  før  ikke 
havde  havt  nogen  Anelse.  Nu  var  der  ikke 
Tale  længere  om  at  spille  Lotteri,  om  at 
klodse  i  sig  af  alle  'Spise-  og  Drikkevarer,  om 
at  fylde  sine  Lommer;  man  var  helt  og  hol- 
den optagen  af  Ballets  Idee.  Saasnart  Isen 
var  brudt  efter  det  første  forlegne  Kvarteer, 
skyndte  man  sig  at  engagere  for  hele  Natten, 
omhyggehg  fordelende  sine  Damer  efter  den 
velbekjendte  Rangforordning,  hvorefter  første 
Vals  bestemmes  af  Pligten,  anden  af  Kjærlig- 
heden, Kotillon'en  helliges  til  de  livligste  og 
Frangaiserne  til  de  bedst  dandsende  Damer. 
Man  forsømte  ikke  nogen  Inklination,  og  man 
passede  at  stille  sig  saaledes  frem,  at  man  ikke 
blev  overseet,  naar  det  var  Damerne,  sorri  inkli- 
nerede. Man  var  beleven  og  ådret,  man  an- 
vendte stor  Omhu  paa  sit  Toilette,  man  kon- 
verserede og  gjorde  aandrige  Bemærkninger, 
især  i  den  satiriske  Retning ;  istedetfor  at  holde 
til  med  Røverbanden  derude  gjorde  man  sig 
elskværdig    ved    at    byde    om   og  forsømte  saa 

Skoledrenge.  1 3 

ikke  Lejligheden  til  at  begunstige  sine  Ud- 
valgte. Havde  man  bragt  det  saa  vidt,  at 
man  turde  vove  at  føre  en  Dands  op,  passede 
m.an  paa,  at  det  blev  en,  hvor  man  havde 
en  Dame,  som  man  ikke  brød  sig  videre  om, 
men  tillige  at  lade  den  Rigtige  mærke,  at  det 
var  for  hendes  Skyld,  at  man  udmærkede  sig. 
Paa  Udviklingens  første  Stadium  var  det 
altid  voxne  Damer,  Ungmøer  mellem  de  Tyve 
og  de  Tredive  eller  lidt  derover,  som  man 
sværmede  for.  Der  var  Skjønheder,  som  paa 
denne  Maade  vare  saa  at  sige  gaaede  i  Arv 
fra  den  ene  Slægt  til  den  anden,  som  i  en 
Række  af  Aar  havde  havt  deres  Kavallerer  i 
fjerde  og  femte  Klasse.  De  havde  vel  sagtens 
hellere  seet  noget  ældre  Tilbedere,  Folk,  som 
vare  Noget  og  kunde  antages  (eller  bringes  til) 
at  have  reelle  Hensigter.  Men  af  Mangel  paa 
Bedre  tog  de  tiltakke;  det  smigrer  dog  altid 
at  være  i  Velten,  selv  om  det  kun  er  hos 
halvvoxne  Drenge,  især  naar  det  er  nette  og 
opvakte  unge  Mennesker.  Og  for  disse  selv 
var  denne  Maade  at  prøve  deres  Vinger  paa 
ikke  forbunden  med  nogen  Risiko  for  at  blive 
drillede  eller  stukne   ud    af  ældre  Kammerater^ 

de  havde  jo  selv  gjennemgaaet  det  samme 
Stadium,  og  de  vare  højhjertede  nok  til  at 
mindes  det  ved  af  og  til,  naar  der  ikke  var 
noget  Bedre,  at  betænke  disse  Skolens  faste 
Sværmerier  med  en  Dands  eller  en  Inklination. 
Først  senere  vovede  man  sig  i  Lag  med 
jevnaldrende  unge  Piger.  Her  var  Tallet  mere 
indskrænket,  men  til  Gjengjæld  kunde  Følel- 
serne koncentrere  sig  stærkere.  Attrups  to 
Kusiner  fra  Særløse  Præstegaard  —  >Jordbær- 
Kusinerne«,  som  de  betegnedes  i  det  fortro- 
ligere Omgangssprog  —  vare  nette  Pigebørn, 
og  naar  de  kom  paa  Ballerne,  kunde  de  ikke 
alene  regne  paa  en  Dands  med  hver  af  de  tre 
Venner,  men  disse  sørgede  ogsaa  for,  at  der 
var  et  tilstrækkeligt  Sæt  af  Kammerater  til  at 
fylde  hele  deres  Balliste.  Nogen  dybere  Fø- 
lelse skjulte  sig  dog  ikke  bag  denne  Opmærk- 
somhed. Ganske  anderledes  var  det  med 
Amalie  Bech,  en  femtenaarig  Skjønhed  med 
brune  Øjne  og  tykke  Fletninger,  der  laae  vik- 
lede om  det  fine  Hoved,  slank  og  koket,  som 
C:  Femtenaarig  kan  være  det.  Hendes  For- 
ældre boede  i  Byen,  og  en  yngre  Broder  gik 
i  Skolen,  men  hun  havde  længe  været  upåagtet, 

indtil  det  engang  slog  ned  som  et  Lyn  hos 
alle  tre  Venner,  at  hun  var  dejlig,  og  at  her 
var  et  værdigt  Maal  for  deres  Hjertes  dybeste 
Følelser.  Drenge-Forelskelser  have  det  Ejen- 
dommelige, at  de  ikke  plages  synderlig  af 
Jalousi ,  de  lade  sig  uden  kj endelig  Vanskelig- 
hed dyrke  i  Kompagni.  Det  generede  ikke 
nogen  af  dem,  at  de  to  Andre  havde  udkaaret 
sig  den  samme  Hjertes  Dame,  tvertimod.  det 
forhøjede  Nydelsen,  det  tillod  at  tale  sammen 
om  sine  Følelser,  det  var  ligesom  en  ridderlig 
Væddestrid.  Hele  Klassen  kom  snart  til  Er- 
kjendelse  om,  at  AmaUe  var  nydelig,  og  for- 
elskede sig  i  hende,  men  det  blev  aUigevel  er- 
kjendt,  at  Trekløveret  havde  Prioriteten,  og  at 
man  ikke  burde  gaae  dem  altfor  stærkt  i  Be- 
dene. Selv  »Balder«,  hvis  Elskovsdigt  havde 
havt  hende  til  Gjenstand,  respekterede  dette. 
Paa  Navnetræerne  og  dybt  inde  i  Skoven  paa 
jomfruehge  Bøge  blev  Amalies  Navn  skaaret 
i  Barken ,  parret  sammen  med  næsten  alle 
Alfabetets  Bogstaver  og  omgivet  af  Hjerter. 
Søndag  Formiddag  var  det  en  sat  Regel,  at 
man  i  Grupper  paa  To  eller  Tre,  saa  fint  pyn- 
tet   som    muligt,     spadserede    igjennem    Byens 


EROTIK.  197 

Hovedgade  og  hilste  dybt  ved  det  lave  Vindue 
i  Stue-Etagen,  hvor  Amalie  sad  med  sit  Bro- 
deri og  med  vel  holdt  Overraskelse  bøjede  sin 
Svanehals.  Hvem  der  tjente  mest  ved  det 
Hele,  var  Broderen.  Han  blev  behandlet  med 
et  Hensyn,  der  laae  langt  over  hans  Trin  i 
Skolen,  kunde  gjøre  fordelagtigere  Bytte  af 
Frokost  end  nogen  Anden  og  savnede  aldrig 
Hjælp  til  en  vanskelig  Stil.  Fyren  vidste 
meget  godt  Besked  og  tog  imod  alle  Begun- 
stigelser uden  noget  Samvittighedsnag.  At  be- 
nytte ham  som  Mellemmand  for  at  tolke  stille 
Følelser  faldt  Ingen  ind,  men  alligevel  forstod 
han  at  gjøre  sig  Situationen  indbringende.  I 
al  HemmeUghed  aabnede  han  en  lille  Handel 
med  Lokker  af  sin  Søsters  Haar;  Prisen  varie- 
rede efter  Vedkommendes  Evner,  men  den 
dybeste  Taushed  blev  altid  paalagt.  Alligevel 
kom  det  ud,  og  disse  Lokker,  som  hver  Enkelt 
havde  troet  at  være  ene  om,  mistede  pludselig 
næsten  al  Værdi,  da  det  viste  sig,  at  de  vare 
fælles  Eje;  desuden  udbredte  sig  det  Rygte,  at 
de  ikke  engang  vare  ægte,  men  klippede  af 
en  yngre  Søster,  som  Ingen  brød  sig  om. 
Ved  næste  Bal  besluttede  Trekløveret  at  sikkre 

sig  Noget,  om  hvis  Ægthed  der  ikke  kunde 
rejses  Tvivl,  selv  om  det  kun  stod  i  en  fjer- 
nere Forbindelse  med  ^^-Gjenstandens«  Person. 
De  passede  paa,  hvor  Amalie  havde  hængt 
sin  sorte  Mantille,  og  under  en  af  Dandsene 
sneg  de  sig  derhen  og  afklippede  et  langt 
Stykke  af  Fryndserne,  som  de  saa  fordelte 
imellem  sig.  Attrup  puttede  sin  Part  i  Veste- 
lommen, hvor  den  blev  liggende  og  rodedes 
sammen  med  Kniv,  Uhrnøgle,  Knapper,  Top- 
viskelæder og  andre  rare  Sager  •,  Stjernkrone  bar 
sin  i  en  Skindpose  om  Halsen;  Lindbom 
havde  sin  opklistret  paa  et  sirligt  Stykke  Pa- 
pir med  Roser  i  Hjørnerne  og  med  Underskrift: 

Amor  virentis  et  .   .   . 
Boctæ  psallere  AmaVm 
Fidchris  excnhat  in  genis. 

Q.  Horatius  Flaccus,  Carm    IV,   13. 

Det  var  fra  nu  af  væsenUg  Amalie,  som 
gav  Ballerne  Tillokkelse,  og  en  Dands  med 
hende  hørte  til,  for  at  man  skulde  have  nogen 
Glæde  deraf.  Det  var  derfor  et  haardt  Slag 
for  Stjernkrone,  da  han  engang  kom  bagefter  \ 
Toilettet  havde  taget  ham  saa  lang  Tid,  at 
han   først   kom   ned,    efterat    hun    havde    givet 

alle  sine  Dandse  bort,  selv  »fjortende  Extra«, 
som  gjerne  blev  dandset  før  den  første. 
Ganske  ærlig  var  det  nok  ikke  gaaet  til,  der 
var  Grund  til  Mistanke  om,  at  Broderen  havde 
været  Kommissionær  for  flere  anticiperede 
Engagementer.  Men  fuld  var  Listen,  og  Amalie 
yttrede  ikke  engang  nogen  Beklagelse  der- 
over. 

—  »Hvad  skal  Du  dandse  med  hende?« 
spurgte  han  Attrup. 

—  »Cotillon,  den  allerlængste  Dands^  jeg 
var  den  Allerførste    til  at  engagere  hende.« 

—  »Attrup,  hvis  Du  er  min  V"en,  saa  af- 
staaer  Du  mig  den  Dands«. 

—  vNej  saagu  gjør  jeg  ej.  Du  kunde  jo 
være  kommen  itide.« 

—  »Du  laante  en  Mark  af  mig  imorges, 
Attrup  1  Den  vil  jeg  eftergive  Dig,  hvis  Du 
vil  lade  mig  faae  den  Cotillon«. 

—  »Den  er  ikke  meget  værd.  Men  vil  Du 
give  en  Pot  Nødder  til?« 

—  »Lad  gaae  I« 

—  »Godt,  af  de  store  spanske!  Men  sig 
ikke  et  Ord  til  Nogen,  førend  vi  lige  skal  gaae 
ind  til  Cotillon.« 

Da  øjeblikket  var  kommet,  hinkede  Attrup 
hen  til  Amalie  med  Vennen  under  Armen  og 
beklagede  meget,  at  han  lige  havde  traadt 
fejl  paa  Foden  og  ikke  kunde  dandse,  men  at 
Stjernkrone  vilde  have  den  Ære  at  erstatte 
ham  hos  Frøkenen.  Maaskee  opsteg  der  hos 
hende  en  lille  Anelse  om,  at  det  ikke  hængte 
rigtig  sammen,  men  at  sidde  over  kunde  man 
jo  ikke  risikere,  og  desuden  dandsede  Stjern- 
krone  meget  bedre,  saa  at  Byttet  kom  istand. 
Hendes  eneste  Hævn  var  at  bemærke  til 
Attrup,  da  hun  siden  traf  ham  i  en  Inklina- 
tionstour:  *Det  var  da  rigtig  heldigt,  at  Deres 
Fod  kom  sig  saa  snart  igjen.«  —  »Ja,  Frøken! 
Jeg  fik  Noget  af  Stjernkrone  til  at  gnide  den 
med.  Men  jeg  har  forresten  min  Nød  ved  at 
dandse  med  en  Anden  end  Dem!« 


Koncert  og  Komedie. 


Musiken  blev  dyrket  med  Lyst  og  Iver. 
Musiklæreren  var  en  dygtig  Mand  med  livlig 
Interesse  for  sit  Fag,  og  han  fandt  god  Støtte 
hos  Rektor,  som  selv  var  en  smagfuld  Musiker. 
Man  kunde  efter  frit  Valg  lære  Pianoforte  eller 
et  andet  Instrument,  men  Sandheden  byder  at 
bekjende,  at  denne  Form  af  Musiken,  som  kræ- 
vede flittig  Øvelse  og  altsaa  Opofifrelse  af  en 
Del  af  Fritiden,  ikke  tiltrak  Mange;  der  var 
nok,  som  begyndte  derpaa,  men  det  store  Fler- 
tal manglede  Udholdenhed  til  at  arbejde  sig 
igjennem  Skalaernes  og  Fingerøvelsernes  golde 
Ørken,  og  det  var  kun  de  særlig  musikalsk 
Anlagte,  som  banede  sig  Vej  til  det  forjættede 
Land.  Vokalmusiken  stillede  ikke  saa  strenge 
Fordringer  og  gav  hurtigere  Udbytte,  og  den 
optraadte  med  en  vis  Tvang,    thi  Enhver,   som 

overhovedet  havde  Stemme,  skulde  synge  med. 
Det  var  forholdsvis  betydeHge  Resultater,  som 
opnaaedes.  Naar  de  enkelte  Stemmer  vare 
indøvede,  holdtes  om  Lørdagen  Sammensang, 
og  der  indstuderedes  saaledes  en  stor  Mængde 
livlige  og  muntre  Sange,  som  lød  fortræffelig 
for  de  fire  Stemmer,  og  ved  festlige  Lejlig- 
heder, særlig  under  Exkursionerne,  kunde  Skolen 
møde  med  et  anseeligt  Repertoire;  til  ikke 
mindre  Fornøjelse  for  Sangerne  end  for  Til- 
hørerne. Men  heller  ikke  for  større  Ting 
veges  der  tilbage.  Ved  Konfirmationen  blev 
der  fra  Orgelet  udført  en  stor  Kantate  med 
Solopartier,  Kvartetter  og  fulde  Kor,  som 
netop  ved  den  aarlige  Gjentagelse  gjorde  et 
dybt  Indtryk  og  efterlod  varige  Erindringer. 
Ved  Skolens  Højtider  og  ved  de  Glædes-  eller 
Sørgefester,  hvortil  Begivenhederne  ude  i  den 
store  Verden  gav  Anledning,  spillede  det  musi- 
kalske Element  altid  en  væsenhg  Rolle.  Fra 
en  fordums  Musiklærer  var  der  nedarvet  et 
Par  omfattende  Kompositioner  i  Oratorie-Stil, 
som  kostede  Eleverne  megen  Møje  ved  Ind- 
studeringen,   men  imponerede  dem    som    noget 

særdeles    Højtideligt      En   af  dem,    med    Text 
af  Thaarup,  begyndte  med  Ordene: 

Æonen  fødes,  den  forgaaer, 
Men  Du,  o  Jehovah  bestaaer! 

Hvad  »Æonen^  var,  vidste  ialfald  ingen 
af  de  smaa  Sangere,  og  det  var  saa  flaut  at 
spørge,  men  selv  denne  Uvidenhed  bidrog  Sit 
til  at  forhøje  Indtrykket.  Og  Akkompagne- 
mentet udførtes  af  fuldt  Orkester,  hvor  for- 
skjellige  agtbare  Lærere,  hvem  man  slet  ikke 
havde  tiltroet  saadanne  Færdigheder,  trakte- 
rede Violin  eller  Bratsch,  Fløjte  eller  Klarinet, 
men  rigtignok  maatte  finde  sig  i  at  fungere 
sammen  med  Spillemændene  fra  Braaby,  som 
ellers  besørgede  Dandsemusiken  ved  de  mindre 
Baller,  naar  det  var  for  kostbart  at  forskrive 
Musik  fra  Kjøbenhavn.  Hine  musikalske  Anti- 
kviteter, som  heller  ikke  passede  til  de  Høj- 
tidehgheder,  hvor  de  skulde  bruges,  blev  dog 
efterhaanden  afskaffede  og  maatte  vige  Pladsen 
for  mindre  kunstlede  Kompositioner,  kun  led- 
sagede af  Pianoforte. 

Af  og  til  gjæstedes  Byen  af  rejsende  Vir- 
tuoser eller  af  Sangere  fra  det  kongelige  Theater. 

Skolen  gav  dem  da  Lokale  i  en  af  sine  Fest- 
sale, og  Koncerterne,  hvor  Byens  Herrer  og 
Damer  samledes  med  Lærere  og  Elever,  havde 
et  vist  tiltalende  Præg  af  Familiefester.  Men 
efterhaanden  som  den  musikalske  Indøvelse 
skred  fremad,  vovede  man  sig  til  Koncerter 
væsenlig  ved  egne  Kræfter,  hvortil  da  Honora- 
tiores fra  By  og  Omegn  indbødes  som  Gjæ- 
ster.  Man  skyede  end  ikke  større  Opgaver, 
kombinerede  Nummere  fra  de  halvt  forglemte 
Operaer  af  Weyse  og  Kuhlau,  Kunzen  og 
Schulz,  nye  Ting  af  Hartmann  og  Gade,  som 
allerede  dengang  straalede  paa  vort  musikalske 
Firmament.  Indstuderingen  var  vanskelig  nok, 
og  Prøverne  vare  utallige,  men  ogsaa  disse 
morede,  og  Enhver  gjorde  sit  Bedste;  at  faae 
betroet  et  lille  Soloparti,  om  det  saa  kun  var 
en  enkelt  Strofe  i  de  morsomme  og  melodiske 
Scener  fra  »Hugo  og  Adelhejd«,  regnedes  for 
en  Udmærkelse.  Store  Korsange  som  »Vestens 
fjerne  Bjerge  blaane«   eller 

^^  Hyænen  bygger  sin  Hule, 
Han  kradser  i  Jorden  haard; 
Ham  kan  selv  Byttet  ej  skjule 
Den  hellige  Kirkegaard«. 

være  yderst  populære,  og  baade  før  og  efter 
Koncerten  kunde  man  høre  disse  Melodier  med 
de  snurrige  Ord  —  især  tredie  Vers:  »Kroko- 
dillen lurer  i  Sivet«  —  blive  brølte  paa  Kamre  og 
i  Gange,  Disse  Ensemble-Nummere  vexlede  med 
Solosang  og  Kvartetter.  Ved  Kirkekoncerter 
nøjedes  man  ikke  med  saadanne  Smaating  som 
en  Motetto  af  Haydn:  hisana  et  vana  cura 
eller  Soloarier  som  den  for  Brølebas  udmærket 
liggende  »Ensomt  Herrens  Bjerg  i  Ørknen 
stod«,  men  man  gav  sig  ilag  med  Partier  af 
Mozarts  berømte  Requiem  og  med  indviklede 
Chor  som  det  af  Mendelssohn-Bartholdys  Ora- 
torium: >->Ergret/t  und  bindet  thn<^.  Selv  paa 
den  store  Orkestermusik  vovede  man  sig  ind, 
men  det  var  rigtignok  kun  med  Haydns  Sym- 
foni for  Børneinstrumenter.  Tiderne  vare  nøj- 
somme dengang,  og  Hovedstaden  laae  en 
Dagsrejse  borte.  Tilhørerne  vare  altid  meget 
tilfredse  med  de  Nydelser,  der  tilbødes  dem, 
og  dog  morede  de  sig  næppe  halvt  saa  godt 
som  de  Udførende. 

En  stærk  Impuls  fik  Kvartetsangen  ved  et 
Par  Besøg  af  udvalgte  Sangere  fra  Studenter- 
sangforeningen i  Kjøbenhavn.  De  kom  gjerne 
ved  Pintsetid,  naar  den  dejlige  Natur  udfoldede 

sig  i  sin  friskeste  Foraarspragt,  og  det  var 
altid  store  Fester,  ved  hvilke  man  ligesom  ind- 
viedes i  en  højere  Verden.  Med  danske  Sange 
var  det  dengang  endnu  temmelig  fattigt,  men 
desto  rigere  var  Repertoiret  af  tydske  og 
svenske  Kompositioner,  og  navnlig  stod  i  hine 
Dage  —  for  ikke  at  tale  om  den  evigunge 
Bellman  —  A.  F  Lindblad  og  Otto  Lindblad 
i  deres  fulde  Glorie.  Sange  som  ^Hbr  jag 
forssens  vilda  fall<^,  y>Sått  machinen  tgdng, 
hr.  kaptenc ,  »Vintern  ras  at  ut<t  og  mange 
flere  vare  dengang  nye  og  næsten  ukjendte 
herhjemme.  Af  det  tydske  Repertoire  vare 
Ting  som  ->.  Sankt  Paulus  war  ein  Medtcus<~< 
eller  Parodien  y^Hartwig  und  Nathusius<i 
meget  yndede.  Ved  de  festlige  Middage,  paa 
Kjøreturene  i  Omegnen,  under  Baadfarterne 
over  Søen  lød  disse  fængslende  Melodier  med 
deres  rige  Harmonier,  udførte  af  de  ypperlige 
og  fortrinlig  indøvede  Sangere,  som  Aaben- 
barelser  og  slog  dybt  ned  i  de  unge  Sind. 
Naar  saa  de  elskværdige  Gjæster  vare  borte, 
søgte  man  at  opfriske  Erindringen  om  de 
nydelsesrige  Dage  ved  at  indstudere  det  Bedste 
af  det,    man   havde    hørt,    og  at  stræbe  hen  til 

en  ligesaa  fuldendt  Udførelse.  Hvad  det  kneb 
mest  med,  var  Primo-Tenoren;  den  falder  altid 
sparsomt,  men  er  især  yderst  vanskelig  at  finde 
imellem  Skoledrenge,  hvis  Stemmer  næsten  al- 
tid slaae  over  lige  fra  Alt  til  Bas  eller  ialfald 
til  noget  hæst  Noget,  der  til  Nød  kan  bruges 
som  Bas.  men  ikke  formaaer  at  hæve  sig  til 
de  høje  Toners  klangfulde  Flugt.  Heldigvis 
var  der  Præsten  i  Nabosognet,  hans  malm- 
klingende  Tenor  kunde  gjøre  Fyldest  for  tre, 
han  kjendte  Alting  og  sang  Resten  fra  Bladet, 
og  naar  han  med  sit  frejdige,  glade  Ansigt 
stillede  sig  i  de  Unges  Rækker  og  satte  i  med 
fuld  Kraft,  maatte  der  komme  Liv  selv  i  den 
Trægeste. 

Det  var  efter  et  Besøg  af  Kjøbenhavnerne, 
at  man  vovede  sig  til  et  Forsøg  paa,  hvad 
man  kunde  præstere  i  det  Frie.  En  dejlig 
Juniaften  blev  alle  Sangerne  tilsagte  til  at  møde 
paa  Badebroen,  og  derfra  roede  saa  tre  fulde 
Baade  ud  paa  Søen,  der  laae  blank  uden  en 
Krusning  og  spejlede  sine  skovkrandsede  Bred- 
der, sine  romantiske  Odder  og  Øer.  Solen 
sank,  og  det  lange  Tusmørke  svandt  under 
Sangene,    der   klang   hen   over  den  stille  Flade 

Og  gav  Ekko  fra  Skovene,  Inde  paa  Bredden 
saae  man  i  ubestemte  Omrids  Klynger  af 
Herrer  og  Damer,  som  lyttede  til.  De  vif- 
tende Lommetørklæder  tog  man  til  Indtægt 
som  Bifald;  Sandheden  var,  at  de  mindre  vare 
helligede  Sangerne  end  de  tætte  Myggesværme, 
men  naar  man  ikke  vidste  det,  gjorde  det  jo 
ikke  Noget.  Maanen  steg  op  og  kastede  sit 
sittrende  Skjær  henover  Vandet,  fyldte  Skovene 
med  Lys  og  Skygge.  Der  var  ikke  en  Dreng, 
saa  kaad  og  tankeløs  han  ellers  kunde  være, 
uden  at  hans  unge  Hjerte  den  Aften  fyldtes 
af  Skjønhedsindtryk,  af  Kjærlighed  til  det 
skjønne  Hjem,  til  Fædrelandet,  til  alt  Godt  og 
Stort  i  den  hele  dejlige  Verden.  Det  var 
langt  over  Sengetid,  men  Fortryllelsen  havde 
grebet  selv  de  strengeste  Hævdere  af  den 
regelmæssige  Orden.  Omsider  intoneredes 
Hartmanns  saa  stemningsrige  *  Snart  er  Natten 
svunden«,  dengang  endnu  jomfruelig  ny,  og  da 
de  sidste  Toner  vare  døde  hen,  faldt  Aarerne 
plaskende  i  Vandet.  Men  ogsaa  Vejen  hjem 
maatte  lægges   tilbage  i  Sang. 

—     .Pas    nu    godt    paa,     Sekundbasserne  1 
Markeer  godt  den  dobbelt  hurtige  Takt  i  de  to 

første  Linier.  Og  Primobasserne,  fald  rigtig  ind 
med  tycker  du  .  .  To  Fjerdedels  Takt.  A  dur, 
A — cis — e — a!    Og  saa  sæt  i!  En,  To 

Sd  lunka  vi  sd  smdningom  .   .  .« 

Komedierne  vare  Skolens  eget  Værk; 
Initiativet  til  dem  blev  taget  af  Eleverne  selv, 
men  en  af  Lærerne,  som  ellers  ikke  var  meget 
afholdt  —  hans  staaende  Øgenavn  var  »Oxen«, 
men  det  hørte  man  sjelden  i  Komedietiden  — 
ydede  sin  Bistand  som  Instruktør  og  skaffede 
herved  Sagen  udmærket  Støtte,  ligesom  Musik- 
lærerens Assistance  som  oftest  var  af  stor  Be- 
tydning for  det  Hele.  Det  var  altid  en  af 
Aarets  vigtigste  Begivenheder,  og  det  regnedes 
for  en  stor  Ære  at  komme  til  at  spille  med. 
Selvfølgelig  var  det  de  højere  Klasser,  som 
havde  Ledelsen,  og  fra  dem  udvalgtes  Hoved- 
aktørerne, men  til  Damerollerne,  navnlig  til  de 
unge  Piger,  maatte  der  bruges  halvvoxne 
Drenge,  hvis  Stemme  endnu  ikke  var  i  Over- 
gang, og  ved  Valget  af  dem  kom  det  da  for- 
trinsvis an  paa  et  kjønt  Udseende,  som  kunde 
antages  at  ville  tage  sig  godt  ud  i  kvindelig 
Dragt.     Man  var  ikke  bange  for  at  stile  højt  L 

Skoledrenge.  14 

disse  dramatiske  Forsøg  og  frygtede  ikke 
synderlig  for  Sammenligning  med  det  konge- 
lige Theater,  dengang  den  eneste  Scene  i  Hoved- 
staden; om  end  de  fleste  af  de  ældre  Tilskuere 
havde  seet  de  samme  Stykker  udførte  derinde 
af  de  fremragende  Kunstnere,  som  da  flokke- 
des paa  Theatret,  vidste  man,  at  disse  vilde 
være  lemfældige  Dommere  over  de  ungdomme- 
lige Forsøg,  medens  hele  Resten  vilde  være 
ude  af  Stand  til  at  drage  nogen  Sammenlig- 
ning. Et  Stykke  af  Holberg  maatte  nødven- 
dig høre  med  til  Aftenens  Forestilling,  og  med 
det  parredes  saa  en  af  Heibergs  Vaudeviller 
eller  et  af  Henrik  Hertz's  Lystspil;  først  senere 
kom  Studenterkomedien  frem  i  en  saadan 
Form,  at  den  kunde  spilles  udenfor  Studenter- 
nes egen  Kreds,  og  det  blev  da  Hostrup  med 
»Gjenboerne«  og  »Spurv  i  Tranedands«,  Peter 
Faber  med  »Stegekjælderen« ,  som  maatte 
holde  for. 

Man  havde  spillet  »Jean  de  France<s  »Hen- 
rik og  Pernille«  og  :*det  arabiske  Pulver«, 
Heibergs  »Aprilsnarrene«  og  »de  Uadskille- 
lige«, Hertz's  »Flyttedagen«.  Nu  havde  man 
efter    ma^ge    Raadslagninger    besluttet   sig   for 

»Debatten  i  Politivennen«  og  )!> Julestuen«,  og 
Fordelingen  af  Rollerne  var  begyndt.  De  tre 
Venner  vare  ved  denne  Lejlighed  i  forreste 
Række,  de  havde  allerede  tjent  deres  drama- 
tiske Sporer  ved  forskjellige  Smaaroller  i  de 
foregaaende  Aar,  og  nu  var  deres  Tour  kom- 
men til  at  brillere  i  de  større.  Stjernkrone 
var  selvskreven  til  Elskeren,  den  elegante 
Elsker .  og  vilde  slet  ikke  høre  om  nogen 
anden  Rolle;  han  sukkede  ved  Tanken  om,  at 
det  ikke  var  faldet  i  hans  Lod  at  spille  Lieute- 
nant  von  Stein  i  »de  Uadskillelige«  og  saa- 
ledes  vise  sig  for  Amalie  og  en  beundrende 
Samtid  i  militær  Uniform  eller  dog  ialfald  med 
kunstige  Knebelsbarter  —  I  Guder,  Knebelsbarter ! 
—  men  fandt  nogen  Trøst  i  Tanken  om  Emil 
Hallings  høje  Silkehat  samt  Leanders  Pudder- 
paryk og  slingrende  Kaarde.  Lindbom  var 
længe  i  Tvivl  med  sig  selv,  han  syntes,  at 
han  egenlig  kunde  udføre,  hvad  det  skulde 
være,  og  vaklede  imellem  Madamen,  Hør- 
kræmmeren, Andreas  og  Langhalm,  indtil  han 
endelig  slog  sig  ned  paa  den  Første,  men  med 
det  udtrykkelige  Vilkaar,  at  han  saa  kom  til 
at    spille     den     holbergske     Skolemester.       At 

14* 

Attrup  maatte  optræde  i  det  lavkomiske  Fag, 
betragtedes  som  en  given  Sag,  og  saa  blev 
han  Langhalm  og  Arv.  Egenlig  var  den  sidst- 
nævnte Rolle  tiltænkt  Kolstrup,  men  det  viste 
sig  umuligt  for  ham  at  lære  den  udenad  i  saa 
kort  Tid;  han  blev  degraderet  til  den  ældste 
af  Børneflokken :  »Christoffer,  Henning,  Peer,  Else, 
Marie,  Anne«  og  gjorde  som  saadan  umaadelig 
Virkning  ved  usminket  Naturlighed.  Til  de  to 
unge  Piger,  Petrea  og  Marie,  blev  udseet  to 
Elever  i  fjerde  Klasser,  den  ene  blond  og  den 
anden  brunet,  begge  kvikke  og  med  gode 
Sangstemmer,  og  i  dem  havde  man  jo  saa 
tillige  en  Leonora  og  en  Pernille.  Man  for- 
søgte sig  frem  for  at  faae  alle  de  mange  andre 
Roller  besatte,  og  efterat  et  Par  Stykker,  som 
havde  viist  sig  aldeles  umulige,  vare  ombyttede 
med  Andre,  var  man  paa  det  Rene  med  det 
Hele  undtagen  Magdelone.  Hende  vilde  eller 
turde  Ingen  indlade  sig  paa,  og  det  truede 
nogen  Tid  med,  at  hele  »Julestuen«  skulde 
strande  herpaa,  indtil  det  blev  vedtaget  med 
alle  Stemmer  imod  een,  at  Lindbom  skulde  af- 
give sin  Skolemester,  som  man  sagtens  kunde 
faae  besørget,  og  være  Magdelone;    han  prote- 

sterede  længe  forgjæves,  han  havde  allerede 
lært  Magisterens  Rolle,  han  kunde  ikke  være 
tjent  med  at  vise  sig  for  Publikum  (og  Amalie^ 
i  to  gamle  Fruentimmer-Roller,  de  havde  Alle- 
sammen lovet  ham ,  at  hans  Vilkaar  skulde 
blive  opfyldt;  men  hvad  enten  han  peb  eller 
sang,  maatte  han  finde  sig  i  sin  Skjæbne,  og 
efterhaanden  forsonede  han  sig  med  den. 

Prøverne  begyndte,  og  det  var  et  vidtløf- 
tigt Stykke  Arbejde.  Hver  Aften  i  Fritimen 
før  Sengetid  blev  der  mange  Uger  efter  hin- 
anden prøvet  og  atter  prøvet,  snart  paa  Hertz 
og  snart  paa  Holberg.  I  Førstningen  kunde 
naturligvis  Ingen  sin  Rolle,  man  spillede  med 
Bogen  i  Haanden,  og  da  det  indtil  videre 
nærmest  gjaldt  om  at  lære  at  sige  RepHkerne 
med  nogen  Naturlighed  og  med  fornuftig  Be- 
toning, havde  det  heller  ikke  saa  stor  Hast 
med  at  lære  udenad.  Det  kom  efterhaanden 
og  ligesom  af  sig  selv,  kun  Attrup  var  ufor- 
bederlig og  bragte  sine  Medspillende  til  For- 
tvivlelse ved  aldrig  at  falde  ind  paa  rette  Sted 
eller  give  dem  det  rigtige  Stikord ,  skjøndt 
han  var  morsom  nok  i  sin  Gjengivelse.  Pud- 
sigt   var    det,     hvor    ofte    der    i     det     daglige 


214  KONCERT    OG    KOMEDIE. 

Skoleliv  kom  Lejlighed  til  at  benytte  et  eller 
andet  Citat  fra  Komedierne,  og  adskillige  Tale- 
maader  slog  sig  fast  i  det  ejendommelige  Sprog, 
hvoraf  hver  Skole  har  sit  eget.  Samtidig  gik 
Indøvelsen  af  Musiknummerne  sin  Gang,  og 
her  var  der  store  Vanskeligheder  at  overvinde, 
især  de  mange  kombinerede  Nummere.  Det 
var  et  stort  Øjeblik,  da  Prøverne  tillige  kom 
til  at  omfatte  det  Musikalske,  men  der  var  da 
heller  ikke  mere  end  fjorten  Dage  tilbage  til 
den  store  Aften,  og  hele  Personalet  var  be- 
gyndt at  blive  træt,  saa  at  der  nok  kunde  be- 
høves en  Opmuntring.  Et  nyt  Incitament  kom, 
da  Fragtmanden  indtraf  fra  Kjøbenhavn  og 
bragte  en  stor  Kiste  med  holbergske  Dragter, 
mandlige  og  kvindeUge,  med  Tilbehør  af  pud- 
drede  Parykker,  kunstige  Sæt,  trekantede 
Hatte,  Kaarder  osv.,  det  Hele  fra  en  af  Byens 
Maskerade-Garderober  \  man  kunde  ikke  blive 
træt  af  at  prøve  alt  dette  Stads  og  med  For- 
undring studere  i  Spejlet  den  fuldstændige 
Forandring,  som  en  Paryk  eller  et  Hovedsæt 
kan  gjøre  i  et  Ansigt.  For  de  borgerlige 
Dragter  til  det  første  Stykke  var  der  allerede 
forud    gjort    Udveje    ved    Laan    rundtomkring, 

hvorved  hver  enkelt  Aktørs  Sindrighed  blev 
stillet  paa  haarde  Prøver,  og  Aftale  var  truffen 
om,  hvor  Damerne  skulde  pyntes,  thi  dette 
maatte  skee  hos  venskabelige  Familier  nede  i 
Byen,  medens  den  sidste  Tilretning  og  den 
nødvendige  Omklædning  kunde  foregaae  bag 
Tæppet. 

Godt  var  det,  at  man  var  saa  rigelig  i 
Forhaanden,  thi  den  sidste  Uge  var  optagen  af 
et  Arbejde,  som  næsten  helt  absorberede  Inter- 
essen, nemlig  det  at  invitere  Tilskuerne.  Denne 
Ære  var  forbeholdt  de  optrædende  Aktører, 
og  den  lod  man  sig  ikke  betage.  Først  skulde 
der  imidlertid  skrives  Plakater,  og  her  blev 
alle  Skolens  Kalligrafer  satte  i  Virksomhed  ;  til 
Rektor  blev  der  af  Tegnetalentet,  en  vordende 
Kunstner,  forfærdiget  et  sandt  Pragtstykke,  et 
helt  Folioark  med  mythologiske  Figurer  og 
Emblemer,  med  fint  udførte  Portræter  af  Hol- 
berg og  Wessel,  med  Bogstaver  saa  snørklede 
og  kunstige,  at  de  knap  kunde  læses.  Resten 
var  simplere,  men  med  passende  Gradationer 
fra  de  fineste  Honoratiores  ned  til  den  store 
Mængde^  man  kunde  godt  finde  en  Slags  Rang- 
forordning,   om    ikke  just    den    kongelige,    i  de 

forskjellige  Trin  af  Udstyring.  Det  var  vanske- 
ligt nok  at  faae  Indbydelserne  fordelte,  Alle 
vilde  til  Rektor,  Alle  til  Amtmanden,  Ingen 
brød  sig  om  de  Lærere,  som  vare  ilde 
lidte.  Der  var  stor  Strid  om,  hvem  der  skulde 
præsentere  sig  med  Plakaten  for  Amalie  og 
hendes  Forældre,  det  maatte  tilsidst  afgjøres 
ved  Lodtrækning,  og  Lindbom  blev  den  Lykke- 
lige, hvilket  dog  ikke  indbragte  ham  nogen 
synderlig  Fornøjelse,  da  Amalie  slet  ikke  viste 
sig,  og  da  hendes  Moder  affærdigede  ham 
temmelig  kort  uden  at  byde  ham  Vaadt  eller 
Tørt;  det  er  muligt,  at  Sammenhænget  med  de 
manglende  Fryndser  var  blevet  røbet  for  den 
værdige  Dame.  Tilsidst  var  ogsaa  dette  Sta- 
dium overvundet,  der  vis  e  sig  ikke  længere 
paa  Gaden  imellem  12  og  i  pyntede,  friserede 
Elever  med  Ruller  af  Papir  under  Armen; 
Gjæsterne  vare  stævnede,  det  gjaldt  nu  om  at 
præstere  Gjæstebudet. 

Komedierne  blev  altid,  for  Tidsbesparel- 
sens Skyld,  givne  en  Søndag.  Allerede  tidlig 
paa  Formiddagen  indfandt  Damerollerne  sig  i 
de  venskabelige  Familier,  hvor  de  skulde  pyntes, 
og  her  gik  det  til  med  stor  Hemmelighedsfuldhed ; 


KOKCERT    OG    KOMEDIE.  21/ 

ingen  Uvedkommende  fik  Adgang  til  det  Løn- 
kammer, hvor  Forvandlingen  foregik  under 
dyb  Forlegenhed  hos  det  unge  Mandfolk,  som 
skulde  puttes  i  Skjorter.  Næsten  det  ^lorsom- 
ste  af  det  Hele  var  det  at  gaae  i  Kaabe  og 
Hat  som  en  rigtig  Dame  med  en  Kammerat 
under  Armen  gjennem  Gaderne  op  til  Skolen, 
thi  en  saadan  Forfinelse  som  at  kjore  i  lukket 
Vogn  tænkte  Ingen  paa,  og  det  havde  jo  heller 
ikke  været  nær  saa  pikant.  Folk  kom  til  Vin- 
duerne og  gjættede,  men  Sløret  var  tæt,  og 
man  røbede  sig  ikke.  Stjernkrone  havde  snilde- 
1'  ;  sikkret  sig  Regres  for  Loddets  Uretfærdig- 
hed imod  ham;  han  havde  aftalt  med  den 
Elev,  som  skulde  spille  Petrea,  og  som  skulde 
klædes  paa  nede  hos  AmaHe,  at  han  vilde 
hente  hende  —  thi  fra  nu  af  sagde  man  »hun«' 
om  alle  Damerollerne  —  og  han  havde  været 
snedig  nok  til  allerede  nu  at  iføre  sig  en  Del 
af  sin  Kavaleerdragt  til  om  Aftenen,  overbeviist 
om,  at  den  ganske  anderledes  end  Skoleunifor- 
men vilde  fremhæve  hans  gryende  Mandighed. 
Han  var  heldig  nok  til  at  træffe  Gjenstanden 
for  egne  og  talrige  Kammeraters  Beundring, 
men  fandt  til  sin  Skuffelse,    at  hun  lo  ad  ham, 

Og  han  selv  ikke  kunde  finde  paa  Andet  at 
sige,  end  hvad  der  stod  i  hans  Rolle,  hvilket 
aldrig  vilde  passe  rigtig. 

Generalprøve  var  der  i  Grunden  Aftenen  i 
Forvejen  afholdt  paa  det  lille  Theater,  som 
med  et  hvidt  Lærredstæppe ,  ikkun  bærende 
det  Vesselske  Vers:  »Naar  Dig  Nogen  Karper 
byder <  osv.,  og  med  yderst  primitive  Dekora- 
tioner var  oprejst  i  den  ene  Ende  af  Lovsangs- 
salen,  medens  den  tilstødende  Vestibule  var  et 
stort  fælles  Paaklædningsværelse.  Men  en 
allersidste  Prøve  i  Kostume  blev  endnu  anseet 
for  nødvendig,  og  den  optog  Søndagen  til  henad 
Klokken  Fire,  saa  at  der  kun  imellem  Styk- 
kerne blev  spist  en  hastig  Middagsmad,  som 
man  i  de  uvante  Klæder  neppe  kunde  faae  ned. 
Pigebørnene  vare  nydelige,  den  ene  i  Lyse- 
blaat  med  lange  blonde  Krøller,  den  anden  i 
Rosenrødt  med  endnu  længere  ravnsorte  Lok- 
ker; der  blev  gjort  stormende  Kur  til  dem, 
man  slog  sig  endog  op  til  at  kysse  dem  paa 
Halsen,  hvilket  de  erklærede  for  ækelt,  og  de 
to  eller  tre  Lærere,  der  hjalp  til,  vare  ligesaa 
betagne  af  Illusionen  som  Kammeraterne.  Lind- 
bom   var    den    værdige    Moder    ogsaa    udenfor 

Scenen  og  holdt  de  to  Pigebørn  under  streng 
Opsigt.  Det  gik  ganske  udmærket,  Alle  kunde 
deres  Ting,  ]\Iusiknummerne  præsteredes  som 
efter  en  Snor,  og  man  følte  sig  sikker  paa,  at 
kunde  selve  Forestillingen  blive  ligesaa  vellyk- 
ket, vilde  dette  Aars  Komedie  gjøre  Epoke  i 
Skolens  Historie.  De  holbergske  Dragter  havde 
man  dog  ikke  vovet  at  anlægge  ved  sidste 
Generalprøve,  saa  skulde  man  igjen  have  skif- 
tet, og  det  var  for  besværligt;  man  maatte 
løbe  an  paa,  at  det  nok  vilde  gaae,  naar  man 
først  var  ^scenevant«.  Bare  det  lige  strax 
kunde  begynde!  Men  der  vilde  endnu  hengaae 
et  Par  Timer,  og  man  følte  sig  allerede  træt, 
Reaktionen  efter  Dagens  stærke  Spænding  gjorde 
sig  gjældende.  Alle  vare  skrupsultne,  men  Ingen 
kunde  spise  Noget.  Denne  Ventetid  var  egen- 
lig det  Værste  af  det  Hele,  thi  nu  fik  Lampe- 
feberen fri  Tumleplads,  uden  at  noget  Andet 
kunde  optage  Tankerne. 

Der  bliver  lagt  den  sidste  Haand  paa  Herrers 
og  Damers  Toilette,  Tegnelæreren  sidder  ved  et 
Bord  fuldt  af  Sminke  og  brændte  Propper,  han 
giver  En  røde  Kinder  og  mørke  Øjenbryn,  sætter 
Sort  under  Øjnene  og  Streger  ved  Munden.    Man 

kjender  ikke  hinanden  igjen,  man  er  ganske 
stiv  og  generet,  det  trækker  i  Ansigtet  som  af 
Gummi,  der  tørres.  Og  hvor  skal  man  dog 
gjøre  af  sine  Hænder?  Det  er,  som  om  man 
havde  fire  eller  sex  Par  og  ikke  kunde  faae 
dem  anbragte  nogetsteds.  Og  Rollen  —  blot 
man  ikke  har  glemt  hvert  Ord,  naar  man  skal 
til  det!  Bare  det  var  forbi,  bare  det  var  vel 
overstaaet!  Og  nu  begynde  Folk  at  komme, 
der  skrabes  dernede  i  Salen  med  Stolene,  man 
hører  Hvisken  og  dæmpet  Latter.  Nej,  hvor 
Hjertet  banker,  og  hvor  man  ryster!  Men  man 
maa  dog  hen  til  et  af  Hullerne  i  Fortæppet 
og  kigge  ud.  Det  er  næsten  ikke  muligt  at 
kjende  Nogen  dernede,  der  er  saa  mørkt  —  jo, 
der  er  den  og  den,  der  sidder  Præstens  fra 
Særløse,  der  er  Rektors  Familie,  der  knejser 
Overlærer  Krogs  Madame  saa  stiv  som  en 
Pind,  der  er  Kammerjunkerens,  og  der  —  der 
sidder  Amalie  i  sort  Silkekjole  med  hvide  Perler 
om  Halsen,  paa  fjerde  Række  tilvenstre.  Salen 
er  næsten  fuld.  »Aa,  hvad  Fanden!  Det  gaaer 
sgu  nok,  vi  kan  da  ikke  mere  end  prostituere 
os!«  —  Klokken  er  slaaet  sex,  de  to  »Firhæn- 
dige«,   som    skulle  erstatte  Orkestret,  sætte  sig 

ved  Flygelet  og  kile  paa  med  Kraft.  Tæppet 
gaaer  op,  det  mørke  Rum  foran  er  fyldt 
med  Hoveder,  der  svæve  i  Taage,  man  er  lige- 
som i  en  Drøm,  man  har  Følelsen  af  at  være 
to  Personer  paa  een  Gang,  hvoraf  kun  den 
ene  spiller  Komedie,  men  han  gjør  sin  Skyldig- 
hed, han  siger  sine  Repliker  rigtig,  der  bliver 
leet  nede  imellem  Publikum,  ja,  nu  blev  der 
endogsaa  klappet,  saa  gaaer  jo  Alting  brillant, 
og  man  bliver  sikker  i  sin  Sag,  Hgesaa  sikker 
som  paa  Generalprøven. 

Maalt  med  en  dramatisk  Alen  var  Fore- 
stillingen naturligvis  gyselig,  men  som  et  For- 
søg af  unge  Dilettanter,  hvem  Alle  kjendte, 
havde  den  alligevel  sin  Interesse  og  kunde 
more  denne  Tilskuerkreds.  Der  var  adskillige 
smaa  Uheld,  som  dog  kun  forhøjede  Moroen. 
Stjernkrone  vilde  synge  sin  meget  smægtende 
Sang  med  en  hemmelig  Adresse  til  »hende« 
og  forsømte  derved  at  høre  efter  Flygelet,  saa 
at  han  intonerede  falsk,  og  dette  bragte  ham 
ud  af  Koncepterne,  han  tabte  sin  Silkehat, 
der  i  det  Hele  voldte  ham  meget  Besvær, 
saa  at  den  rullede  ned  ved  Lamperækken  og 
var  lige  ved  at  svides^    den  Effekt  var   ganske 

mankeret.  Attrup,  som  spillede  med  altfor 
meget  Liv,  gestikulerede  saa  ivrig  med  et 
fyldt  Vinglas,  at  det  meste  af  Indholdet  røg 
helt  hen  paa  første  Række,  hvor  Marie  og 
Jutta  sammen  med  endel  andre  halvvoxne  Piger 
sad  hensunkne  i  den  højeste  Henrykkelse,  men 
han  hjalp  sig  ved  at  sige,  halvt  til  sine  Med- 
spillende og  halvt  ud  i  Salen:  »Bryd  Jer  aldrig 
om  det,  det  var  bare  mine  egne  Kusiner!«  —  Mere 
forvirrende  var  det,  at  Byens  Blikkenslager  — 
han  blev  gjerne  kaldt  >Kvable« ,  fordi  han 
sagde  om  sine  Lamper,  naar  de  brændte  døsigt, 
at  de  »vist  havde  faaet  Kvable«  —  der  fun- 
gerede som  Lampist  og  for  Nemheds  Skyld 
tillige  var  ansat  som  Maskinmester,  efter  et 
stort  Ensemblenummer  i  første  Akt  misforstod 
et  Signal  og  lod  Tæppet  gaae  ned,  skjøndt 
Akten  ikke  var  tilende.  Det  maatte  hejses  op 
igjen,  og  det  kneb  lidt  med  atter  at  komme  i 
Fart,  men  ogsaa  det  slap  man  over.  Glimrende 
Virkning  gjorde  de  syngende  Matrosdrenge; 
gamle  Theatergængere  vedgik,  at  de  ikke  paa 
den  kongelige  Scene  havde  oplevet  Mage. 

Man   var   meget   vel   tilfreds    bag   Tæppet, 
da   »Debatten«^   var  tilende;  man  fandt,  at  man 

havde  skilt  sig  godt  ved  sine  Ting,  man  var 
næsten  bleven  overmodig.  Mellemakten  varede 
en  forskrækkelig  Tid,  det  var  ikke  nogen  let 
Sag  at  faae  den  holbergske  Omklædning  istand, 
og  navnlig  kneb  det  med  Damerne.  Tilskuerne 
blev  da  ogsaa  utaalmodige,  og  der  blev  endog 
forsøgt  paa  den  Trampen  i  to  lange  og  tre 
korte  Slag,  som  er  det  traditionelle  Signal  for 
et  misfornøjet  Publikums  V'enten,  men  disse 
Forsøg  kvaltes  under  misbilligende  Tyssen. 
»Julestuen«  gik  meget  fornøjelig  med  mange 
pudsige  Indfald  under  Pantelegene  og  med  en 
næsten  altfor  livlig  Udførelse  af  Slagsmaalet 
tiisidst.  Der  var  stormende  Bifald  efter  Tæp- 
pets sidste  Fald ,  og  Skuespillerne  følte  sig 
stolte ,  men  foreløbig  saa  anstrengte ,  at  de 
skyndte  sig  i  Seng  endnu  med  Sminken  i  An- 
sigtet. 

Der  var  i  de  nærmeste  Dage  nogen  Tale 
om  at  give  hele  Forestillingen  en  Gang  til, 
men  denne  Gjentagelse  satte  Rektor  viselig  en 
Pind  for.  Den  dramatiske  Interesse  gav  sig 
da  Udslag  ved  en  Mangfoldighed  af  Theater- 
kritiker;  i  hver  Klasse  blev  der  produceret  et 
Par    Stykker,    og    da    ikke    to    af   dem   stemte 

overens  i,  hvem  de  roste,  og  hvem  de  dadlede, 
kunde  hver  af  de  agerende  Kunstnere  nyde  sin 
Tribut  af  Beundring. 

Heldet  ansporede  yderligere  til  større  Be- 
drifter i  følgende  Aar.  Man  veg  ikke  tilbage  for 
»den  Stundesløse«,  ikke  for  »Recensenten  og 
Dyret«  eller  »Nej«.  Lindbom,  der  ikke  længere 
havde  Stemme  for  de  kvindelige  Roller,  var  slaaet 
over  i  det  højkomiske  Fag  og  spillede  Klokker 
Link  med  Bravour.  Det  gav  Anledning  til,  at  han 
ogsaa  indstuderede  »Ja«  og  gav  den  en  Fastelavns- 
Mandag  for  et  Par  Lærere  og  Kammeraterne 
alene  under  stort  Bifald.  En  Uges  Tid  efter 
skulde  der  være  en  Koncert  af  den  ovenfor  be- 
skrevne Art,  og  som  dens  Slutningsnummer  var 
ansat  et  større  Nummer  af  Weyses  »Faruk«. 
En  af  Hovedstemmerne  fik  i  sidste  Øjeblik 
Forfald,  og  for  at  erstatte  det  umulig  blevne 
Nummer  fik  Rektor  den  Idee  at  lade  Lindbom 
optræde  i  den  morsomme  Monolog,  som  jo 
ogsaa  indeholder  adskillig  Musik  Det  var 
allerede  Søndag  Eftermiddag,  og  der  blev  sendt 
Bud  efter  Lindbom  allevegne;  han  havde  den 
Dag  ikke  vandret  Dydens  Baner,  han  havde  i 
Skovens    Indre    hengivet    sig    til    den    forbudte 

Tobaksrygning,  og  da  han  saa  uventet  blev 
kaldt  til  Rektor,  sagde  hans  Samvittighed,  som 
forresten  heller  ikke  i  andre  Stykker  var  ganske 
ren,  ham,  at  han  endnu  lugtede  altfor  stærkt  af 
Tobak  til  eventuelt  at  kunne  fragaae  at  have 
røget.  Hans  Optræden  var  derfor  noget  tryk- 
ket, og  det  var  ham  en  stor  Lettelse,  da  Rek- 
tor sagde:  »Naa,  Lindbom;  vi  er  jo  ikke  for- 
knyt, vel?  Vi  kunde  jo  nok  i  en  snever 
Vending  give  »Ja«  iaften  paa  Koncerten.  Hvad 
mener  vi?«  —  »Jo,  Hr.  Professor  I  Det  kan  vi 
saa  meget  godt,  naar  vi  bare  kan  faae  de 
samme  sorte  Klæder  at  laane  af  Tæ  .  .  .  jeg 
mener  Adjunkt  Winding.«  —  Og  saaledes  kom 
Lindbom  til  to  Gange  i  een  Saison  at  op- 
træde for  et  kunstforstandigt  og  paaskjønnende 
Publikum. 


Skoledrenge.  I  c 


Novellen. 


»Balder«  var  kommen  paa  Sygestuen.  I 
det  borgerlige  Liv  var  hans  Navn  Jespersen, 
han  var  tyk  og  fed,  rødmusset  indtil  Over- 
drivelse, og  der  var  i  hans  Ydre  Intet,  som 
svarede  til  den  elegiske  Grundstemning  i  hans 
Digte.  Heller  ikke  var  han  i  sit  Væsen  melan- 
kolsk anlagt,  tvertimod  var  han  en  lystig  Fyr, 
altid  opsat  paa  Leg  og  Munterhed,  en  af  de 
Flinkeste  i  Langboldt  og  Fodboldt,  istand  til 
at  slaae  en  hel  Saltomortale  uden  Springbræt. 
Under  en  vild  Fangeleg  i  den  lange  Kjælder- 
gang  var  han  tørnet  imod  den  skarpe  Kant  af 
en  jernbeslagen  Kiste  og  havde  slaaet  sig  et 
dybt  Hul  i  Laaret",  det  var  en  sen  Historie, 
han  havde  allerede  ligget  i  fjorten  Dage,  og 
skjøndt  den  gamle  Doktor  trøstede  ham  med, 
at    der    ikke    var   nogen   Fare,    »naar    da   ikke 

Uheld  slaaer  sig  til«,  vilde  han  endnu  ikke 
nævne  nogen  Frist,  hvor  han  kunde  komme  op 
af  Sengen.  Han  havde  det  som  Blommen  i  et 
Æg  og  blev  omhyggelig  passet  af  »Syge- 
mutter« men  medens  Kammeraterne  misundte 
ham  hans  gode  Dage,  fandt  han  selv  Tiden 
ganske  forskrækkelig  lang;  han  slugte  det  halve 
MorskabsbibUothek  og  skrev  Vers  med  Blyant 
over  en  lav  Sko,  men  han  længtes  inderlig  til- 
bage til  Legepladsen,  ja  selv  til  Klassen  og  til 
Læsetiden,  som  han  før  havde  fundet  saa  ube- 
skrivelig kjedehge. 

Hans  bedste  Ven,  Borch,  som  var  et  i\ar 
yngre  og  i  alle  Henseender  hans  Modsætning, 
spinkel  og  sky,  men  sværmerisk  af  Natur,  svig- 
tede ham  ikke  i  denne  trange  Tid.  Hvad  der 
egenlig  havde  knyttet  disse  To  sammen,  var 
en  Gaade  for  de  Fleste,  men  Tingen  var,  at 
den  Ene  trængte  til  Beundring,  og  at  den 
Anden  var  villig  til  at  yde  den.  Han  nærede 
den  dybeste  Veneration  for  sin  begavede  Ven, 
han  troede  ubetinget  paa  ham,  han  var  over- 
beviist  om,  at  den  Dag  vilde  komme,  da  Nav- 
net Jespersen  vilde  overstraale  den  danske 
Literaturs  største  Heroer.     Han  var  altid  parat 

til  at  lade  sig  forelæse  nye  Poemer,  og  jo  ful- 
dere de  vare  af  Fortvivlelse  og  »zerrissen  Welt- 
schmerz«, desto  varmere  blev  hans  Lovpris- 
ninger. For  højt  kunde  de  aldrig  gaae.  Digteren 
kunde  sige,  idet  han  bøjede  sit  Hoved:  »Du 
smigrer  mig,  Borch!  Jeg  fortjener  det  ikke  — 
ikke  endnu  U  Men  han  slugte  alligevel  enhver 
Lovtale  og  var  altid  sulten  efter  Mere. 

Borch  tilbragte  redehg  næsten  alle  sine 
Fritimer  ved  Vennens  Sygeleje,  besørgede  alle 
hans  utallige  Kommissioner  og  faldt  i  Paroxysmer 
ov^er  de  Oder  og  Tankedigte,  som  vare  fødte 
paa  Sygestuen.  En  Lørdag  Eftermiddag  havde 
Jespersen  overrasket  ham  med  »Beridersken. 
En  Cyklus  af  syv  Sonetter«,  hvoraf  de  tre 
vare  skrevne,  medens  Resten  endnu  hvilede  i 
Digterens  Sjæl  som  ufuldbaarne  Fostre.  Et 
Par  ]\Iaaneder  i  Forvejen  havde  Gautiers  Be- 
riderselskab givet  Forestillinger  i  Byen,  og  den 
dejlige  Therese  Gautier  med  de  spillende  Øjne  og 
de  yndige  Ben  havde  gjort  stor  Ravage  i  de  unge 
Hjerter:  det  var  gaaet  over  igjen  under  senere 
Indtryk,  men  under  Sygestuens  Stilhed  var  den 
glemte  Begejstring  flammet  op  paany  i  Jespersens 
Hjerte   og   havde  sat  Frugt  i  Kvad.      Digteren 

tænkte  sig,  at  han  tilhørte  en  rig,  adehg  Slægt 
og  var  bestemt  for  en  glimrende  Løbebane, 
men  at  Synet  af  Therese  havde  bragt  ham  til 
at  glemme  Fædrehjem,  Ære  og  Storhed,  at  han 
nu  fulgte  hende  som  en  Skygge,  idet  han  dog 
ikke  vovede  at  tolke  sine  Følelser,  men  vandrede 
om  i  den  mørke  Nat,  indhyllet  i  sin  Kappe, 
medens  Mængden  jublede  derinde,  og  plumpe 
Hænder  vovede  at  tilklappe  hans  Ideal  deres 
Bifald,  naar  »den  slanke  Liljevaand'<  sprang 
»igjennem  Tøndens  lette  Baand«.  Det  var 
meget  gribende,  og  Borch  sparede  ikke  paa 
Begejstring. 

—  »Det  er  frygtelig  svært  at  skrive  Sonetter, 
kan  Du  troe,  Borch!  Stroferne  skal  slynge  sig 
sammen ,  saa  at  hver  Sonet  bliver  et  Hele  for 
sig,  men  alligevel  skal  de  alle  syv  udgjøre  en 
højere  Harmoni.  Og  saa  er  Rimene  næsten 
ikke  til  at  komme  ud  af.  Jeg  har  fundet  syv 
Rim  paa  » Therese '<,  men  ikke  endnu  brugt 
mere  end  de  fem.  Kan  Du  ikke  hitte  paa  et 
Rim  til  'Bajads'?« 

—  »Fjas.« 

—  »Sludder,  det  rimer  jo  slet  ikke.      Nej, 

jeg  har  »Glas«   og  >/ tilpas«  og   »hvas«,  men  det 
vil  ikke  rigtig  passe.« 

De  sank  i  Tanker  over  dette  Problem. 
Tusmørket  faldt  paa,  fra  Kakkelovnen  faldt  en 
lang  Ildstribe  hen  over  Gulvet.  Efter  en  lang 
Pause  sagde  Jespersen:  »Veed  Du,  jeg  har 
længe  tænkt  paa  at  skrive  en  Novelle.  Det 
skulde  nærmest  være  i  Stil  med  Hverdags- 
historierne og  Carl  Bernhard,  men  mere  genialt, 
gjennemglødet  af  en  kraftigere  Poesi.  Jeg  har 
ligget  og  søgt  efter  et  passende  Stof,  men  har 
ikke  fundet  noget  endnu.« 

—  »Det  er  brillant,  det  skulde  Du  gjøre, 
Jespersen.  Folk  holder  meget  mere  af  Noveller 
end  af  Digte.  Naar  Du  saa  er  bleven  berømt, 
ville  de  ogsaa  læse  dine  poetiske  Arbejder.« 

—  »Aa,  det  skal  jeg  nok  tvinge  dem  til 
alligevel.  Men  jeg  har  nu  Lyst  til  at  skrive 
en  Novelle.  Jeg  føler,  at  det  gjærer  i  mig, 
men  det  kan  ikke  forme  sig,  førend  jeg  faaer 
et  Stof.^: 

—  »Jeg  har  hørt,  at  den  nye  Adjunkt,  som 
kom  i  forrige  Maaned,  har  været  Huslærer  paa 
Skjoldvigholm  og  var  bleven  forelsket  i  den 
ældste  Komtesse,  men  da  han  saa  friede,  sagde 

den  gamle  Greve,  at  han  ikke  kunde  give  sin 
Datter,  Arving  til  hele  Grevskabet,  til  en  theo- 
logisk  Kandidat,  hun  maatte  have  en  anden 
Greve  eller  idetmindste  en  Baron,  men  han 
kunde  godt  blive  ved  at  være  Huslærer  for  det. 
Det  vilde  han  ikke,  han  tog  fortvivlet  sin  Af- 
sked, og  man  kan  godt  see  paa  ham,  at  han 
bærer  paa  en  Hjertesorg.  Kan  Du  ikke  bruge 
det?« 

—  »Ja,  det  indeholder  Momenter.  Der 
vilde  blive  Lejlighed  til  at  skildre  det  højere 
Herregaardsliv.  Og  Greven  kunde  man  gjøre 
til  en  aristokratisk  Tyran.  Han  kunde  ogsaa 
engang  have  været  forlovet  med  Huslærerens 
Moder,  men  have  forraadt  hende  Det  vilde 
forresten  gjøre  større  Effekt,  hvis  det  var  Grev- 
inden selv  —  Grevens  anden  Kone,  en  yndig 
Kvindeskikkelse,  som  var  bleven  tvungen  til  sit 
Ægteskab  —  han  havde  forelsket  sig  i,  og  om 
jeg  saa  lader  Greven  overraske  dem,  medeni 
Huslæreren  knæler  for  hende  og  siger,  at  han 
vil  flygte  bort  for  ikke  at  forstyrre  hendes  Ro.« 

—  »Det  er  mageløst!« 

—  »Jeg  skal  tænke  nærmere  over  det  og 
føje  Mere  til.     Der  maa  ogsaa  være  en  dannet 


232  NOVELLEN. 

borgerlig  Familie,  helst  inde  i  Kjøbenhavn, 
maaskee  et  gammelt  Handelshus,  eller  ogsaa  af 
Embedsstanden.  Og  en  arrig  Gouvernante, 
som  selv  vil  have  Huslæreren;  hende  har  jeg 
Modellen  til.  Og  et  gammelt  Testamente,  som 
nu  kommer  for  Dagen  ...  I  en  Novelle,  især 
i  Begyndelsen  af  Kapitlerne,  plejer  man  gjerne 
at  gjøre  nogle  Betragtninger,  f.  Ex.  om  Livet, 
eller  om  Kjærlighed,  eller  om  de  menneskelige 
Svagheder.  Det  gjør  saadan  en  udmærket 
Virkning,  naar  man  lige  efter  en  rigtig  spæn- 
dende Scene  begynder  næste  Kapitel  i  et  gan- 
ske andet  Hjørne  og  siger  saadant  Noget  som: 
»Kvindens  Had  er  ofte  kun  begyndende  Kjær- 
lighed«, eller:  »Kvindens  Kjærlighed  er  kun 
ved  en  Knivsod  skilt  fra  hendes  Had«.  Det 
kan  man  saa  udvikle  nærmere,  førend  man  for- 
tæller videre.  Jeg  troer  nok,  at  jeg  har  en  hel 
Del  Tanker  af  den  Slags,  som  kunde  passe. 
Du  kunde  forresten,  naar  der  falder  Dig  Noget 
ind,  skrive  det  ned,  saa  skal  jeg  nok  bringe 
det  i  Stil.« 

—    »Det    skal    jeg.       Og    hvis   jeg    læser 
Noget,  skal  jeg  saa  vise  Dig  det?« 

—  »Ja,  hvis  det  ikke  er  hos  de  bekjendte 
Forfattere.  Der  er  ingen  Ting,  som  Kritikerne 
ere  værre  efter  end  Plagiat  i  man  maa  være 
frygteUg  forsigtig.« 

—  »Begribeligt  I  Men  Du  er  mageHg  Mand 
for  at  lave  det  saadan  om,  at  Ingen  kjender 
det  igjen.  Begynd  barel  Skal  jeg  hole  mere 
Papir  til  Dig?« 

Enten  var  Stoffet  for  vidt,  eller  de  mang- 
lende fire  Sonetter  optog  Digterens  Produk- 
tionskraft;  nok  er  det,  at  Jespersen  blev  ud- 
skreven fra  Sygehuset,  førend  der  var  lagt 
Haand  paa  Novellen.  Den  var  dog  ikke  der- 
for opgiven;  tvertimod,  ofte  blev  den  bragt 
paa  Bane  i  fortrolige  Samtaler,  Stoffet  voxede 
bestandig,  nye  Episoder  føjedes  til,  det  blev 
klart,  at  Novellens  beskednere  Form  ikke  læn- 
gere vilde  strække  til,  det  maatte  blive  en 
Roman:  »Adehg  og  Borgerlig«,  en  Nutidsroman 
af  E.  S.  B.  Jespersen.  Eller  maaskee  hellere 
et  fingeret  Navn:  »af  Axel  Eremita«.  Kjede- 
ligt,  at  der  ikke  lod  sig  lave  noget  brugeUgt 
Anagram  af  E.  S.  B.  Jespersen. 

Nogle  ]\Iaaneder  senere,  paa  en  lang  Søn- 
dagstour    dybt    inde    i     den    nys     udsprungne 

SkoV;  aabenbarede  Digteren  for  sin  Ven,  at 
hans  Plan  i  den  senere  Tid  havde  undergaaet 
en  væsenlig  Forandring.  »Seer  Du,  jeg  har 
tænkt  paa,  at  vi  have  jo  allerede  Hverdags- 
historierne og  Carl  Bernhard ,  og  Folk  er  i 
Grunden  kjede  af  dem,  der  er  saa  mange  daar- 
lige  Noveller  og  Romaner  af  den  Slags,  man 
risikerer  at  drukne  i  Mængden.  Der  trænges 
til  noget  Nyt,  Xoget,  som  vi  ikke  har  i  For- 
vejen. Der  maatte  kunne  skrives  en  brillant 
dansk  Roman  af  den  Slags  som  Alexander 
Dumas's  og  Eugéne  Sues:  en  Mængde  over- 
raskende Begivenheder  og  spændende  Bedrifter 
og  ved  Siden  deraf  hemmelighedsfulde  For- 
brydelser, udklækkede  i  skumle  Værtshuse 
imod  uskyldige  Piger,  som  saa  frelses  af  ædle, 
fornemme  Mænd,  der  kunne  antage  alle  mulige 
Forklædninger.  Det  er  ganske  anderledes  stor- 
artet end  alt  dette  borgerlige  Theevandspjat. 
Vi  trænger  til  at  faae  »Kjøbenhavs  Mysterier«. 
Dem  kan  jeg  først  skrive,  naar  jeg  er  bleven 
Student  og  selv  har  sat  mig  ind  i  Forbrydernes 
Liv  og  besøgt  deres  Huler.  Men  jeg  troer 
nok,    uden  at  rose  mig  selv,    at  jeg   ud  af  mig 


NOVELLEN.  235 

selv  kunde  skrive  Noget  af  den  Slags  til  en 
Begyndelse. « 

—  ;>Det  er  Synd  for  Novellen,  Jespersen! 
Jeg  havde  glædet  mig  saa  meget  til  den  Op- 
sigt, det  vilde  gjøre,  naar  en  ung  Mand  paa 
sexten  Aar  .  .  .'<  —  »Næsten  sytten!«  indskjød 
Jespersen  med  beskeden  Sandhedskjærlighed.  — 
»Vel,  paa  næsten  sytten  .  .  .  fordunklede  Carl 
Bernhard,  og  naar  man  var  ligesaa  ivrig  for 
at  opdage  ham  som  »Forf.  af  en  Hverdags- 
historie«. Men  jeg  synes  forresten  ogsaa,  at 
den  franske  Skole  er  noget  raskere.  Bare  Du 
vilde  tage  fat  snart.« 

Det  gjorde  Jespersen  ogsaa.  Hele  tre 
Oktavblade  skrev  han  fulde  med  en  gniddret 
Skrift.  Handlingen  var  henlagt  hos  Guldsmeden 
i  Baggade,  en  overmaade  skikkeUg  Mand,  som 
imidlertid  maatte  holde  for  af  Mangel  paa 
nogen  Anden  og  fungere  som  Hæler  for  en 
Røverbande,  der  talte  Medlemmer  i  alle  Stæn- 
der. Fra  hans  tarvelige  Butik  førte  en  Fald- 
dør ned  i  en  muret  Hvælving,  som  laae  fuld 
af  kostbare  Smykker.  Hæleren  førte  en  af 
mystiske  Hentydninger  opfyldt  Samtale  med 
to  af  Banden,    en    udbrudt  Slave   og  en  Mand, 

der  »bar  en  Gejstligs  beskedne  Dragt«.  Da 
lød  der  tre  dumpe  Slag  paa  Hvælvingens  tykke 
Egedør,  Guldsmeden  trykkede  paa  en  Fjeder, 
saa  at  Døren  lydløst  gled  til  Side,  og  indtr?adte 
»en  Skikkelse,  som  vi  skulle  beskrive  i  vort 
næste  Kapitel.« 

Uheldigvis  blev  dette  næste  Kapitel  aldrig 
skrevet,  rimeligvis  fordi  Forfatteren  endnu  ikke 
havde  afgjort  med  sig  selv,  hvordan  bemeldte 
Skikkelse  skulde  være.  Først  Examen  og  derpaa 
Sommerferie  kom  imellem,  og  de  tre  Oktavblade 
blev  henliggende  som  et  Fragment,  som  en  mær- 
kelig Torso.  Da  Skolen  var  kommen  i  Gang  igjen, 
og  Efteraaret  bragte  de  lange  Aftener,  mindede 
Borch  ofte  om  det  afbrudte  Arbejde  Men  han 
fandt  ikke  Gehør.  »Nej,  jeg  har  overvejet  Tingen 
nærmere,  og  jeg  finder,  at  baade  den  borger- 
lige Novelle  og  den  demoraliserede  franske 
Roman  ere  tilbagelagte  Standpunkter.  Charles 
Dickens,  det  er  Tidens  Mand!  Der  er  det 
store  Mønster,  som  det  gjælder  om  at  omplante 
paa  Fædrelandets  Grund.  Talentet  maa  have 
fri  Tumleplads  for  sit  Humor  og  Lune.  Jeg 
har  tænkt  mig  at  give  en  dansk  Mr.  Micawber 
og  et  Sidestykke  til  Sam  Weller;  det  er  dumt 

at  plage  sig  altfor  meget  med  at  udspinde  en 
Intrigue  istedetfor  at  give  sin  Vittighed  Tøjlen. 
Og  jeg  troer  nok,  at  det  vittigt  Veemodige 
ligger  godt  for  mig.« 

—  »Det  gjør  det,  Fanden  gale  mig,  Jes- 
persen.« Eden  satte  han  paa  mest  til  sin  egen 
Beroligelse,  thi  dybest  inde  nærede  han  en 
lille  Tvivl  om  Vennens  Begavelse  i  denne  Ret- 
ning. »Men  Du  vil  da  ikke  rent  opgive  det 
Andet. « 

—  »Vi  faaer  at  see.  Med  Tiden  kommer 
det  maaskee.  Hvordan  er  det:  Omne  vtncit 
trrevocabile  temptis,  nej,  det  er  nok  ikke  saa- 
dan,  men  der  er  et  rigtig  kjønt  Citat  om,  at 
Tiden  overvinder  Alt.« 

Heller  ikke  den  danske  Micawber  og  Sam 
Weller  kom  dog  til  at  see  Lyset.  Jespersen 
blev  atter  greben  af  det  Elegiske  og  faldt  til- 
bage i  de  sorgfulde  Vers.  Borch  beundrede 
dem  trolig,  men  det  blev  for  ensformigt  at 
høre  hans  Roes,  der  trængtes  til  noget  Mere. 
Ikke  uden  Vanskelighed  stiftede  Jespersen  da 
en  æsthetisk  literær  Forening,  bestaaende  af 
sex  Medlemmer  og  med  Navnet  »Oasen«.  Den 
skulde  samles   hver  Søndag  Eftermiddag  Klok- 

ken  To  i  et  Tjenerkammer  paa  Loftet,  hvor 
man  var  sikker  paa  at  blive  uforstyrret-,  der  skulde 
oplæses  originale  Digte,  novellistiske  Arbejder 
og  æsthetiske  Afhandlinger,  som  saa  skulde 
kritiseres  paa  Stedet,  og  hvis  der  i  en  enkelt 
Uge  ikke  fremkom  originale  Bidrag,  skulde  man 
tye  til  de  store  Digteres  Værker,  som  da  lige- 
ledes vilde  være  at  underkaste  en  kritisk  Be- 
lysning. Det  ugenHge  Medlemskontingent  fast- 
sattes til  to  Skilling  for  hver,  som  skulde  an- 
vendes til  Fællesindkjøb  af  Cigarer  til  ti  for 
en  ]\rark;  dette  var  et  Offer  for  Jespersen,  som 
ikke  havde  kunnet  lære  at  ryge,  men  han  bar 
det  for  Sagens  Skyld.  Møderne  begyndte 
levende  nok,  der  var  flere,  som  bebudede  større 
Bidrag  til  næste  Gang  og  endog  angav  Titlerne. 
Men  Jespersens  Produktion  overvældede  de 
Andre,  han  kvalte  deres  Væxt  under  sin  Fro- 
dighed og  blev  saa  at  sige  ene  paa  Pladsen. 
En  Tidlang  var  det  ret  morsomt  og  m.eget 
mageligt  at  patte  paa  sin  Cigar  og  høre  ham 
læse  op  for  saa  at  sige  sin  Mening  om  hans 
Værker  i  Vendinger,  som  navnlig  vare  laante 
fra  J.  I>.  Heibergs  æsthetiske  Afhandlinger. 
Men  i  Længden  blev  det  kjedeligt  ikke  at  hore 

Andet  end  Jespersens  Digte,  og  da  Kritiken 
efterhaanden  antog  mindre  urbane  Former  og 
nedlod  sig  til  plumpe  Personligheder  og  brutale 
Vittigheder,  følte  han  sig  med  Rette  krænket. 
Det  var  særlig  irriterende,  at  en  Kritiker  paa 
Grund  af  et  maaskee  —  det  vilde  han  ind- 
rømme, han  kunde  godt  taale  retfærdig  og 
urban  Kritik  I  —  noget  for  rundhaandet  Brug 
af  det  udi  Poesi  saa  nyttige  Ord  »mon'« 
eller  »monne«  havde  kaldt  ham  Monne -Jesper- 
sen. Foreningen  vaklede  allerede,  da  den  fik 
sit  Dødsstød  derved,  at  Hemmeligheden  ved 
dens  Tilværelse  kom  ud,  og  at  dens  Medlem- 
mer af  en  ondskabsfuld  Fyr  i  sjette  Klasse  fik 
Øgenavnet  »OAsenerU  Det  kunde  den  ikke 
overleve,  den  opløste  sig  selv,  og  Jespersen 
saae  sig  atter  reduceret  til  den  aldrig  svigtende 
Borchs  Beundrinsf. 


Statscoup. 


Der  var  kommet  en  ny  Rektor.  Han  var 
ikke  fremmed  for  Skolen;  tvertimod,  han  havde 
havt  Lejlighed  til  allerede  et  Par  Aar  at  blive 
bekjendt  med  Forholdene  og  sad  derfor  strax 
fast  i  Sadlen.  Alligevel  lod  han  endnu  nogen 
Tid  gaae  hen,  førend  han  traadte  positivt  op 
som  Reformator  af  den  hele  Skoleskik;  hvor 
bestemt  han  end  fra  første  Færd  havde  været 
paa  at  gribe  ind,  vilde  han  dog  ikke  handle 
overilet,  og  han  foretrak  at  afvente  en  passende 
Lejlighed  til  at  optræde,  sikker  paa,  at  den 
ikke  vil 'le  udeblive  længe. 

Skolen  trængte  uimodsigelig  til  en  kraftig 
Haand,  som  ikke  var  bange  for  at  gribe  fast 
om  Nelderne.  Den  var  som  alt  berørt  be- 
hersket af  Traditioner,  der  i  nogle  Stykker  vare 
dens    store    Styrke,    men    i    andre    Henseender 

havde  væsenlige  Skyggesider,  og  som  heller 
ikke  længere  passede  med  den  forandrede  Tid. 
I  Kraft  af  Skolens  hele  Karakter  og  glimrende 
Historie  følte  man  en  ikke  ringe  Stolthed,  der 
kunde  gjerne  siges  Arrogance,  og  saae  ned 
paa  Disciple  i  andre  lærde  Skoler  som  paa 
Væsener  af  en  noget  lavere  Art,  med  hvilke 
der  kun  ganske  undtagelsesvis  kunde  plejes 
Omgang  paa  lige  Fod;  men  denne  Indbildsk- 
hed, som  noget  næredes  af  den  særlige  Uni- 
form., havde  til  Gjengjæld  den  gode  Side  at 
styrke  den  kammeratlige  Aand  og  vække  en 
korporativ  Æresfølelse.  Forfatningen  var,  hvad 
man  kunde  kalde  feudal- aristokratisk;  Rektors 
og  Læreres  Myndighed  var  begrændset  ved 
uskrevne,  men  derfor  ikke  mindre  skarpt  hæv- 
dede Haandfæstninger,  og  den  egenlige  Magt 
laae  i  de  Stores  Hænder,  som  til  en  vis  Grad 
vare  ansvarlige  for,  at  Alt  gik  sin  regelmæs- 
sige Gang,  men  saa  ogsaa  til  Gjengjæld  havde 
Hals-  og  Haandsret  over  alle  de  Yngre  og 
gjorde  Krav  paa  selv  kun  at  dømmes  af  deres 
Jevnlige.  Der  var  god  Disciplin  imellem 
Eleverne  indbyrdes,  og  dette  er  særlig  paa  en 
Opdragelsesanstalt  af  væsenlig  Betydning,  fordi 

den  gjensidige  Justits  opdager  og  straffer  mange 
Ting,  som  vilde  have  været  skjulte  for  Læ- 
rerne, og  forhindrer  Meget,  imod  hvilket  de 
vilde  være  magtesløse*,  Misligheden  var  den,  at 
Myndigheden  fristede  til  Misbrug,  og  at  de 
Store  let  kom  til  at  tyrannisere  de  Smaa,  som 
Herremændene  i  gamle  Dage  mishandlede 
deres  Undergivne.  Med  Disciplinen  i  Forhol- 
det imellem  Lærere  og  Disciple  stod  det  ikke 
saa  godt  til.  Det  vilde  være  vanskeligt  at 
sige,  hvorpaa  det  egenlig  beroede,  om  en  ny 
Adjunkt  skulde  komme  til  at  staae  sig  godt 
med  Disciplene  og  nyde  Respekt,  eller  om  han 
skulde  blive  Gjenstand  for  deres  Had,,  et  Offer 
for  deres  kaadeste  og  hensynsløseste  Forfølgel- 
ser. Uendelig  Meget  kunde  her  beroe  paa  det 
allerførste  Indtryk-,  et  kejtet  Ord,  en  lille  Takt- 
løshed kunde  ofte  være  tilstrækkelig  til  at 
ruinere  en  Lærer  for  evige  Tider.  Solid  og 
overlegen  Dygtighed  trængte  dog  altid  igjennem 
tilsidst,  og  den,  der  med  nogen  Gave  til  at  be- 
handle Drenge  forbandt  en  virkelig  Interesse 
for  dem,  kunde  være  sikker  paa  at  vinde  stor 
Magt  over  Sindene,  men  ligeoverfor  Vigtighed, 
der  ikke  havde  Valuta  at  betale  med,  var  man 

uskaansom,  og  vilde  den  Vedkommende  pukke 
paa  sin  formelle  Magt,  satte  Drengene  dristig 
Haardt  imod  Haardt,  ja  ansaae  dette  for  en 
ligefrem  Ret.  Deres  Falkeblik  opdagede  strax 
enhver  Svaghed  i  Karakteren,  enhver  Tyndhed 
i  Kundskaberne,  de  lod  sig  ikke  let  narre  af 
laante  Fjer,  og  havde  de  først  faaet  et  Offer, 
kunde  de  jage  det  tildøde  uden  Barmhjertighed. 
Der  var  mange  Grader  i  de  Spilopper, 
man  tillod  sig,  lige  fra  de  ganske  godmodige 
indtil  saadanne,  som  vidnede  om  hjerteløs  Gru- 
somhed og  slet  ikke  kunde  taales.  En  Lærer, 
som  i  det  Hele  var  afholdt,  og  som  respek- 
teredes for  sin  Lærdom,  havde  en  Svaghed  for 
hvidt  Lintøj,  og  den  søgte  man  at  tilfredsstille 
ved  til  hans  Time  at  smykke  sig  med  stive 
Fadermordere  og  store  Manschetter  af  hvidt 
Papir;  omx  den  elskværdige  gamle  Mand  virke- 
lig lod  sig  skuffe,  eller  om  han  vidste,  at  der 
blev  gjort  Nar  ad  ham,  men  fandt  det  klogest 
at  lade  uvidende  derom,  kunde  Ingen  sige, 
men  det  blev  ialfald  ved  denne  uskyldige  Spas, 
og  Undervisningen  led  ikke  følelig  derunder.  En  af 
ReHgionslærerne  havde  man  fundet  paa  at  fore- 
lægge   de    mest    intrikate    dogmatiske    Spørgs- 

maal,  snart  om  vanskelige  bibelske  Fortolknin- 
ger, snart  om  Enkeltheder  ved  det  andet  Liv, 
og  gottede  sig  inderlig,  naar  han  med  Silke- 
lommetørklædet om  det  ene  Knæ  søgte  at 
gjøre  Rede  for  Tingen  i  Henhold  til  »de  indre 
Kriterier«.  Viste  en  Lærer  nogen  Tendents 
til  at  indlade  sig  paa  uvedkommende  Sager, 
kunde  man  være  vis  paa,  at  mindst  Halvdelen 
af  Timen  gik  hen  med  de  absurdeste  Spørgs- 
maal  fra  alle  Grene  af  den  menneskelige  Viden, 
og  mærkede  man,  at  han  lod  sig  lokke  til  at 
tale  om  sine  husHge  Anliggender,  kunde  man 
paa  de  underfundigste  ]\raader  friste  ham  til  at 
kompromittere  sig  ved  indiskrete  Meddelelser 
om  Konens  Befindende  efter  Barselsengen  eller 
Børnenes  Maver.  Imod  een  Lærer,  der  var 
ganske  ualmindelig  taktløs  og  idelig  gav  sig 
Blottelser,  antog  den  drengeagtige  Kaadhed 
ligefrem  ustyrlige  Former;  at  lukke  et  Par 
Elever  ir.de  i  Skabet,  at  putte  Kastanier  i 
Kakkelovnen,  hvor  de  sprang  med  et  højt 
Knald,  at  slaae  en  Sneeboldt  op  i  Loftet  over 
Kathedret,  saa  at  Draaberne  dryppede  ned 
paa  Bog  eller  Nakke,  at  bombardere  med 
Papirskugler  osv.  vare  blandt  de  uskyldigste 
af  disse   Løjer.     Om    Eftermiddagen    blev    de^. 

sat  tændte  Tællelys  omkring  paa  Bordene  og 
to  paa  Kathedref,  det  ene  Lys  efter  det  andet 
røg  i  Luften,  naar  Flammen  naaede  den  lille 
Krudtbeholdning,  som  var  praktiseret  derind. 
»Hver  Dreng  svarer  til  Lys«,  raabte  Læreren 
forbittret,  og  da  i  samme  Øjeblik  et  af  dem 
paa  Kathedret  exploderede,  havde  han  Aands- 
nærværelse  til  at  føje  til:  »og  Duxen  for  mit!« 
Da  han  engang  vilde  tugte  en  af  sine  For- 
følgere, blev  i  samme  Nu  alle  Lysene  slukkede, 
og  der  opstod  en  Brydekamp,  hvori  han  ikke 
gik  af  med  Fordelen,  men  der  blev  slutttt  en 
Fred  imellem  ham  og  Klassen  paa  Grundlag 
af  gjensidig  Amnesti  og  ingen  Anmeldelse  til 
Rektor.  Undervisningen  havde  naturligvis  ikke 
mindste  Art,  og  rent  galt  blev  det,  da  en 
Gjøgler,  som  kunde  efterabe  Fuglestemmer, 
havde  givet  en  Forestilling,  hvor  han  i  en  hel 
Fjederham  optraadte  som  Papegøje  og  udstødte 
sit  fingerede  Navn  »Jacob«  med  en  særegen 
Betoning;  dette  Raab  blev  optaget  af  Drengene, 
og  da  først  en  af  dem  engang  havde  ladt  det 
lyde  midt  i  en  Time,  blev  det  snart  repeteret 
fra  alle  Sider,  uden  at  det  var  muligt  at  finde 
de  Skyldige. 

Værst    var    det     naturligvis ,     naar     Disci- 

plinen  bristede  for  de  Lærere,  som  havde  In- 
spektionen paa  Opdragelsesanstalten,  og  som 
altsaa  paa  Sovesalene,  ved  Maaltiderne,  i  Læse- 
tiderne skulde  føre  Tilsyn  med,  at  Alt  gik 
ordenlig  til;  imod  nogle  af  dem  kunde  det  ikke 
falde  selv  den  kaadeste  Dreng  ind  at  forsøge 
det  mindste  Brud  paa  Respekten,  men  ligeover- 
for andre  troede  man  at  kunne  tillade  sig  alt, 
og  de  vare  i  Grunden  magtesløse  ligeoverfor 
denne  Bande,  der  ubetinget  holdt  sammen  imod 
dem*,  før  lod  man  sig  slide  istykker,  end  man 
vilde  vidne  imod  en  Kammerat,  ikke  Trusler, 
kun  jesuitisk  List  kunde  aflokke  en  Bekjendelse. 
Det  var  nødvendigt  at  skride  eftertrykke- 
lig ind  imod  disse  Excesser,  men  Vanskelig- 
heden var  at  finde  den  Skyldige,  eller  rettere 
at  udpege  den  mest  Skyldige  imellem  de 
Mange,  som  havde  deltaget  i  de  kaade  Løjer. 
Heller  ikke  gik  det  an  at  desavouere  Læreren; 
hvor  uskikket  han  end  var  til  Skolegjerning 
og  til  at  omgaaes  Drenge,  maatte  han  forelø- 
big bevares  og  ved  Andres  Hjælp  hævdes  i 
den  Myndighed,  han  ikke  selv  forstod  at  op- 
retholde. Rektor  valgte  først  at  tage  fat  paa 
de  nys  beskrevne  Optøjer  i  femte  Klasse;   han 

gjorde  nogle  Forsøg  paa  at  fremkalde  frivillige 
Tilstaaelser,  men  da  de  ikke  frugtede,  beslut- 
tede han  at  statuere  et  alvorligt  Exempel. 
Der  var  i  Klassen  en  stor  sextenaarig  Prygl 
ved  Navn  Moberg,  som  længe  og  af  mange 
Grunde  havde  været  paa  det  sorte  Bræt;  han 
var  en  af  de  Drenge,  som  aldrig  kunde  see 
ordenlig  ud,  hans  Buxer  vare  flængede^  Trøjen 
manglede  Knapper,  paa  Kaskjetten  dinglede 
Skyggen  ved  en  Traad,  Støvlerne  vare  gaaede 
skjæve,  saa  at  han  var  fuldt  værdig  til  sit 
Øgenavn  »Lazzaronen«,  og  det  var  sjeldent,  at 
han  ikke  var  prydet  med  et  blaat  Øje,  en 
Bule  i  Panden  eller  en  opsvulmet  Næse. 
Nemme  manglede  han  ikke,  men  han  var  doven 
og  skjødesløs,  ret  i  den  Lømmelalder,  som  alle 
Drenge  synes  at  skulle  gjennemgaae,  baade 
sine  Lektier  og  sine  Stile  behandlede  han  med 
trodsig  Ringeagt,  men  skulde  der  gjøres  Spek- 
takler, kunde  man  altid  finde  ham  i  første 
Række.  Han  var  alle  Læreres  Fortvivlelse,  og 
skjøndt  Kammeraterne  af  esprit  de  corps  holdt 
med  ham,  skaanede  de  ham  ikke  indbyrdes, 
kunde  ikke  lide  ham.  Det  hændte,  at  Rektor 
en  Dag  paa  en  af  Gangene  hørte  ham  kvække 

det  omtalte  »Jacob«,  og  skjøndt  der  ikke  var 
nogen  Forsyndelse  ved  Raabet  i  det  Øjeblik 
og  paa  det  Sted,  slog  Rektor  ned  paa  ham 
som  en  Glente  paa  en  Markmus.  Uden  at  ind- 
lade sig  paa  nogen  videre  Forklaring  tog  han 
ham  ved  Vingebenet,  førte  ham  ind  paa  sit 
Værelse  og  gav  ham  en  grundig  Afprygling 
uden  at  bryde  sig  videre  om ,  hvor  Spanks- 
røret  traf.  »Lazzaronen«  prøvede  ikke  engang 
paa  at  plaidere  sin  Sag,  han  nøjedes  med  efter 
bedste  Evne  at  afparere  Slagene  og  lod  sig 
efter  Exekutionen  uden  Modstand  af  en  til- 
kaldt Tjener  fore  til  Kachotten.  Næste  Morgen 
ved  Lovsangen  holdt  Rektor  en  ganske  kort 
Tale,  hvori  han  meddelte,  at  Moberg  som  noto- 
risk Deltager  i  Spektakler,  som  Alle  kjendte, 
havde  faaet  alvorlige  Prygl  og  vilde  blive 
holdt  tre  Dage  i  sin  Arrest.  Hvis  der,  naar 
han  kom  ud,  forefaldt  flere  Optøjer  i  femte 
Klasse,  vilde  han  blive  jaget  ud  af  Skolen,  og 
der  vilde  derefter  paa  Maa  og  Faa  blive  ud- 
taget en  anden  Elev  af  Klassen,  som  vilde  faae 
ganske  samme  Behandling,  atter  med  Udsigt 
til  at  jages  bort,  og  saaledes  vilde  det  blive 
ved,   indtil    der   var   fuldstændig  Orden  og  Ro. 

Det  hjalp;  man  mærkede,  at  det  var  Alvor,  og 
netop  Korpsaanden  kom  nu  til  Hjælp,  man 
kunde  jo  ikke  udsætte  en  Kammerat  for  saa- 
danne  Konsekventser.  Optøjerne  hørte  op, 
man  nøjedes  med  at  vise  den  vedkommende 
Lærer  en  kold  Foragt,  som  haanlig  afviste 
alle  Forsøg  paa  Tilnærmelse,  og  det  var  hverken 
Rektor  eller  Disciplene  uvelkomment,  at  han 
kort  efter  kaldtes  fra  Skolen  til  et  andet  Em- 
bede. Det  statuerede  Exempel  virkede  kraftig, 
og  der  indtraadte  i  det  Hele  en  bedre  Disciplin, 
ogsaa  hjulpen  derved,  at  Lærerne  paa  deres 
Side,  vistnok  ikke  uden  et  givet  Vink,  blev 
varsommere  med  at  udæske  Stemningen  uden 
derfor  at  give  slappe  Tøjler. 

Der  maatte  imidlertid  ogsaa  ryddes  op  i 
det  Indre,  i  det  indbyrdes  Forhold  imellem 
Store  og  Smaa.  De  fleste  Ældre  brugte  med 
]\Iaadehold  deres  traditionelle  Magt,  de  kunde 
nu  og  da  sende  en  Dreng  fra  de  lavere  Klas- 
ser i  et  Ærinde  ned  i  Byen  eller  lade  ham 
forrette  en  ubetydelig  Tjeneste,  men  de  pla- 
gede ikke  de  Smaa,  m.ishandlede  eller  tyranni- 
serede dem  ikke,  kunde  vel  endog  udstrække 
deres  beskyttende  Haand   over  dem.     Men  der 

var  altid  nogle  enkelte  ondskabsfulde  og  bru- 
tale Fyre,  som  fandt  Morskab  i  at  drille  og  pine, 
i  at  holde  en  lille  Dreng  hjemme  en  hel  Søn- 
dag Eftermiddag  for  det  mulige  Tilfælde,  at 
de  kunde  faae  Brug  for  ham,  eller  paalægge  de 
Smaa  Arbejder,  som  vare  upassende  og  oversteg 
deres  Kræfter.  Der  var  Drenge,  som  fandt  en 
Fornøjelse  i  at  kommandere  de  Smaa  til  at 
»tage  paa  Torsken«,  hvilket  vilde  sige,  at  de 
skulde  stille  sig  ret  og  med  Hovedet  bekvemt 
bøjet  til  den  ene  Side  afvente,  naar  Slaget 
maatte  falde,  eller  i  at  tvinge  dem  til  at  »staae 
for  et  Fur«,  som  bestod  i  et  saa  kraftigt  Spark, 
at  Offeret  ofte  styrtede  paa  Næsen  derved. 
Og  undertiden  kunde  de  Store  falde  paa  som 
samlet  Korporation  at  misbruge  deres  Ret  som 
de  Stærkere. 

Der  forefaldt  netop  et  Exempel  af  denne 
Art.  En  omvandrende  Bissekræmmer  havde 
udkrammet  sit  Forraad  af  Sæber,  Pommader 
og  Essentser,  omgiven  af  en  hel  Kreds  af 
Elever,  større  og  mindre;  hvordan  det  nu  var 
gaaet  til,  troede  en  Elev  af  fjerde  Klasse  at 
have  seet  en  af  sjette  stikke  en  lille  Flaske  i 
Lommen  uden   at  betale  for  den,    og   han   hvi- 

skede  dette  til  en  Nabo,  som  bekræftede  det 
med  de  Ord,  at  han  heller  ikke  havde  seet 
Flasken  blive  betalt.  Da  Bissekræmmeren  var 
vel  borte,  kom  det  ud,  at  Meilinger  i  fjerde 
Klasse  havde  beskyldt  »røde  Mikkel«  i  sjette 
for  at  have  stjaalet.  Sligt  kunde  naturHgvis 
ikke  gaae  hen,  dertil  var  Følelsen  af  Klassens 
og  Skolens  Ære  altfor  levende,  og  sjette  Klasse 
traadte  sammen  til  Raadslagning.  Den  Sigtede 
fralagde  sig  med  Varme  Beskyldningen,  Flasken 
havde  han  vel  taget,  men  han  havde  ogsaa  er- 
lagt sin  Mark  for  den,  og  hvis  Kræmmeren 
kunde  skaffer  tilveje,  vilde  han  sikkert  ogsaa 
bekræfte  dette.  Man  var  jo  imidlertid  nu 
borte  fra  Byen,  og  Meilinger  blev  da  kaldt  til 
Forhør.  Han  forklarede  oprigtig,  hvorledes 
det  Hele  var  gaaet  til;  han  havde  kun  hvisket 
sin  formentlige  Iagttagelse  til  sin  Klasse- 
kammerat Olsen,  som  stod  ved  Siden  af,  men 
ellers  ikke  omtalt  den  til  Nogen.  Da  Olsen 
toges  for,  kunde  han  imidlertid  slet  ikke 
længere  huske,  at  han  havde  bekræftet  Mis- 
tanken. Videre  var  ikke  at  oplyse  i  Sagen. 
»Røde  Mikkel«  var  ikke  afholdt,  man  troede 
ham    ikke    ret,     men    efter    det    Foreliggende 

kunde  man  umulig  dømme  ham  som  skyldig, 
og  da  paa  den  anden  Side  Klassens  Ære  nu 
fordrede,  at  Mistanken  imod  ham  erklæredes  for 
uberettiget,  maatte  Meilinger  have  en  Afstraf- 
felse. Hvis  man  nu  havde  nøjedes  med  at 
give  ham  et  Par  ordenlige  Lussinger  strax  paa 
Stedet,  havde  der  ikke  været  Noget  at  sige. 
Men  istedetfor  denne  hurtige  Justits  blev  man 
ved  at  drøfte  Sagen  frem  og  tilbage  og  be- 
stemte tilsidst,  at  Meilinger  næste  Lørdag 
Aften  skulde  straffes  exemplarisk  for  sin  For- 
mastelighed. Denne  Opsættelse  var  næsten 
værre,  end  selve  Straffen  kunde  blive,  og  satte 
hele  Skolen  i  febrilsk  Bevægelse.  Lørdag 
Aften  blev  Meilinger  kaldt  ind  paa  et  Kam- 
mer, hvor  hele  sjette  Klasse  var  samlet;  to 
Mand  lagde  ham  over  en  Stol,  og  saa  fik  han 
sine  Tamp  af  samtlige  sjette  Klasses  Elever 
med  :^røde  Mikkelc<  som  den  første  i  Rækken. 
Da  Meilinger  mørbanket  og  forgrædt  kom  ud 
til  den  ventende  Flok  af  blege  Kammerater, 
sagde  han,  at  hvor  ondt  Pryglene  end  havde 
gjort,  havde  han  ikke  følt  saadant  et  Raseri 
ved  de  haardeste  Slag,  som  da  >Jomfruen«, 
en  affekteret   og   pigeagtig  Fyr  i  sjette  Klasse, 

havde  sidst  i  Rækken  taget  Tampen  og  tjattet 
ham  med  den;  han  havde  da  samlet  alle  sine 
Kræfter  og  givet  »Jomfruen«  et  eftertrykkeligt 
Spark  i  Maven,  for  hvilket  han  først  skulde 
havt  endnu  flere  Prygl,  men  slap,  da  Skolens 
Dux  erklærede,  at  han  havde  faaet  nok. 

Rektor  fik  først  Noget  at  vide  om  Sagen, 
da  den  var  forbi,  og  paa  Grund  af  de  særlige 
Omstændigheder  ansaae  han  det  ikke  for  klogt 
at  skride  ind  strax.  Men  efter  nogen  Tids 
Forløb  forkyndte  han  de  to  øverste  Klasser, 
at  ligesom  enhver  MishandHng  af  de  Yngre 
vilde  blive  alvorlig  straffet,  saaledes  var  det 
fra  Dato  absolut  forbudt  at  sende  dem  i  Byen 
eller  lade  dem  forrette  andet  Hoveri.  Dette 
var  et  direkte  Indgreb  i  Adelens  Ret,  i  de 
paa  Skolens  ældgamle  Traditioner  støttede 
Privilegier,  og  det  kunde  man  ikke  finde  sig  i, 
imod  dette  Forsøg  skyldte  man  baade  sig  selv 
og  Efterslægten  at  rejse  energisk  Modstand. 
Man  blev  ved  at  sende  i  Byen  som  før,  kun 
paalagdes  det  de  Smaa  under  deres  Livs  For- 
tabelse at  undlade  enhver  Angivelse  af,  hvem 
der  havde  sendt  dem,  hvis  de  skulde  blive 
grebne   undervejs,    og    der    var    virkelig    heller 

ikke  En,  som  sladdrede.  Men  naturligvis 
kunde  det  ikke  undgaaes,  at  en  af  de  Store 
engang  vilde  blive  greben  paa  fersk  Gjerning, 
og  saa  maatte  Krisen  komme.  Just  som 
Jespersen,  der  nu  var  i  sjette,  en  Dag  stod  og 
gav  en  mindre  Elev  Besked  om  forskjellige 
Ting,  som  han  vilde  have  hentede,  blev  han 
overrasket  af  en  Lærer,  som  kaldtes  »Kalmuk- 
keren«.  Som  alle  andre  Øgenavne  havde 
dette  en  aldeles  absurd  Etymologi*,  den  paa- 
gjældende  Lærer  havde  for  Skik,  naar  det  gik 
rent  galt  i  de  mathematiske  Timer,  at  rive  sig 
i  Haaret  og  udbryde:  »Uhu,  hvad  har  jeg  dog 
gjort  Forsynet,  at  jeg  skal  plages  med  et  saa- 
dant  Sæt  af  Dumrianer?  Uhu  i«  Dette  »Uhu« 
var  blevet  til  »Hula-Khu«,  og  da  denne  ifølge 
Estrups  Verdenshistorie  var  Khan  for  Kalmuk- 
kerne, laae  det  næste  Trin  i  Rækken  ganske 
nær.  Da  »Kalmukkeren«  greb  Jespersen  i 
Overtrædelsen  af  det  nys  udstedte  Forbud,  gav 
han  ham,  sikkert  efter  Rektors  udtrykkelige 
Instrux,  et  Par  Ørefigen  og  sendte  ham  ind 
paa  sit  Kammer.  Slagene  vare  neppe  til  at 
mærke,  men  at  slaae  en  Elev  i  sjette  Klasse 
det    var    at    lægge    Haand    paa    Cajus   Marius, 

Og  det  maatte  hævnes.  »Kalmukkeren«  blev 
erklæret  i  Rigens  Akt;  naar  han  kom  paa 
Sovesalen,  blev  der  —  men  altid  saa  langt 
borte,  at  han  ikke  kunde  opdage  den  Skyl- 
dige —  udstødt  Hyl  og  Knurren,  i  Læse- 
timerne lød  der  ude  paa  Gangen  af  og  til 
midt  i  Stilheden  et  vildt  Krigsraab,  hvis  Be- 
tydning Alle  forstod,  ved  Maaltiderne  blev  der 
ikke  talt  et  Ord,  men  saasnart  Alle  vare  ude 
af  Døren ,  blev  der  trampet  tre  Trin ,  hvis 
hem.mehghedsfulde  Mening  var  vitterlig  for  En- 
hver, Plakater  med  >^Gaa  din  VejU-  eller  j>Ned 
med  Kalmukkeren!^;  blev  opslaaede  paa  hans 
Dør,  kort  sagt.  Krigen  var  erklæret,  og  alle  de 
Rædsler,  hvormed  Nihilisterne  i  vore  Dage 
søge  at  plage  Livet  af  deres  Fjender,  blev 
bragte  i  Anvendelse. 

Rektor  havde  naturligvis  forudseet,  at  dette 
vilde  komme,  og  havde  sin  Plan  færdig.  At 
anvende  Magt  imod  hele  sjette  Klasse,  hvilket 
igjen  vilde  sige  imod  hele  Skolen,  kunde 
maaskee  i  Længden  have  ført  til  Sejr,  men 
det  vilde  have  været  en  haard  Kamp,  og 
mange  Elevers  hele  Stilling  kunde  været  øde- 
lagt  derved.      Der    maatte    anvendes  Snildhed, 

Og  der  blev  igjen  udvalgt  et  enkelt  Offer  efter 
Reglen  fiat  experimentum  in  corpore  mli.  En 
af  de  Allerivrigste  i  Oprøret  var  Borch,  hvis 
Æresfølelse  paa  sjette  Klasses  Vegne  havde 
faaet  en  Tilsætning  af  personlig  Forbittrelse  i 
Kraft  af  hans  Venskab  og  Beundring  for 
Jespersen.  Men  Borch  var  ikke  populær 
imellem  sine  Kammerater,  han  var  den  Yngste 
og  Mindste  i  Klassen,  og  Rektor  havde  meget 
rigtig  beregnet,  at  han  ikke  vilde  have  synder- 
lig Sympathi  for  sig,  hvis  han  blev  straffet. 
Da  derfor  Borch  en  Dag  gik  i  en  for  ham 
stillet  Fælde  og  gav  et  næsvist  Svar  til  >:'Kal- 
mukkeren«,  faldt  Rektor  over  ham  med  en 
Strenghed,  der  vilde  have  været  ganske  umoti- 
veret, hvis  ikke  den  store  Konflikt  havde  ligget 
bagved.  Han  afsatte  ham  som  Kammerdux, 
hvilket  var  en  meget  ydmygende  Straf,  degra- 
derede ham  fra  »De«  til  »Du«,  hvilket  var  en 
endnu  lavere  Grad  end  »Vi«,  og  da  han  først 
saaledes  havde  faaet  Fyren  nedsat  i  de  Meniges 
anden  Klasse,  blev  han  ved  at  forfølge  ham 
for  enhver  lille  Uregelmæssighed,  lod  hans 
Skab  ransage  og  alle  forbudte  Varer,  særlig 
Tobak    og   Piber,    konfiskere    og    underkastede 

ham  en  til  det  Yderste  gaaende  Kontrol,  som 
stadig  aabenbarede  nye  smaa  Forsyndelser, 
altsaa  ogsaa  nye  Straffe.  Samtidig  vidste 
Rektor  at  vinde  Stemningen  hos  Resten  af 
øverste  Klasse,  han  gav  sig  Udseende  af  at 
troe,  at  Borch  var  Anstifter  af  det  Hele,  og 
beklagede,  at  han  vistnok,  hvis  Mytteriet  ved- 
blev, maatte  fratage  ham  den  Friplads,  som 
var  Betingelsen  for,  at  han  kunde  blive  i 
Skolen.  Da  der  saaledes  var  fundet  en  Buk, 
som  kunde  bære  al  Folkets  Synder,  faldt  Ge- 
mytterne i  Ro,  og  samtidig  med,  at  man  tog 
Afstand  fra  Synderen  og  følte  sig  bedre  end 
han,  kunde  man  ovenikjøbet  vise  Højsind  ved 
»for  Borchs  Skyld«  at  indstille  Fjendtlighederne. 
De  døde  bort  efterhaanden,  især  da  en  Paaske- 
ferie meget  belejlig  kom  imellem.  Rektor  var 
klog  nok  til  ikke  at  lade  Borchs  Straf  vare 
for  længe,  han  indsaae,  at  han  vilde  være 
bedre  Herre  over  Situationen  ved  at  have  sin 
Syndebuk  til  eventuel  ny  Afbenyttelse.  Og 
Borch  paa  sin  Side  havde  faaet  en  gavnlig 
Skræk  i  Kroppen,  som  holdt  ham  i  Ave  og 
gav  ham  en  Spore  til  i  det  Hele  at  tage  sig 
op;    men    han    følte    i    sit    stille   Sind,    at  han 

havde  været  brugt  som  et  Redskab,  og  skjøndt 
han  i  det  Ydre  igjen  kom  paa  en  god  Fod 
med  Rektor,  tilgav  han  ham  i  Grunden  aldrig. 
Da  først  Principet  var  hævdet,  blev  det 
ikke  længere  taget  saa  strengt  med  dets  Over- 
holdelse i  Praxis.  Der  blev  seet  igjennem 
Fingre  med,  at  de  Smaa  af  og  til  gjorde  Tje- 
neste for  de  Ældste,  men  gik  det  ud  over 
rimelige  Grændser,  behøvede  Rektor  ogsaa 
blot  at  rynke  Brynene  for  at  tøjle  Adelens 
Lyster. 


Artiumslæsning. 


Undervisningen  i  Skolen  stod  højt.  Der 
var  ganske  vist  enkelte  Fag,  som  i  Hænderne 
paa  aandløse  Lærere  blev  ringeagtede  eller 
sank  ned  til  en  blot  og  bar  Udenadslæsning, 
men  det  var  rene  Undtagelser,  og  de  for  Aands- 
dannelsen  vigtigste  Discipliner  blev  dyrkede 
med  Alvor  og  Grundighed.  Rektor  selv  læste 
Latin  og  til  sine  Tider  ogsaa  Græsk  med  de 
øverste  Klasser,  og  han  besad  en  vidunderlig 
Gave  til  at  sprede  Lys,  Klarhed  og  Fylde  over 
alle  Sider  af  disse  Fag.  Læste  man  Cicero 
eller  Herodot,  Livius  eller  Plato,  var  det  ikke 
blot  Texten  og  de  grammatiske,  særlig  de 
syntaktiske  Former,  som  der  præcist  gjordes 
Rede  for,  men  hele  Oldtiden,  dens  Historie, 
dens  Institutioner  og  borgerlige  Liv  voxede 
frem  af  de  Kommentarer,    som  ledsagede  Tyd- 

ningen,  og  som  forlangtes  lærte  ikke  mindre 
nøjagtig  end  det  rent  Sproglige.  Behandlingen 
af  Digterne  var  endnu  mere  fængslende,  Homer 
kunne  unge  Mennesker  forstaae  uden  Vejled- 
ning, og  hvis  de  ikke  ere  blaserede  fra  Vug- 
gen af,  vil  den  plastiske  Skjønhed  gribe  dem 
med  uimodstaaelig  Magt^  det  Samme,  om  end 
i  svagere  Grad,  gjælder  om  Virgil,  der  visselig 
ikke  er  den  poetiske  Stokfisk,  som  en  moderne 
kritisk  Retning  herhjemme  overlegent  har  villet 
gjøre  ham  til.  Men  Horats  kunde  ikke  magtes 
uden  kyndig  Hjælp  til  Forstaaelsen,  og  at  læse 
Epistlerne,  Satirerne,  Oderne,  Ars  poetica  med 
Rektor  var  en  aandelig  Fest.  Ikke  mindre 
energisk  drev  han  den  latinske  Stil,  denne  saa 
haardt  angrebne  Gren  af  Sprogundervisningen, 
om  hvilken  det  dog  maa  siges,  at  den  i  højere 
Grad  end  nogetsomhelst  Andet  skjærper  Tanken 
og  øver  Logiken,  og  at  den  er  for  Aanden 
hvad  fornuftig  ledet  Gymnastik  er  for  Lege- 
met. Eleverne  i  øverste  Klasse  havde  omtrent 
midtvejs  i  Skolen  gjort  den  yderst  vanskelige 
Overgang  fra  Badens  til  Madvigs  latinske  Gram- 
matik, og  det  var  først  efter  mange  bittre 
Timer,    at  de  fik  Øjet  opladt  for  hele  den  nye 

Methode  og  blev  istand  til  at  paaskjønne  den, 
hvilket  væsenlig  skete  gjennem  den  latinske 
Stil.  Naar  Rektor  kom  ind  i  Klassen  med 
Bunken  af  de  latinske  Stilebøger  imellem,  sin 
buttede  Arm  og  sin  trinde  Mave,  kunde  hans 
kvikke  Øjne  lyse  af  Lune  og  Iver:  »Ja,  her 
bringer  jeg  en  hel  Bunke  Møg*,  bare  det  nu 
kunde  blive  en  Bunke  Gjødning.«  Et  morsomt 
Indfald  blev  aldrig  vracret,  selv  om  det  var 
Hdt  saftigt,  og  det  holdt  Alle  i  Humør;  i  en 
Stil,  som  han  rettede  højt  til  Øvelse  for  Alle, 
forekom  Vendingen  devenit  ad  loann,  quod  .  .  . , 
og  hele  Klassen  var  ved  at  faae  Krampelatter, 
da  Rektor  spurgte:  »Skal  dette  quod  gaae 
paa  loctiin'^.«  —  De  klassiske  Sprog,  som  den- 
gang læstes  fra  et  tidligere  Trin  end  senere, 
Latin  lige  fra  Tiaarsalderen  i  nederste  Klasse, 
leverede  det  sikkre  grammatikalske  Grundlag, 
og  paa  dette  var  det  forholdsvis  let  at  bygge 
Undervisningen  i  Fransk  og  Tydsk,  som  dreves 
saa  vidt,  at  selv  en  jevnt  begavet  Dreng  i 
øverste  Klasse  uden  Vanskelighed  læste  de  al- 
mindelige Forfattere  i  begge  Sprog  og  kunde 
skrive  lettere  Stile.  Modersmaalet  blev  behand- 
let med  ypperlig  Forstaaelse  af  Drengenaturen, 

Og  taget  mere  fra  den  literære  og  æsthetiske  end 
fra  den  grammatikalske  Side;  de  danske  Stile 
vare  mange  og  højst  forskjelligartede,  der  blev 
ikke  blot  sagt,  hvad  der  var  godt  og  hvad 
der  var  daarligt  i  Udarbejdelsen,  men  det  blev 
paaviist,  hvori  Manglerne  bestod,  og  hvordan 
man  skulde  bære  sig  ad  for  at  faae  noget 
Helt  og  Harmonisk  ud  af  en  Besvarelse,  selv 
indenfor  en  Skolestils  snevre  Grændser.  Paa 
Skolen  læstes  et  Udvalg  af  vor  skjønne  Literatur 
saaledes,  at  Skjønhedssandsen  vaktes  og  skjær- 
pedes,  og  der  var  ingen  Elev  i  øverste  Klasse, 
uden  at  han  havde  gjennempløjet  og  for  en 
stor  Del  tilegnet  sig  Holberg  og  Ewald,  Oehlen- 
schlåger  og  Ingemann,  Henrik  Hertz  og  Chri- 
stian Winther,  Heiberg  og  Paludan-]\ luller,  for 
ikke  at  tale  om  vor  dengang  fattige  Prosa- 
Literatur.  Historie  var  maaskee  det  Fag,  som 
blev  tarveligst  ledet  i  Skoletiden,  Skelettet  af 
Kongerækker  og  Aarstal  blev  omhyggelig  ind- 
prentet, men  Kjød  og  Blod  manglede.  Der- 
imod dyrkedes  Naturhistorie  og  Fysik  i  et  be- 
tydelig videre  Omfang,  end  det  dengang  var 
Skik  i  Landets  øvrige  Skoler,  og  det  under 
Lærere,   der   tildels   senere   have   indlagt  sig  et 

anseet  Navn  blandt  Videnskabsmænd.  Med 
Mathematiken  gik  det  som  sædvanligt:  de,  som 
havde  naturligt  Anlæg  for  det  Exakte,  kom 
let  og  hurtig  gjennem  det  ret  omfattende  Pen- 
sum og  løste  Opgaver  med  samme  Færdighed, 
som  de  knækkede  Nødder,  medens  de,  der  ikke 
havde  mathematisk  Sands,  og  hos  hvem  Lære- 
ren trods  al  sin  Møje  ikke  kunde  fremkalde 
Gnisten,  sled  sig  tungt  og  uden  Forstaaelse 
igjennem,  væsenlig  indskrænkede  til  at  lære 
udenad,  hvad  der  kunde  tilegnes  paa  denne 
Maade. 

Det  var  saaledes  i  Reglen  flinke  og  vel 
forberedte  Hold,  som  aarlig  tog  Examen  artium 
ved  Skolen:  nogle  Sinker  er  der  jo  altid,  paa 
hvem  Ingenting  virker,  og  som  man  dog  ikke 
kan  helt  afvise,  eftersom  ogsaa  den  lavere 
Middelmaadighed  har  et  vist  Krav.  Det  var 
et  meget  spændende  Tidspunkt,  naar  det  saa- 
dan  omtrent  ved  Pintsetid  skulde  afgjøres, 
hvem  af  sjette  Klasses  øverste  Hold  der  ansaaes 
for  modne  til  at  underkastes  Examen.  Dette 
Aar  var  Spændingen  saa  meget  større,  som  de 
indre  Forviklinger  og  de  dertil  knyttede  Straffe 
rimeligvis   vilde   komme  i  ikke  mindre  Betragt- 

ning  end  Forraadet  af  Kundskaber  og  den 
hele  aandelige  Udvikling.  Resultatet  blev,  at 
Otte  fik  Lov  at  indstille  sig,  blev  »Artiums- 
kandidater«,  som  det  hed.  Det  var  først  Lind- 
bom, Attrup  og  Stjernkrone,  denne  Sidste  dog 
ikke  uden  nogen  Betænkelighed  og  mest  for 
ikke  at  skille  Trekløveret  ad^  fremdeles  den 
ældste  Kaas,  Rosenfalk,  Diamanten  Jensen  samt 
endelig  Jespersen  og  hans  troe  Ven  Borch, 
denne  Sidste  dog  kun  under  udtrykkelig  Til- 
kjendegivelse  af,  at  man  for  hans  Vedkom- 
mende havde  ladet  Naade  gaae  for  Ret,  og  at 
man  ventede  af  ham  en  Kraftanstrengelse,  som 
kunde  retfærdiggjøre  den  imod  ham  viste 
Mildhed. 

Allerede  med  denne  Designation  som 
Artiumskandidater  fulgte  en  ganske  betydelig 
Frihed.  Kandidaterne  mødte  ikke  længere  paa 
Skolen  uden  ialfald  ganske  undtagelsesvis,  og 
de  reglementerede  Læsetider  gjaldt  ikke  for 
dem,  de  blev  selv  raadige  over  deres  Tid  og 
over  den  Maade,  paa  hvilken  de  vilde  repetere, 
og  for  at  de  kunde  være  uforstyrrede,  fik  hver 
To  af  dem  et  eget  Kammer.  Det  var  dem 
ikke    udtrykkelig    tilladt    at   ryge    Tobak,    men 

der    blev    seet    igjennem    Fingre    dermed,    selv 
om  det  nu  og  da  skete  paa  selve  Kammeret. 

Dette  Emancipationens  første  Stadium 
maatte  naturligvis  fejres  med  et  Gilde,  og  da 
det  var  i  den  dejligste  Foraarstid,  maatte  det 
selvfølgelig  finde  Sted  i  det  Frie.  Lars  fik  i 
Kommission  at  sørge  for  Madvarerne.  Be- 
meldte Lars  var  en  gift  Tjener,  som  ved  Maal- 
tiderne  opvartede  de  Ældste",  det  var  en  Luren- 
drejer af  første  Skuffe,  umaadelig  komisk  i  sin 
Higen  efter  en  lille  Brøkdel  af  al  den  Lærdom, 
som  omgav  ham.  Fra  Middagsbordet  bragte 
han  altid  en  god  Portion  Levninger  hjem  til 
Familien;  han  havde  anskaffet  sig  et  lille,  med 
Rødt  foret  Slag,  bag  hvilket  han  ubemærket 
kunde  have  et  godt  Stykke  Steg  eller  en  for- 
svarlig Pakke  Smørrebrød  under  Armen,  og 
inde  i  Hatten  havde  han  et  Foder,  som  kunde 
trækkes  sammen  med  et  Snørebaand,  saa  at 
der  ogsaa  blev  et  Gjemmested  for  Proviant, 
hvorfor  det  var  en  yndet  Morskab  at  tvinge 
Lars  til  at  hilse,  naar  han  kom  fra  IMiddag, 
og  see  ham  balancere  med  den  bovenlastede 
Hat.  Men  han  var  ogsaa  lærd  anlagt.  Han 
holdt    > Aarhus  Avis«    og   hentede   fra    den    sin 

Kundskab  om  den  inden-  og  udenlandske  Poli- 
tiks Gang,  ligesom  han  i  høj  Grad  nød  det 
ugenlige  Nummer  af  Bladet,  der  indeholdt 
Røverhistorierne,  hvilke  han  alle  troede  paa. 
Han  var  selvfjerde  om  at  holde  »Flyveposten«,- 
og  hver  Eftermiddag  tilbragte  han  flere  Timer 
med  at  afskrive  Bladets  spændende  Feuilleton, 
Eugéne  Sues  »den  evige  Jøde«,  som  han  til- 
sidst  havde  staaende  i  nioghalvfjerdsindstyve, 
temmelig  ulæseHge  Oktavhefter,  bestemte  til 
engang  at  indvirke  forædlende  paa  hans  Dat- 
ter, »Laertiaden«,  som  hun  kaldtes.  Uvist 
hvordan,  rimeligvis  som  Haandpant  for  en  al- 
drig betalt  Gjæld,  var  han  kommen  i  Besiddelse 
af  Bresemanns  tydske  Parleur  og  havde  ved 
dens  Hjælp  lagt  sig  efter  Tydsk;  til  yderligere 
Øvelse  havde  han  udbedt  sig  af  sine  unge 
Patroner  at  maatte  skrive  sine  Regninger  paa 
Tydsk:  »Butter  zu  den  Gans  zu  braten«,  — 
»Schwelholser«,  —  »ein  Bøf  mit  Spiegeleier«,  — 
»meine  und  meine  Fraue  Ungelegenheit«,  hvilken 
sidste  Post  med  zart  Finfølelse  gjerne  var  ladt  in 
blanco y  overladt  til  Vedkommendes  Generøsitet. 
Lars  snød,  hvor  han  kunde,  men  han  var  ved 
mange    Lejligheder    den    Eneste,    man    kunde 

henvende  sig  til,  og  han  gav  Kredit,  lang 
Kredit,  om  det  skulde  være.  Madkurven  blev 
altsaa  betroet  ham.  For  Drikkevarerne  sørgede 
man  selv:  Solbærrom  og  Minis  Arraks-Extrakt 
fra  Apotheket,  to  Flasker  gammel  Xeres  Nr.  2 
fra  Kjøbmand  Svendsen,  50  »Udskuds-Havanna« 
til  3  Rdl.  pr.  Hundrede  fra  en  Kontorist  paa 
Godskontoret,  som  havde  kjøbenhavnske  For- 
bindelser. For  at  forebygge  al  senere  Strid 
blev  disse  50  Cigarer  strax  fordelte  med  sex 
til  hver  og  to  ved  Lodtrækning. 

Det  havde  regnet  om  Formiddagen,  men 
ved  Middagstid  brød  Solen  frem,  og  det  blev 
den  yndigste  Foraarsdag.  Det  friske,  grønne 
Løv  havde  helt  udfoldet  sig  under  Regnen,  det 
formelig  duftede  af  vaarlig  Grøde,  og  den 
blanke  Sø  spejlede  Krandsen  af  lyse  Skove. 

—  »Jeg  er  tilmode,  som  om  jeg  kunde 
omfavne  den  hele  Verden !  Hvem  har  Lyst 
at  tage  et  ordenligt  Livtag?« 

—  »Lad  os  nu  bare  være  fri  for  Vidt- 
løftigheder og  komme  afsted.« 

—  »Ja ,  lad  os  med  Aarerne  slaae  det 
violblaae  Hav,  at  vi  snart  kunne  bænkes  og 
tilsammen  nyde  de  usigelige  Kjødstykker,   som 

Lars,    det   Asen,    har    gjort    tilrede    ved   Arne- 
baalets  ofte  drejede  Spid.« 

—  »Skynder  I  Jer  nu  ikke,  fortærer  Lars 
min  Salighed  selv  de  usigelige  Kjødstykker. 
Jeg  synes  allerede,  at  jeg  seer  ham  ovre  paa 
Parnas  ifærd  med  at  kigge  i  Madkurven.« 

—  »Spaa  ej  saa  rædsomt,  skjøndt  iv  t/ 
'Yuo  mv^EQi]  sTit  ^ftcrr^'^i  y.ivTSQov  uJ./.o,  det  er  ud- 
lagt: Intet  er  i  Sandhed  mere  hundsk  end  en 
ulykkelig  Mave.«   — 

—  »Her,  Du  vældige  Ætling  af  Atreusl 
I  Forstavnen  af  den  skummende  Snekke  hen- 
stuver  jeg  den  Saft,  som  glæder  de  kummer- 
betyngede  Achæeres  Hjerter.« 

—  »Saa  Aarerne  i  Vandet  og  op  med  en 
Sang:« 

Vort  Dag\^ærk  er  tilende, 
Som   frie  og  muntre  Svende 
Vi  samles  nu  ombord! 

Ikke  saameget  for  at  samle  en  Appetit, 
der  altid  var  parat,  som  til  Ære  for  en  ærvær- 
dig Tradition  og  den  skjønne  Aften  gjord« 
man  først  en  Spadseretour  op  til  Helikon,  det 
klassiske    Navn    paa    en    lille    Høj,    til    hvilken 

Vejen  gik  igjennem  Skoven  og  over  en  Eng, 
der  mylrede  af  Blomster.  Samtalen  drejede 
sig  naturligvis  først  om  den  forestaaende  vig- 
tige Examen,  og  hver  Enkelt  var  optagen  af 
sine  Udsigter.  Saa  bøjede  den  dristig  ud  i 
Fremtiden,  og  man  begyndte  at  drøfte,  hvad 
man  vilde  være. 

—  »Selvfølgelig  Jurist,«  erklærede  Lind- 
bom; »jeg  har  hørt  af  min  Fader,  at  en  Ge- 
hejme-Statsminister  har  erklæret,  at  en  flink 
juridisk  Kandidat  kan  bruges  til  Alt  lige  fra 
en  Hartkornsmatrikulering  til  en  Ligsynsattest 
eller  en  Indbydelse  til  Middag.  Jeg  vil  be- 
gynde i  Kancelliet  « 

—  »Tak  for  mig,  jeg  har  faaet  nok  af 
Bøgerne,  naar  jeg  først  er  bleven  Student,« 
erklærede  Kaas;  »jeg  vil  være  Landmand  og 
have  Faders  anden  Gaard  i  Forpagtning.« 

—  »Jeg  vil  være  Theolog,  men  saa  hellige 
mig  til  Muserne.« 

—  »Det  hgner  Dig,  Jespersen,  men  pas 
bare  paa,  ellers  monne  Du  i  Stedet  let  gaae 
til  Rotterne.« 

—  »Lad  Poeten  være  i  Fred,  ellers  monne 
Borch    blive    gal    i    Hovedet,«     afbrød    Stjern- 

krone.  »Min  Bane  bliver  den  diplomatiske. 
Jeg  vil  til  Paris  og  London,  bevæge  mig  i  den 
store  Verden,  ellers  skulde  Fanden  have  kilet 
saadan  paa  Fransk.« 

—  »Jo  vist,  nu  flyver  vi.  Nej,  Polytek- 
niker, det  er  den  rigtige  Vej.  Civilingeniør, 
Maskinbygger,  det  er  det,  som  Tiden  trænger 
til.     Og  Du,  Attrup?« 

—  »Jeg  vil  være  rig.  Jeg  vil  samle  Milli- 
oner, Penge  beherskeVerden,  Jeg  vil  kjøbe  Godser 
og  forpagte  dem  til  Kaas.  Borch  skal  bygge 
mine  Fabriker  og  Jernbaner.  Jeg  sender  Stjern- 
krone  i  hemmelige  Missioner  til  Rothschilds.« 

—  »Betal  mig  de  tre  [Mark,  Du  skylder 
mig,  ud  af  dine  Millioner,  o  min  Attrup!  Men 
hvad  mener  Jensen?  Søje  lille  Dikkemant,  hvil- 
ken Indfatning  vælger  Du?« 

—  ..Det  vee'  jeg  ikke  endnu.  Naar  jeg 
kommer  til  Kjøbenhavn,  vil  jeg  see  at  faa  at 
vije,  hvad  der  er  mindst  af,  Theologer,  Medi- 
cinere eller  Jurister,    og  det  vil  jeg  saa  være.« 

—  »Du  er  en  Ædelsten,  Jensen,  en  usleben 
Ædelsten,  men  Du  bliver  nok  god,  naar  Du 
bliver  gjemt.  Allerførst  skulde  vi  nu  ellers  see 
at  faae  Artium.«  "•*"" 

—  »Nej,  allerførst  skulde  vi  see  at  faae 
Aftensmad.     Kom : 

Op  I  gjæve  Sønner 
Af  den  hvide  Gaard, 
Glædens  Time  slaaer, 
Soldet  forestaaer!« 

^Nlaaltidet  var  anrettet  paa  en  i  Bakke- 
skrænten udskaaren  lille  stensat  Terrasse,  hvor- 
fra man  saae  ud  over  Baadebroen  til  Søen 
med  Bøgholms  fyldige  Kuppel  i  Forgrunden 
og  i  det  Fjerne  et  Glimt  af  den  store  hvide 
Bygning.  Lars  stod  tankefuldt  beregnende  og 
beundrede  sin  egen  Opdækning.  Men  Bordet 
var  ogsaa  overdaadigt;  det  bugnede  af  Lamme- 
steg og  Ost;  der  var  endog  et  stort  Fad  med 
Spejlæg  og  en  lille  Assiet  med  Anchiovis.  Dem 
vilde  Attrup  strax  kile  paa,  men  Rosenfalk 
snubbede  Assietten  fra  ham:  »Nej  stop,  Du 
Vielfrassl  Du  skal  nu  altid  være  -bei  der 
Hånd«.  En  til  Jer  hver  og  to  til  mig  som  den, 
der  frelste  Jer  for  at  see  alle  Hvalfiskene  blive 
slugte  af  denne  Jonas.«  —  Solbærrommen  og 
den  gamle  Xeres  Nr.  2  forsvandt  sammen  med 
de    usigelige   Kjødstykker,    og   der  blev   ryddet 

af   Bordet    til    Punschen.      Borch,    som    læn2:e 
havde  været  nervøs,  rømmede  sig: 

—  »Jeg  troer  nok,  at  Jespersen  har  skrevet 
en  Hlle  Sang  til  Lejligheden.  Jeg  foreslaaer, 
at  han  synger  den,  og  at  vi  Andre  .  .   .« 

—  »Jeg  protesterer  imod,  at  den  dejlige 
Aften  fordærves  os  med  Jespersens  Elegier.« 

—  »Det  er  ingen  Elegi,  det  er  tvertimod 
en  lystig  Vise,  lad  mig  bare  .   .  .« 

—  »Saa  meget  desto  værre,  dit  lyriske 
Afskum.  Vi  vil  ikke  høre  den.  Vent  til  Rus- 
gildet, saa  skal  Du  faae  Lov  at  skrive  tre 
Viser.  Men  see  1  See  dernede  ved  Søen!  Der 
kommer  en  Digter,  som  er  næsten  større  end 
Du,  Jespersen.  Saa  op  med  en  Sang,  som 
han  har  skrevet!« 

Og  med  blottede  Hoveder,  med  løftede 
Glas  intonerede  de  kraftige  unge  Stemmer 
under  Løvtaget: 

Der  er  et  yndigt  Land ! 

Oehlenschlager  var,  som  hanjevnlig  plejede, 
kommen  til  Byen  for  at  besøge  en  nær  Slægt- 
ning, og  ogsaa  ham  havde  det  huldt  vinket  til 
den  hellige  Bøgeskov.      Da    han  hørte  Sangen, 

forstod  han,  at  den  var  ment  som  en  Hyldest, 
standsede  og  tog  ogsaa  sin  Hat  af.  Det  ædle, 
stolte  Hoved,  hvor  nu  Ungdommens  Skjønhed 
var  parret  med  Oldingens  Værdighed,  løftede 
sig  op  imod  de  Unge,  og  Øjnene  funklede. 

Da  de  tre  V^ers  vare  sungne,  kom  der  et 
Øjebliks  Pause.  Saa  sprang  Lindbom  op  paa 
Bænken  og  raabte  med  dirrende  Stemme: 
»Nordens  Digterkonge,  Adam  Oehlenschlager, 
længe  leve!«  Og  der  fulgte  ni  kraftige  Hurraer. 
Endnu  engang  hilsede  Digteren  og  vandrede 
videre. 

Der  blev  Stilhed  imellem  de  Unge.  Ende- 
lig sagde  Stjernkrone:  »Du  skulde  dog  vist 
egenlig   have  sagt:    Etatsraad  Oehlenschlager.« 

—  »Jeg,«  yttrede  Jespersen,  »vilde  hellere 
have  sagt:  I  Nordens  Ungdoms  Navn  hilse  vi 
.  .  .  Eller:  Et  Leve  for  Hakons  og  Aladdins 
udødelige  Digter.« 

—  »Hvorfor  sagde  Du  det  saa  ikke,  dit 
Fæ?  Det  var  jo  lige  ved,  at  han  var  gaaet 
uden  saa  meget  som  et  Hurra.« 

—  »Ja  vist  saa  I  Det  var  rask  gjort  af 
Lindbom.      Det   var   underligt,    saa    det  rislede 

Skoledrenge.  I S 

mig  ned  ad  Ryggen,    da  han  stod  der  og  saae 
op  paa  os  med  sine  underlige,  dybe  Øjne.''< 

Det  varede  en  Stund ,  førend  de  kunde 
falde  ind  i  den  gamle  Tone.  Jespersen  havde 
sat  sig  i  et  kløftet  Træ  og  saae  tankefuld  ud. 
»Synes  Du  ikke,'^  sagde  han  til  Borch,  som 
kom  deltagende  hen  til  ham,  ^at  det  er  lige- 
som et  Varsel,  at  Adam  Oehlenschlåger  skulde 
komme  lige  i  det  Øjeblik,  da  der  var  Tale 
om  min  Sang.  Da  han  løftede  Hatten  op  til 
os,  var  det  for  mig,  som  om  han  rakte  mig 
Nordens  Digterharpe  og  indsatte  mig  til  Ar- 
ving. Jeg  maa  skrive  et  Digt  inat  og  sende 
ham  det,  ganske  anonymt.« 

—  .Det  skulde  Du  hellere  lade  være,  Jes- 
persen! Hu.sk  paa  vor  Aftale,  at  der  ikke 
skulde  skrives  et  eneste  Vers  fra  nu  af  til  før 
efter  Artium.  Du  har  mere  end  den  halve 
Historie  at  repetere.« 

—  »Jeg  maa,  Borch!  Det  maa  ud!  Jeg 
kan  ikke  læse  et  Ord,  førend  min  Sjæls  dybe- 
ste Følelser  har  faaet  Luft.« 

Fra  nu  af  blev  der  hængt  svært  i.  De 
Fleste    havde   allerede   forud    begyndt   paa   Re- 

petitionen,  og  der  blev  læst  paa  Kraft,  af 
Nogle  med  jevn  og  udholdende  Sindighed,  af 
Andre  i  Stød  af  Ivrighed,  som  saa  afløstes  af 
slappe  Perioder.  Jensen  tilbragte  megen  Tid 
med  at  lave  Snydesedler  til  skriftlig  Examen; 
paa  smaa  Stykker  Papir,  der  kunde  gjemmes  i 
en  Vestelomme,  nedskrev  han  med  en  diminu- 
tiv, næsten  ulæselig  Skrift  Kongerækker,  mathe- 
matiske  Formler,  syntaktiske  Regler,  Gloser, 
kort  sagt  et  helt  Arsenal,  og  han  udspekulerede 
den  sindrigste  taktiske  Fordeling  af  sine  Vaaben: 
Nordens  Kongerække  i  højre  Vestelomme,  Eng- 
lands i  venstre,  Frankrigs  og  Spaniens  i  Buxe- 
lommerne,  de  mathematiske  Formler  inde  i  sin 
Uhrkasse.  Han  anvendte  saa  megen  Tid  der- 
paa,  at  det  gjorde  et  væsenHgt  Skaar  i  hans 
Læsning.  Kaas  tog  Sagen  systematisk,  han 
anvendte  et  Par  Dage  til  at  udarbejde  en  Plan, 
som  han  kaldte  : 

SCHEMA 

for 

Erik   V.  Kaas's   Repetition    til 

Examen     Artium. 


2/6  AKTIUMSLÆSNIXG. 

Heri  var  angivet  paa  Punkt  og  Prikke 
under  arabiske  og  Romer-Tal,  med  Bogstaver, 
baade  af  det  latinske  og  det  græske  Alfabet, 
hvad  der  skulde  læses  hver  Formiddag  og  Efter- 
middag af  de  forskjellige  Fag  lige  indtil  Dagen 
før  Skriftlig,  saa  at  Alt  fik  en  Overhaling.  Han 
blev  færdig  med  sit  Schema  en  Fredag,  men  da 
Systemet  først  var  tænkt  at  skulle  begynde  næste 
Mandag,  fik  han  derved  snildelig  to  Fridage,  som 
han  nød  med  inderhgt  Velbehag  og  en  god  Sam- 
vittighed. Mandag  og  Tirsdag  holdt  han  sit 
Forsæt,  Onsdag  blev  der  en  lille  Restance, 
Torsdag  og  Fredag  naaede  han  paa  Grund  af 
Varmen  neppe  det  Halve  af  sit  foreskrevne 
Pensum,  saa  maatte  hele  Lørdagen  anvendes 
til  et  nyt  Schema.  Mellem  nye  Restancer  og 
nye  Schemaer  gik  efterhaanden  den  systematiske 
Læsning  rent  i  Skuddermudder,  og  i  de  sidste 
otte  Dage  smed  han  fortvivlet  alle  Planer  over- 
bord og  foer  fra  den  ene  Disciplin  til  den 
anden  uden  at  blive  færdig  med  nogen.  ^Skidt, 
jeg  faaer  vel  nok  drevet  det  til  et  lille  haud,<^ 
trøstede  han  sig;  ;^paa  Landet  spørge  de  ikke 
om  Karakteren,  naar  man  bare  er  Student.«  — 
Jespersen  havde  Møje  med  at  holde  sin  Pegasus 

paa  Stald,  men  da  Drapaet  til  Oehlenschlåger 
var  expederet  —  der  kom  aldrig  noget  Svar, 
skjøndt  det  ligesom  af  Uagtsomhed  var  skrevet 
paa  Brevpapir  med  Bogstaverne  E.  S.  B.  J.  — 
lykkedes  det  Borchs  ihærdige  Bestræbelser  at 
afholde  ham  fra  flere  Ridetoure.  Hver  Efter- 
middag passiarede  man  sammen  en  Times  Tid 
nede  under  Lindetræerne  i  Haven,  og  i  et  paa 
Plankeværket  med  Blyant  anlagt  Brudstykke 
af  en  Almanak  blev  den  forløbne  Dag  over- 
streget med  et  tykt  Kors.  Det  blanke  Rum 
formindskedes  med  stigende  Hurtighed,  og  snart 
var  den  længselsfuldt  imødesete  og  dog  saa 
meget  frygtede  Dag  lige  for  Haanden :  Imorgen 
begynder  Skriftlicum. 


Examen  artium  og  Rusgilde. 


Ved  skriftlig  Examen  var  man  endnu 
Skoledreng,  man  mødte  i  Uniformen,  og  da 
den  nu  saa  snart  skulde  vige  Pladsen  for  Stu- 
dentens frie  Dragt,  var  den  gjerne  i  en  maade- 
lig  Forfatning,  stumpet  for  Hænderne  og  ved 
Anklerne,  saa  at  den  ydre  Fremtræden  ikke 
var  prunkende.  Men  selve  Situationen  mang- 
lede ikke  Højtidelighed.  Udarbejdelserne  fore- 
gik i  Forværelset  til  den  store  Festsal,  som 
ellers  ikke  anvendtes  til  Skolebrug,  og  fra 
Væggen  stirrede  Frederik  den  Sjette  strængt 
og  Dronning  Marie  Sophie  Frederikke  op- 
muntrende ned  paa  den  unge  Skare,  hvis  Hjer- 
ter bankede  omkap;  de  to  Billeder  blev  be- 
tragtede saa  ofte  og  saa  nøje  under  de  Over- 
vejelser, hvortil  man  hengav  sig  over  et  tvivl- 
somt  Konjunktiv   eller   en   mathematisk  Gaade, 

at  de  blev  fortrolige  Bekjendte.  Otte  smaa 
Borde  vare  anbragte  i  dobbelt  Række,  saa- 
ledes  at  den  vagthavende  Adjunkt  kunde  spad- 
sere op  og  ned  imellem  dem,  og  saa  langt  fra 
hinanden,  at  der  skulde  meget  skarpe  Øjne  til 
at  see  Noget  af  Naboens  Arbejde.  Rektor  var 
tilstede,  naar  den  forseglede  Seddel  aabnedes, 
og  medens  Opgaven  dikteredes,  men  naar  han 
havde  overværet  denne  Akt  og  iagttaget,  om 
Ansigterne  lysnede  eller  formørkedes  ved  The- 
maet,  forsvandt  han  og  overlod  Pladsen  til 
Adjunkten. 

Examen  bliver  altid  til  en  vis  Grad  op- 
fattet som  en  Kamp  imellem  den  Enkelte  og 
Institutionen,  efter  Omstændighederne  Skolen 
eller  Universitetet.  Det  er  en  Krig,  og  ialfald 
af  den  ene  Part  bliver  lidt  Krigslist  betragtet 
som  de  bonne  guerre.  Selvopholdelsesdriften 
byder  at  skaffe  sig  Hjælp,  naar  det  kniber,  og 
Kammeratskabet  at  yde  den,  naar  Nødssignalet 
gives.  Læreren  er  der  jo  for  at  passe  paa,  at 
der  ikke  bruges  utilladelige  Hjælpemidler  eller 
konfereres  indbyrdes,  og  opdages  der  Noget, 
saa  er  Hundrede  og  Et  ude,  begge  Parter 
risikere  ligefrem  at  blive  viste  bort  fra  Plx:amen. 


280  EX  AMEN    AETIUM    OG    RUSGILDE. 

Men  netop  fordi  al  Assistance  saaledes  er  led- 
saget af  dobbelt  Livsfare,  føler  man  intet  Sam- 
vittighedsnag, hvis  Forsøget  lykkes,  og  hvis 
man  har  Held  til  at  narre  sin  Argus.  Intet 
ungt  Menneske  med  Hjertet  paa  rette  Sted 
kan  ved  en  saadan  Lejlighed  længe  modstaae 
et  bønligt  Blik  fra  en  Kammerat:  han  burde 
naturligvis  gjøre  det,  men  Naturen  gaaer  over 
Optugtelsen,  og  han  vil  vove  sin  egen  Trøje 
for  at  give  en  lille  Haandsrækning.  Men  der 
blev  passet  meget  skarpt  paa  det  Aar,  og  det 
var  ikke  megen  Hjælp ,  som  kunde  ydes. 
Attrup  havde  Øjne  som  en  Falk,  han  kunde 
læse  almindelig  Skrift  paa  en  Afstand  af  en 
halv  Snes  Alen,  og  det  kom  ham  til  Nytte  i 
den  latinske,  franske  og  tydske  Stil,  hvor  han 
drog  Fordel  af  Lindboms  Naboskab.  Til  Gjen- 
gjæld  kunde  han,  som  var  en  flink  Mathema- 
tiker,  bringe  sine  Naboer  paa  ret  Kjøl,  da  han 
opdagede,  at  de  vare  ifærd  med  at  kuldsejle  i 
den  geometriske  Opgave,  og  det  lykkedes  ham 
endog  i  et  ubevogtet  Øjeblik  at  sende  en  frel- 
sende Papirskugle  over  til  Jespersen,  som  sad 
hensunken  i  elegisk  Fortvivlelse  ligeoverfor  ham. 
Jensens  Snydesedler    kom    ham   ikke   til  nogen 

Nytte,  han  turde  ikke  hente  dem  frem  fra  de 
skjulte  Gjemmeri  som  Reserve  havde  han 
malet  sine  Negle  fulde  med  et  mikroskopisk 
Kompendium  af  historiske  Data  og  Aarstal, 
men  da  han  for  ikke  at  bHve  opdaget  havde 
maattet  holde  Hænderne  i  Lommen  og  svedte 
stærkt,  baade  af  Varmen  og  af  Angst,  blev 
Noterne  viskede  ud,  saa  at  han  ikke  længere 
kunde  tyde  den  fine  Skrift.  Indirekte  kom 
hans  Omhu  ham  dog  til  Nytte,  thi  under  al 
denne  Skriven  Snydesedler  var  der  blevet  en 
hel  Del  hængende  i  hans  Hukommelse,  og 
det  hjalp  ham  i  flere  vanskelige  Tilfælde. 
Jespersen  var  begyndt  at  skrive  den  ene  af  de 
danske  Stile  paa  V^ers,  men  indsaae  endnu 
itide,  at  det  var  en  farlig  Vej,  og  vendte  til- 
bage til  den  ædrueUgere  Prosa. 

Alt  i  Alt  kom  man  ret  godt  over  Skrift- 
lig. Et  Par  af  de  latinske  Stile  vare  slemme, 
de  kunde  neppe  nok  vente  at  komme  i  vix 
non.  Der  var  lagt  en  snedig  Fælde  i  en  Kon- 
struktion med  dubito  an,  og  kun  To  vare 
slupne  helskindede  over  den,  men  fire  lauder 
kunde  der  dog  nok  blive.  Rosenfalk  havde 
ved  en  ^Tanketorsk«,  som  Rektor  udtrykte  sig, 

troet,  at  han  skrev  tydsk  Stil  og  oversat  »kjære 
Cato^  ved  liber  Cato.  De  danske  Afhandlinger 
vare  gjennemgaaende  gode,  men  To  havde  dog 
imellem  »de  Verdensbegivenheder,  som  beteg- 
nede Slutningen  af  det  femtende  og  Begyndel- 
sen af  det  sextende  Aarhundrede«,  glemt  Kon- 
stantinopels Indtagelse  af  Tyrkerne.  Størst 
var  Forskjellen  i  de  mathematiske  Opgaver,  af 
dem  vare  adskillige  meget  tynde,  og  i  den 
ene  havde  Kaas  kun  givet  det  rigtige  Facit, 
som  Attrup  havde  hjulpet  ham  til,  men  af 
gode  Grunde  ikke  givet  Beregningen.  Jensen 
havde  i  sin  tydske  Stil  oversat  »Historiograf« 
ved  »Geschichtsgrafc<.  I  den  franske  Stil  havde 
Ingen  kunnet  oversætte  »Aal«  ;  da  dette  kom 
paa  Tale  nede  i  Byen,  hvor  alle  Enkeltheder 
ved  Examen  kjendtes  og  drøftedes,  mente 
Kammerjunkeren,  som  væsenlig  havde  studeret 
Fransk  i  Ferrinis  Spisesedler,  at  det  dog  var 
mærkeligt,  at  de  unge  Mennesker  ikke  vidste, 
at  det  hed  fnatelotte,  det  havde  han  saa  tidt 
seet:  matelotte  af  Aal. 

Der  var  endnu  ti  eller  tolv  Dage  til  Exa- 
mens  mundlige  Del,  og  det  gjaldt  om  til  det 
Yderste    at    benytte  denne  Frist  for  at  befæste 

sin  Viden  og  udfylde  dens  Lakuner.  Men  her 
kom  en  slem  Forstyrrelse  imellem.  Fra  Skræd- 
deren i  Kjøbenhavn,  som  et  Par  Uger  i  For- 
vejen havde  været  i  Byen  og  ved  Tilstaaelsen 
af  meget  liberal  Kredit  faaet  rundelige  Bestil- 
Hnger  fra  alle  Otte,  indtraf  i  disse  Dage  samt- 
Hge  Pakker,  inklusive  de  høje,  sorte  Hatte,  som 
han  ligeledes  havde  overtaget  at  besørge.  Alt 
dette  maatte  jo  prøves,  baade  de  sorte  Klæder 
og  Sommerfrakkerne,  de  lyse  Benklæder,  Vestene, 
men  fremfor  Alt  Hattene,  som  det  var  saa 
urimelig  vanskeligt  at  faae  til  at  sidde  rigtig, 
flot  og  dog  med  en  vis  Anstand.  Det  var 
ikke  saa  ganske  faa  Timer,  der  tilbragtes  foran 
Spejlet  med  denne  Øvelse,  men  paa  den  anden 
Side:  hvor  oplivende  var  det  ikke  efter  en 
fem,  sex  Timers  strenge  Læsning  at  prøve  en 
hel  Dragt  og  lade  sig  beundre  af  en  yngre 
Kammerat,  hvis  Befrielses  Time  endnu  ikke 
var  saa  nær. 

Ved  Mundtlig  mødte  man  per  anticipa- 
tionem  i  de  sorte  Klæder  og  med  hvidt 
Halstørklæde,  uden  selv  at  ane,  hvor  meget 
man  lignede  Konfirmander.  Foruden  Skolens 
egne  Lærere  vare    to   af  Universitetets   Profes- 

sorer  tilstede  som  Censorer,  og  der  var  altid 
en  talrig  Tilhørerkreds,  baade  fra  Skolen  og 
fra  Byen.  Paa  en  vis  Maade  var  den  nervøse 
Spænding  stærkere  end  ved  den  skriftlige 
Prøve,  men  her  kom  andre  Evner  i  Betragt- 
ning, her  kunde  ved  Siden  af  de  virkelige 
Kundskaber  ogsaa  Personligheden  gjøre  sig 
noget  gjældende,  Aandsnærværelse  og  et  godt 
Snakketøj  kunde  hjælpe  over  mangen  en 
Vanskelighed,  ja  selv  en  vis  Frækhed  kunde 
komme  til  Nytte.  Rosenfalk,  som  var  noget 
tynd  i  Græsk,  lod  ligesom  tilfældig  den  Hero- 
dot, han  lagde  hen  til  Examinator,  falde  op 
paa  et  Sted ,  han  kunde,  og  det  lille  Kneb 
lykkedes.  Attrup  havde  allerede  i  Historie 
med  stor  Frejdighed  afleveret  nogle  af  Lære- 
bogens Fraser,  der  vare  blevne  til  staaende 
Talemaader  i  Skolesproget:  »Men  Stilicho  var 
en  Mand,  og  den  eneste*^  ;  »det  hører  til  de 
politiske  Synderligheder,  at  .  .  .«  osv.  I 
Geografi  var  han  i  haardt  Bekneb  med  Syd- 
amerika, men  da  han  var  Rio  Grande  Floden 
paa  et  Par  hundrede  Mile  nær,  gjorde  han  et 
dristigt  Spring  derop  og  manøvrerede  saa 
længe,  indtil  han  med  stor  Tungefærdighed  fik 

anbragt  Ramsen:  vGalam,  Bambuk,  Pondu, 
Sale,  Gurry,  Anny,  Wully,  Bissagos-Øerne,  en 
Gruppe  af  syv  smaa  Øer  i  Rio  Grande  Flo- 
dens Munding<^.  Læreren  saae  lidt  mistænk- 
som paa  ham,  men  han  fortrak  ikke  en  Mine, 
og  han  slap  fra  Sydamerika  med  et  lille  haud. 
I  det  Hele  vidnede  Examinationen  om,  at  der 
var  læst  godt  og  lært  godt.  Baade  de  gamle 
og  de  nye  Sprog  gik  med  Glands,  Som 
Skriftlig  allerede  havde  varslet,  blev  der  sex 
laudtr  og  to  haud'&Y.  Lindbom,  som  længe 
havde  været  Dux,  var  nær  ved  et  præ  ceteris  i 
Hovedkarakter,  og  tæt  efter  ham  fulgte  Borch, 
som  nu  ikke  længere  var  paa  det  sorte  Bræt. 
Jespersen,  som  havde  bomret  forskrækkelig  i 
Mathematik,  slap  lige  akkurat  til  et  knebent 
laud,  medens  Jensen  trods  fortvivlede  An- 
strengelser ikke  kom  højere  end  til  haud,  og 
Kaas  fandt  sig  med  Resignation  i  at  være 
bagerst,  ikke  mindre  glad  for  sit  haud,  fordi 
det  i  Points  nærmede  sig  i  en  betænkelig 
Grad  til  noji. 

Den  Dag,  paa  hvilken  det  unge  Menneske 
efter  vel  overstaaet  Examen  artium  erklæres 
for    akademisk    Borger ,     er    den    lykkeligste    i 

hans  Liv.  Hele  Skolelivet  med  dets  Møje, 
Slid  og  Afhængighed  ligger  afsluttet  bagved 
ham,  han  føler  sig  fri  og  let  som  Fuglen  i 
Luften,  Livet  og  V^erden  straale  i  Rosenskjær 
foran  ham  og  byde  ham  Velkommen.  Intet 
Ansvar,  ingen  Bekymring  kaster  sin  Skygge 
over  Glæden,  Alt  er  Solskin  og  Lyksalighed. 
Man  maa  gjøre  Vold  paa  sig  selv  for  ikke  at 
springe  jublende  til  Loftet.  Det  regnede  med 
Lykønskninger,  oprigtig  mente,  baade  fra 
Lærere  og  Kammerater,  >> fordums  Lærere  og 
Kammerater«,  hviskede  man  til  sig  selv.  Rek- 
tor gjorde  Proklamationshøjtideligheden  kort 
—  der  var  endnu  Travlhed  med  Skolens  egen 
Examen  —  og  nøjedes  med  en  lille  Tale. 
inden  han  overrakte  hver  Enkelt  det  paa  La- 
tin affattede  akademiske  Borgerbrev,  som  Sko- 
len da  havde  Ret  til  at  udstede.  Det  inde- 
holdt en  kort  Levnetsbeskrivelse  af  den  unge 
Borger  —  hvorved  Faderens  Bestilling  eller 
Titel  ofte  voldte  store  V^anskeligheder  i  Over- 
sættelsen —  hans  Skolegang  og  L^dfaldet  af 
den  bestaaende  Examen  og  sluttede  med 
Ordene: 

Qttæ  omnia  sic  perada  esse,  hisce  literis 
festamur,  et.  quum  arthtm  liberalium  profectus 
ho7iestis  quoque  moribus  htc  noster  alujiinus 
ornet,  conjidimus  fore,  ut,  sic  institutus  et 
præparatus,  ea  quæ  laudabiliter  incepit,  ulte- 
rius  persequendo  patrice  aliquando  non  vulga- 
rem  o  per  am  pr  æstet. 

Et  præ  ceteris  i  Hovedkarakter  vilde  give 
insignem  operam,  et  hatid  maatte  nøjes  med 
uf  Hem. 

Ved  Middagsbordet,  som  naturligvis  havde 
et  festligt  Præg,  mødte  de  nye  Studenter  endnu 
i  de  sorte  Klæder.  Det  var  et  betydnings- 
fuldt Øjeblik ,  naar  saa  Rektor  ved  Kaffen 
selv  bød  Cigarer  til  dem  og  med  sit  poliske 
Blik  yttrede  sin  Forbauselse  over,  at  de  Alle- 
sammen strax  kunde  ryge  uden  nogensinde 
før  at  have  prøvet  det.  Men  Festens  Glands- 
punkt  var  det  dog,  da  de  otte  nybagte  Herrer 
i  Aandernes  Rige  efter  en  hastig  Omklædning 
viste  sig  i  Frakke,  lyse  Benklæder  og  høj 
Silkehat  og  med  Cigar  i  Munden  spadserede 
gjennem  Byens  Gader,  hilsende  til  alle  Sider, 
thi  overalt  kom  Folk  til  Vinduerne,  heller  ikke 
Amalie    manglede ,     og     hun    fik    den    dybeste 

Hilsen  af  alle.  Kammerjunkeren  stod  i  sin 
Port  med  en  aaben  Cigarkasse  i  den  ene 
Haand  og  en  Portvinsflaske  i  den  anden; 
Tjeneren  holdt  Glassene  parate,  og  Kammer- 
junkeren var  charmant:  »Et  lille  Glas  ganske 
uden  sans  fagon,  mine  Herrer  Studenter! 
Gratulerer,  gratulerer  ...  ha,  ha!  Men  mate- 
lotte det  vidste  De  sgu  dog  ikke!  Naa,  det 
lære  de  unge  Kavalerer  nok  inde  i  Kjøbenhavnl« 
Alle  længtes  efter  at  komme  afsted  for  i 
Hjemmet  at  forevise  Borgerbrevet  og  brillere 
med  Sommerfuglevingerne,  saa  at  Rusgildet 
var  bestemt  til  samme  Aften.  Det  ansaaes 
ikke  for  tilraadeligt  at  fjerne  sig  saa  langt,  at 
man  skulde  tilbage  over  Søen  efter  Gildet,  thi  dette 
var  anlagt  i  stor  Stil,  og  man  var  opsat  paa 
at  slaa  et  ordenligt  Slag.  Det  holdtes  for  luk- 
kede Døre,  borte  fra  alle  profane  Øjne,  som 
kunde  tage  Forargelse.  Naar  Sandheden 
imidlertid  skal  siges,  blev  det  Hele  ikke  nær 
saa  løftet,  som  man  havde  indbildt  sig;  Reak- 
tionen efter  den  stærke  Examens- Spænding, 
som  havde  varet  i  saa  mange  Dage,  gjorde 
sig  gjældende  i  samme  Øjeblik,  som  Resultatet 
var  naaet,    og    hvor    inderlig  Glæden   end   var, 

manglede  der  den  rette  Spændstighed  af  den  Art, 
som  udkræves  til  et  Sold.  Det  varede  paa- 
faldende  længe,  inden  man  kom  i  Humør,  og 
der  var  det  Mærkelige,  at  skjøndt  alle  Hjerter 
vare  saa  fulde,  var  der  Ingen,  som  kunde  holde 
den  Tale,  han  brændte  efter  at  aflevere,  Stof- 
fet var  for  mægtigt,  det  overvældede  dem. 
Jespersen  reddede  Situationen ;  foruden  to 
Viser  havde  han  skrevet  en  versificeret  Tale, 
og  da  øjensynlig  Ingen  vilde  komme  ham  i 
Forkjøbet,  nød  han  langsomt  Bevidstheden  om 
sin  kommende  Triumf.  Skrevet  den  havde 
han  trods  al  Examens-Spænding,  men  til  at 
lære  den  udenad  var  der  ikke  blevet  Tid,  saa 
at  Borch  med  Papiret  for  sig  maatte  soufflere 
ham,  hvilket  skafl'ede  Tilhørerne  den  Nydelse 
at  faae  Alting  to  Gange.  Først  langt  hen  paa 
Maaltidet  slog  Digteren  paa  sit  Glas  og  be- 
gyndte : 

Her  er  vi  nu  forsamlet,  et  Gravøl  drikke  vi. 
Og   det    er   for   vort    Skoleliv,    som    nu    er   længst 

forbi. 

^>Ja  for  hele  syv  Timer  siden«,  indskjød  At- 
trup,  men  der  blev  tysset  paa  ham,  og  Jespersen 

Skoledrenge.  in 

fik  Lov  at  fortsætte  med  sin  Lignelse,  der 
dog  ikke  dvælede  længe  ved  det  Gravmæssige, 
men  snart  tog  Flugt  op  i  højere  Regioner  og 
aflagde  en  Uendelighed  af  store  Løfter  over 
Gravølbægeret.  Lidt  Munterhed  brød  frem  nu 
og  da,  naar  der  kom  en  altfor  vreden  Kon- 
struktion ,  men  det  Hele  gik  dog  skikkelig 
godt,  og  der  var  kraftig  Stemning  i  det  Hurra, 
som  hilsede  Skaalen.  Helst  havde  Jespersen 
seet  dem  strax  efter  begynde  ogsaa  paa  Viserne, 
men  Kaas  erklærede,  at  han  Fanden  gale  sig 
ikke  vilde  synge  dem,  førend  han  var  saa  vidt, 
at  han  kunde  være  sikker  paa  ikke  at  forstaae 
Noget  af  dem,  og  maaskee  vare  Viserne  bedst 
tjente  med,  at  det  skete  saaledes,  ialfald  vandt 
de  paa  det  senere  Stadium  et  Bifald,  hvortil 
Jespersen  ellers  ikke  var  vant.  L^middelbart 
efter  fandt  man  det  paatrængende  nødvendigt  at 
komme  ud  i  det  Frie  og  lufte  sig  i  den  dejHge 
Sommernat.  Nede  ved  Søen  vilde  Rosenfalk 
absolut  klæde  sig  af  og  gaae  i  Seng,  men 
kom  dog  ikke  videre  end  til  at  kyle  sin  ene 
Støvle  ud  i  det  formentlige  Sovekammer,  hvor- 
paa  han  under  Protester  blev  fort  hinkende 
videre.     Lindbom   og  Kaas  fandt  det  passende 

at  oplive  Nattens  Stilhed  ved  at  ringe  stærkt 
med  Elevernes  Madklokke^  dette  hidkaldte  Væg- 
teren, men  ham  fik  Attrup  forsonet  ved  at 
sætte  sig  ned  med  ham  midt  paa  Stenbroen 
og  traktere  ham  med  ublandet  Punschextrakt, 
hvoraf  han  for  mødende  Tilfældes  Skyld  havde 
medtaget  en  endnu  halvfyldt  Flaske.  Hvad 
der  er  hændet  efter  dette  Tidspunkt,  har  ingen 
af  Deltagerne  siden  kunnet  afgive  nogen  sikker 
Forklaring  om. 

Lidt  fortumlet  og  ør  var  man  Dagen  der- 
paa.  i\Ien  Vognene  vare  tilsagte  til  tidlig  om 
Formiddagen  for  at  befordre  Hver  til  Sit,  og 
en  Rus-Ruus  har  sjelden  varige  Følger.  Lige 
inden  man  skulde  skilles,  tog  Stjernkrone  sine 
to  Venner  til  en  Side. 

—  »Jeg  vil  bare  sige  Jer,  at  jeg  opgiver 
Amalie,  I  de  Sfærer,  som  nu  aabne  sig  for 
mig,  kan  jeg  ikke  slæbe  om  med  den  Barne- 
historie.    I  maae  gjerne  have  hende.« 

—  »Tak  skal  Du  have,  Guvernør!«  svarede 
Lindbom-,  »men  jeg  vil  rigtignok  ogsaa  renon- 
cere, jeg  overlader  hende  til  Attrup.« 

—  »Det  er  rigtig  pænt  af  Jer,  at  I  vil  stikke 
Jeres  gamle,  aflagte  Kjærester  ud  til  mig.     Det 

skal  jeg  ellers  ikke  have  Noget  af.  Men  jeg  vil 
dog  lige  godt  holde  hende  paa  Haanden  indtil 
videre  .  .  .  Naa  Farvel,  Allesammen!  Og 
glædelig  Studenter-Sommerferie!  Hvad  staaer  I 
og  maaber  efter,  I  elendige  Elementer?  Er  der 
ikke  Noget,  I  skulde  have  sagt?' 

—   »Jo,  længe  leve  Studenterne!  Hurra! c 

